
Împlinindu-se anul acesta 25 de ani de când la Centrul eparhial din Timişoara apare periodic 
şi totodată neîntrerupt, mai întâi foaia şi apoi revista eparhială „Învierea”, la iniţiativa şi cu 
binecuvântarea Înaltpreasfinţitului Părinte Mitropolit IOAN al Banatului, oferim acum cititorilor 
noștri un număr jubiliar. 


În acesta se regăsesc articole şi mesaje ale unor colaboratori mai vechi şi mai noi ai revistei 
„Învierea”: ierarhi, clerici, monahi şi credincioși mireni, care au contribuit în timp la apariţia 
acestei publicaţii bisericeşti. 

Cu ajutorul lui Dumnezeu, nădăjduim ca în toamnă să edităm un volum care să cuprindă 
articole din cei 25 de ani ai,Învierii”. 

Închinăm acest număr, ca un pios omagiu, Părintelui nostru Mitropolit NICOLAE, fondatorul 
foii eparhiale „Învierea” 


REVISTA ÎNVIEREA - NĂSCUTĂ DIN JERTFĂ 
ȘI LIBERTATE* 


Anul acesta se împlinesc 25 de ani (1990-2015) de 
apariţie neîntreruptă a revistei Învierea, buletinul oficial 
al Arhiepiscopiei Ortodoxe Române a Timișoarei, la a 
cărei fondare, cu ajutorul lui Dumnezeu, am contribuit 
personal, în calitate de Episcop Vicar al Arhiepiscopiei 
Timișoarei  (martie-iunie 1990) și colaborator al 
vrednicului de pomenire Mitropolit Nicolae Corneanu 
al Banatului. 


După căderea dictaturii comuniste, în timpul căreia 
Biserica a fost controlată şi obligată să-și restrângă 
activităţile sale doar la viaţa liturgică, odată cu libertatea 
dobândită de poporul român în decembrie 1989 era 
necesară o intensificare și o multiplicare a activităţilor 
Bisericii în plan spiritual, cultural și social misionar. În 
acest context, care păstra vie speranţa și entuziasmul 
evenimentelor din decembrie 1989, începute la 
Timișoara, și care au însemnat pentru poporul român 
jertfă și bucurie, cruce și înviere, înfiinţarea acestei noi 
publicaţii de spiritualitate și cultură ortodoxă 
românească, pe care am numit-o Învierea, avea o dublă 
semnificaţie. 


Pe de o parte, ea simboliza învierea ca înnoire sau 
schimbare a vieții, pe care au trăit-o în mod special tinerii 
revoluţiei din decembrie 1989, întrucât au simţit 
prezenţa vie a lui Dumnezeu în momentul eliberării 
poporului oprimat de comunismul ateu și totalitar, iar, 
pe de altă parte, simboliza vocația primordială a Bisericii 
de a vesti adevărul Învierii lui Hristos Cel răstignit, ca 
temelie și centru pentru viaţa creștină. 


Aniversarea împlinirii a 25 de ani de existenţă a unei 
publicaţii bisericești este un moment de bucurie pentru 
rodirea lucrării binecuvântate, timp în care se cuvine să 
aducem mulțumire Bunului Dumnezeu pentru toate 
binefacerile Sale şi să ne bucurăm pentru toate realizările 
consemnate în paginile revistei Învierea a Arhiepiscopiei 
Timişoarei. 


Plămădită din dorinţa de a vesti bucuria Învierii, care 
dă sens Crucii, jertfei și vieţii noastre întregi, prin mijloace 
noi de propovăduire a Cuvântului lui Dumnezeu, revista 
Învierea a Arhiepiscopiei Timişoarei şi-a propus dintru 
început să consemneze și să transmită cu fidelitate 
informaţii de actualitate bisericească, precum. și 

moștenirea creştină statornică a sufletului românesc din 
Banat. 


Într-o vreme în care există multe lipsuri privind 
cunoașterea valorilor credinţei creștine ortodoxe, revista 
Învierea lucrează pentru a transmite către societatea 
românească de astăzi lumina credinţei și a vieţii spirituale 
creştine ca factor de speranță și de comuniune în 
societate. Buletinul oficial al Arhiepiscopiei Timișoarei 
dă mărturie despre lumina credinţei și a faptelor bune din 
viața parohiilor, mănăstirilor și a multor instituţii bisericești 
din Banat. 


În 25 de ani de la înfiinţare, cu eforturi de organizare 
şi adaptare la situaţii noi, într-o lume în rapidă schimbare, 
revista Învierea a câştigat mai multă experienţă și mai 
multă sensibilitate față de problemele actuale ale 
societății, în vreme de crize multiple. 


Această lucrare mediatică misionară, așezată 
permanent sub binecuvântarea Mântuitorului lisus 
Hristos Cel înviat și susținută de Arhiepiscopia Timişoarei, 
a crescut de la an la an, iar astăzi oferă tuturor celor 
interesaţi informare și orientare spirituală cultivând 
coresponsabilitatea și cooperarea în realizarea binelui 
comun În Biserică şi în societate. 


Tuturor susținătorilor, ostenitorilor și cititorilor 
revistei Învierea le dorim sănătate și mântuire, precum 
şi multă bucurie în culegerea roadelor acestei lucrări 
misionare, realizată spre slava lui Dumnezeu, spre binele 
Bisericii și al credincioşilor bănăţeni! 


La mulţi ani, cu rodiri bogate şi binecuvântate! 


* Mesajul Preafericitului Părinte DANIEL, Patriarhul 
Bisericii Ortodoxe Române, la împlinirea a 25 de ani de 
apariţie neîntreruptă a revistei Învierea, buletinul oficial 
al Arhiepiscopiei ortodoxe române a Timișoarei. 

MITROPOLITUL DR. NICOLAE CORNEANU, 
CĂRTURARUL UMANIST, 
MEMBRU DE ONOARE AL ACADEMIEI ROMÂNE* 


Mitropolitul dr. Nicolae Corneanu face parte din 
rândul ierarhilor Bisericii noastre care prin activitatea 
pastoral-misionară, cultural științifică și filantropică şi-au 
înscris numele în pomelnicul pururea pomenit la altarul 
Teologiei și al spiritualităţii româneşti. 

Cunoscut şi apreciat ca om de înaltă ţinută morală și 
academică, creator al unei opere științifice impresionante 
a surprins pretutindeni printr-o exemplară bunătate, 
modestie și evlavie, dăruindu-se cu trup și suflet misiunii 
sale, dovedind calităţi remarcabile în dialogul 
interconfesional și arătând fără echivoc că este un 
„erudit de talie naţională, ale cărui studii au și un vădit 
interes internaţional”, după cum scria unul dintre 
reputaţii noștri oameni de cultură. 

Născut la 21 noiembrie 1923 în Caransebeș, din 
părinţii Liviu, preot în oraș, și Elena, Nicolae Mihail 
Corneanu a ales încă din copilărie, asemeni Sfinţilor 
Părinţi pe care i-a cercetat cu stăruinţă, să meargă pe 
cele două drumuri des menţionate din amvonul Bisericii, 
ca pildă pentru tineri: drumul bisericii și cel al școlii. 

După absolvirea cunoscutului Liceu „Traian Doda“ 
din orașul natal, s-a înscris la Facultatea de Teologie din 
București (1942-1946), bucurându-se de aprecierea 
profesorilor care l-au îndrumat să continue studiile prin 
înscrierea la cursurile de doctorat. Totodată, viitorul 
ierarh a mai adăugat pregătirii sale și doi ani de studiu 
la Facultatea de Filosofie și Litere din Bucureşti, secţia 
Filologie clasică. 

Aşadar, tânărul teolog și-a însușit, încă din anii 
studenţiei, cunoștințe temeinice în domeniul limbilor 
moderne și clasice, specializându-se, prin studii intense, 
în filosofie şi filologie, ceea ce i-a fost de mare folos în 
activitatea științifică și de cercetare întinsă pe durata a 
70 de ani. Astfel format şi pregătit, mitropolitul Nicolae 
Corneanu a slujit la altarul Bisericii ca diacon, preot şi 
arhiereu din 1943 și până la trecerea la cele veșnice, din 
care peste 52 de ani ca arhiepiscop al Timişoarei și 
mitropolit al Banatului. 

Vocaţia de cărturar a mitropolitului Nicolae s-a 
evidenţiat încă din anii studiilor liceale și apoi universitare 
când a publicat primele studii și articole în „Foaia 
Diecezană” și „Altarul Banatului” de la Caransebeș, cele 
mai multe în domeniul Teologiei patristice. De altfel, 
dragostea faţă de spiritualitatea patristică l-a determinat 

să se înscrie la cursurile de doctorat sub îndrumarea 
cunoscutului patrolog loan G. Coman, finalizând cu 
succes teza cu titlul: Viaţa și petrecerea Sfântului Antonie 
cel Mare. Începuturile monahismului creștin pe Valea 
Nilului. 

Au urmat apoi primii ani la catedră ca profesor la 
Academia Teologică din Caransebeș și după 1950, la 
Seminarul Teologic din aceeași localitate, predând chiar 
Limba greacă și Limba franceză, discipline uzitate cu 
multă competenţă pe tot parcursul vieţii atât pentru 
traduceri cât și pentru comunicarea internaţională. La 
data de 15 ianuarie 1961 a fost hirotonit arhiereu de 
către patriarhul Justinian fiind instalat ca episcop al 
Aradului, lenopolei și Hălmagiului la 22 ianuarie 
același an. 

Nu peste mult timp, la 17 februarie 1962, avea să fie 
ales mitropolit al Banatului și arhiepiscop al Timișoarei 
şi Caransebeşului, fiind instalat oficial în data de 4 martie 
1962, în catedrala mitropolitană din Timişoara. În această 
misiune de o covârșitoare responsabilitate nu s-a 
depărtat nici o clipă de bunul Dumnezeu, de Maica 
Domnului și de toți sfinţii fiind ocrotit pe tot parcursul 
vieţii, cu ajutorul lor făcând faţă la multele încercări și 
provocări ce i-au marcat existenţa. 

Tot timpul mitropolitul Nicolae a fost înconjurat de 
cei mai fideli prieteni, cărţile sale, motiv pentru care a și 
consemnat acest aspect în mărturia testamentară datată 
la 8 septembrie 2011: 

„Pe tot parcursul vieţii am adunat lucrurile de care 
aveam nevoie și mai ales cărţi de tot felul, care m-au 
înţelepţit și care mi-au luminat calea vieţii. De fapt, e 
singurul bun care mi-a aparţinut, la orice altceva 
renunțând de bună voie...“. 

Viaţa mitropolitului Nicolae a fost una cu adevărat 
jertfelnică în ogorul Bisericii, al Teologiei și al culturii 
umaniste, așa după cum însuşi mărturiseşte: „Eu însumi, 
de-a lungul anilor, lăsând deoparte activităţile depuse 
ca profesor, funcţionar eclaziastic, preot și ierarh, m-am 
simţit un simplu membru al Bisericii, preocupat de 
problemele vieţii de fiecare zi, la fel, de semnele de 
întrebare pe care şi le pune orice credincios și nu mai 
puţin interesat de soluţiile așteptate din partea Bisericii 
la diferitele probleme ale noastre, ale tuturor, (...) m-a 
pasionat scrisul, m-au interesat cele mai variate probleme 

și am simţit nevoia să mă apropii de oameni, de nevoile 
lor și de năzuinţele lor (...). Când am răsfoit toate cele 
publicate în cele mai felurite reviste și ziare, studiile și 
volumele apărute, aproape că nu mi-am dat seama de 
unde am găsit timpul necesar și energia de trebuinţă 
spre a le alcătui. Cu ajutorul Bunului Dumnezeu toate 
se pot însă înfăptui. Lui fie-l mărirea în veci de veci!“. 

Peste toate însă, mitropolitul academician Nicolae 
Corneanu a arătat un interes aparte pentru studiul 
Sfinţilor Părinţi, pentru spiritualitatea patristică, direcţie 
de cercetare teologică mult îngreunată în anii dictaturii 
comuniste atee. Înainte de anul 1948, distinsul ierarh a 
publicat numeroase articole și studii, consacrate Sfinţilor 
Părinţi, mai ales în „Foaia Diecezană” de la Caransebeș, 
însă, după acel an, revista de la Caransebeș a încetat să 
mai apară, iar posibilităţile de informare și de 
documentare ale tânărului teolog și ale altor cercetători 
s-au împuţinat. 

Odată cu transformarea revistei eparhiale „Altarul 
Banatului” de la Caransebeș în revista mitropolitană 
„Mitropolia Banatului”, ierarhul timişorean a creat 
rubrica de Studii și, după 1990, pe cea de Pagini patristice, 
în cadrul cărora a publicat materiale despre viaţa și 
învăţătura Sfinţilor Părinţi, dar și traduceri din operele 
acestora. De asemenea, cu sprijinul și la îndemnul 
mitropolitului iubitor de patristică Nicolae Corneanu, 
alţi profesori de Teologie au îmbogăţit revista cu studii 
patristice importante atât de necesare cunoașterii vieţii 
și operelor Sfinţilor Părinţi. Tot cu purtarea sa de grijă 
au fosttipărite în tipografia arhidiecezană din Timişoara 
şi două lucrări importante despre Teologia patristică, 
elaborate de fostul său profesor şi îndrumător de 
doctorat de la Facultatea de Teologie din București, 
preotul dr. loan G. Coman: Și Cuvântul trup s-a făcut 
(1987), respectiv Frumuseţile iubirii de oameni în 
spiritualitatea patristică (1988). 

În calitate de exarh patriarhal, mitropolitul Corneanu 
a răspuns, o anumită perioadă de timp, de comunităţile 
ortodoxe române de peste hotare, prilej cu care a 
efectuat, de mai multe ori, vizite canonice în SUA, 
Canada, Europa de Vest, Australia și Noua Zeelandă. 
Atunci a avut posibilitatea de a cunoaște teologi, 
profesori, cercetători, preoţi și ierarhi care l-au familiarizat 
cu noile direcţii de cercetare teologică și cu nou- 
apărutele lucrări, mai ales în domeniul patristic, pe care 
le-a adus acasă şi le-a valorificat în lucrările elaborate. 
Aşa a ajunsierarhul patrolog de la Timişoara să parcurgă 
un drum lung al cercetării patristice, început la vârsta 
de 20 de ani, când a publicat în „Foaia Diecezană” de la 
Caransebeș primul său studiu despre Autoritatea 
episcopală după Sfântul Ciprian al Cartaginei, până la 
valoroasele lucrări, deschizătoare de drumuri în 
spiritualitatea patristică românească, unele apărute în 
colecţia „Cum Patribus”, iniţiată de tânărul profesor 


Claudiu Arieșan în cadrul editurii „Amarcord”, cum sunt: 
Studii Patristice. Aspecte din vechea literatură creștină, Quo 
Vadis. Studii, note și comentarii teologice, Viaţa și 
petrecerea Sfântului Antonie cel Mare, Credinţă și viaţă. 
Culegere de studii teologice, Scara raiului, precedată de 
viaţa pe scurt a lui loan Scolasticul și urmată de Cuvântul 
către păstor, Viaţa Fericitului Pahomie, Origen și Celsus. 
Confruntarea creștinismului cu păgânismul, Farmecul 
studiilor patristice, Patristica - filosofia care mângâie, 
Actualitatea literaturii vechi creștine. 

Contribuţia de excepţie a mitropolitului Nicolae 
Corneanu la dezvoltarea studiilor patristice românești, 
dragostea și interesul său pentru viaţa și faptele Părinților 
Bisericii noastre s-au concretizat și prin deschiderea 
arătată faţă de tipărirea altor lucrări de acest gen în 
tipografia arhidiecezană din Timişoara. Amintim aici 
următoarele: Lactantius, Instituţiile divine, Sfântul loan 
Gură de Aur, Cuvântări despre viaţa de familie, Patericul 
sau apoftegmele părinților din pustia Egiptului. Reputatul 
patrolog a fost, totodată, iniţiatorul și coordonatorul 
colecţiei „Comorile pustiei“, găzduită în cadrul Editurii 
„Anastasia“ din Bucureşti. 

Aşadar, mitropolitul Nicolae Corneanu și-a înscris 
numele în rândul vrednicilor patrologi români care au 
dăruit Bisericii o operă bogată și foarte bine documentată, 
extrem de utilă teologilor și credincioşilor, nu mai puţin 
tuturor celor interesaţi de spiritualitatea patristică. 
Referitor la aceasta reţine atenţia în mod special 
traducerea lucrării Scara Raiului tipărită la Editura 
„Amarcord” în colecţia „Cum Patribus”, Timișoara, 1994 
şi reeditată ulterior la Editura „Învierea” a Mitropoliei 
Banatului în alte opt ediţii, bucurându-se de un tiraj de 
peste 50.000 de exemplare. Mitropolitul Nicolae a fost 
foarte mulțumit și nespus de încântat de setea 
duhovnicească a credincioșilor pentru scrieri de felul 
Scării Raiului, fapt ce l-a determinat să sublinieze: „La 
drept vorbind, dacă Scara rezumă și reprezintă ceva, apoi 
aceasta este întreaga spiritualitate patristică de până la 
ea și, nu numai că o rezumă, ci și o sistematizează, ba 
mai mult chiar o pune sub semnul unui simbol foarte 
sugestiv, acela al scării și treptelor pe care, urcându-le, 
oricine poate ajunge la desăvârşire... Autorul nu-și 
numeşte scrierea Scară şi nici capitolele ei trepte, dar 
cuprinsul scrierii în ansamblul și componentele sale 
sugerează clar ideea de urcare, treaptă cu treaptă, a scării 
ce duce la perfecţiune, la unirea cu Dumnezeu”. Forţa 
sa intelectuală, probitatea științifică exemplară și 
calitatea memorabilă a sintezelor și analizelor sale 
hermeneutice l-au transformat pe mitropolitul Nicolae 
Corneanu într-un reper important al bibliografiei 
teologice și cu precădere, patrologice din ţară și din 
lume, numele său devenind sinonim cu excelența 
interpretării și frumuseţea caldă a formulărilor. 

Mitropolitul academician Nicolae Corneanu nu a fost, 
însă, doar un reputat patrolog și un ostenitor în arealul 
unităţii creștine, ci a arătat o preocupare constantă faţă 
de problemele pastorale, misionare filantropice și 
administrative-bisericești, precum și pentru buna 
rânduială a vieţii monahale din eparhia pe care a 
păstorit-o vreme de 52 de ani. 

Fără a intra acum în prea multe detalii, trebuie totuși 
să amintim că, în perioada de peste jumătate de secol 
de arhiereu a hirotonit sute de preoți pe seama 
Arhiepiscopiei Aradului, dar mai ales pentru 
Arhiepiscopia Timişoarei şi Caransebeșului, îngrijindu-se 
îndeaproape de completarea parohiilor vacante, așa 
încât credincioşii să se poată bucura de cuvântul lui 
Dumnezeu, de darurile şi harul Sfintei Liturghii în fiecare 
duminică și sărbătoare. Pentru slujitorii altarelor 
bănăţene, eruditul ierarh a publicat materiale omiletice, 
catehetice și pastorale în paginile revistei mitropolitane, 
precum și câteva volume de predici, remarcându-se ca 
un exigent orator bisericesc și fervent susținător al 
activităţii de catehetizare a credincioșilor, chiar înainte 
de anul 1989. Spre pildă, mitropolitul Nicolae era nelipsit 
de la slujba Vecerniei în catedrala mitropolitană, oficiată 
duminică seara și de la cateheza susținută de unul din 
preoţii sau diaconii slujitori, după un plan dinainte 
întocmit, corectat și aprobat de Înaltpreasfinţia Sa. 

Fiind iubitor de carte, om de școală și cercetător 
pasionat al spiritualităţii creştine încă din tinereţe, 
mitropolitul Nicolae a acordat atenţie specială pregătirii 
viitorilor slujitori ai altarului în Seminarul teologic din 
Caransebeș și la Institutul teologic universitar din Sibiu, 
iar după 1990 la Facultatea de Teologie și la secția de 
Teologie din cadrul Liceului pedagogic din Timişoara, 
înființarea celor două datorându-se și ostenelilor sale. 
Tot legat de învățământul teologic mai putem arăta că 
i-a susținut pe tinerii teologi, dornici să studieze, cu 
burse în străinătate, la facultăți din Statele Unite ale 
Americii, Elveţia, Grecia, Anglia, Germania și în alte ţări. 
La fel mai putem aminti că a arătato grijă aparte față de 
tinerii din Banatul sârbesc şi din Ungaria ce doreau să 
studieze la şcolile teologice din Mitropolia Banatului, 


convins fiind că vor deveni vrednici slujitori ai Bisericii 
în aceste ținuturi româneşti din apropierea granițelor. 

Ar fi, de asemenea, foarte multe de spus despre 
lăcașurile de cult ridicate, renovate, binecuvântate, 
târnosite (sfinţite cu moaște), despre celelalte așezăminte 
bisericești, școlare, social-filantropice, eparhiale și 
mănăstirești ctitorite sub înţeleapta și părinteasca sa 
arhipăstorire, dar mai ales despre dragostea și dăruirea 
arătată față de credincioşii care i-au solicitat ajutorul 
material, financiar şi moral. Doar cei mai apropiaţi 
colaboratori ai regretatului mitropolit ştiu că acesta 
trimitea bani, prin mandat poştal, credincioșilor nevoiași 
din eparhie şi din toată ţara și atunci când epuiza salariul 
se împrumuta la Casa de Ajutora Clerului pentru a putea 
săvârși pilduitoare fapte de filantropie creștină. 

Pentru aceste frumoase și ziditoare strădanii 
cărturarul umanist Nicolae Corneanua primit numeroase 
distincţii de onoare și premii, dintre care amintim: 
membru de onoare al Academiei Române și membru al 
Uniunii Scriitorilor din România (1992); premiul „pentru 
întreaga viaţă închinată adevărului, dreptăţii și libertăţii, 
acordat de Grupul pentru Dialog Social” (1997), premiul 
„Pro Cultura Timisiensis” acordat de Consiliul Judeţean 
Timiş, Ordinul Naţional pentru Merit în Grad de Mare 
Cruce, conferit de Președenţia României în anul 2000 și 
titlurile de cetățean de onoare al orașelor Timişoara, 
Lugoj, Caransebeș și Făget. 

Nu putem omite nici atenţia acordată de lumea 
academică întrucât i s-a acordattitlul de „doctor honoris 
causa” al Universităţii de Științe Agricole a Banatului, 
Universităţii „Aurel Vlaicu” din Arad, Universităţii de Vest 
din Timișoara şi al Institutului Teologic Protestant din 
Cluj. 

Toate acestea ne determină să ne aplecăm cu respect 
şi să-l mulțumim lui Dumnezeu că a rânduit Banatului 
un asemenea ierarh, ce a călcat cu vrednicie pe urmele 
Sfântului losif cel Nou de la Partoș ocrotitorul Banatului. 


* Cuvântarea Înaltpreasfinţitului Mitropolit loan al 
Banatului la Academia Română filiala Timişoara — 28 mai 
2015 

ÎNVIEREA EPISCOPIEI CARANSEBEŞULUI 
REFLECTATĂ ÎN PUBLICAȚIA BISERICEASCĂ 
ÎNVIEREA" 


În cele mai dese prilejuri, mărturiile sunt culese din 
inimile celor care le experimentează, sau le sunt martori. 
La fel ca și trăirile noastre efemere, mărturisitorii unui 
eveniment se sting și atunci toate mărturiile rămân 
consemnate în crâmpeie așternute pe hârtie, care la 
rându-le devin o altă mărturisire. Anul acesta Episcopia 
Caransebeşului aniversează 150 de ani de la întemeierea 
eparhiei ortodoxe române, respectiv un secol și jumătate 
de mărturisire ortodoxă română în Banatul de munte. 
Așa cum se cunoaște, între anii 1949 — 1994, eparhia 
Caransebeșului a fost desfiinţată și respectiv unită cu 
Arhiepiscopia Ortodoxă Română a Timişoarei, devenind 
mai mare, cum afirma în anul 1948 patriarhul Justinian 
Marina, la ieşirea din catedrala Sf. M. Mc. Gheorghe din 
Caransebeș, în urma unei vizite canonice din anul 1948. 
Acestei realităţi i-a fost martor însuși mitropolitul Nicolae 
care consemnează în articolul Nădejdi de viitor din 
publicaţia Învierea, anul V, Nr. 1(91): Îmi aduc aminte de 
momentul când  Întâistătătorul Bisericii a vizitat 
Caransebeșul cu câteva săptămâni înainte de pronunţarea 
sentinţei de condamnare la moarte a vechii episcopii ce-și 
avea sediul aici (Caransebeş) și când purtătorii de cuvânt 
ai obștii credincioșilor încercau să prevină nedreapta 
hotărâre care plutea în atmosferă, li s-a replicat 
“încurajator”: “Nu vă agitaţi, episcopia voastră se va 
extinde” 

După Revoluţia Română din anul 1989 s-au întrezărit 
razele învierii Episcopiei Caransebeșului, înfăptuită în 
anul 1994. Anterior acestei învieri, în anul 1990 a luat 
ființă publicaţia bisericească Învierea, editată de 
Arhiepiscopia Timișoarei și Caransebeșului, la iniţiativa 
vrednicului nostru părinte duhovnicesc, trecut în 
veșnicie, Nicolae Corneanu, Mitropolitul Banatului. 

În această publicaţie au rămas mărturiile reînfiinţării 
Episcopiei Caransebeşului, cele mai multe consemnate 
de însuși mitropolitul Nicolae, fie sub propria semnătură, 
fie sub pseudonimul Preot. N. Sebeșan. Despre acestea 
aveam să aflu în perioada uceniciei, la Timișoara, alături 
de Mitropolitul Nicolae, în calitatea de preot catedral, 
stareț la mănăstirea Izvorul Miron - Româneşti, exarh al 
mănăstirilor din Arhiepiscopie și episcop-vicar, în 
perioada 1994 — 2006. În calitate de episcop-vicar am 
scris diferite articole în publicaţia Învierea, ca membru 
în comitetul redacțional. 


t LUCIAN 
Episcopul Caransebeşului 


La această frumoasă aniversare a maturității, celor 25 
de ani de apariţie neîntreruptă, în contextul sus-amintit, 
această publicaţie aduce prin filele ei mărturia reînființării 
Episcopiei Caransebeşului. Începutul anului 1994, 
anunţa promiţător și încurajator, prin publicaţia Învierea 
demersurile inițiate de Adunarea Eparhială a 
Arhiepiscopiei Timişoarei și Caransebeşului, din data de 
12 decembrie 1993, de reactivare a Episcopiei 
Caransebeșului. Nădejdile ferme erau exprimate motivat 
şi cu entuziasm aristocratic de mitropolitul Nicolae, care 
anunţa că dacă dorinţa bănăţenilor își va găsi împlinirea 
însemnează căva fireparată una din nedreptăţile regimului 
comunist și totodată va fi potenţată lucrarea Bisericii într-o 
perioadă de timp când se așteaptă din partea ei să ajute 
la refacerea societăţii românești sub raport religios-moral.! 
Aceste gânduri au fost însuflețite mitropolitului bănățean 
de rudenia sa, Dr. Cornel Corneanu, care în anul 1934 
într-un articol al vremii, militând pentru păstrarea 
eparhiei Caransebeşului, definea acest demers ca fiind 
lupta cea grea, mai grea decât războiul reîntregirii 
neamului, pentru cucerirea și refacerea sufletului românilor, 
reașezându-l în împărăția mântuitoare a lui Hristos.? lată, 
aşadar, cum în publicaţia Învierea, chiar pe prima pagină 
a acesteia, nădejdile bănățenilor din Caransebeş prind 
sens prin glasul arhipăstorului lor, plămădit în cetatea 
de pe Timiş şi Sebeș. Nu a fost trecută cu vederea nici 
hotărârea Adunării Naţionale Bisericești și a Sfântului 
Sinod al Bisericii Ortodoxe Române, din zilele de 11 
respectiv 12 ianuarie 1994 care, au validat hotărârea 
Adunării Eparhiale a Arhiepiscopiei Timișoarei și 
Caransebeşului, de  reînființare a Episcopiei 
Caransebeșului, consemnată în rubrica Din viața bisericii. 

Entuziasmul reînnodării tradiţiei episcopale la 
Caransebeș a fost vădit emoţionant și în rândul clerului, 
dascălilor de teologie și credincioșilor din oraș. 
Protopopul profesor Dr. Zeno Munteanu avea să fie 
purtătorul de cuvânt al caransebeșenilor prin gândurile 
exprimate în publicaţia eparhială Învierea. Hotărârea 
Adunării Eparhiale a Arhiepiscopiei Timișoarei și 
Caransebeşului din decembrie 1993 și aprobarea reactivării 


___1 Mitropolit Nicolae Corneanu, Nădejdi de viitor, în 
Invierea, anul V, Nr. 1(91),p. 1 

2 Dr. Cornel Corneanu, Nădejdi de viitor, apud Ideea 
Bănăţeană, Caransebeş 1934, p. 42 

3 Dinviaţa Bisericii în Invierea anulV nr. 2 (92), p. 4 

Episcopiei Caransebeșului desființată de către regimul 
comunist în anul 1948 ne-a umplut de bucurie pe toţi 
bănăţenii.* 

Odată cu reactivarea episcopiei, s-a impus alegerea 
unui nou ierarh care să fi deprins meșteșugul organizării 
unei eparhii şi care să-și aibă astfel legitimitatea de 
organizator și cârmuitor. Cel dintâi susținător al 
redobândirii legitimităţii arhierești a primului episcop 
ales al reînfiinţatei eparhii, a fost același mitropolit, care 
sub pseudonimul Pr. N. Sebeșan publică un articol elogios 
la adresa legiuitului ierarh al reactivatei Episcopii a 
Caransebeșului. Pe lângă datele biografice cunoscute, 
autorul materialului amintit face o remarcă ce justifică 
semnătura sub pseudonim: În împrejurări cu totul ieșite 
din comun asupra cărora în mod precis istoricii își vor spune 
cândva cuvântul, în primăvara anului 1990 Prea Sfinţitul 
Episcop Emilian Birdaș trece în Episcopia Aradului unde îi 
va deveni colaborator apropiat Prea Sfințitului Timotei 
Seviciu. 

Momentul liturgic și public de reactivare a episcopiei 
și implicit de înscăunarea episcopului Emilian Birdaș din 
data de 14 august 1994, a fost conturat cu măiestrie în 
rândurile publicaţiei bisericeşti timişorene. Mai mult 
decât atât au fost ilustrate aspecte inedite din protocolul 
ulterior, luări de cuvânt din timpul cuvenitei agape și 
alte evocări ale celor prezenţi la eveniment.* 

Prin reînființarea Episcopiei  Caransebeșului, 
Mitropolia Banatului redobândește demnitatea hărăzită 
la 3 iulie 1947 fapt evidenţiat deopotrivă în publicaţia 

4  Prot. Prof. dr. Zeno Munteanu, Gânduri la reactivarea 
Episcopiei Caransebeşului, în Invierea anul V nr. 10 (100), p.2 

5 Pr.N. Sebeşan, Reactivata Episcopie a Caransebeşului 
și-a dobândit legiuitul ierarh în Invierea anul V nr. 15 (105), p.2 


6 Preot loan Bude, Înscăunarea noului episcop al 
Caransebeşului, în Invierea anul V nr. 17 (107), p.2 


Învierea. Astfel, cu trei eparhii Mitropolia noastră creşte în 
“putere” puterea aceasta fiind evident de natură spirituală 
și ea vizând capacitatea sporită a Bisericii din partea de 
vest a ţării de a răspunde mereu sporitelor trebuinţe 
duhovnicești ale credincioșilor care o compun.” 

Așadar, am încercat să surprindem în câteva ipostaze 
felul în care publicaţia Învierea, aniversată acum la 25 de 
ani de existență a punctat clipele esenţiale ale redevenirii 
Episcopiei Caransebeșului. Am așternut câteva crâmpeie 
ştiind că frământările, rugăciunile stăruitoare și mărturiile 
au fost mult mai multe și mai profunde. Pentru mine 
personal, această publicaţie conturează în rândurile ei 
şi o parte din activitatea de arhiereu și slujitor în 
Arhiepiscopia Ortodoxă Română a Timişoarei. Cu același 
interes parcurgem ori de câte ori avem prilejul rândurile 
publicaţiei Învierea, astăzi într-o altă ţinută grafică şi de 
prezentare, care nu-i ştirbeşte cu nimic autoritatea celor 
25 de ani de apariţie neîntreruptă ci, dimpotrivă, reafirmă 
dinamica tradițională a presei bisericeşti. 

Cu aceste gânduri sincere de evocare, transmitem 
tuturor ostenitorilor, colectivului redacţional, celor ce 
au scris și scriu la această publicaţie, precum și cititorilor 
un gând de felicitare. În egală măsură, păstrăm un pios 
sentiment de recunoştinţă celor care în cei 25 de ani au 
întemeiat și au susţinut activitatea periodicului Învierea. 

Ani mulți şi rodnici în slujba Bisericii dreptmăritoare! 


* Mărturie duhovnicească a Preasfinţitului Părinte 
Lucian, Episcopul Caransebeşului la aniversarea a 25 de 
ani de la apariţia publicaţiei bisericești Învierea, revista 
Arhiepiscopiei Ortodoxe Române a Timișoarei 


7 Mitropolit Nicolae Corneanu, “Mitropolia noastră la 
puterea a treia” în Invierea anul V nr. 16 (106), p.1 


Învierea 


REVELAȚIA CA UN DRUM SPRE EMAUS* 


„+..le-a tâlcuit lor din toate Scripturile cele despre EI” (Luca 24, 27) 


Încercând a extinde tainicul drum spre Emaus din 
seara Învierii, pe care Mântuitorul nostru lisus Hristos Cel 
Înviat a mers şi i-a însoţit real, dar necunoscut, pe sfinţii 
Săi ucenici și apostoli Luca și Cleopa, călăuzindu-i prin 
Scripturi și aprinzându-le inima (Luca 24, 32) pentru a-i 
pregăti prin vorbiri şi tâlcuiri pentru marea Arătare și 
Revelaţie de la Cina din Emaus, la dimensiunile teologice 
şi mistice dintre Alfa Facerii și Omega Apocalipsei, ca 
pietre de hotarale Revelaţiei dumnezeiești supranaturale, 
nu putem decât să contemplăm cu uimire duhovnicească 
şi cu bucurie negrăită cele șaizeci de stadii ale acestei 
Revelaţii dumnezeiești, începând de la lerusalimul 
Edenului până în Emausul Parusiei Domnului. Drumul 
spre Emaus al Revelaţiei nu coboară niciodată de la 
lerusalim spre lerihon, ci urcă neîncetat cu corabia lui 
Noe pe Ararat; cu Avraam şi cu Isaac pe Moria; cu Moise 
pe Sinai; cu sfântul llie pe Carmel și la Horeb și cu 
Mântuitorul lisus Hristos pe Muntele Fericirilor, pe Tabor, 
Golgota și Muntele Măslinilor. Drumul spre Emaus al 
Revelaţiei îşi asumă și recapitulează în sine drumul lui 
Avraam din Urul Caldeii în Haran și Canaan; drumul lui 
lacob în Mesopotamia, drumul lui losif în Egipt, drumul 
lui Moise în Madian, drumurile evreilor prin pustiul Sinai, 
drumul iudeilor spre malurile râurilor Babilonului, drumul 
lui lona spre Ninive și prin Ninive, drumul lui Ezdra și 
Neemia la întoarcerea din robie, drumul magilor de la 
răsărit, drumurile Mântuitorului prin ludeea, Samaria și 
Galileea, pașii Săi printre semănături, drumul Crucii din 
Vinerea Patimilor şi alergările la mormânt din Dimineaţa 
Învierii, precum şi drumul Damascului sfântului Apostol 
Pavel și toate drumurile călătoriilor sale misionare, pe 
uscat și pe apă, pentru ca toate acestea să poposească 
şi să se odihnească în revelaţia sfântului Apostol și 
Evanghelist loan din insula Patmos. Drumul spre Emaus 
al Revelaţiei este străjuit de stejarul Mamvri al lui Avraam 
şi de dudul lui Zaheu din lerihon; de finicii de la Elim și 
de măstlinii din grădina Ghetsimani, de stejarul de la Ofra 
al lui Ghedeon și de copacii dumbrăvilor lui David de pe 
vârful cărora s-a auzit foșnetul paşilor Domnului. Drumul 
spre Emaus al Revelaţiei este însemnat și hotărnicit de 
piatra scării cerului de la Betel, de piatra lui Samuel de 
la Eben-Ezer, de piatra dată la o parte de pe mormântul 
lui Lazăr și de piatra de la mormântul Mântuitorului. 
Drumul spre Emaus al Revelaţiei este adumbrit de norul 
de pe Sinai, Tabor și Muntele Măslinilor și luminat de 
curcubeul legământului, de rugul aprins şi de stâlpul cel 
de foc şi transfigurat de limbile de foc ale Rusaliilor. 


T DANIIL 
Episcop- locţiitor al Daciei Felix 


Drumul spre Emaus al Revelaţiei este străbătut de carul 
heruvimilor de la Chebar, de carul de foc al sfântului Ilie 
de dincolo de lordan și de carul famenului reginei 
Candachia a Etiopiei din Faptele Apostolilor. Drumul spre 
Emaus al Revelaţiei trece printre semănăturile creaţiei și 
tainele inspiraţiei biblice. Drumul spre Emaus al Revelaţiei 
este scăldat de lumina „Soarelui Dreptăţii” şi arătat de 
Steaua Nașterii Domnului şi de către porumbelul Duhului 
Sfânt de la lordan. Drumul spre Emaus al Revelaţiei este 
scăldat de asemenea de apa râului vieţii „limpede cum 
e cristalul”, care izvorăşte din tronul lui Dumnezeu și al 
Mielului (Apocalipsă 22, 1); adăpat din apa care izvorăște 
din stânca de la Rafidim şi din apa cea vie a cuvântului 
şi harului lui Dumnzeu de la fântâna lui lacob, devenită 
a samarinencii. Drumul spre Emaus al Revelaţiei este 
stropit de lacrimile pocăinţei lui David, ale ninivitenilor, 
ale femeii păcătoase și ale lui Petru de după lepădare. 
Drumul spre Emaus al Revelaţiei trece prin cortul sfânt 
şi prin templul sfânt; prin cuptorul aprins și prin groapa 
cu lei din Babilon; prin coliba proorocului lona de la 
răsărit de Ninive și cele trei colibe de pe Tabor; pe lângă 
grămada de gunoi a lui lov și pe lângă cel căzut între 
tâlhari; prin Nazaret, Betleem și Betania; prin Areopagul 
din Atena; prin insula Malta și insula Patmos. Drumul 
spre Emaus al Revelaţiei este cântat de harfele atârnate 
în sălcii (Psalmul 136, 2) și apărat de cei doi heruvimi cu 
sabie de foc vâlvâitoare (Facere 3, 24) și toţi cei ce merg 
pe acest drum sunt străjuiţi şi ocrotiţi de îngerii cu care 
de foc descoperiţi ucenicului sfântului Elisei în cetatea 
Dotan (IV Regi 6, 17). 

Pe drumul spre Emaus al Revelaţiei se întrupează, se 
botează, propovăduieşte și săvârşeşte minuni Fiul lui 
Dumnezeu și Mântuitorul lumii, Domnul nostru lisus 
Hristos. Drumul spre Emaus al Revelaţiei este precum 
drumul Intrării în lerusalim a Mântuitorului, în Duminica 
Floriilor. Pe acest drum spre Emaus al Revelaţiei și-au 
aşternut hainele pe cale și protopărinţii, și strămoșii, și 
patriarhii, și drepţii, și regii, și proorocii, și sfinţii Apostoli, 
şi sfinţii Evanghelişti. Pe acest drum spre Emaus al 
Revelaţiei este așternută haina lui losif cea stropită cu 
sânge de către fraţii săi, mantia sfântului Ilie lăsată lui 
Elisei, cămașa cea necusută de mână a Mântuitorului și 
felonul sfântului Apostol Pavel, lăsat în Troada la Carp (II 
Timotei 4, 13). Pe acest drum spre Emaus al Revelaţiei îl 
vedem mergând pe vameșul smerit după ieșirea din 
templu; pe fecioarele înțelepte cu candelele aprinse și 
mulţimea cea fără de număr a celor mântuiţi, îmbrăcaţi 

în veșminte albe și cu ramuri de finic în mâini (Apocalipsă 
7,9). 

Pe drumul spre Emaus al Revelaţiei, Moise își scrie 
cărţile, losua opreşte soarele şi luna pe cer, David îşi 
cântă Psalmii, Solomon își alcătueşte Pildele și serafimii 
din vedenia sfântului prooroc Isaia își cântă Trisaghionul 
biblic. Pe drumul spre Emaus al Revelaţiei, proorocul 
Daniel contemplă pe „Cel Vechi de Zile” șezând pe tron 
(Daniel 7, 9); lona se roagă din pântecele chitului, iar 
proorocul Avacum se suie în turnul cel de veghe al 
contemplaţiei și teologhisirii (Avacum 2, 1). Pe drumul 
spre Emaus al Revelaţiei Petru, lacob și loan contemplă 
lumina cea necreată a Schimbării la Faţă de pe muntele 
Taborului; sfântul Apostol Toma rostește cuvintele: 
„Domnul meu și Dumnezeul meu!” (loan 20, 28); sfântul 
arhidiacon Ştefan contemplă pe Hrisos Cel Înviat șezând 
de-a dreapta Tatălui (Faptele Apostolilor 7, 55-56), iar 
sfântul Apostol Pavel se întâlnește cu Mântuitorul Hristos 
pe drumul Damascului, fiind răpit apoi la al treilea cer 
(Faptele Apostolilor 9, 3-6; II Corinteni 12, 2). Pe drumul 
spre Emaus al Revelaţiei ne întâmpină îngerii patriarhului 
lacob la Mahanaim; ne călăuzește stâlpul de foc din 
pustie; ne trezește îngerul de la Beer-Șeba cu ulciorul cu 
apă al sfântului Ilie, iar David ne iese în cale cu pâinile 
punerii înainte de la cortul sfânt, înmulţite de Mântuitorul 
şi împărţite de două ori mulțimilor în pustie. 

Drumul spre Emaus al Revelaţiei pare însă a fi exprimat 
şi concentrat cel mai bine în umblarea lui Enoh cu 
Dumnezeu, vreme de două sute de ani, mai înainte de 
a fi răpit la cer, la vârsta de trei sute şaizeci și cinci de ani 
(Facere 5, 21-23). Drumul spre Emaus al lui Enoh, 
străbunicul lui Noe, a durat două sute de ani și 
necunoscute pentru totdeauna ne vor rămâne cele 
şaizeci de stadii duhovnicești, tainice și mistice ale 
acestui drum, unic în istoria Revelaţiei biblice, icoană și 
pildă pentru viaţa creștină. De aceea, drumul spre Emaus 
al Revelaţiei se exprimă în viaţa și istoria Bisericii și se 
strămută, se împlinește şi se actualizează în viaţa fiecărui 
creștin în parte, prin credinţă și rugăciune, Spovedanie 
şi Împărtășanie, frecventarea Bisericii şi participarea la 
Sfânta și dumnezeiască Liturghie, prin iubire și smerenie, 
prin citirea Sfintelor Scripturi și a Sfinţilor Părinţi și prin 
fapte bune și milostenie. 


De aceea, rugăciunea unică a ucenicilor de la Emaus: 
„Doamne, rămâi cu noi, căci este spre seară și ziua 
aproape a trecut!” (Luca 24, 29) ar fi putut fi rostită mai 
întâi de către dreptul Abel în timpul jertfei sale 
bineprimite; de către toţi patriarhii la un loc și de către 
fiecare în parte, prin lacob, în noaptea luptei sale cu 
îngerul; de către Moise la Marea Roşie și adeseori în 
pustiu; de către David în prigoniri și războaie; de către 
cei trei tineri înainte de a fi aruncaţi în cuptor, de 
proorocul Daniel pe marginea gropii leilor și de proorocul 
lona mai înainte de a fi aruncat în mare; de către sfântul 
loan Botezătorul mai înaint de tăierea capului, de către 
cei trei sfinţi Apostoli pe Tabor și de către sfântul Apostol 
şi Evanghelist loan cu capul plecat pe pieptul 
Mântuitorului la Cina cea de Taină; de către Maica 
Domnului și sfintele femei mironosiţe plângând sub 
crucea Golgotei şi de către sfântul arhidiacon Ștefan mai 
înainte de uciderea cu pietre; de către sfântul Apostol 
lacob mai înainte de a fi ucis cu sabia; de către sfântul 
Apostol Pavel și Sila mai înainte de a fi aruncaţi în temniţa 
din Filipi; de către sfinţii Apostoli Petru și Pavel mai 
înainte de martiriul prin răstignirea cu capul în jos și 
tăierea capului și mai ales de către sfinţii ucenici ai 
Mântuitorului la despărţirea de Domnul, pe Muntele 
Măstlinilor, în Joia Înălţării Sale la cer; intrând să rămână 
cu ei prin limbile de foc ale Duhului Sfânt de la Rusalii; 
şi cu noi -,în toatezilele, până la sfârșitul veacului. Amin. 
(Matei 28, 20).„Doamne, rămâi cu noi..”nu vor maitrebui 
să zică doar oile cele de-a dreapta dreptului Judecător! 

Drumul spre Emaus al Revelaţiei dumnezeiești, început 
deodată cu facerea lumii și a omului, se încununează prin 
revelaţia Apocalipsei din insula Patmos și se răsfrânge în 
istoria Biserici și a lumii până la sfârșitul veacurilor, când, 
acest drum spre Emaus al Revelaţiei va fi răpit în cele din 
urmă în norul Parusiei Domnului, precum sfântul prooroc 
Ilie în carul cel de foc al Duhului Sfânt, ca și toţi cei ce vor 
fi mers neabătut și vor merge statornic pe acest drum sau 
cale a mântuirii (| Tesaloniceni 4, 17)! 


* Închinare revistei, Învierea”de la Timişoara, cu prile- 
jul împlinirii a 25 de ani de mers statornic, luminat şi 
transfigurat, pe drumul spre Emaus al publicaţiilor noas- 
tre bisericeşti, ortodoxe şi româneşti 

CUVÂNTUL ÎN PROPOVĂDUIREA ADEVĂRULUI 


Omul este ființa care își defineşte cu adevărat 
existenţa în această lume prin cuvânt, întrucât Dumnezeu 
i-a împărtășit „din puterea Cuvântului Său, pentru ca, 
fiind ca un fel de umbră a Cuvântului și fiind cuvântător, 
să se poată menţine în fericire, trăind în rai viaţa cea 
adevărată, şi anume, cea a sfinţilor”!. 

Întreaga teologie creștină are ca miez al existenţei 
sale Cuvântul. Însă nu orice cuvânt, ci Cuvântul Întrupat, 
Cuvântul care este viu, este „duh și viață”?, comunică și 
descoperă pe Dumnezeu și lucrarea Sa în istorie, în lume 
şi asupra omului. Hristos Domnul a restaurat cuvântul 
omenesc pervertit din cauza păcatului, dăruindu-i putere 
mântuitoare, continuând să ni se dăruiască prin cuvintele 
Sale până la sfârșitul veacurilor. Slujirea Sa învăţătorească 
este făcută cunoscută popoarelor prin propovăduirea 
Apostolilor, care au lăsat mrejele pescărești și, cu mreaja 
Cuvântului, au vânat în chip minunat peștii cuvântători?. 

„Puterea cuvântului este ca o sevă care nutrește” şi 
rămâne peste veacuri „condeiul” și „sabia” celor care îşi 
asumă porunca misiunii și taina propovăduirii. Deși ne 
aflăm la două milenii distanță de primele veacuri ale 
propovăduirii creștine, avem responsabilitatea și noi să 
luăm, coiful mântuirii și sabia Duhului, care este cuvântul 
lui Dumnezeu'5 și să hrănim poporul cel pierdut în 
deșertul unei epoci marcate de efectele negative ale 
atâtor curente secularizante şi individualiste. 

Sfântul Apostol Pavel spune că cine nu are Duhul lui 
Hristos, nu este al Luis. Însă neamul nostru românesc a 
arătat în toate împrejurările istoriei că este al lui Hristos, 
credinţa adâncă şi buna nădejde a străbunilor noștri a 

1 Sf. Atanasie cel Mare, Tratat despre întruparea Cuvântului şi 
despre arătarea Lui nouă în prin trup, în Scrieri, Partea |, trad. pr. 
prof. Dumitru Stăniloae, PSB 15, Bucureşti, IBMBOR, 1987, p. 92. 

2 loan 6, 63. E 

3 Acatistul Sfântului Apostol Andrei cel Întâi Chemat 

4 Sf. Maxim Mărturisitorul, 200 de capete despre dragoste, 
în Filocalia, vol. |, Ed. Universalia, New-York, 2001, p. 312-313. 


5 Efeseni 6, 17. 
6 Romani 8, 9. 


t PAISIE LUGOJANUL 
Episcop-vicar al Arhiepiscopiei Timișoarei 


trecut încercările timpului și trebuie să rămână un 
îndemn sfânt pentru noi de a ne face ecoul credinţei lor, 
de a ne asuma vocaţia propovăduirii Cuvântului în Duh, 
care leagă generaţiile și le înlesneşte trecerea peste 
determinismele vremurilor. 

Aniversăm 25 de ani de neîntreruptă activitate 
editorială a revistei „Învierea”, un sfert de veac de când, 
cu binecuvântarea vrednicului de pomenire Mitropolit 
Nicolae Corneanu și la iniţiativa Preafericitului Părinte 
Patriarh Daniel (pe atunci Episcop-vicar al Arhiepiscopiei 
Timișoarei), s-au semănat în slovele tiparului seminţele 
roditoare ale cuvântului care hrănește sufletul şi, 
„întipărind în conștiința poporului învăţăturile, îi întărește 
toată credinţa”. 

Revista „Învierea” s-a născut în cuptorul fierbinte al 
lunilor de după decembrie 1989, ca un luminător al 
conştiințelor creştine ce ieșiseră din întunericul păgân 
al celor 45 de ani de comunism ateu. Urmând pilda 
vrednicilor înaintași care au slujit Biserica și cultura, 
ostenitorii acestei publicaţii au săvârșit conturarea unei 
veritabile cronici eparhiale, au adus cititorului bogate 
pagini de ortodoxie românească și universală, și au arătat 
că Biserica își asumă cu vrednicie responsabilitatea 
cuvântului în orice timp. 

Aducem acum rugăciune înaintea Tronului Preasfintei 
Treimi ca, prin lucrarea duhovnicească a cuvântului care 
zideşte, revista, Învierea”să rămână la înălțimea numelui 
şi a misiunii ei, să aducă și de acum înainte ediţii pline 
de lumina Bunei-Vestiri arătată prin lucrarea Bisericii, iar 
truda redactorilor și a colaboratorilor să dăinuiască în 
amprenta istoriei drept un model vrednic de urmat și 
pentru alți ostenitori ai tiparului. 

Mulţi ani, binecuvântaţi de Dumnezeu, spre zidirea 
sufletească a cât mai multor cititori! 


7 Tertulian, Apologeticum, XXXIX,1-11, trad. de Prof. Nicolae 
Chiţescu, în PS.B. III, EIBMBOR., Bucureşti, 1981, p. 92. 

REDACTORII FOII BISERICEȘTI „ÎNVIEREA”* 


Banatul, aflat multă vreme sub stăpânire străină și, 
până în anul 1865, sub jurisdicţia unei ierarhii superioare 
sârbești, a fost nevoit să lupte, foarte mulţi ani, pentru 
emanciparea politică, culturală și pentru instaurarea unei 
ierarhii autohtone, fapt pentru care nu a putut să pună 
bazele unor instituţii culturale românești, asemănătoare 
celor din Ţara Românească, cum ar fi tipografiile, școlile 
de Teologie și de cântăreţi bisericeşti și, ca atare, nu a 
tipărit și difuzat cărţi şi publicaţii bisericești. 

După înfiinţarea Episcopiei Timișoarei, în anul 1939, 
episcopul Nicolae Popovici al Oradiei, în calitate de 
locţiitor de episcop, a luat mai multe măsuri de organizare 
a eparhiei nou înfiinţate, între care a fost şi aceea de 
înfiinţare a organului bisericesc numit „Buletinul 
Episcopiei Ortodoxe Române a Timișoarei”. 

Odată cu alegerea episcopului titular la Timișoara, în 
persoana lui Vasile Lăzărescu, fost episcop al 
Caransebeşului, la 12 iunie 1940 și după instalarea sa 
oficială, la 25 martie 1941, a fost demarată o activitate 
intensă de înfiinţare a instituţiilor eparhiale, fără de care 
eparhia nu şi-ar fi putut desfășura activitatea. 

În acest context, „Buletinul Sfintei Episcopii ortodoxe 
române a Timișoarei”, care a apărut între 1 aprilie 1940 
și 30 martie 1941, a fost transformat în revistă sub numele 
de „Biserica Bănăţeană”, înlocuită, din anul 1960, de 
revista „Mitropolia Banatului”, devenită, în 1990, „Altarul 
Banatului”. 

Pe lângă cele două publicaţii, la eparhia Timișoarei a 
fost înfiinţată revista „Duh şi Adevăr”, organ omiletic, 
editat între anii 1941-1947, în paginile căruia au publicat 
materiale omiletice renumiţi profesori de Teologie din 
ţară şi viitori ierarhi ai Bisericii noastre. 

Problema înfiinţării unei „foi” a Arhiepiscopiei 
Timişoarei şi Caransebeşului (Episcopia Caransebeşului 
a fost reactivată în anul 1994) s-a pus imediat după zilele 
fierbinţi ale Revoluţiei din decembrie 1989, începute la 
Timişoara. 

La iniţiativa mitropolitului Nicolae Corneanu și a 
episcopului vicar Daniel Lugojanul, astăzi Preafericitul 
Părinte Patriarh Daniel, Consiliul Eparhial provizoriu, în 
şedinţa sa din 20 martie 1990, a hotărât editarea foii 
religioase cu denumirea „Învierea”, cuprinzând probleme 
specifice Bisericii noastre bănăţene. Potrivit mărturiei 
unor participanţi la amintita ședință, denumirea noii 
publicaţii eparhiale a fost propusă de către episcopul 
vicar Daniel Lugojanul. 

1 Vasile Muntean et alii, Monografia Arhiepiscopiei Timi- 


șoarei - din 1918până în zilele noastre, Ed.„ Invierea", Timişoara, 
2014, p. 35. 


Preot dr. IONEL POPESCU 
Vicar eparhial la Arhiepiscopia Timişoarei 


În primul număr al acestei foi se făcea precizarea că 
aceasta „se vrea a fi continuatoarea Bisericii Bănăţene” 
şi a „Foii Diecezane” care au apărut până în 1948 la 
Timişoara, respectiv Caransebeș”. 

Tot în acest prim material se oferă explicaţii și cu 
privire la denumirea noii publicaţii eparhiale: ,... îi zicem 
„Învierea”, atât pentru rezonanţa ce o are în conştiinţa 
noastră scularea din morţi a Domnului nostru lisus 
Hristos, cât şi pentru că primul număr se leagă cronologic 
de praznicul Învierii Domnului”?. 

Comitetul de redacţie al „Învierii” avea următoarea 
componenţă: arhiepiscopul și mitropolitul Nicolae, 
președinte; episcopul vicar Daniel  Lugojanul, 
vicepreședinte; preot loan Olariu, redactor; preot Ilie 
Maier, preot Petru Dorobanţu, preot Vasile Petrica și 
preot profesor Nicolae Achimescu, membri. 

„Învierea” pornea, așadar, la drum coordonată de 
către doi ierarhi recunoscuţi pentru pregătirea teologică 
de excepţie, ambii având o activitate publicistică bogată, 
extrem de atenţi la transformările din Biserică și din 
societatea românească, posesorii unor cunoştinţe 
temeinice, atât în ce privește istoria Bisericii, cât și cu 
privire la viaţa religioasă, culturală și interconfesională, 
în general. 

Ceilalţi membri ai primului comitet de redacţie: 
preoții Ilie Maier, vicar administrativ și consilierul cultural 
Petru Dorobanţu, cărora le revenea răspunderea tipăririi 
şi difuzării foii „Învierea”, aveau, de asemenea, o bogată 
experienţă în administraţia bisericească. Vasile Petrica, 
protopopul Reșiţei, se remarcase deja datorită studiilor 
de doctorat finalizate la Preşov, Slovacia și era cunoscut 
ca un constant autor de articole publicate în revista 
„Mitropolia Banatului” și în alte periodice bisericești, iar 
preotul Nicolae Achimescu, profesor la Seminarul 
teologic din Caransebeș, absolvise cursurile de doctorat 
la Facultatea de Teologie din București și, timp de câţiva 
ani, studiase Teologia la cunoscuta Universitate din 
Tubingen, Germania. 

Redactorul desemnat al „Învierii” a fost preotul loan 
Olariu (1923-2005), de la parohia Timișoara Iosefin. 
Nominalizarea unui preot de parohie într-o funcţie atât 
de importantă ar putea părea surprinzătoare, mai ales 
pentru cei care nu l-au întâlnit, nu au dialogat cu dânsul 
și, ca atare, nu l-au cunoscut. 

Absolvent al „Școlii Normale” din Timişoara (Liceul 
pedagogic) şi al Academiei teologice din Oradea, mutată 


2 Nicolae, mitropolitul Banatului, Hristos, învierea și viaţa 
noastră, în rev.„Învierea”, Timișoara, anul |, nr. 1, Duminică, 18 
aprilie 1990, p. 1. 

la Timișoara din cauza Diktatului de la Viena, loan Olariu 
era nu numai un apreciat duhovnic, foarte iubit de 
timişoreni, un om înţelept și un predicator de excepţie, 
ci şi un preot însetat de lectură, iubitor de carte teologică 
și laică, mereu în căutare de noi apariţii editoriale, 
devotat misiunii sale şi un foarte bun cunoscător al 
istoriei noastre bisericeşti?. 

Aceste calităţi, precum și faptul că publicase materiale 
interesante în revista „Mitropolia Banatului”, l-au 
recomandat pentru a prelua redactarea foii „Învierea”, 
desigur, sub coordonarea experimentatului mitropolit 
Nicolae Corneanu, care era deosebit de activ în câmpul 
presei bisericești din ţară și din afara graniţelor ţării de 
aproape cincizeci de ani. 

Tot în primul număr al foii noastre, comitetul de 
redacţie a publicat un mesaj cu precizarea că „Învierea” 
este oferită credincioșilor spre cunoașterea temeinică a 
cuvântului biblic, dar și a lăsământului Părinților 
bisericești...”. Cu privire la numele acestei publicaţii 
eparhiale, comitetul de redacţie ţinea să menţioneze că 
„foaia îşi poartă numirea şi din altarul jertfei Timișoarei, 
din crezul celor ce mărturiseau: „murim ca să fim liberi” 
făurindu-se o viaţă înnoită în toate, căreia Învierea îi dă 
înţeles”. 

După alegerea și întronizarea episcopului-vicar 
Daniel Lugojanul în demnitatea de mitropolit al 
Moldovei, funcţia de vicepreședinte al comitetului de 
redacţie la foaia „Învierea” a fost desfiinţată. În anul 1991, 
preotul profesor Nicolae Achimescu s-a transferat la 
Facultatea de Teologie din lași, locul său în comitetul de 
redacţie fiind luat de către semnatarul acestor rânduri. 

Caseta tehnică a comitetului de redacţie apare în 
„Învierea” până la data de 15 decembrie 1991 (inclusiv), 
iar după această dată dispare până în anul 1998. În acei 
ani, „Învierea” l-a avut ca redactor de facto pe Mitropolitul 
Nicolae Corneanu. 

În perioada iulie-octombrie 1998, redactorul „Învierii” 
a fost preotul Mircea Szilagyi, până atunci profesor de 
religie la Colegiul Bănăţean din Timişoara. Absolvent al 
Facultăţii de Teologie din Timișoara, preotul Mircea 
Szilagyi a urmat și cursul de studii aprofundate intitulate 
Pastorație și viață liturgică la Facultatea de Teologie din 
București. A fost hirotonit preot pe seama parohiei 
Românești, jud. Timiş, a funcționat o vreme în 
administraţia eparhială de la Caransebeș, iar din anul 
2008 este parohul bisericii Timişoara Ghiroda Nouă. 
Începând cu 2010 este și conducătorul protopopiatului 
Timişoara |. 

În acest timp comitetul de redacţie a avut următorii 
membri: mitropolitul Nicolae Corneanu, președinte de 


3 Date biografice despre preotul loan Olariu, la: preot dr. 
lonel Popescu, /osefinul ortodox, contribuţii monografice, Ed. 
„Invierea', Timişoara, 2012, p. 144-147. 

4,„Invierea”, nr.1/18 aprilie 1990, p.2. 


onoare; preotul llie Maier (vicar administrativ), 
președinte; pr. prof. Eugen Jurca, pr. loan Olariu și pr. 
Mihai Petrovici. 

Între anii 1999-2001 şi din octombrie 2004 până în 
iunie 2005, foaia „Învierea” l-a avut ca redactor pe preotul 
dr. Adrian Carebia, comitetul de redacţie fiind același, 
până în anul 2000, când au devenit membri protopopul 
loan Bude și preotul Cornel Toma de la parohia Timișoara 
Fratelia. 

Preotul Adrian Carebia este absolvent al Facultăţii de 
Teologie „Andrei Șaguna” din Sibiu și doctor în Teologie 
al Facultăţii de Teologie din Cluj-Napoca, din anul 2006. 
Din anul 2001 îndeplinește funcţia de redactor 
coordonator al revistei mitropolitane „Altarul Banatului”, 
fiind încadrat și pe postul de preot paroh la parohia 
Timişoara Ciarda Roşie, unde construiește un nou lăcaș 
de cult. Adrian Carebia a mai funcţionat ca profesor la 
Liceul teologic ortodox din Timişoara, ca asistent asociat 
la Facultatea de Teologie din Timişoara și a publicat trei 
cărţi, precum și numeroase articole, recenzii și studii. 

Preotul Marius Florescu redactează „Învierea” de la 
1 iunie 2001 până în prezent, cu o scurtă întrerupere în 
perioada octombrie 2004 — iunie 2005, când s-a aflat la 
studii în străinătate. 

Preotul Marius Florescu este absolvent al Facultăţii 
de Teologie din Timişoara și a urmat cursurile de doctorat 
la Facultatea de Teologie din Cluj-Napoca, unde a 
obţinut şi titlul de doctor în Teologie, la 9 iulie 2013. Din 
anul 2009 este lector asociat la Facultatea de Litere, 
Istorie și Teologie din Timișoara, pentru disciplinele: 
Misiologie, Îndrumări misionare şi Ecumenism. 

Pe lângă activitatea redacțională, preotul Marius 
Florescu s-a remarcat prin cărţile publicate, singur sau 
în colaborare, prin multele articole, recenzii și studii, 
precum și datorită participării la diferite întruniri, 
dezbateri și sesiuni de comunicări în ţară și peste hotare. 
O bună parte a activităţii sale se îndreaptă spre tineri și 
spre slujirea la altarul catedralei mitropolitane și la cel 
al mănăstirii Timişeni $ag. 

Din anul 2000 încoace, comitetul de redacţie a 
evoluat astfel: mitropolitul Nicolae, președinte de 
onoare; episcopul vicar Lucian Lugojanul, președinte; 
preoţii Ilie Maier, loan Bude, loan Olariu și Cornel Toma, 
membri. În anii următori, din comitetul de redacţie au 
mai făcut parte preoţii: Aurel Miculescu, vicar 
administrativ; lonel Popescu, consilier eparhial apoi vicar 
eparhial(din 2009); Zaharia Pereș, consilier cultural și 
Ştefan Marcu de la parohia Giarmata (din 2015 la parohia 
Timişoara Aeroport). După alegerea episcopului vicar 
Lucian Lugojanul în demnitatea de episcop al 
Caransebeșului, preşedinte al foii „Învierea” a devenit 
noul episcop-vicar al Arhiepiscopiei Timişoarei, Paisie 
Lugojanul (din anul 2007). 


12 


Învierea 


În cei douăzeci şi cinci de ani de apariţie neîntreruptă, 
„Învierea” a alinat „setea profund religioasă a ortodocșilor 
români din Mitropolia Banatului”, a ajuns la toate 
Centrele eparhiale din ţară și din afara graniţelor ţării, la 
Facultăţile de Teologie și la Seminariile teologice, la 
biblioteci și la abonaţi din eparhie, din ţară, din străinătate 
și, de bună seamă, la preoţi și la parohii. 

„Cuvântul Scripturii este aşteptat și cerut de un 
număr tot mai mare de credincioşi de toate vârstele. 
Încercând să răspundem acestor solicitări şi nevoi, 
începând cu Sfintele Paști am iniţiat editarea unui ziar 
intitulat „Învierea”, titlu care aici la Timişoara, are o dublă 
semnificaţie: Învierea lui Hristos și învierea naţiunii în 
cel dintâi oraş-martir al României şi primul oraş în care 
tinerii au strigat: „Dumnezeu este cu noi!”, se arată în 
documentul semnat la 20 mai 1990 de către episcopul 
vicar Daniel Lugojanul și preotul Petru Dorobanţu, 
consilier cultural. 

Semnale pozitive cu privire la apariţia „Învierii” în 
peisajul presei bisericeşti din România au venit din 
partea multor ierarhi, teologi și credincioși. Astfel, 
mitropolitul Olteniei, Nestor Vornicescu a adresat o 
scrisoare mitropolitului Nicolae Corneanu, din care 
cităm: „Am primit cu bucurie primul număr al foii 
religioase „Învierea” editată de Arhiepiscopia Timișoarei, 
pentru realizarea căreia într-o frumoasă formă grafică și 
cu un bogat conţinut ziditor de suflete, Vă felicităm 
călduros”€. 

Din partea Vicariatului Ortodox Român din Ungaria 
a fost trimis un act, semnat de preotul vicar Pavel 
Ardelean, în care se arată că a primit, „cu deosebită 
bucurie, primele două numere din ÎNVIEREA [...]. 
Înaltpreasfinţia Voastră — scria preotul Ardelean - sunteţi 
singurul ierarh din cadrul Bisericii Ortodoxe Române - 
Biserica - Mamă, care ne-aţi trimis și ne trimiteţi toate 
ediţiile apărute în cadrul Arhiepiscopiei, ca să ne 
îmbogăţească biblioteca vicariatului și să le folosească 
spre zidire sufletească, preoţii și credincioșii...”?. 


5 Arhiva Arhiepiscopiei Ortodoxe Române a Timișoarei, 
Dosar C/48/1990, actul nr.2131-C/1990 

6 Ibidem, dosar C/48/1990,, doc. Nr. 1939-C/5 mai 1990. 

7 Ibidem, doc.2307-C/01 iunie 1990. 


Tipărită, la început, într-un tiraj de 5000 de exemplare:, 
„Învierea” s-a confruntat cu probleme de difuzare, 
întrucât nu toţi preoţii „au dovedit interes pentru această 
nouă publicaţie periodică a eparhiei - inexplicabilă 
atitudine deoarece nu cu foarte mult timp în urmă unii 
reclamau necesitatea unui periodic de acest gen -”.Pe 
de altă parte, referatul consilierului cultural - din care 
cităm - menţionează că și „funcţionarul de la Centrul 
eparhial încredinţat cu difuzarea nu și-a îndeplinit cu 
conştiinciozitate sarcina de serviciu ce îi revenea 
producând mari întârzieri şi restanţe în trimiterea la 
abonaţi a fiecărui număr”. 

Consiliul Eparhial a analizat referatul secţiei culturale 
în şedinţa din 12 iulie 1990 și a hotărât ca oficiile 
protopopeşti să stăruie „pentru găsirea unui număr 
sporit de abonaţi la „Învierea”, în timp ce „responsabilul 
tipografiei va depune mai mult interes și preocupare 
pentru normalizarea și îmbunătăţirea procesului de 
producţie al tipografiei”?. 

Cu toate greutăţile inerente începutului, „Învierea” 
s-a remarcat rapid ca o publicaţie bisericească cu apariţie 
bilunară punctuală, având un conţinut variat, atractiv și 
tematică biblică, patristică și istorică, cu știri din viaţa 
eparhiei și a Bisericii noastre, cu o foarte interesantă 
rubrică despre problemele actuale ale societăţii, ale 
parohiilor şi ale mănăstirilor ș.a. 

Cuprinsul bogat al „Învierii şi suplimentele pe care 
această foaie eparhială le găzduieşte de douăzeci și cinci 
de ani, teologii, preoţii și oamenii de cultură care au 
onorat-o cu materialele lor, dăruirea și priceperea 
mitropolitului Nicolae, precum și contribuţia redactorilor 
şi a comitetului de redacţie merită a fi apreciate acum, 
la un sfert de secol de apariţie neîntreruptă, toţi cei care, 
într-un fel sau altul au sprijinit apariţia ei, fiind vrednici 
de aleasa noastră gratitudine și recunoştinţă. 


* Autorul este unul dintre cei mai fideli colaboratori 
ai revistei Învierea, având printre cele mai multe articole 
în cei 25 de ani ai revistei, n.r. 


8 Ibidem, doc. Nr.2196-C/12 iulie 1990. 
9 Ibidem. 

MITROPOLITUL NICOLAE CORNEANU 
ŞI EDITORIALUL REVISTEI „ÎNVIEREA” 


Anul 1989 a marcat o cotitură în viaţa societăţii 
românești. Locul totalitarismului a fost luat de anarhismul 
liberal. Opinii şi idei dintre cele mai năstrușnice au 
invadat toate palierele sociale, inclusiv cel religios, 
„oamenii credinţei” debordând adesea de spirit sectar și 
de generalizări tendenţioase. 

Conștient de răspunderea pe care o avea în Biserică, 
vrednicul de pomenire Mitropolit al Banatului Nicolae 
Corneanu a decis să editeze „foaia” bilunară „Învierea” și 
să restructureze revista „Mitropolia Banatului”, redându-i 
şi vechiul generic: „Altarul Banatului”!. 

La 15 aprilie 1990 avea să fi apărut primul număr al 
foii „Învierea”. Şi ca orice publicaţie de ţinută, foaia 
Arhiepiscopiei Timișoarei şi Caransebeşului (Eparhia 
Caransebeșului nu fusese disjunsă la acea vreme în 
Episcopie de sine stătătoare) prezenta pe prima pagină 
un editorial semnat de către Nicolae Mitropolitul, cum 
aveau să se petreacă lucrurile de atunci înainte vreme 
de un deceniu. 

Cum editorialul reprezintă vocea unei instituţii și 
„coloana vertebrală” a unei publicaţii, redacţionalele 
„Învierii” fac tocmai obiectul analizei pe care o derulăm 
aici. 

Canonul axiologic recomandă ca judecăţile de valoare 
să încununeze finalul unei pledoarii. Faţă în faţă cu textul 
editorialesc al publicaţiei Învierea”, suntem obligaţi să 
răsturnăm logica firească. Și aceasta pentru că articolele 
de fond ale consacratului lerarh bănăţean sunt unele de 
excepţie: abordări aplicate pe subiecte de maximă 
actualitate și de proximă importanţă pentru cititori, sau 
cum nota însuși autorul lor „atitudini exemplare faţă de 
problemele care privesc Biserica și (pe) credincioșii ei”?. 

De la ce a plecat acest demers? De la constatarea 
înaltului prelat că, până în Decembrie 1989,„scrisul unui 
slujitor al altarului era mai mult decât îngrădit”, 

1 N. Corneanu, Cuvânt înainte, în Pe baricadele presei 
bisericești, vol. |, Ed. Învierea, Timișoara, 2000, p. 5. 

2 Idem. 

3 „Până în Decembrie 1989 scrisul unui slujitor al altarului 
era mai mult decât îngrădit: articolele teologice trebuiau să 
abordeze doar teme teoretice, evitând relaţia acestora cu viaţa 
credincioşilor, iar articolele cu subiect practic erau obligate să 
se limiteze exclusiv la patriotism, aşa cum era el conceput 
atunci, la susţinerea statului, la apărarea păcii şi cam atât. În 
ciuda multelor dificultăţi, deşi nu o dată am făcut concesii 
dictaturii şi restricţiilor ei, am încercat să abordez în articolele 
publicate, sigur, în limitele posibilului, subiecte mai variate, 


colecţia de studii şi articole apărute în presa bisericească intitu- 
lată Quo vadis? constituind un exemplu. Anul apariţiei sau 


Preot conf. univ. dr. NICOLAE MORAR 
Facultatea de Litere, Istorie şi Teologie din Timişoara 


Mitropolitul Nicolae optând pentru tratarea unor 
„subiecte mai variate”. Ce a rezultat? Vârfuri de opinie, 
mereu situate în prezent, adică autentice, pedagogice și 
militante și care, așa cum consemna o publicaţie 
bucureșteană, se situează uneori la „extrema cea mai 
îngăduitoare a Ortodoxiei”?. 

Conștient de faptul că redacționalul doar punctează 
şi nu analizează, cu probitate și seriozitate, luminatul 
Vlădică a filtrat, mereu, bunul și viul din noianul de 
informaţii, venite din arii diferite — nu de puţine ori mai 
mult sau puţin controversate - într-o manieră inedită. 
Totuși, axa în jurul căreia s-a mișcat constant scrisul 
arhieresc a fost Biserica şi teologia ei. 

Referindu-se la Biserică, înțeleptul Mitropolit nota: 
„Obişnuit, prin Biserică înţelegem așezământul format 
din preoţi și credincioși, menit să continue lucrarea 
mântuitoare a lui Hristos Domnul în lume. Evident, acest 
cuvânt se referă şi la sfântul locaş în care se oficiază cultul 
divin public. Vom recunoaște, totuși, că Biserica este mai 
mult decât atât... (...) Biserica este o realitate vie. 
Vitalitatea Bisericii este tot atât de evidentă ca și vitalitatea 
națiunii, de aceea un poate și un trebuie să fie nesocotită. 
După cum un ins are drept tată neamul și drept mamă 
ţara în care trăiește, evident, vorbind figurart, tot astfel 
creștinul care dorește să aibă pe Dumnezeu Tată, trebuie 
să aibă Biserica Mamă”?. Continuând, într-un alt editorial: 
„..„păstorul și apărătorul dreptei credinţe este întregul 
trup al Bisericii, adică întregul corp al credincioşilor 
mireni împreună cu clerul”. (...) De aceea, până azi, 
Bisericile numite răsăritene se disting prin desăvârșita 
armonie între preoții slujitori și credincioși, între misiunea 
unora şi rolul celorlalţi, fiecare având îndatoriri și drepturi 
consfinţite prin rânduielile canonice tradiţionale”. 

Altfel zis, nu preoţii constituie Biserica, ci ei împreună 
cu ceea ce numim comunitate extinsă a credincioşilor. 
Acesta este motivul pentru care autorul articolelor de 
fond ale „Învierii” a dovedit un interes deosebit pentru 
„intelighenţia” românească, pe care nu a considerat-o a 
fi o „clasă socială” aparte. Dimpotrivă! A receptat 


ieşirii de sub tipar a acestui volum este 1990, dar toate mate- 
rialele aparţin anilor anteriori” Idem. 

4 Alfa şi Omega, supliment al ziarului Cotidianul, nr. 6/1997, p. 7. 

5 N. Corneanu, Biserica, maica noastră, în Invierea, nr. 
5/1990, p. 1-2. î 

6 Idem, Colaborarea dintre cler şi mireni, în Învierea, nr. 
13/1998, p.1. _ 

7 ldem, Rolul mirenilor în Biserică, în Invierea, nr.2/1990, p. 1. 

intelectualitatea noastră ca fiind o lume aflată într-un 
amplu proces de,„schimbare la față”, dornică de aşezare 
nu în cer, ci în cerurile neapropiate. „Astăzi —- observa 
lerarhul — Biserica are trebuinţă de preoți și intelectuali 
în adevăratul sens al cuvântului. Nu preoţii de formă și 
nici intelectuali credincioși la suprafaţă, nu preoții inculți 
sau intelectualii nepioși, nu clerici semidocți sau pretinși 
oameni de cultură. Atât clericii, cât și intelectualii sunt 
îndatoraţi să ţină seama de «sensibilităţile» lor, să nu se 
supere unii pe alţii și mai ales să nu-și întoarcă spatele 
unii altora. În Biserică, între cler şi credincioşii intelectuali 
trebuie să domnească cea mai desăvârşită armonie”. 

A conduce implică arta de a convinge pe ceilalţi și de 
a împărţi cu ei același cod de a înţelege lucrurile. Aşa a 
înţeles editorialistul, Învierii” relaţia cu mirenii intelectuali. 
EI a știut că în caz contrar, comportamentul slujitorului 
Bisericii ar fi îmbrăcat mantia autocratismului scelerat. 

Nu baricadarea pe poziţii de neconciliat este soluția 
într-un context misionar atât de delicat ca cel cotidian, 
ci reevaluarea lucidă a maieuticii aplicate de tradiția 
eclesială în situaţii existenţiale speciale. lar dialogul fără 
accente de suficienţă e singurul instrument care poate 
dezmundaniza o conștiință cotropită parcă iremediabil 
de iconodulia realului minor. lată în acest sens, un alt 
fragment redacţional sugestiv: „În ce mă priveşte — 
acentua Arhiereul —, m-aș referi în primul rând la Biserica 
noastră ortodoxă printre ale cărei obiective, multe, pe 
care va trebui să nu le scape din vedere este şi acela al 
îmbunătăţirii continue a relaţiilor cu intelectualii. Spre 
a ajunge aici nu va fi ușor, mai ales că intelectualii 
credincioşi sunt în același timp și destul de critici. E o 
caracteristică a lor, de altfel firească, faţă de care însă 
noi, oamenii Bisericii, nu avem totdeauna înţelegerea 
necesară. Învârtoșaţi în convingerea că ne-am făcut şi 
ne facem datoria, că nimeni nu ne poate găsi niciun 
cusur, ba mai mult, că ceilalţi ar trebui să se corecteze 
pe ei înșiși înainte de a ne da nouă sfaturi, ratăm orice 
tendinţe de a intra într-un dialog constructiv și astfel 
rămânem fiecare pe poziţii rigide care nu folosesc nici 
unora, nici altora”?. 

Nu potfi trecute neobservate analizele istorico-critice 
ale Vlădicului condeier. Primul editorial intitulat:, Hristos, 
învierea şi viaţa noastră” face referiri la modul diferit în 
care se sărbătoresc sfintele Paști de către creștini. 
Sincronic şi diacronic, e conturat esenţialul: intrarea 
într-o devenire regretabilă a ceea ce este ne-devenire! 

„Modul în care sărbătorim noi sfintele Paști — scria 
Arhiepiscopul Nicolae - se deosebește foarte mult de 
acela al primilor creștini. Deosebirea aceasta provine de 
pe urma faptului că ziua de prăznuire a creștinilor din 
vechime se apropia de aceea în care evreii își sărbătoreau 
şi ei Paştile (...) Şi astfel unii creştini sărbătoreau Paștile 


8 ldem, Biserica şi intelectualii, în Învierea, nr.11/1994,p.1. 
9 ldem, Religia şi intelectualitatea, în Învierea, nr. 11/1997, p. 1. 


deodată cu cele ale evreilor, și e vorba de cei din părţile 
răsăritene, mai precis din Asia Mică, pe când cei din apus 
le sărbătoreau în duminica următoare”!. 

Continuarea, cu vorbe nelipsite de ironia fină, este 
de-a dreptul fascinantă - e sinteza unei istorii triste, ai 
cărei protagoniști, din nefericire, suntem și noi: „Prin 
veacul al VI-lea - consemna prelatul - creștinii de 
pretutindeni s-au înţeles totuși să prăznuiască deodată 
sfintele Paști ca apoi din nou, mai târziu, în 1582, să se 
despartă. Încă o dată neînţelegerea porni de la episcopul 
Romei, Grigorie al XIII-lea, care, întemeindu-se pe știința 
învăţaţilor de atunci, arăta că în calendarul folosit pe 
acea vreme existau greșeli ce se cereau îndreptate. 
Grigorie al XIII-lea avea dreptate!!, dar cum creștinii deja 
sfâșiaseră Biserica și cum el însuşi hotărî schimbarea 
calendarului fără să se pună de acord cu ceilalţi fraţi ai 
săi, lucrul bun pe care-l făcu, răsăritenii nu l-au primit. 

Târziu de tot, în vremea noastră, mulţi dintre creștinii 
ortodocși și-au îndreptat și ei calendarul, noi înşine 
făcând parte dintre aceștia, dar, în ce privește data 
Paștilor, am rămas, cei din răsărit, cu o duminică, cei din 
apus, cu alta. Așa se face că între creştini, precum o știm 
fiecare, până astăzi, există deosebiri greu de înlăturat, 
de parcă Hristos însuși „s-ar fi împărţit” (/ Corinteni, 1, 
13), 

Sunt, deci, potrivit editorialistului, puncte de 
recuperat și de valorificat, aşa cum sunt, evident, și unele 
de părăsit fie din arhitectura confesionalismului creștin 
(cum ar fi cele evocate mai sus), fie din cea a 
imperialismelor de tot felul. În sensul ultimei idei, e 
sugestiv articolul de fond al, Învierii” din 15 aprilie 1999. 

Intitulat „Război în Europa”, redacţionalul prezintă, 
succint, evenimentele desfășurate atunci în apropierea 
graniţei românești: bombardarea de avioanele N.A.T.0O. 
a teritoriului fostei lugoslavii (ca reacţie la represaliile 
împotriva locuitorilor provinciei Kosovo), efectele tragic 
ale conflictului (mii de morți șt tot atâţia refugiaţi) şi 
neluarea în seamă a delegaţiei Bisericii Ortodoxe Sârbe 
în negocierile cu mediatorii comunității internaţionale 
de la Rambouillet (Franţa, februarie, 1999). 

Ceea ce se detașează din textul evocativ este punctul 
de vedere exprimat de autor:„Soluţia războiului adoptată 
- notavigilentul Chiriarh — este regretată de toată lumea. 
Experienţa arată că niciodată războiul, indiferent că a 
fost drept sau nedrept, de agresiune sau de apărare, n-a 
rezolvat problemele politice, nici pe cele economice. Se 
pune întrebarea, care este atitudinea Bisericii în astfel 
de situații? 


10 Idem, Hristos, învierea şi viața noastră, în Învierea, nr. 
1/1990, p.1. 

11 În anul 1582, Grigorie al XIII-lea, Patriarhul Romei, înte- 
meindu-se pe ştiinţa vremii a arătă că, în calendarul folosit, 
existau greşeli ce se cereau îndreptate. 

12 Idem, Cuvânt înainte, în Pe baricadele..., p. 10-11. 

Biserica are menirea de a face parte din societatea 
globală şi, în consecinţă, ea are dreptul și chiar obligația 
să se exprime asupra problemei acesteia. Astfel, în cazul 
în care intervine un război (cum este cel în cazul de faţă), 
Biserica nu poate sta indiferentă. Ei îi revine rolul de a 
susține pacea între națiuni şi de a evita conflictele 
sângeroase în favoarea reglementării pe cale pașnică a 
tuturor situațiilor de criză”'?. 

În sfârşit, un ultim aspect pe care îl semnalăm din 
perspective abordărilor eclesiale ale publicistului este 
cel legat de rolul Bisericii Ortodoxe în cadrul mișcării 
ecumenice. 

Sincer atașat ecumenismului, Mitropolitul Nicolae a 
văzut în mișcarea ecumenică una dintre manifestările 
esenţiale ale celui de-al XX-lea veac, perioadă când 
Bisericile divizate au început să treacă de la o politică a 
confruntării la politica reconcilierii în Hristos. Mişcarea 
ecumenică a permis diferitelor Biserici creştine să se 
cunoască mai bine și să promoveze curentul de circulaţie 
reciprocă a valorilor confesionale. Acesta a fost și motivul 
ce l-a îngrijorat în momentul apariţia crizei fenomenului 
ecumenic, marcând convingător starea de fapt: „...la 
originea unor astfel de fenomene se află disocierea 
dintre Biserica văzută și cea nevăzută, specifică lumii 
eterodoxe. Este vorba, pe de o parte, de o Biserică 
spirituală nevăzută, ruptă de Biserica văzută, care 
favorizează fuga credincioşilor de lume și izolarea lor în 
turnul de fildeș al pietismului, iar pe de altă parte, de o 
Biserică văzută, separată de cea spirituală, care determină 
creștinii să se angajeze în acţiuni sociale și să-L lase în 
umbră pe Dumnezeu. Dar separaţia dintre Biserica 
văzută şi cea nevăzută diluează și subminează și 
caracterul sacramental, și caracterul istoric al Bisericii, 
fie că se pune accentul pe Biserica nevăzută, fie că se 
accentuează până la exagerare caracterul sacramental 
al Bisericii, acesta fiind confundat în cele din urmă cu 
magia. Biserica e o realitate istorică concretă, 
sacramentală, relaţională şi eshatologică. În această 
lumină, rolul Bisericii nu este acela de a favoriza fuga de 
lume, nici scufundarea credincioșilor în lume, ci 
transfigurarea lumii în Hristos”'. 

Teologia, adică a doua temă a scrisului chiriarhicesc, 
a fost văzută drept funcţia definitorie a Bisericii, o slujire 
cuscopulexplicării și aprofundării continue a conţinutului 
inepuizabil al dogmelor mântuirii și îndumnezeirii 
omului. 

Între teologia trăită (empirică) sau a sesizării 
necreatului în interiorul creaţiei şi teologia academică, 
sau a cercetării cu precădere a creatului, a preferat-o pe 
cea dintâi: „...se ştie — sublinia Nicolae Arhiereul — că 
Teologia înseamnă știința despre Dumnezeu și lucrările 


13 Idem, Război în Europa, în Învierea, nr. 8/1 999, p.2. 
14 ldem, Ecumenismul și situația sa actuală, în Invierea, nr. 
22/1997, p. 2. 


Lui; dar nu numai atât, ci și trăirea a ceea ce cunoaștem 
despre Dumnezeu şi voia Lui sfântă. În consecinţă, «a 
face Teologie» înseamnă a trăi evlavios în Duhul lui 
Dumnezeu, în duhul adevărului. Altfel zis, introducând 
în discuţie termenul de evlavie care se referă la punerea 
în practică a științei despre Dumnezeu, între teologie și 
evlavie este obligatorie cea mai strânsă legătură, căci 
într-altfel teologia însăși devine fără sens”'5. 

Cum teologia e o propunere de inițiere ontologică 
într-un alt mod de existenţă, e o transformare euharistică 
a minţii, doxologic și critic, în lumina lui Hristos, ea a fost 
receptată de către editorialist ca ceva care se petrece în 
spaţiul existenței, nu al gândirii, creând continuu premise 
pentru noi abordări și neîncetate autodepășiri:, Teologia 
trebuie să ajungă să transforme pe cei care o studiază 
- articula Redactorul — în trăitori autentici ai preceptelor 
evanghelice. Cu alte cuvinte, teologii sunt îndatoraţi nu 
doar să vehiculeze «dogme» și principii frumoase dar 
inutile de vreme ce se opresc la cuvinte, ci să letranspună 
în viaţa lor de zi cu zi”'6. lar pentru a fi atins acest 
deziderat, recomandarea făcută tuturor, nu numai 
teologilor, a fost următoarea: mutarea minţii la cer. 
„Această mutare a minţii la cer - glosa lerarhul — este 
mijlocul cel mai de nădejde pentru a ne putea cândva 
muta acolo cu toată fiinţa noastră. Deoarece stricăciunea 
începe din cugetul nostru, cu cugetarea trebuie să 
începem a ne îndrepta. Cugetarea necontenită la cele 
pământeşti și trupești ne pierde. Cugetarea deasă la cele 
cereşti și duhovnicești ne poate mântui [(...) Din 
cugetările bune vor odrăsli dorinţele bune, aceste 
dorinţe se vor preface în fapte bune, repetarea faptelor 
bune va duce la deprinderile bune și atunci, prin lucrarea 
harului dumnezeiesc, se va arăta și inima nouă și viaţa 
cea nouă”. 

Teologia a fost asumată ca mod în care se manifestă 
chemarea ce i-a fost adresată omului de a deveni 
dumnezeu şi care se înfăptuieşte în Hristos, prin Duhul 
Sfânt. Aşa se face că teologiei teologilor, într-un articol 
de fond, lerarhul teolog i-a adăugat religia şi teologia 
poporului, prin aceasta înțelegând modalitatea în care 
un neam sau altul şi-a impropriat, şi-a asimilat o anume 
credinţă, îmbinând elemente proprii tradiţiilor ancestrale 
cu învăţătura, morala și ritualul religiei îmbrăţișate. 
„Astăzi, — stă scris în redacţionalul unui număr al Învierii 
- întregul popor credincios vrea să participe la viaţa 
Bisericii și, nu numai că aceasta e voinţa lui, ci acesta 
este și interesul Bisericii. (...) «Religia populară» ar fi deci 
religia nu atât a teologilor, ci a «poporului» care, fară să 
neglijeze punctele esenţiale ale învăţăturii evanghelice, 
le-a altoit pe fondul său propriu elaborând o formă 


15 ldem, Teologie și evlavie, în Învierea, nr. 19/1993,p.1. 

16 Idem, Vom avea şi noi teologie?, în Invierea, nr.4/1993,p.1. 
___17 Idem, Naşterea Domnului şi renaşterea noastră, în 
Invierea, nr. 18/1990, p. 1. 

religioasă mai simplă, mai populară. Acestei «religii 
populare» îi corespunde o «teologie populară» care, la 
rândul ei, încearcă să prindă în concepte original 
formulate teologia unor grupuri lipsite de teologi și chiar 
de o teologie ca atare. (...) «Teologia populară» se 
întemeiază deci pe libera spontaneitate a poporului 
creator, opusă formulelor greu înţelese ale dogmaticii 
şi liturghiei oficiale. Potrivit concepţiei promotorilor ei, 
«teologia populară» ar avea ca obiectiv fundamental să 
elibereze talentele ascunse, harismele teologice latente 
și comorile înţelepciunii teologice prezente la toţi 
membrii poporului lui Dumnezeu și aceasta în chiar 
situaţia care le este proprie”*:. 

Aşadar, redacţionalele nu au operat cu asumarea 
patetică a realităţii, ci cu recuperare ei lucidă, iar 
editorialistul a manifestat mereu o simpatie temperată 
față de opinii entuziaste, dar nefondate. 

Mitropolitul Nicolae a venit în întâmpinarea 
contemporanul său, orice spirit vigilent descoperind în 
textele arhierești problemele lumii care-l absoarbe!” şi, 
în egală măsură, drumul pe care îl deschide (sau îl 
păstrează deschis) credinţa în vertijul veacului”. 


18 ldem, Religia populară, în Învierea, nr. 14/1990, p.2. 

19 M. Florescu, Opera publicistică a unui ierarh, în Vatra, nr. 
11-12/ 2008, p. 47. 

20 M. Maci, Mărturia atenţiei, în Vatra, nr.11-12/2008, p. 74. 


Un om al Bisericii a scris despre globalizare, despre 
terorism cu maximum de responsabilitate și a interpelat 
cultura și știința, dialogând cu ele în mod manifest, la 
fel cum o făcea cu Cel de Sus; a fost, în permanenţă, 
credincios imperativului clarității, fără să fie, însă, 
tranșant sau autoritar?!. Și a procedat în abordările sale 
apelând la o cantitate și varietate de informaţii, toate 
impresionante, pe care, dincolo de faptul că le-a utilizat, 
le-a și stăpânit aristocratic. 

Munca și migala, vocaţia și erudiţia ar putea fi două 
dintre tușele ce au definit personalitatea Editorialistului 
„invierii”. Dincolo de aceste ziceri, e vorba despre mult 
mai mult decât atât. E în discuţie impozanţa unui cărturar 
cuun darindicibil; e vorba despre un suflet străbătut de 
un fluid misterios ce inundă gândirea, despre un om cu 
o capacitate aparte de a-și face, în mod natural, 
interlocutori în intimitatea lui; e vorba despre un 
îndrăgostit de performanţele perene ale spiritului, 
despre un spirit ales, care a făcut, prin scrisul său, din his 
temporibus o realitate mereu actuală și atrăgătoare. E 
vorba, în sfârșit, despre un om și o operă care invită la 
sympozion, la un banchet unde oaspeţii de seamă sunt 
smerenia și cugetarea, fidelitatea și admiraţia, simţul 
critic şi tainica profunzime. 


21 D. Chetrinescu, Scriitorul, în Vatra, nr. 11-12/2008, p. 101. 

REVISTA „ÎNVIEREA” - UN AJUTOR DE 
NĂDEJDE ÎN VIAŢA PAROHIEI ŞI A MĂNĂSTIRII 


Anul 1989 reprezintă și pentru Biserică, anul 
redescoperirii libertăţii de manifestare, anul în care 
misiunea Bisericii cunoaște noi valenţe, slujitorii ei 
putând ieşi dintre zidurile lăcașului de cult, împlinind 
cuvintele Mântuitorului lisus Hristos adresate apostolilor 
'"Mergând învăţaţi toate neamurile... (Mt.28,19). 

În acest fel, în preajma Crăciunului anului 1989, la 
posturile de televiziune şi radio românești, atâtea câte 
erau în acea vreme, se puteau auzi colinde sau meditații 
religioase, se transmiteau slujbe, Biserica găsindu-și un 
binemeritat rol în societatea românească. Presa scrisă a 
a celor vremuri începe să fie presărată și cu articole 
bisericești, ziarele şi revistele acelor timpuri publicând 
materiale cu caracter religios. 

Biserica ortodoxă, ieșită din catacombele 
comunismului, nu putea sta deoparte și profitând de 
libertatea câștigată cu preţul multor vieţi omenești îşi 
face simțită prezenţa, nu numai prin cuvânt, ci și prin 
scris, apărând astfel noi plubicaţii religioase. Dacă până 
în 1989 Mitropoliile Patriarhiei Române aveau doar o 
singură revistă sau cu mici excepţii alte publicaţii 
(Telegraful Român la Sibiu), după acest an fiecărei 
mitropolii, arhiepiscopii și episcopii sau chiar fiecărei 
parohii i s-a deschis posibilitatea de a avea o publicaţie 
proprie, prin care să facă misiune. 

Aşa şi Arhiepiscopia Timișoarei, în anul 1990 
înfiinţează o nouă revistă care primește numele simbolic 
„Învierea”. Aceasta a apărut la 15 aprilie, de Sfintele Paști 
-Ziua Învierii, din anul 1990, la iniţiativa Mitropolitului 
Nicolae Corneanu, un erudit scriitor și un vașnic 
propovăduitor al cuvântului lui Dumnezeu în Biserica 
bănăţeană. Referindu-se la noua publicaţie, Mitropolitul 
Nicolae spunea: "în articole de fond apărute am încercat 
să iau atitudine faţă de problemele care privesc Biserica 
şi credincioșii ei. În tot ce am publicat aici, m-am străduit 
să depășesc stereotipia, exprimând idei și opinii dictate 
nu de poziţiile așa zise oficiale, ci ascultând mai ales 
glasul conștiinţei”(Pe baricadele presei bisericești, vol.|, 
pg.6-Editura Învierea, Timişoara 2000). 

Primul articol publicat în revista Învierea aparţine 
Mitropolitului Nicolae fiind intitulat „Hristos, Învierea şi 
viaţa noastră” (Învierea, anul |, nr.1, 15.04.1990, Pg.1), 
deschizând șirul unor studii publicate ani de-a rândul 
în prestigioasa revistă. 

În cei 25 de ani de apariţie neîntreruptă, revista 
Arhiepiscopiei noastre, a publicat nenumărate articole 


Protopop BUJOR PĂCURAR 
Protopopiatul Făget 


și studii care au luminat pe slujitorii altarelor noastre 
străbune, pe învăţăceii în tainele teologiei, dar și pe 
bunii noștri credincioși care aşteaptă fiecare număr al 
revistei pentru a se hrăni de învăţătura creștină, tâlcuită 
pe înţelesul lor. Vreme de 25 de ani, din două în două 
săptămâni, revista Învierea, în vechiul format şi de trei 
ani în noul format modern, este așteptată atât de preoţii 
noștri cât şi de credincioșii Bisericii noastre. 

Articolele diversificate au menirea de a-i mulţumi și 
pe tinerii care aparţin asociaţilor creștine (ASCOR, 
LTCOR) și pe credincioşii de la Oastea Domnului și pe 
cei de la Societatea Femeilor Creștin-Ortodoxe, care au 
dedicate pagini speciale în revistă, unde își pot spune 
punctul de vedere, dar și pe alţi credincioși care 
colaborează cu acestă publicaţie. 

Monahii şi monahiile din eparhia noastră, și nu 
numai, au la îndemână în paginile revistei informaţii 
interesante despre viaţa monahală, despre rolul 
mănăstirilor în Biserica ortodoxă, istoricul unor mănăstiri, 
iar credincioşii la rândul lor pot cunoaște această latură 
spirituală a Bisericii noastre. 

lubitorii de poezie au găsit și găsesc în toate apariţiile 
revistei poezii pe diverse teme, care prin versurile lor 
dau farmec credinţei creștin ortodoxe și fac să vibreze 
sufletul care devine mai bun, mai aproape de Dumnezeu. 

Publicaţia Învierea se dovedeşte a fi utilă în programul 
catehetic,„ Hristos împărtășit copiilor”, unde preoţii noștri 
şi profesorii de religie folosesc revista în educaţia 
copiilor, unele articole fiind baza tematică a unor lecţii, 
iar poeziile din revistă fiind recitate la diverse concursuri 
sau serbări ce se desfăşoară în biserici la marile praznice. 
Rezultatele unor concursuri fiind publicate în revistă, 
precum și unele poezii compuse de cei mai tineri 
credincioși spre satisfacția acestora și spre luminarea 
cititorilor. 

Cu mijloacele specifice presei scrise, revista Învierea, 
a Arhiepiscopiei Timişoarei, îşi îndeplineşte misiunea și 
vocaţia în contextul unei lumi secularizate în care se 
caută schimbarea valorilor cu nonvalori, într-o lume în 
care întunericul vrea să ia locul luminii, revista noastră 
vrând să fie „Lumina care luminează în întuneric şi 
întunericul nu a cuprins-o”(loan,1,5). 

La ceas aniversar, dorim revistei noastre o viaţă lungă, 
cu articole scrise de autori luminaţi, spre preamărirea 
lui Dumnezeu și mântuirea credincioşilor. 

LA CEAS ANIVERSAR: REVISTA „ÎNVIEREA” 
DIN TIMIŞOARA 


Ţin să mărturisesc faptul că întotdeauna, când am 
prilejul să citesc ori să răsfoiesc o revistă culturală, 
bisericească sau duhovnicească mă bucur, deoarece constat 
că este mult folositoare multora dintre oamenii de cultură, 
preoţii și credincioșii noștri, care sunt cititorii ei!... 

Acum, la ceas aniversar, cu prilejul împlinirii a douăzeci 
şi cinci de ani de activitate a acestei renumite și 
prestigioase publicaţii bisericești, teologice, spirituale şi 
culturale, multfolositoare, ziditoare de suflet și conștiință 
autentică, constat și observ cu multă bucurie şi mulţumire 
sufletească că rolul şi rostul revistei „Învierea” a 
Arhiepiscopiei Timişoarei este şi acum, acela de a-și 
continua, pe mai departe, misiunea ei curat apologetică, 
profund mărturisitoare și autentic propovăduitoare. Sunt 
convins că, în pofida tuturor greutăților, a piedicilor și a 
ispitelor acestor vremuri, truditorii acestei reviste nu se 
vor opri aici ci vor continua să-şi dezvolte activitatea lor 
pe toate planurile, pe acest tărâm publicistic și mediatic, 
inclusiv prin dezvoltarea site-ului propriu și a Editurii 
Arhiepiscopiei Timişoarei — Mitropolia Banatului de pildă, 
şi prin publicarea a cât mai multe cărţi, de folos spiritual 
şi duhovnicesc pentru cititorii ei și nu numai... 

Întotdeauna, cu fiecare număr, mesajul acestei reviste 
se înscrie cu prisosinţă în procesul transfigurărilor și 
transformărilor duhovnicești, atât de necesare omului 
contemporan, în goana şi în agonia lui prin lume. 

Nu vă pot ascunde nestăvilita mea bucurie pentru 
această generoasă colecţie de douăzeci și cinci de ani 
de activitate editorială și publicistică, de apariţie 
neîntreruptă, fructuoasă, rodnică și prolifică a revistei 
„Învierea”a Arhiepiscopiei Timişoarei. Ea mi-a descoperit 
frumuseţea unui discurs teologic și spiritual viu, simplu, 
dinamic, abordabil și accesibil, ce ne cheamă și ne 
provoacă la o atitudine responsabilă în faţa propriei 
credinţe, îndrumați și călăuziţi fiind de o atitudine 


Dr. STELIAN GOMBOȘ 

echilibrată, plină de discernământ și dreaptă socoteală. 
Marele istoric şi savant Nicolae lorga spunea, afirma 
undeva că omul rămâne în viitor doar cu ceea cea putut 
da sau oferi altora. 

Gândindu-mă la acest aforism, am senzaţia și impresia 
că toţi Părinţii redactori și editorialiști ai acestei publicaţii 
au fost întotdeauna și în mod permanent conștienți, 
fiecare în parte, de această vocaţie a omului, de“dăruitor” 
pentru cei din jurul său și din neamul său, cel strămoșesc, 
creştinesc și românesc. 

Astăzi, din păcate, modelul și exemplul lor este tot 
mai greu de cuprins și de asumat ori de însușit în arealul 
personalităţii noastre, mult pretenţioase și simandicoase. 
Că nu este totul pierdut ne-o dovedește acest buchet, 
de acum înmiit, al numerelor acestei prestigioase reviste 
pe care sfinţiile și domniile lor ni le dăruiesc tuturor, spre 
luare aminte, lucrare și împlinire. 

Doresc să apreciez în mod deosebit seriozitatea, 
competenţa, realismul, discernământul, hărnicia și 
dărnicia membrilor care fac parte din acest veritabil 
colectiv redacţional, de astăzi, fără a-i uita nici pe cei 
din trecute vremuri. Doresc apoi să-i felicit pentru tot 
efortul depus în desfășurarea activităţii lor, cu timp și 
fără timp, rugându-mă ca Bunul Dumnezeu să le facă 
parte, în continuare, de mult succes, de mult spor și de 
multe împliniri duhovniceşti. 

lar revistei „Învierea” care a ajuns acum la această 
cifră rotundă și binecuvântată, în acţiunea și activitatea 
ei de rostuire a minţii și a sufletelor multora dintre noi, 
cititorii ei fideli şi credincioși, îi doresc să aibă parte de 
viaţă cât mai lungă, cu mult folos sufletesc și cu mulţi 
cititori. Să se bucure de realizările și împlinirile de până 
acum, să le cultive și să le înmulțească și să le sporească, 
pe mai departe, îndeosebi pe cele de ordin duhovnicesc, 
apologetic - misionar și cultural - cărturăresc!... 

AM PARTICIPAT LA ÎNFIINȚAREA FOII „ÎNVIEREA” 


Începând de la Guttenberg, a cărui încununare s-a 
realizat cu tipărirea Bibliei cu litere mobile, din 1455, 
hârtia tipărită a constituit o fascinaţie pentru toţi cei 
care au iubit slova încremenită în tipar. Incunabulele 
care, pe lângă imortalizarea marilor texte ale culturii 
universale, au germinat în același mod și apariţia 
jurnalistică a problemelor cotidiene. Peste tot cuvântul 
scris a devenit prioritar, exact și inevitabil. Cultura prin 
scrierea tipografică s-a răspândit în lume ca o vâlvătaie 
de nestăpânit. Prin ceea ce spuneau cei bătrâni, ținerea 
de minte”, nu se mai putea concepe fără tipar. 

În Banat, episcopul loan Popasu încă din 1865 se 
străduia să creeze toate premizele pentru o organizare 
civilizată a Bisericii și să implementeze un învăţământ 
superior la standardele Universităţilor din Apus, unde 
a studiat. A organizat tipografie, şi în 1886 a scos primul 
exemplar din „Foaia Diecezană” Se afla în ședință cu 
membrii consiliului eparhial când i s-a adus primul 
număr din publicaţia dorită, așteptată și de mult visată. 
A luat-o în mână, a scrutat-o îndelung, s-a așezat în 
genunchi cu toţi cei de faţă și a citit-o până la ultima 
pagină. S-a bucurat trei ani de lumina ei, şi... Acum 
slobozeşte... 

Dar în 1949 a dispărut din peisajul cultural și 
bisericesc această publicaţie din dispoziţia purismului 
comunist. Prin biblioteci parohiale și podurile bisericilor 
găseam numere disparate, chiar și o colecţie, cea de la 
Ezeriș și am completat cu ele colecţia Mitropoliei 
Banatului, concomitent și pe cea de la Episcopia 
Caransebeșului. 

Gândul însă al tuturor ierarhilor și preoţilor viza o 
revistă vie, cu circulaţie, așa cum se proceda în toate 
ţările civilizate. Comuniştilor le era frică de orice 
tipăritură și astfel au introdus înfricoșătoarea cenzură, 
când fiecare pagină se ştampila înainte de a i se da așa- 
zisul B(un)T(ipar). 

Odată cu Revoluţia din 1989 această racilă a 
primitivismului celor fără de Dumnezeu a fost aruncată 
la coșul de gunoi. Biserica ieşind de sub chingile 
controlului statului s-a mișcat rapid şi temeinic. Pentru 
Mitropolia Banatului a fost ales în postul de episcop- 
vicar Preacuviosul Părinte dr. Daniel Ciobotea, fiu al 
Banatului, cu studii strălucite și cu mari nădejdi în 
tinereţea Preasfinţiei Sale. În 4 martie 1990 a fost 
hirotonit întru episcop și introdus cu un fast deosebit 
în catedrala din Timişoara. Ca protopop al Reșiţei am 
avut onoarea şi bucuria de a sluji și eu în sobor. 


Protopop onorific dr. VASILE PETRICA 
Reşiţa 


În prima ședință a Consiliului Eparhial, dacă îmi 
amintesc bine, s-a pus în discuţie necesitatea înfiinţării 
unei reviste bisericeşti la nivelul credincioșilor din 
Eparhie. Ședinţa era condusă de mitropolitul Nicolae 
Corneanu și episcopul-vicar, Preasfinţitul Daniel 
Lugojanul, de faţă fiind membrii consiliului eparhial și 
protopopii, printre care mă aflam și eu. S-a hotărât ca 
revista să fie bilunară. Colegiul de redacţie: I.PS. 
Arhiepiscop și Mitropolit Nicolae, preşedinte; P. S$. 
Episcop-vicar Daniel Lugojanul, vicepreședinte; preot 
loan Olariu, redactor; preot llie Maier, preot Petru 
Dorobanţu, preot Vasile Petrica și pr. prof. Nicolae 
Achimescu, membri. Primul număr a apărut la 15 aprilie 
1990. 

Mitropolitul Nicolae Corneanu și-a exprimat dorinţa 
ca publicaţia să poarte denumirea „Foaia Diecezană” 
iar Preasfinţitul Daniel (Patriarhul de azi), a replicat 
spunând că, întrucât răsturnarea comunismului a pornit 
din Timișoara, revista ar trebui să se numească, Învierea”, 
pentru că prin jertfa martirilor de aici a înviat speranţa 
şi libertatea românilor. În timpul acestor discuţii a 
apărut o delegaţie de credincioși dintr-o oarecare 
parohie, care cereau insistent să fie primiţi în audienţă. 
A fost delegat să discute cu ei Preasfinţia Sa. În acel 
moment, Mitropolitul Nicolae, referindu-se încă la 
denumire, a rostit: „Văd că tinerii privesc altfel lucrurile 
și este bine.” Denumirea „Învierea” a fost acceptată. Eu 
personal am fost împotrivă pentru ideea cu „Foaia 
Diecezană” din două motive. În primul rând, eram 
convins că Episcopia de la Caransebeș se va reactiva, 
ca și gazeta „Foaia Diecezană”, şi tocmai așa s-au 
petrecut lucrurile, iar primul ei redactor timp de doi ani 
şi jumătate am fost eu. Termenul „foaie” mi s-a părut 
vetust, deși provine de la latinescul folia” Din discuţiile 
purtate cu câţiva intelectuali de frunte am rămas 
convins că dacă în locul vechii denumiri (Foaia 
Diecezană) dau o altă denumire se pierd 125 de ani din 
trecutul revistei bănăţene, precum și farmecul istoricului 
ei. Şi am acceptat ideea. 

Primul număr al „Învierii” a fost fascinant. În mare 
parte am fost cei care am publicat și în revista„Mitropolia 
Banatului." Toţi eram convinşi de necesitatea orientării 
gazetei spre probleme ce sunt așteptate într-o 
confruntare a Bisericii cu societatea, tineretul, 
materialismul, ştiinţa și tehnica întrucât orice abordare 
a acestor teme în timpul comunismului erau obligatorii 
de a marșa pe linia persiflării şi combaterii spiritualităţii 
creştine și în context Biserica, anulându-i orice merit în 

plan cultural și naţional, străduindu-se să fie prezentat 
triumfător doar materialismul istoric. 

Preasfinţia Sa episcopul-vicar a contribuit cu articolul 
„Acum toate s-au umplut de lumină”, în care face referire 
la sensul învierii în contextul actualităţii: „Pentru că 
există înviere, eroii martiri ai Timişoarei şi ai neamului 
nostru nu și-au pierdut zadarnic viaţa: ei stau ca niște 
făclii vii în faţa lui Hristos Cel ce le umple sufletele cu 
iubirea Sa jertfelnică și eliberatoare”. Preasfinţia Sa, 
episcopul-vicar Daniel a fost ales în 7 iunie 1990 
mitropolit al Moldovei și în numărul următor din 15 
iunie, Comitetul de redacţie”, se exprima astfel:,„Alegerea 
de acum a Preasfinţitului dr. Daniel Ciobotea și plecarea 
dintre noi ne face să trăim un sentiment de regret, iar pe 
de altă parte și satisfacţie că am putut oferi Moldovei și 
Bisericii Ortodoxe Române un dar preţios pentru un loc 
de mare cinste” 

Personal am contribuit cu articolul „lisus și tinerii”! 
Gazeta apărea bilunar, cu materiale frumoase și 
atrăgătoare, dar ştiam că majoritatea corespondenţilor 
se axau pe texte cu caracter biblic, liturgic, istoric și 
mi-a parvenit informaţia că în acest context există o 
lipsă de materiale de atitudine, în confruntare cu unele 
situaţii sociale și politice. Mi-am adus contribuţia la 
apariţia gazetei cu următoarele materiale: „Hrana 
veșniciei” (an. |, 7/1990), „Ura - iarna sufletului” (an II, 
3/1991), „Să ne cinstim eroii” (I, 10), „Învăţăminte din 
cartea naturii” (II, 12), „Fanatismul — expresia răului” (|, 


14), „Homo vestitus” (II, 20), „Imperiul fricii și remediile 
morale” (Il, 24), „Credința baptismală” (III, 2/1992), 
„Apostatul” (III, 6), „Iertarea, corolalul creștinului” (III, 8), 
„Calomnia, un delict moral” (III, 10), „Evantaiul 
înțelepciunii” (III, 11), „Malformaţiile ereziilor expansive” 
(III, 17),„Flagelul singurătăţii” (II, 19), Tentaculele răului” 
(III, 22), „Particularităţi în predarea religiei în școală” (IV, 
4/1993), „Teologia pocăinţei” (IV, 5), „Plenitudinea 
adevărului” (IV, 10), „Mărturisire de credință profetică” 
(IV, 15),„Mânia sau copilăria sufletului” (IV, 18), „Liturghia 
copiilor, o iluzie sau un reviriment” (V, 4/1994), „Clasic și 
modern în limbajul liturgic” (V, 5),„Problematica Duminicii 
în calendarul pe 1994" (V, 7). 

Paralel cu participarea la „Învierea”, în Reşiţa mi s-a 
acordat de către conducerea ziarului, Timpul” începând 
cu 21 martie 1990, rubrica „Banatul Ortodox” a cărei 
continuitate am asigurat-o până în 1 martie 1995, când 
am lansat primul număr (Serie nouă, anul |, Nr, 1) din 
„Foaia Diecezană”, a cărei prezentare i-a nedumerit pe 
unii întrucât Editura era la Caransebeș, iar redacţia în 
Reșița. 

La jubileul gazetei „Învierea”, exprim bucuria că am 
avut ocazia şi plăcerea morală și intelectuală să fac 
parte din colectivul de redacţie și că în cei 25 de ani de 
apariţie a luminat cerul înstelat al culturii duhului 
creştin şi a menţinut sus flacăra Ortodoxiei. La mulţi 
ani! 

MINIMA PASTORALIA. MESAJ DE FELICITARE 
ADRESAT REVISTEI „ÎNVIEREA” 


Revista „Învierea” a Arhiepiscopiei Timișoarei a 
împlinit anul acesta 25 de ani de apariţie neîntreruptă. 
Acest prilej de aniversare este totodată unul de 
binecuvântare și bucurie pentru faptul că prin această 
publicaţie bisericească ni se împărtășesc noi cunoștințe 
pentru a forma noi deprinderi pentru slujirea Bisericii 
bănăţene. Ca orice publicaţie şi cea eparhială are un rol 
de informare şi formare continuă. Funcţia informativă a 
acesteia este dublată de alte trei funcţii derivate: 
explicativă, educativ-formativă și normativă, libertatea 
scriiturii este urmată de responsabilitatea mesajului 
emis. 

Foaia „Învierea” a apărut la 15 aprilie 1990 cu prilejul 
prăznuirii Paştilor ca buletin eparhial pentru Arhiepiscopia 
Timişoarei și Caransebeșului, iar după reactivarea 
Episcopiei Caransebeşului a rămas publicaţie eparhială 
doar pentru Timișoara. 

De la început foaia s-a identificat cu persoana 
mitropolitului Nicolae așa cum însuși mărturisește: „Până 
înainte cu câteva luni, m-am interesat de fiecare număr 
al «Învierii» unde am asigurat articolul de fond până într- 
atâta încât un publicist vorbea de «Învierea mitropolitului 
Nicolae» («Alfa și Omega», supliment al ziarului 
«Cotidianul», an VI, nr. 6, 1997, p. 7). [...] Limitându-mă 
la foaia «Învierea», în articolele de fond apărute am 
încercat să iau atitudine faţă de problemele care privesc 
Biserica şi credincioşii săi. În tot ce am publicat aici, m-am 
străduit să depășesc steriotipia, exprimând idei și opinii 
dictate nu de poziţiile aşa-zis oficiale, ci ascultând mai 
ales de glasul conștiinței. 

Din acest punct de vedere autorul articolului din «Alfa 
şi Omega» la care m-am referit puţin mai înainte, 
vizându-mă că «mă situezla extrema cea mai îngăduitoare 
a Ortodoxiei»”. (Mitropolit Nicolae Corneanu, Pe 
baricadele presei bisericești, vol. |, Editura Învierea, 
Timișoara, 2000, p. 5-6). 

Ca editor și cititori revista se mărginește la caracterul 
unei publicaţii locale, cel mult regionale, o publicaţie 
scrisă de comunitate pentru comunitate în ea 
oglindindu-se viaţa bisericească a Eparhiei, cateheza, 
îndrumările liturgice, chipuri de înaintași, literatură 
(poezie și proză) religioasă, prezentări bibliografice. Are 
deci, acest caracter personal. 

Revista „Învierea” a Arhiepiscopiei Timișoarei a 
împlinit anul acesta 25 de ani de apariţie neîntreruptă. 
Acest prilej de aniversare este totodată unul de 

binecuvântare și bucurie pentru faptul că prin această 
publicație bisericească ni se împărtășesc noi cunoștințe 
pentru a forma noi deprinderi pentru slujirea Bisericii 
bănăţene. Ca orice publicaţie și cea eparhială are un rol 
de informare şi formare continuă. Funcţia informativă a 
acesteia este dublată de alte trei funcţii derivate: 
explicativă, educativ-formativă și normativă, libertatea 
scriiturii este urmată de responsabilitatea mesajului 
emis. 

Foaia „Învierea”a apărut la 15 aprilie 1990 cu prilejul 
prăznuirii Paştilor ca buletin eparhial pentru Arhiepiscopia 
Timişoarei şi Caransebeşului, iar după reactivarea 
Episcopiei Caransebeşului a rămas publicaţie eparhială 
doar pentru Timișoara. 

De la început foaia s-a identificat cu persoana 
mitropolitului Nicolae așa cum însuşi mărturisește: „Până 
înainte cu câteva luni, m-am interesat de fiecare număr 
al «Învierii» unde am asigurat articolul de fond până într- 
atâta încât un publicist vorbea de «Învierea mitropolitului 
Nicolae» («Alfa și Omega», supliment al ziarului 
«Cotidianul», an VI, nr. 6, 1997, p. 7). [...] Limitându-mă 
la foaia «Învierea», în articolele de fond apărute am 
încercat să iau atitudine faţă de problemele care privesc 
Biserica şi credincioşii săi. În tot ce am publicat aici, m-am 
străduit să depășesc steriotipia, exprimând idei și opinii 
dictate nu de poziţiile aşa-zis oficiale, ci ascultând mai 
ales de glasul conştiinţei. 

Din acest punct de vedere autorul articolului din «Alfa 
şi Omega» la care m-am referit puţin mai înainte, 
vizându-mă că«mă situez la extrema cea mai îngăduitoare 
a Ortodoxiei»”. (Mitropolit Nicolae Corneanu, Pe 
baricadele presei bisericești, vol. |, Editura Învierea, 
Timișoara, 2000, p. 5-6). 

Ca editor și cititori revista se mărgineşte la caracterul 
unei publicaţii locale, cel mult regionale, o publicaţie 
scrisă de comunitate pentru comunitate în ea 
oglindindu-se viața bisericească a Eparhiei, cateheza, 
îndrumările liturgice, chipuri de înaintași, literatură 
(poezie și proză) religioasă, prezentări bibliografice. Are 
deci, acest caracter personal. 

Un editor american întărea această convingere 
spunând: „Din punctul meu de vedere, o comunitate 
fără un ziar este ca o biserică fără amvon sau fără altar. 
Îi lipseşte ceva - o voce familiară, un sentiment de a fi 
acasă, o continuitate. Caracterul unui loc este definit și 
confirmat de ziarul său” (Jock Lautrer, Ziarul local. Cum 

să scrii pentru publicaţia unei comunități, trad. Alina 
Măriuţ, Silvia Chirilă, Editura Polirom, lași, 2010, p. 16-17). 
Totuși, prin autoritatea scrisului ea devine un instrument 
eficient de propovăduire, pastoraţie și misiune creștină 
fiind producătoare de sens şi semnificaţii. (Cf. Sorin 
Preda, Jurnalismul cultural și de opinie, Editura Polirom, 
laşi, 2006, p. 11). 

De-a lungul timpului revista eparhială a dezvoltat 
cinci suplimente destinate instituţilor bisericești 
(misionare, învățământ, asociaţie de femei, cateheză 
parohială), iar Colegiul de redacţie a fost condus de 
ierarhii eparhiei, redactori coordonatori fiind părinţii: dr. 
Adrian Carebia şi astăzi dr. Marius Florescu. Membrii 
acestui colegiu sunt: vicarul administrativ, consilierul 
cultural, protopopul Timișoarei ș. a. 

M-am oprit pentru acest cuvânt de felicitare la 
contribuțiile pastorale aduse comunităţii bisericeşti în 
climatul de libertate religioasă de după 1989. Însuși titlul 
este unul profetic care amintește cititorilor de învierea, 
redeşteptarea la viaţă, la normalitate. 

Colaboratorii fiecărui număr au fost: arhiereii, 
consilierii eparhiali, profesorii de teologie, protopopii, 
dar şi mirenii, între aceştia am reținut fie și în treacăt 
numele unor profesori, scriitori, publiciști, ziariști și 
muzicologi: Mircea Șerbănescu, Alexandru Belu, Sergiu 
Grossu, Simion Dănilă, Alexandru Nemoianu, Eugen 
Dorcescu, Costion Nicolescu, Marcel Sămânţă, Victor 
Jurca, Doru Popovici și Simona Goicu. 

Am grupat aceste contribuţii în trei teme majore: 
„Biserica-maica noastră”; „Noi cerinţe pastorale” și 
„Biserica şi mass-media”, 

Libertatea religioasă a dat Bisericii putinţa de a se 
organiza în afara slujirii liturgice dezvoltând în afara 
spaţiului sacramental activități educative, misionare şi 
filantropice. „În fine, ca să dăinuiască, un neam are 
trebuinţă de o conducere și anumite instituţii capabile 
să asigure traiul în comun, să sprijine, când e cazul, pe 
cei aflaţi în nevoi (justiţie, spitale, școli etc). 

Aşadar, Biserica are conducerea ei și anumite 
orânduiri, aşezămintele ei, Sfintele Taine, care fac posibilă 
transmiterea harului de sus tuturor celor care au nevoie 
de el. Așadar, întocmai neamului, Biserica este o realitate 
vie. Vitalitatea Bisericii este tot atât de evidentă ca și 
vitalitatea națiunii, de aceea nu poate şi nu trebuie să 
fie nesocotită. Biserica este maica noastră...” (Nicolae, 
Mitropolitul Banatului, „Biserica, maica noastră”, în 
„Învierea”, an |, nr. 5, 1990, p. 1-2). 

A fost îndelung dezbătut raportul dintre Biserică și 
Stat de la autonomie la simfonia bizantină: „...Se invocă 
astfel «bunele» legături ale Bisericii cu Statul, nu mai 
puţin concesiile ierarhiei bisericești în raport cu puterea 
politică. [...]. 


Ortodoxia menţine relații armonioase cu statul în 
anumite condiţii permite dregătorilor civili să legifereze 
şi în chestiunile bisericești de natură administrativă. [...] 

În cene privește pe noi, ortodocșii români, am oscilat 
între sistemul autonomiei și cel al simfoniei, tinzând în 
mod evident, spre cel de-al doilea” (Nicolae, Mitropolitul 
Banatului, „Biserica și statul” în „Învierea, an, nr.9, 1990, 
p.1). 

Participarea mirenilor la viața Bisericii este un 
deziderat fundamental al normalităţii, fără credincioşi 
nu se poate propovădui, catehiza ori de a dezvolta 
activități misionare şi filantropice. Poporul lui Dumnezeu 
participă activ la viaţa liturgică şi catehetică, socială. 
Pentru a argumenta acest lucru, autorul articolului 
porneşte de la învăţătura Sfinţilor Părinţi: „Căci în Biserică 
trebuie să trăim ca într-o casă, adică trebuie să ne găsim 
cu toţii ca și cum ar fi un singur trup, după cum și Botezul 
este unul, și masa este una, și izvorul este unul, și zidirea 
este una și Tatăl este unul” (Omilia XVIII la II Corinteni, 
trad. Teodosie A Ploeșteanu, București, 1910, p. 227-138). 

Rolul credincioșilor nu este străin de propovăduirea, 
păstrarea și apărarea dreptei credinţe, el este strâns legat 
de îndeplinirea actelor de cult la care mirenii au fost 
mereu chemaţi să participe și, în fine, el este organic 
împreunat în conducerea Bisericii. („Rolul mirenilor în 
Biserică, în „Învierea” an |, nr. 2, 1990, p. 1). Participarea 
acestora în cadrul parohiei este una fundamentală, pe 
jertfelnicia lor stă organismul bisericii locului: „Sunt 
nenumărate acţiunile prin care laicii pot întări viața 
religioasă ortodoxă. Participarea regulată la serviciile 
divine în duminici și sărbători, aducerea darurilor pentru 
pregătirea Sfintei Euharistii, donațiile materiale pentru 
construirea și conservarea locașurilor de cult, sprijinirea 
acţiunilor de ajutorare în duhul dragostei față de semenii 
în necazuri, iată tot atâtea mijloace de slujire, prin care 
se întărește și se zidește marele trup al lui Hristos”. 
(Redacţia, „Mirenii în Biserică”, în „Învierea” an XIII, nr. 13 
(295), 2002, p. 1). 

O formă de misionarism ortodox este Asociaţia 
„Oastea Domnului”, constituită și în Eparhia Timişoarei 
cu largul sprijin al vlădicii Nicolae: „...Alături de alte 
forme de «apostolat» mirean precum Frăția Ortodoxă 
Română, Liga Tineretului Ortodox Român, Asociaţia 
Studenţilor Ortodocși Români, Societatea Femeilor 
Ortodoxe Române etc, Oastea Domnului oferă mirenilor 
posibilitatea de a se pune în slujba Bisericii și a idealurilor 
ei veșnice. Astfel ea «şi-a creat forme proprii de trăire şi 
manifestare sufletească și religioasă, şi-a creat predicatori, 
scriitori, compozitori, cântăreţi, misionari, colportori, 
etc». [...] 

Din păcate trebuie să recunoaștem cinstit că nu toți 
ierarhii, preoții, teologii și credincioşii Bisericii au apreciat 
pozitiv aportul pe care îl pot aduce ostașii la practicarea 
apostolatului laic de care aminteam puţin mai înainte... 

(„Oastea Domnului” în „Învierea” an IV, nr. 16 (82), 1993, 
p.1). 

O altă provocare adresată Bisericii a fost predarea 
religiei în școală. Lipsită de aportul profesorului de religie 
care stăpânește normele pedagogice și metodologice 
pentru implementarea lor în cadrul cunoștințelor 
religioase, a unor manuale, Biserica a găsit resursele de 
a-L face cunoscut pe Hristos în școală: prezenţa icoanei 
lui lisus Hristos, cu copiii în braţe în toate școlile (prot. 
leremia B. Ghita, „Icoana lui Hristos în şcoală” în „Învierea, 
an II, nr. 13 (31), 1991, p. 2); slujirea Te-Deum-ului la 
început de an școlar, icoane, cărți religioase pentru 
bibliotecile școlare (Sfânta Scriptură, catehisme), 
organizarea unor activităţi în afara școlii (festivități la 
diferite ocazii), construirea de ansambluri corale, 
aranjarea de excursii. (Nicolae, Mitropolitul Banatului, 
„Din nou la şcoală”, în „Învierea”, an III, nr. 18 (60), 1992, 
p. 1-2). 

În faţa libertăţii, Biserica a oferit responsabilitate 
concretizată în noile preocupări pastorale. 

Activitatea socială a Bisericii a început să se dezvolte, 
chiar dacă aceasta se bucura în timpuri bătrâne de o 
oarecare tradiţie: bolniţe, spitale, şcoli. În eparhie este 
binecunoscut rolul femeilor ortodoxe care se implică în 
activităţile sociale, apoi inițiative eparhiale și parohiale. 
Activitatea filantropică a început cu slujirea liturgică de 
care de fapt este legată organic: „Astăzi, din fericire, 
situaţia este alta. Biserica se îngrijește să asigure preoți 
pe lângă fiecare spital care nu numai că oficiază, însoţiţi 
de grupe de mireni, bărbaţi și femei, tineri și mai puţin 
tineri, sfintele slujbe publice, mai ales Sfânta Liturghie, 
dar asistă individual pe toţi bolnavii care simt nevoia 
unei asistenţe religioase (rugăciuni, împărtășanie, maslu 
etc.).... (Nicolae, Mitropolitul Banatului, „Biserica și 
bolnavii”, în „Învierea”, an III, nr. 16 (58), 1992, p. 1-2). 

Au fost menţionate mai multe articole care pot fi 
așezate într-o rubrică de sine stătătoare: „Rânduiala în 
Biserică”. Aici au fost grupate mai multe contribuţii care 
vizează: timpul liturgic, participarea la sfintele slujbe, 
citirile Sfintei Liturghii, interpretarea Bibliei, cateheza, 
vizitele pastorale, ţinuta preoțească, devieri liturgice ș.a. 
Ca modele speciale de pastoraţie sunt amintite: 
pastorația rromilor, a deţinuţilor și a celor aflaţi în fața 
trecerii din această viață. Un moment benefic îl reprezintă 
„Ziua Eroilor”sărbătorită în ziua Înălţării Domnului, acum 
când rugăciunea se întâlnește cu pomenirea şi cântecul 
patriotic: „Potrivit credinţei noastre, cultul eroilor și 
martirilor neamului se întemeaiază pe ideea de nemurire. 
Aşa cum a înviat și s-a înălțat la cer Mântuitorul Hristos, 
tot astfel eroii nu mor, ci sunt sortiţi în veci în preajma 
Tatălui ceresc care i-a chemat la Sine. [...] Oasele eroilor 
şi martirilor sunt pietrele de temelie ale țării. Mormintele 
lor sunt tot atâtea altare în fața cărora mergem să le 
ascultăm șoaptele, să ne mărturisim păcatele și să înncim 


jurămintele şi credinţa în idealul pentru care ei s-au 
jertfit. [...] Eroii şi martirii neamului au murit singuri cu 
cine luptă pentru dreptate și libertate, luptă pentru 
Dumnezeu, luptă și apără cultura, limba, legea, neamul 
și patria”. („Ziua eroilor”, an |, nr. 4, 1990, p.1). 

Relaţia Biserică și Presă este astăzi una deficitară, când 
oriunde aruncăm ochii găsim atacuri la adresa Bisericii. 
În paginile „Învierii” s-a scris despre: nevoia de radio 
ortodox dar şi de o metodă revendicativă și anume, 
aceea aieșirii în stradă. Am selectat un răspuns pertinent 
care se poate da tuturor celor care vorbesc despre o 
prosperitate materială a Bisericii într-un popor sărac: „În 
realitate, criza financiară prin care trecem a adus Biserica 
şi multiplele ei anexe în pragul falimentului. Încasările 
constând din daniile şi contribuţiile benevole ale 
credincioșilor, din vânzarea unora din produsele proprii 
(lumânări, cărţi și publicaţii, alte obiecte bisericești), pe 
de-o parte - cu mici excepții - au rămas la aceleași valori 
ori, dacă s-au mărit, creşterea n-a atins proporţia 
liberalizării preţurilor; pe de o parte, s-au înjumătăţit ori 
chiar mai mult, proporţional cu diminuarea veniturilor 
populaţiei. 

Această criză financiară a creat instituţiilor bisericeşti 
(eparhii, protopopiate, parohii, aşezăminte mănăstirești, 
şcoli teologice, etc.) imposibilitatea de a mai avea de 
unde plăti salariile, cheltuielile gospodărești, 
impozitele... În ce-i priveşte pe preoți, mulţi i-au învinuit 
sau îi mai învinuiesc încă pe motiv că ar beneficia de 
salarii exagerate, dar majoritatea nu-şi realizează aceste 
salarii și aproape că e greu să-ți imaginezi cum se 
descurcă, mai ales că cei mai mulţi — cum e cazul în 
eparhia noastră - sunt relativi tineri şi au familie cu tot 
ce comportă întreţinerea ei. [...] În plus, orice parohie 
nu poate funcţiona normal fără alți salariaţi, în mod 
special cântăreţi şi crâsnici. Mulţi împlinesc aceste 
servicii benevol, dar sunt mulți care au nevoie sau chiar 
pretind salariu și nu pot fi refuzaţi. Se adaugă apoi 
întreținerea bisericii ori capelei, casei parohiale și 
cimitirului. Cu ce mijloace, din ce resurse? Dacă parohia 
trebuie acum să-și construiască, repare sau picteze 
biserica, dacă n-are casă parohială și încearcă să edifice 
ori să cumpere una, te întrebi din nou cum și cu ce?” 
(„La cer ridic, Doamne, ochii mei”, în „Învierea” an |, nr. 
24 (41), 1991,p.1). 

Am evidenţiat câteva articole care fac referire la viaţa 
cotidiană a clericului și mireanului în viaţa Bisericii. 
Publicaţia a fost pentru noi, studenții deveniți între timp 
profesori de Religie sau preoți la parohie un mijloc de a 
transmite mesaje ale credinței, adăugând faptul că 
scrierea unor materiale, ca de altfel meseria de dascăl, 
întreţine în noi și iluzia că încă suntem tineri și utili. 

Doresc membrilor Colegiului de redacţie noi şi noi 
numere, care să reliefeze năzuinţele și împlinirile Bisericii 
bănăţene. 

MITROPOLITUL NICOLAE CORNEANU ȘI 
GRIJA PENTRU „ÎNVIEREA“ 


Despre Părintele nostru Mitropolit Nicolae Corneanu 
(1962-2014) s-au scris și sigur se vor mai scrie multe încă 
şi de acum înainte. Căci sunt foarte diversificate aspectele 
care reies din îndelungata sa arhipăstorire la Timişoara. 

Pentru că anul acesta se împlinesc 25 de ani de la 
înfiinţarea publicaţiei eparhiale Învierea, aş dori ca în acest 
număr omagial, tipărit sub înţeleapta cârmuire a actualului 
nostru Părinte Mitropolit loan, să arăt o parte din 
preocuparea constantă a Mitropolitului plecat dintre noi 
pentru apariţia în bune condiţii grafice și de conţinut și mai 
ales, întotdeauna la timp a publicaţiei Învierea. Am păstrat 
ca pe niște lucruri de preţ misivele Înaltpreasfinţiei Sale 
trimise cu regularitate la secretariatul Centrului eparhial, 
din timpul cât am activat ca redactor sub coordonarea sa. 
Le redau acum pe cele mai sugestive, din dorinţa de a întări 
un lucru care deja se ştie: cât de importantă era revista 
Învierea pentru Înaltpreasfinţitul Mitropolit Nicolae și cât 
de mult se implica în apariţia acestei publicaţii, pe care a 
numit-o mereu cu plăcere cu apelativul de foaie, chiar și 
după transformarea acesteia în revistă (2012). 

Colaboratorii Înaltpreasfinţiei Sale de la Centrul 
eparhial ştiu că Părintele Mitropolit Nicolae obișnuia să 
trimită zilnic misive cu diferite îndrumări, însărcinări, 
convocări, ş.a. La fel făcea și cu cele două publicaţii 
bisericeşti: Altarul Banatului şi Învierea. Misivele pe care 
eu le-am păstrat nu sunt datate, nu mai pot intui ordinea 
lor cronologică. Le pot însă sistematiza după felul adresării, 
mai întâi Domnului și apoi Părintelui, corespunzătoare 
pentru perioada de dinainte și de după hirotonia 
subsemnatului întru preot. 

Le ofer acum în transcriere cititorilor, din dorinţa de 
a evoca și în acest fel pe fondatorul publicaţiei noastre 
eparhiale. 

1. Pentru rubrica de informaţii seva menţiona vizita unui 
grup Pax Christi - Belgia. Sâmbătă 31 august am fostvizitat 
de un grup de studenţi italieni ce urmează la noi cursuri de 
limba română. 

2. Material pentru un număr viitor al Învierii 

3. După consultare, revista alăturată se va depune la 
bibliotecă 

4. Se va dactilografia cu grijă și se va include într-unul 
din numerele viitoare ale Învierii 

5. Regret nedefinitivarea editorialului pentru 1 iunie! 

6. Material pentru un eventual comentariu la rubrica 
Crâmpeie din cotidian 


Preot dr. MARIUS FLORESCU 
Redactor la Arhiepiscopia Timişoarei 


7. Alăturat se găsește un material bogat în sugestii 
pentru Învierea. 

8. Articolul atașat ar putea intra în numărul de Paști? 

9. Nu știu cine a adus aceste poezii. Nu le găsesc potrivite 
pentru Învierea. 

10. Pentru numărul Învierii din 15 noiembrie propun: a. 
includerea pe pagina 3 a articolului alăturat Prejudecăţi și 
divergențe; b. pe pagina 4 dreapta sus cred că ar fi potrivit să 
scriem despre prof. Jivi, decedat de curând, originar din Chisoda 

11. Articolul alăturat se va folosi la Învierea 

12. Rog să se aibă în vedere această poezie pentru unul 
din numerele viitoare. 

13. În numărul din 1 februarie al Învierii, pagina 2, se va 
insera materialul alăturat, adăugându-io fotografie a Papei. 

14. Regret superficialitatea și întârzierea cu care se 
întocmesc editorialele de la o vreme! 

15. Pentru numărul în care va apare redacţionalul 
despre clonare 

16. Posibil subiect și material pentru un redacţional ori 
și numai pentru rubrica Crâmpeie din cotidian 

17. Despre copiii din Timoc s-a scris ceva? 

18. Pentru rubrica Crâmpeie din cotidian (clericii, 
călugării și drogurile) 

19. Materiale pentru Învierea. Înainte de imprimare e 
bine să fie citite 

20. Dacă e posibil, să introducem aceste versuri în 
numărul viitor al Învierii 

21.Există un material despre Maica Domnului în poezia 
lui lon Pilat, pe care noi nu l-am publicat? 

22. Autoarea poeziilore o soră dela mănăstirea Timișeni. 
Publicarea lor ar fi pentru ea ca un stimulent (se va elimina 
numerotarea strofelor) 

23. Pentru tema unui viitor redacţional al Învierii 

24. Prin părinţii consilieri ar trebui aflat dacă nu sunt și 
alte informații despre care s-ar cuveni scris. Eu - exemplu 
- miercuri 20 iulie, de Sf. Ilie, am vizitat parohia Timișoara 
II Fabric şi am asistat la Sfânta Liturghie 

25. Când m-am reîntors de la București ţi-am trimis 
comunicatul privitor la ultima sesiune a Sfântului Sinod. 
Ceai făcut cu el? Totdeauna asemenea material a fost inclus 
pe prima pagină a foii. De asemenea, la părintele Maier se 
găsește un material care ar trebui să apară în Învierea. 

26. Părintele lonel Popescu va aduce azi un material 
pentru pagina 4, dreapta sus, în legătură cu vestitul dirijor 
de cor bisericesc Gheorghe Dobrean din Caransebeș 

27. M-i s-ar părea benefică legătura noastră cu rev. 
Ideea creștină 

28. Un lucru făcut la repezeală sare în ochi! 

29. N-am înţeles de ce n-ai urmat propunerii de a 
include materialul prof. Niculescu în numărul cu articolul 
redacţional referitor la tragedia americană 

30. Confirmarea primirii acestui material pentru 
Învierea se va face prin act oficial 

31. Comunicatul de presă va intra în numărul viitor al 
Învierii, pe prima pagină, coloana din dreapta. S-a trimis 
foaia autorului poeziei Flori, flori (George Bents). Aș dori să 
văd scrisoarea oficială. 

32. La articolul de faţă adaugă o poză cu președintele 
Americii 

33. Informaţia de la pagina 4 privind întâlnirea mea cu 
ÎPS Daniel va fi inclusă și la ştirile din Învierea. După 
utilizare, revista se va preda bibliotecii 

34. Discutarea controversatei Învieri de la malul mării 
aș dorisă n-o comentăm în foaia noastră. La repezeală am 
alcătuit cele 3 pagini anexate pe care va fi greu să le 
descifrezi, dar te rog să le și dezvolţi dacă poți 

35. Pentru numărul Învierii din 15 octombrie se impune 
ca redacţionalul să fie dedicat vizitei la Roma și în Italia a 
PF. Patriarh Teoctist. Pentru rubrica Crâmpeie din cotidian, 
propun materialul alăturat. 

36. Dacă socotești potrivit aş propune pentru următorul 
număr al Învierii un editorial cu tema Tinerii și credința sau 
Tinerii și Biserica. Revista alăturată poate oferi multe 
sugestii. După ce o consulţi te rog să o depui la bibliotecă 

37. În numărul Învierii aflat în pregătire se va introduce 
materialul anexat 

38. Ar trebui să confirmăm în scris primirea poeziilor 

39. Sevadactilografia și introduce în numărul Învierii aflat 
acum în lucru, la pagina 3, în locul celuilalt material pregătit 

40. Poeziile alăturate aparțin sorei fostului protopop lancu. 
În măsura posibilului să le folosim la redactarea Învierii 

41. Aş dori ca această povestire să intre în numărul viitor al foii 

41. Pentru editorial aș propune eforturile Uniunii 
Europene și ale noastre de integrare a rromilor 

42. Material pentru numerele de Paști 

43. Redacţionalul pentru numărul Învierii de Crăciun 

44. Propun includerea în Învierea a articolului Cum să 
ne adresăm. După copiere revista se va da la bibliotecă 

45. Propun reluarea articolului despre Jinga în Învierea 

46. Regret lipsa unui material despre Revoluţie în ultimul 
număr al Învierii 

47. Se va introduce în Învierea din 15 februarie. Dacă e 
posibil să găsim o fotografie cu preotul Lazăr Magheţ - 
poate o are păr. cons. lonel Popescu 

48. Textul alăturat continuă-l cu cele necesare acum la 
începutul postului, adăugându-i și o imagine 

49. În nr. viitor al Învierii propun să-l evocăm la pagina 
4 pe preotul Barbu. Familia mi-a promis că îmi va trimite 
biografia sa 


50. Articolul despre N. Lungu îl vom introduce pe pagina 
4 dreapta sus. Celălalt despre muzica bizantină și 
neobizantină ca redactor îi poți găsi un loc? 

51. Alătur materialul destinat rubricii Crâmpeie din 
cotidian. Poate fi completat cu imaginea din articolul 
anexat care rog să-mi fie restituit 

52. Oare la știri spunem ceva despre Muntele Mic? 
Fotografia alăturată dacă s-ar putea reproduce, ar fi potrivită 

53. Revenind la poeziile Cristinei Munteanu, las la 
latitudinea redactorului alegerea versurilor potrivite 

54. Artrebui să apară în Învierea, dar oare cine va putea 
descifra scrisul? 

55. În măsura în care e posibil, acest material ar trebui 
să apară în numărul care urmează, omiţând alt text 

56. În buletinul Viaţa cultelor, ultimul număr, ca și în 
introducerea Bibliei recente a ÎPS Bartolomeu, ambele 
aflate la biblioteca noastră, apar multe date privind Biblia 
jubiliară a Sfântului Sinod, care e păcat că nu sunt folosite. 
Superficialitatea nu este acceptabilă. 

57. Poezioara alăturată recomand să fie introdusă în 
Învierea aflată în pregătire 

58. Dacă îmi aduc bine aminte am dat pentru Învierea un 
articolreferitorla prof Băcanu. Să-i atașăm fotografia alăturată, 
pe care reproducând-o te rog să mi-o restitui la ora 11 

59. Poate fivalabil titlul de pe pagina 1:Întruniri centrale 
bisericești? Există întruniri centrale? Nu. Poate exista însă 
alt titlu: Întruniri ale forurilor centrale! 

60. Poate găsim și o fotografie cu păr. Forga să o atașşăm 
la acest material 

61. Tema rromilor ar putea fi subiectul unui editorial al 
Învierii. Vezi volumul meu Pe baricadele presei bisericești, 
vol, pp. 333-337 

62. Poate s-ar găsi cineva care să scrie despre Cornelia 
Ștefănescu, originară din Caransebeș. Materialele alăturate 
rog să mi se restituie 

63. Am trimis nu de mult materiale despre Cornelia 
Ștefănescu. Dacă va putea apare ceva în Învierea despre 
ea, adaug alăturat elogiul lui Niculae Meca 

64. Poate ar merita să scriem și noi în Învierea despre 
păr. Arsenie Boca 

65. Domnul Mircea Șerbănescu a trimis paginile 
alăturate pentru Învierea. Oare sunt ele potrivite? 

66. Cred că merită să-l cinstim și noi pe Andrei Șaguna 
atât în Învierea cât și în Altarul Banatului 

67. Aici sunt observaţiile unui cititor american la foaia 
noastră Învierea 

68. N-ar strica să abordăm şi noi în Învierea problema 
religiei în școală 

69. Alătur CD-ul cuprinzând filmul cu reportajul despre 
biserica Învierea Domnului din Lugoj, unde eparoh Mihai Sidei 

70. Joi 16 iulie am participat la un parastas la Pădurea 
verde, despre care s-ar cuveni menţionat în Învierea 

71. Poţi păstra revista alăturată pentru uz propriu 

72. Sincer, articolul despre suicid nu-l găsesc potrivit 
pentru Învierea 

73. Se va mulțumi în scris doamnei Gabriela Berculean 
pentru poezia din Învierea nr. 6 (384) 

74. Problema numelui ce se dă la botez noilor născuţi 
ar putea fisubiectulunui articol în Învierea. Poezia doamnei 
Ania poate fi introdusă într-un număr al Învierii. La fel și 
articolul domnului Gomboș 

75. Materiale care pot sugera titluri sau teme pentru 
Învierea 

76. Lista abonaților la Învierea se va completa cu cele 
două persoane aici indicate, cărora se va trimite foaia 
regulat: Dr. Octavian Hoancă și Frau Viorica Huber Rogoz 

77. Poate ar fi potrivit să publicăm și noi în Învierea cele 
spuse de PF. Patriarh Daniel 

78. Aici sunt obișnuitele observaţii ale domnului 
Pârvulescu din S.U.A. Legat de ce am trimis ieri, se va verifica 
dacă e sigur decesul preotului Radu din America 


79. La paginile 4-5 se găsește un articol care ar putea 
inspira un articol în Învierea 

80. Doamna Vera Maria Neagu de la București ne roagă 
să îi trimitem periodic știri din eparhie pe care să le publice 
în Viaţa cultelor. 

Închei această selectivă corespondenţă, care se 
întinde din anul 2001 până aproximativ în anul 2011, 
după care din pricina neputinţelor, venerabilul nostru 
arhipăstor nua mai trimis astfel de misive colaboratorilor 
săi. Chiar și în aceste condiţii însă, nu a lipsit implicarea 
sa în presa bisericească la Timişoara. 

Din rândurile redate cu emoție mai sus, consider că 
trebuie să fie evidenţiată preocuparea Înaltpreasfinţitului 
Mitropolit expeditor, pentru tot ceea ce însemna nou și 
valoros, pentru a fi redat în paginile revistei noastre 
eparhiale. 

VIAŢA PROTOPOPIATULUI DETA OGLINDITĂ 
ÎN REVISTA „ÎNVIEREA” 


Aniversarea revistei eparhiale cu prilejul împlinirii a 
25 de ani de existenţă neîntreruptă este un prilej de 
bucurie pentru Biserica din Banat. În anii 1990 Biserica 
a trebuit să iasă din impusul „ghetou' liturgic în arena 
socialului, iar publicaţia religioasă a fost atunci și a rămas 
desigur și astăzi un prilej de binecuvântată propovăduire 
a Cuvântului lui Dumnezeu. Scrisă deopotrivă pentru 
clerici și mireni, ea — revista - a scos în relief multe din 
multiplele activități desfăşurate de parohii în cadrul de 
libertate religioasă de după Revoluţia din 1989. 

În cele ce vor urma voi puncta succint câteva din 
realizările parohiilor din protopopiatul Deta sub raport 
liturgic-pastoral,  misionar-cultural,  filantropic, și 
administrativ-gospodăresc, toate acestea consemnate 
în publicaţia „Învierea”. 

Încep prin a aminti faptul că mitropolitul eparhiei şi 
cei doi episcopi-vicari au fost în protopopiat în diverse 
ocazii: binecuvântând, târnosind noi biserici, slujind cu 
prilejul hramurilor mănăstirilor sau la Sfânta Liturghie și 
Taina Sfântului Maslu. Astfel că din 1990 până în prezent 
pe raza protopopiatului au fost ctitorite, reparate, 
consolidate, pictate mai multe biserici, s-au ridicat capele 
şi troițe. În cadrul Căminului - spital de la Ciacova a fost 
sfințită capela acestui așezământ prin slujirea 
Preasfinţitului episcop-vicar Lucian Lugojanul însoţit de 
P. On. Părinte protopop loan Prisăcean și preotul paroh 
Tiberiu Nicoli din Ciacova. („Învierea” an XII, nr. 24 (282), 
2001, p. 4). Același ierarh a săvârșit în 25 martie 2005 
slujba de târnosire a paraclisului de iarnă al Mănăstirii 
„Săraca”, („Învierea”, an XVI, nr. 7 (361), 2005, p. 4). Alte 
slujbe de târnosire au fost săvârşite de Preasfinţitul 
episcop-vicar Paisie Lugojanul la bisericile din Percosova 
şi Moraviţa (filia Dejan). Slujbe de binecuvântare urmate 
de Sfânta Liturghie au fost săvârșite în parohiile: Birda 
(2001) și Obad (2001) apoi Petroman (2006). Pretutindeni 
arhiereul a fost primit și întâmpinat cu credinţă și bucurie: 
„Potrivit datinei, lerarhul a fost întâmpinat la intrarea 
în comună. Apoi s-au desfășurat slujba de binecuvântare 
şi sfânta Liturghie arhierească, în cadrul căreia credincioșii 
au ascultat predica rostită şi au primit Sfânta Împărtășanie” 
(„Învierea”, an XII, nr. 12 (270), 2001, p. 4). Ca urmare a 
efortului depus mulţi dintre preoţi au fost distinși cu 
rangul de „iconom”. 

În itinerarul pastoral al ierarhilor a fost inclus 
prăznuirea hramului mănăstirilor: Săraca, Cebza și Partoș, 

vechi vetre de spiritualitate ortodoxă. „Praznicul 
Schimbării la Faţă înseamnă pentru mănăstirea Săraca 
de la Șemlacu Mic, judeţul Timiș, unul din cele mai vechi 
așezăminte monahale din Banat, sărbătorirea hramului 
bisericii mănăstirești. [...] Și în anul acesta slujba liturgică 
a fost săvârşită de Î. P. S. Mitropolit Nicolae care a rostit 
cuvântul de învăţătură. [...] În ziua de 14 septembrie la 
praznicul Înălţării Sfintei Cruci așezămintele monahale 
de la Partoș și Cebza şi-au sărbătorit hramul bisericii. În 
ajunul praznicului Preasfinţitul episcop-vicar Lucian 
Lugojanul a oficiat slujbe de priveghere la mănăstirea 
Partoș, adresând un cuvânt de învăţătură. [...] În ziua 
praznicului, Preasfinţia Sa a oficiat Sfânta Liturghie la 
mănăstirea Cebza, rostind cuvântul de învățătură și 
împărtăşind pe credincioșii pregătiți să primească Sfânta 
Euharistie”. („Învierea” an VII, nr. 16 (154), 1996, p. 4; 
„Învierea”, an XII, nr. 18 (276), 2001, p. 4). Preasfinţitul 
episcop-vicar Paisie Lugojanul a slujit Sfânta Liturghie 
în mai multe rânduri la mănăstirea Săraca, în cadrul Tainei 
Sfântului Maslu în parohiile Clopodia și Gherman, ori la 
Deniile din Postul Mare la Săraca și Percosova. 

În latura misionar-culturală de-a lungul timpului au 
fost organizate mai multe activităţi inițiate și concretizate 
de preoţii protopopiatului. În primii ani de după Revoluţie 
s-au desfășurat lucrările unui seminar în perioada 21-23 
mai 1993 cu tema: „Experienţa personală în psihoterapie” 
la Spitalul de Psihiatrie din Gătaia. „La lucrări pe lângă 
medici specialişti au participat și preoţii: Eugen Jurca, 
consilier cultural la Centrul Eparhial și Adam Rugaci din 
Gătaia, care prin intervenţiile lor au contribuit la reușita 
seminarului”. („Învierea” an IV, nr. 11 (77), 1993, p.4). 

Activitatea corală a cunoscut o înflorire pe teritoriul 
protopopiatului. În paginile „Învierii” au fost consemnate: 
participări ale corurilor din Banloc, Gătaia și Jebel la 
concursuri organizate de Inspectoratul Judeţean pentru 
Cultură și Artă, acţiuni misionare realizate prin intermediul 
corului bisericesc. În anul 1995 la Festivalul „lon Vidu” 
desfășurat în perioada 8-10 septembrie în parohia 
Chizătău au participat 9 coruri între care cele de la Banloc, 
Gătaia și Jebel. Tot în astfel de concursuri de genul 
„Cântecele Învierii” Corul bisericesc din Gătaia a participat 
obţinând locuri fruntașe. („Învierea” an VI, nr. 17 (131), 
1995, p. 4; „Învierea” an XXIII, nr. 9 (531), 2012, p.4). 

Corul bisericesc din Gătaia s-a remarcat prin activităţi 
deosebite: răspunsuri date la Sfânta Liturghie arhierească, 

realizarea unor schimburi de experiență sau colindarea 
credincioşilor. În cadrul Liturghiilor arhierești amintim 
multiple participări cu prilejul hramului mănăstirii Săraca 
şi a unor parohii (ex. Birda, 2001). 

Corul din Gătaia a fost prezent în 23 iulie în biserica 
parohiei Grădinari din protopopiatul Oraviţa unde a dat 
răspunsurile liturgice la Sfânta Liturghie. O reușită a fost 
şi înfrăţirea a două coruri bisericești din două protopopiate 
ale eparhiei: Corul de la Banloc și cel de la Satchinez: 
„Duminică, 26 iunie a. c. închinată Tuturor Sfinţilor, corul 
bisericesc din parohia Satchinez, protopopiatul Timișoara 
în frunte cu preotul paroh Alexandru Rusandu și dirijorul 
Vlada lutchin s-a deplasat în parohia Banloc din 
protopopiatul Deta pentru a contribui la întărirea 
moralului și încrederii enoriașilor acestei parohii în 
posibilitatea terminării lucrărilor de reconstrucţie a 
bisericii puternic afectată de cutremurul din 1991. 

S-au oficiat Sfânta Liturghie de către cei doi preoți: 
Alexandru Rusandu din Satchinez și Petru Achim din 
Banloc la care răspunsurile au fost date de corul din 
Satchinez, urmată de un parastas la care corul din Banloc 
a dat răspunsurile...” („Învierea” anl, nr. 15 (129), 1995, 
p.4; „Învierea” anV, nr. 14 (104), 1994, p.4). În iarna anului 
1997 Corul din Gătaia începând cu data de 7 decembrie 
şi până în preajma Crăciunului au vestit Nașterea în 
parohiile: Deta, Denta, Banloc, Voiteg, Comorâște și 
Grădinari. („Învierea”, an VIII, nr. 24 (186), 1997, p.4). 

Cateheza, ca lecţie de religie a cunoscut o dezvoltare 
deosebită prin intermediul programului „Hristos 
împărtășit copiilor” implementată în mai multe parohii. 
Au fost consemnate astfel de activităţi: „În ziua de 12 
noiembrie a fost susținută o altă cateheză în biserica 
parohiei Banloc, protopopiatul Deta, sub coordonarea P. 
C. Preot Ciprian Boșşca. La cateheză au participat grupuri 
de copii şi preoții responsabili cu activităţile catehetice”. 
(„Învierea” an XVI, nr. 20, (374), nr. 20, 2005, p.4). 

Un mijloc eficient de informare și formare continuă 
îl reprezintă conferința preoțească. Aflăm dintr-o știre 
din rubrica „Din viaţa Bisericii” următoarele: „Pe temeiul 
celor hotărâte de Sfântul Sinod al Bisericii Ortodoxe 
Române, prima conferință preoțească din acest an a avut 
ca temă «Fenomenul migraţiei în parohii: şanse, 
probleme și perspective pastorale», desfășurându-se 
după următorul program: [...] 19 mai, protopopiatul 
Deta, având delegaţi din partea Arhiepiscopiei Timişoarei 
pe Preasfinţitul episcop-vicar Lucian Lugojanul și P. On. 
Părinte Zaharia Pereş, consilier cultural...” („Învierea” an 
XVI, nr. 11 (365), 2005, p.4). 

În cadrul culturii religioase amintim de faptul că 
revista „Învierea” a menţionat apariția a două reviste 
parohiale: „Lumină lină” (2005) la parohia Colonia Gătaia 
şi „Arhanghelul” la Birda: „A apărut nr. 1, an |, 2012, al 
publicaţiei trimestriale «Arhanghelul», editată de 
Parohia Ortodoxă Română Birda, prin osârdia P C. Părinte 


paroh dr. Valentin Marian Bugariu, care a ostenit în acest 
fel și la parohia Colonia Gătaia, unde a fost mai înainte. 

Publicaţia este realizată în condiţii grafice bune și 
cuprinde editorialul — în care sunt expuse motivele 
apariţiei unei astfel de publicaţii la Birda —, de asemenea 
articole omagiale, poezii, urme din trecut, documentare 
şi rubrici de informaţii din actualitatea parohială. Felicitări 
colegiului de redacţie, iar publicaţiei, cât mai multe 
numere”, („Învierea”, an XXIII, nr. 7 (529), 2012, p.4). 

Au fost evidenţiate și câteva acţiuni filantropice 
realizate cu prilejul cutremurului care a zguduit zona 
Deta în 1991, a inundaţiilor din 2005 dar și una originală: 
oferirea unui teren al parohiei pentru ridicarea unui 
orfelinat. 

Biserica parohială din Banloc grav afectată de 
cutremur a primit sprijin din partea Centrului Eparhial în 
valoare de 2.000 lei, din partea credincioşilor din 
Satchinez, 200.000 toate consemnate în publicaţia 
eparhială. O iniţiativă exemplară a fost și aceea întreprinsă 
de Parohia Turda Oprișoni (|]) din Arhiepiscopia Clujului 
care în urma inundaţiilor din 2005 a ridicat o casă la 
Sculea : „În acest moment locuinţa este finalizată fiind 
cuprinsă din 4 camere (2 parter și 2 mansardă), hol, 
bucătărie, baie, fiind cea mai modernă locuinţă din 
întreaga zonă”. („Învierea”, an XVI, nr.20 (374), 2005, p.4). 

În efervescența zilelor de libertate de după Revoluţie 
s-au întâlnit chiar apeluri ale preoţilor parohi, de 
colaborare între parohie şi investitori prin care „îndeamnă 
pe eventualii sponsori din ţară ori străinătate să 
construiască aici — la Sculea, n.n. - un orfelinat de fete 
în genul școlilor de menaj de odinioară”. („Învierea” an 
II, nr. 17 (35), 1991, p.4). 

Sub raport administrativ-gospodăresc amintesc aici 
reparaţiile, consolidările și bisericile ridicate din nou în 
protopopiatul Deta. La aceasta se mai adaugă ridicarea 
unui monument al eroilor în parohia Denta la inițiativa 
P. C. Părinte paroh Nicolae Miloș, sfinţit la 15 august 1995 
de către protopopul locului și preotul paroh. („Învierea 
an VI, nr. 17 (131), 1995, p.4). 

Tot aici se rânduiesc şi câteva hotărâri administrative 
ce au vizat alegerea preotului Nicolae Miloş între 
membrii Consiliului Eparhial și a preotului Ciprian Boșca 
de la Banloc ca responsabil cu asistența socială în 
Protopopiat. 

În cadrul grijii permanente a întreţinerii gospodăreşti 
a edificiilor parohiale se înscrie și vizita Chiriarhului după 
cutremurul din 1991: „Dintre parohiile ortodoxe române 
aflate în zonă cele care au suferit mai mult sunt Banloc, 
Livezile, Partoş şi Ghilad unde casele și bisericile au fost 
grav atinse. Î. P. S. Mitropolit Nicolae, însoţit de P. On. 
Părinte loan Prisăcean, protopop în Deta, au cercetat 
situația la faţa locului, duminică 14 iulie, când s-au 
întreținut cu preoții parohi şi mai mulţi credincioși, 

pregătind în același timp măsurile ce se impuneau”. 
(„Învierea” an II, nr. 15 (33), 1991, p.4). 

În cadrul administraţiei bisericeşti se rânduiește 
situaţia celor intrați în cler. Apar consemnați preoții: 
George Ridichie Danciu la Ferendia (1995), Ciprian Boșca 
la Banloc (2004), Dragan Giorgiev la Ferendia (2008). 
Numiri de stareţi: „Astfel la mănăstirea Săraca de la 
Șemlacu Mic a fost numit stareț Cuviosul leromonah 
Constantin Climent Vântu venit din Episcopia Covasnei 
şi Harghitei”. („Învierea” an VI, nr. 14 (128), 1995, p. 4). Au 
fost menţionaţi și preoții trecuţi la cele veșnice: Gheorghe 
Milovan (1991), fost la parohia Pădureni, Gheorghe 
Râmneanţu din Denta (1994), Trifu Dan (1995) la parohia 


Ghilad, prot. Gheorghe Simu (2001) de la Gătaia și Găitin 
Grecu (2007) la Șipet. 

Dincolo de o întreprindere statistică, datele 
menţionate în publicaţia „Învierea” pot întregii orice 
demers monografic viitor. În ele se vădesc preocupările 
slujitorilor altarului în toate activităţile desfășurate 
pentru slujirea lui Dumnezeu și a aproapelui. Acum la 
ceas de sărbătoare doresc, din parte-mi, continuarea 
editării acestei prestigioase publicaţii bisericești în care 
se revelează buna colaborare între ierarhie și credincioşi, 
pentru binele Bisericii și al neamului! 

La mulţi ani! 

2015 - AN JUBILIAR PENTRU PRESA 
BISERICEASCĂ DIN BANAT 


De publicaţia Învierea, mă leagă, multe și frumoase 
amintiri! ... Din tinereţea mea, Dumnezeu m-a chemat la 
lucru în ogorul Evangheliei Sale. Eu nu-L cunoșteam, nu 
ştiam nimic despre El... M-am născut, am copilărit și am 
fost învăţat, într-un regim ateu... Singurul lucru pe care îl 
ştiam despre Dumnezeu era, că El nu există! lar despre 
Biserică știam că se ocupă cu „basme băbești”. 

Pe la 21 de ani (sfârșitul anului 1989) am început să-mi 
pun întrebări existenţiale, care au culminat cu dorinţa 
aprinsă de a citi Biblia... Nu o aveam și nu ştiam ce scrie în 
ea, însă aveam convingerea că mă va ajuta în căutările 
mele. Pe vremea aceea o Biblie nu era ușor de găsit, am 
întrebat într-o parte și-n alta, până la urmă un prieten îmi 
spune că are bunică-sa una. L-am rugat insistent — chiar 
disperat - să mi-o împrumute. Astfel, am ajuns să ţin 
pentru prima dată, în mâini o Biblie... Curios lucru, când 
am început să citesc în ea, nu am început cu începutul, cu 
prima carte a Bibliei, cu Facerea, ci am început cu 
Evanghelia după Matei și apoi cu tot Noul Testament. Cred 
că așa avrut Dumnezeu, mai întâi să-L descopăr pe El, pe 
Domnul și Mântuitorul meu, lisus, și abia apoi pe Adam, 
Cain, Abel, Enoh, Noe, Avraam, Isaac, lacov, losif, Moise, 
losua, Samson, Samuel, David, Solomon și toţi ceilalţi eroi 
ai Vechiului Testament... Și cred că a vrut bine, pentru că 
fără cunoașterea Domnului lisus, toţi ceilalţi - pentru mine 
- nu ar fi reprezentat nimic. 

Biblia devenise pâinea mea duhovnicească din care 
mâncam în fiecarezi, pe săturate. Simţind însă nevoia unei 
părtăşii frășești, a unei comunităţi care să-L simtă la fel pe 
Dumnezeu, am început să merg cu regularitate la biserică, 
la Sfânta Liturghie. Era bine, dar nu după mult timp, o serie 
de întrebări au început să pună stăpânire pe mine, și nu-mi 
mai dădeau pace... Toate erau legate de diferenţa dintre 
ce găseam scris în Biblie şi viaţa creștinilor ortodocşi de zi 
cu zi... Nu trăiau după Biblie, nu numai mirenii, ci era 
evident şi la unii preoţi şi la familiile lor... Sigur că pentru 
puţina mea experienţă în viaţa de credinţă - aveam un an 
de când începusem să citesc Biblia — întrebările acestea 
deveniseră atât de apăsătoare că le făceam tot mai greu 
faţă. Neavând pe nimeni care să mă sfătuiască, să mă 
îndrume, am început să mă îndoiesc de calitatea întregii 
Biserici, din care făceam parte - Biserica Ortodoxă, evident. 
Toate întebările s-au însumat într-o singură întrebare: Cum 
poate, cum poate o Biserică să fie bună, dacă nu e căpabilă 
să-și îndrume credincioşii după valorile Bibliei. lar singurul 
răspuns pe care îl aveam la îndemână era: O astfel de 


MIRCEA-PETRU PASCU 
Timişoara 


Biserică nu e bună și nu merită să-ţi pierzi vremea prin ea, 
sau cu ea. Îmi era din ce în ce mai clar că trebuie să-mi 
schimb Biserica în care m-am născut, cu una care se 
conduce după valorile Bibliei... și în consecinţă, cu răbdare 
am început să caut o astfel de Biserică... Și am găsit nu 
una, mai multe, erau destule, dar pentru mine apăruse o 
nouă problemă: nu găseam puterea de a mă rupe de 
Biserica în care m-am născut. Un lucru atât de simplu — să 
pleci la altă confesiune, nu era mare lucru -eu nu puteam 
să-l fac. Mă simţeam legat de Biserica neamului meu, dar 
aveam nevoie și de lisus așa cum L-am descoperit, 
personal, în Biblie - aveam nevoia unui,anturaj” bazat pe 
Biblie... și mai era și întrebarea: cum a putut dăinui o 
Biserică 2000 de ani dacă nu e bună... 

Îmi era tot mai greu și îmi era tot mai evident faptul că 
va trebui totuși să iau o hotărâre, să aleg un drum, pe care 
să merg fără să mai am îndoieli în privinţa lui... 

M-am hotărât ca înainte de a pleca definitiv din Biserica 
Ortodoxă să stau totuși de vorbă cu cineva „competent”, 
din cadrul ei. Cum am ales și pe cine?... 

În 1990-1991 regizorul Vartan Arachelian, realiza la TVR 
o emisiune, pe care o urmărem cu mare interes, nu mai 
rețin cum se numea „În fața dumneavoastră“sau “Cuvântul 
care zidește” Prin intermediul acestei emisiuni am 
descoperit nişte oameni cu totul deosebiți, mi se părea 
că vin din altă lume, înţelegeam puţin din ce spuneau, dar 
mă fascina personalitatea lor. (Doamne în ce beznă amtrăit 
până în Decembrie 19891). Aşa i-am văzut și auzit pentru 
prima dată pe pr. Stăniloae, pr. Galeriu, pr. Calciu- 
Dumitreasa, Richard Wurmbrand, Petre Ţuţea, Corneliu 
Coposu și alţii. Dar dintre toţi cel care m-a atras cel mai 
mult și pe care am dorit neapărat să-l întâlnesc, a fost 
Mitropolitul Banatului, ÎPS Nicolae Corneanu - Dumnezeu 
să-l odihnească și să-l primească în fericita Sa Împărăţie. 

Dorinţa aceasta nu a fost mică, pentru că miercuri 17 
lulie 1991, pe la prânz, intram pentru prima dată în 
audienţă la părintele Mitropolit, ÎPS Nicolae Corneanu. 
Retrăiesc și acum, după atâţia ani, emoţiile pe care le-am 
avut atunci. Am mers însă hotărât și încredinţat că după 
această audienţă voi ști ce trebuie să fac nu numai cu viaţa 
mea, dar mai ales cu veșnicia mea. Am mers hotărât să-i 
spun părintelui Mitropolit, toate întrebările și frământarile 
mele legate de (ne)oglindirea Bibliei în viaţa credincioşilor 
ortodocşi, iar în funcţie de felul în care mă va primi și-mi 
va răspunde, voi rămâne sau voi pleca din ortodoxie... 

Repet, eram atât de emoţionat... și părintele a înţeles 
situaţia în care mă aflam, m-a îmbrățișat părintește, m-a 
invitat să ocup loc, s-a așezat în faţa mea și cu un glas cald 
și pașnic, zâmbind, mi-a spus: „Vă ascult!.. Secundele care 
au urmatau fost parcă interminabile, nu mai știam nici cine 
sunt nici ce vreau, într-un final m-am adunat și am putut 
vorbi... M-a ascultat, l-am ascultat, a fost frumos și înalţător 
pentru mine. Prima mea audienţă la Mitropilitul Banatului 
a durat poate mai bine de o oră. La sfârșit, înainte de a ne 
ridica, mi-a pus întrebarea care avea să-mi dea sens vieţii 
și să măţină în Biserica Ortodoxă: „La Oastea Domnului aţi 
fost?”. l-am răspuns surprins: „Nu! N-am auzit de Oastea 
Domnului, ce este Oastea Domnului?"Mi-a răspuns foarte 
sigur, fără prea multe detalii: „Mergeţi sâmbătă la Oastea 
Domnului, este sărbătoare — Sfântul Ilie — și se face adunare 
în sala Oastei Domnului de la demisolul Catedralei. Mergeţi 
să vedeţi!”.. Şi am mers! Și am descoperit că deja făceam 
parte din Oastea Domnului... Și n-am mai plecat nici din 
Biserica Ortodoxă și nici din Oastea Domnului! 

Următoarea audienţă la părintele Mitropolit a fost în 
calitate de ostaș a Domnului împreună cu alţi fraţi ostași, 
aşa cum au fost şi celelalte multe întâlniri, adevărate 
binecuvântări, pe care le-am avut cu părintele Nicolae, 
Mitropolitul Banatului. 

Îmi cer iertare dacă am plictisit vorbind prea mult 
despre mine, dar am vrut să subliniez faptul că vrednicul 
de pomenire, ÎPS Nicolae Corneanu, a fost un apropiat al 
Oastei Domnului, a sprijinit lucrarea Oastei Domnului cu 
toată dragostea și cu tot ce a putut. S-a implicat în 
rezolvarea problemelor apărute - și-n Oastea Domnului 
- cutot sufletul, sprijinind din răsputeri unitatea și părtăşia 
frăţească. A încercat să facă cunoscută Oastea Domnului, 
vorbind şi scriind despre ea și despre înaintașii Oastei 
Domnului, părintele losif'Trifa, fratele Traian Dorz, fratele 
loan Marini, şi alţii. În decursul timpului am fost de multe 
ori la Înaltpreasfinţia Sa, cu subiecte legate de Oastea 
Domnului, de fiecare dată am găsit același interes şi aceiaşi 
dragoste părintescă. Când era vorba despre Oastea 
Domnului nu l-am auzit o dată spunând:,„Nu!” 

Sigur, apariţia publicaţiei „Învierea” i se datoreză în 
primul rând părintelui Mitropolit, ÎPS Nicolae. Ani de zile 


s-a interesat de fiecare numar al „Învierii”, asigurând 
articolul de fond. De la primele numere, Învierea”conţinea 
și „Rubrica Oastei Domnului” în care erau publicate articole 
despre Oastea Domnului. 

În aprilie 1994, se pregătea numărul 99 al „Învierii”. 
Eram în vizită la părintele Mitropolit, și vorbeam despre 
Oastea Domnului, despre tezaurul duhovnicesc pe care 
îl deţine, și despre necesitatea unei publicaţii a Oastei 
Domnului. Atunci părintele ne-a propus să facem un 
supliment al „Învierii” dedicat Oastei Domnului din 
Arhiepiscopia Timișoarei... Și așa a apărut „Stânca Vieţii” 
În numărul 99 al „Învierii” în Duminica Învierii Domnului 
lisus, în 1 Mai 1994... Pe prima pagină a primului număr, 
al suplimentului „Stânca Vieţii”, în articolul „Misiunea 
Oastei”, părintele Mitropolit scria: “De acum înainte, 
numărului “Învierii” care apare la începutul fiecărei luni, i se 
va atașa un supliment al Oastei Domnului... Faptul că 
primul supliment al Oastei din părțile timișene apare de 
sărbătoarea sfintelor Paști are —- mi se pare - un tâlc aparte 
voind prin aceasta să arate că întocmai lui lisus pe Care 
mormântul nu L-a putut ţine închis mai mult de trei zile, tot 
astfel neamul nostru nu va întârzia în umbra morții, ci prin 
strădaniile Bisericii și a tuturor mădularelor ei, dintre care 
Oastea Domnului e unul din cele mai de preţ, se va trezi la o 
viaţă nouă în Hristos și pentru Hristos.” Au trecut 21 de ani! 

Privesc acum cu emoție peste acești ani, peste primul 
comitet de redacţie al Învierii”, găsesc nume dragi, care 
mi-au marcat viaţa și care acum nu mai sunt printre noi: 
I.PS. Arhiepiscop și Mitropolit Nicolae, preot loan Olariu, 
preot llie Maier... Domnul să le dea odihnă veșnică! 

Mă bucur de ceea ce este astăzi publicaţia „Învierea”, 
ce bine-i stă în haina cea nouă! 

Am convingerea că prin osteneala părintelui Marius 
Florescu, redactorul coordonator al „Învierii” şi prin 
îndrumarea și binecuvântarea Înaltpreasfinţiei Sale loan, 
Părintele nostru Mitropolit, publicaţia „Învierea” va duce 
Lumina cuvântului scris la mii și mii de suflete, încă mulţi 
ani de aici inainte! Aşa să ne ajute Dumnezeu! Amin! 


cY. 

SPIRITUALITATEA ORTODOXĂ ŞI 
REVOLUȚIA TEHNOLOGICĂ 


Introducere 

Se vorbește mult în zilele noastre despre „revoluţia 
tehnologică”, aşa cum este văzută de ambele părţi, de 
cei în favoarea ei şi de cei care sunt foarte porniţi 
împotriva ei. În domeniul teologiei ortodoxe, însă, există 
oare cu adevărat vreo diferență esenţială între problema 
veche de secole a tehnologiei şi realitatea de astăzi? Am 
putea vorbi, desigur, despre ultimul secol, cu revoluţia 
industrială și cu toate consecinţele ei — sociale, politice, 
morale, religioase, și aşa mai departe. Când oamenii 
vorbesc despre o nouă eră în istoria umanităţii, despre 
a treia revoluţie, tehnologică, nu exagerează ei oare 
amploarea schimbării (care nu poate fi negată) condiţiilor 
în care trăim? Nu ar fi mai realist, în loc să vorbim despre 
o revoluţie, să recunoaștem un proces care a început cu 
mult înainte de revoluţia industrială și a atins punctul 
culminant în dezvoltările și urmările acesteia? 
Caracteristica de bază care este nouă, totuși, în tehnologia 
modernă, este că aceasta folosește lucrurile pe dos. Dacă 
în timpurile trecute oamenii încercau să folosească știința 
pentru a-și îmbunătăţi stăpânirea asupra naturii, acum 
aceasta a pătruns în legile cele mai intime ale naturii, 
fapt ce poate avea rezultate pozitive, dar poate și oferi 
oportunități teribile și nelimitate pentru intervenţia în 
înseși aceste legi. Şi unde ne-ar putea duce această 
inversiune? La extinderea în continuare a oportunităţilor 
respective, sau la restricții voluntare pentru a asigura 
suveranitatea, demnitatea și supraviețuirea naturii? Din 
acest motiv, problema nu este, în esenţă, cea a relaţiei 
dintre Om și Natură, ci mai degrabă cea a fericirii noastre 
prin alegerea dintr-o serie nelimitată de posibilități, astfel 
încât să nu cădem victime ale lucrului propriilor noastre 
mâini. De ce menţionez acest lucru? Deoarece cu 
îndreptățire ne amintim cuvintele lui lov:„Struţul e hain 
cu puii săi, ca și cum n-ar fi ai lui, și nu-i pasă deloc de 
truda sa zadarnică” (lov 39:16). Cu alte cuvinte, era 
noastră se comportă cu asprime și cu indiferenţă faţă de 
copiii săi, ca și cum nu ar fi ai săi. lar această atitudine 
nesăbuită și întâmplătoare reduce orice încercare și orice 
efort la zero și, în cele din urmă, eșuează. În fine, nu este 
rolul nostru de a identifica schimbările revoluţionare, ci 
mai degrabă, de a le semnala contemporanilor noștri 
adevărata menire a tehnologiei și de a propune criteriile 
teologice şi morale ortodoxe. 


Arhim. conf. univ. dr. TEOFAN MADA 
Vicar eparhial la Arhiepiscopia Aradului 


A. Antropologie și tehnologie 

Adam în Paradis era „gol întru simplitate şi neştiutor 
în viață”!, neîmbrăcat și fără „meserie” Chemarea sa, 
ocupația sa esenţială era contemplaţia, observarea lui 
Dumnezeu, căutată și găsită în paza copacului cunoașterii. 
Dumnezeu a făcut omul, cultivator al plantelor eterne”?, 
pentru ca prin agricultura în Eden, el să fie ocupat tot 
timpul cu Dumnezeu. Prin urmare, tehnologia îşi face 
apariția după Cădere. Primul fiu al lui Adam (Fac. 4:1-26), 
Cain, era agricultor; Abel era păstor; amândoi, prin 
urmare, erau legați de natură. Cel de-al treilea fiu, Enoh, 
a devenit constructor de oraşe. Din ceilalți urmași, labal 
a întemeiat modul de viață nomad. Fratele său, lubal, a 
fost inventatorul instrumentelor cu coarde - al 
psalterionului și al harpei. Tobalcain a fost făurar de 
unelte de aramă şi fier. În fine, fiul lui Set, cel cu frică de 
Dumnezeu, Enos, credincios numelui lui Dumnezeu, a 
întemeiat prima congregaţie publică, instituind astfel 
cultul lui Dumnezeu, astfel încât toți acești descendenți 
ai lui Adam orientaţi spre tehnologie să poată găsi atât 
un loc, cât şi un mijloc de a-L contempla pe Dumnezeu 
şi să lucreze oriunde ar fi mers, până la obţinerea stăpânirii 
asupra pământului. Prin binecuvântările lui Dumnezeu 
şi prin trudă grea, apariţia treptată a tehnologiei de la 
agricultură până la industrializare îi asigură omului 
oportunitatea de a-și păstra poziţia de stăpân al naturii, 
în pofida Căderii ancestrale. Tehnologia este prilejuită 
de puterile raționale ale omului și reprezintă un mod de 
compensarea slăbiciunii sale, în comparaţie cu animalele, 
care au suficientă putere pentru a supraviețui, în 
comparaţie cu forțele naturii, cu necesitățile vieții: și așa 
mai departe. Am putea menţiona aici că la vechii înţelepţi 
şi în Scriptură nu există nicio diferenţă între artă și 
artifacte (tehnologie), care, cu condiţia să corespundă 
firii noastre, nu putea fi străină sau ostilă „frumuseţii”. 
Arta precedă mecanica, căci a fost mai mare nevoie de 
ea, în timp ce tehnologia s-a dezvoltat nu pentru a sluji 
celor mai înalte preocupări ale omului, ci cu scopul unei 
producţii și al unui profit sporit. Așadar, în evoluţia sa, 
dacă Omul doreşte să fie stăpân, tehnologia în general 
trebuie să fie păstrată cu grijă într-un anumit cadru logic. 
Ea nu ar trebui să reprezinte un scop în sine, ci mai 
degrabă o dispoziţie, un mijloc către scop, o cale către 


1 Sf. Grigorie Teologul, PG 36, 632C. 
2 Ibidem. 
3 Sf. Grigorie de Nyssa, PG 44, 140D-144AB. 

cele mai profunde legi și elemente nu numai ale 
pământului, ci și a ceea ce se află deasupra pământului. 
Căci, după cum afirmă Sf. Grigorie de Nyssa, oamenii au 
„O postură dreaptă, se ridică spre cer și privesc în sus. La 
început se observă aceste lucruri și valoarea lor 
împărătească“, 

B. Controlul asupra tehnologiei 

Automatizarea din epoca industrială și mai ales 
tehnologia informaţiei din epoca post-industrială, 
împreună cu criza ecologică, ridică o singură întrebare: 
de ce trebuie să fim serviţi de tehnologia modernă, care 
este un idol nesățios, o mașinărie care depășește 
controlul nostru? De ce trebuie să fie întreaga noastră 
societate organizată tehnologic? Numai pentru a hrăni 
această mașinărie? Un distins ierarh rus (Filaret, 
Mitropolitul Minskului) a dat în vileag, de exemplu, că 
întreaga producţie a enormelor mine de fier avea o 
singură destinaţie: de a face noi echipamente miniere 
pentru aceleași mine! Este normal că progresele rapide 
în fizica nucleară și în genetică deschid noi orizonturi 
ştiinţifice, dar în acelaşi timp ele creează probleme și 
pericole pentru rasa umană, astfel încât este evidentă 
nevoia imperativă a unei intervenţii morale în domeniul 
tehnologiei. Îngrijorător este optimismul absurd și,fără 
griji” al multor oameni de știință şi instituţii politice. În 
opinia lor, dezvoltarea tehnologică conţine în sine 
soluţia problemelor pe care le cauzează, prin urmare, ea 
nu trebuie stăvilită, pentru a permite descoperirea 
„soluţiilor tehnice” pentru diversele probleme. De 
exemplu, cine poate exercita controlul într-un regim 
ideologic, când se caută cu bună ştiinţă crearea unui tip 
de om tehnologic? Cuvintele Sfântului Apostol Pavel se 
aplică în acest caz: „Şi de ce n-am face cele rele, ca să 
vină cele bune?” (Rom. 3:8). 

Există și persoane care, de cealaltă parte, folosind 
argumente istorice și invocând incapacitatea noastră de 
a prezice cum vor evolua în viitor invențiile, resping orice 
intervenţie morală. Firește, tehnologia per se, nu este 
dăunătoare, fiind rodul raţiunii și intelectului Omului, 
care a fost creat după chipul lui Dumnezeu. Dar când, 
nestăpânită și nestrunită, ea se precipită spre destinaţia 
sa, atunci tehnologia devine luciferică şi nu aduce 
lumină, cu întunecime densă. Pericolul pentru noi este 
lipsa de responsabilitate în modul în care este 
administrată şi exploatată tehnologia, mod care își are 
finalitatea în dominarea sufocantă a vieţii omenești şi în 
soluționarea problemelor prin mijloace tehnice, fără a 
ţine cont de principiile morale şi metafizice. În final, să 
ascultăm vocea Tradiţiei noastre Ortodoxe. 

C. Poziţia Bisericii în ceea ce 
privește această problemă 

Biserica lui Hristos păstrează într-o formă curată 
Tradiţia Ortodoxă, o forță unică, reală, care se inspiră din 

4 op.cit.. PG 44, 140D-144AB. 


viața și experienţa ei, dintr-un izvor nesecat de ascetism 
şi din vocea tezaurului ei de tradiție monastică, care este 
întotdeauna profundă și vitală. Tradiția monastică poate 
oferi membrilor Bisericii criterii aplicabile de 
comportament în ceea ce privește tehnologia. Biserica 
şi monahismul nu au o atitudine ostilă progresului 
tehnologic. Dimpotrivă, de-a lungul secolelor, călugării 
s-au dovedit a fi agenţi puternici ai invenţiei ştiinţifice 
şi tehnice. În Occidentul medieval, călugării au refăcut 
civilizaţia, care fusese distrusă în cursul invaziilor barbare. 
Mănăstirile au devenit puncte de reper pentru științele 
naturale, în care s-au dezvoltat matematica, zoologia, 
chimia, medicina și altele. Cele mai importante invenții 
din mănăstiri au format bazele industriei. De asemenea, 
solicitând suprafeţe întinse de teren, călugării au creat 
oportunitatea dezvoltării agricole. Pentru a evita absenţa 
de la slujbe a călugărilor, Sf. Atanasie Athonitul, a 
construit — pe Sfântul Munte — un dispozitiv mecanic de 
frământat, acţionat de boi. Acest instrument, citim în 
viaţa sfântului, „era cel mai bun, atât ca atractivitate, cât 
şi ca artă a invenţiei'5. Același lucru se întâmpla în toate 
teritoriile în care existau mănăstiri ortodoxe. Mănăstirea 
ortodoxă a viețuit întotdeauna ca o realitate eshatologică 
şi o cunoaștere anticipată a Împărăției Cerurilor, fiind 
prin urmare și un model de societate organizată cu un 
mod de viaţă fidel Evangheliei, adoptând ca valoare 
esenţială demnitatea umană, libertatea și slujirea 
semenilor. Date fiind acestea, Sfinţii Părinţi au supus 
tehnologia în mănăstire la două criterii, după cum 
remarcă Sfântul Vasile cel Mare, respectiv munca și 
alegerea aplicaţiilor tehnice. 
a) Moderaţia 

Având în minte acest criteriu, sunt alese acele aplicaţii 
tehnice care să păstreze „pacea și liniştea” vieții din 
mănăstire, astfel încât să fie evitate atât confortul 
necuvenit, cât și efortul chinuitor. Scopul nostru trebuie 
să fie „cumpătarea şi simplitatea” În opinia lui Vasile cel 
Mare, tehnologia este „necesară în sine pentru viaţă şi 
asigură multe înlesniri”€, cu condiţia ca unitatea vieţii 
comunității monahale să fie păstrată netulburată și 
închinată Domnului. În termeni generali, cuvântul nostru 
de ordine s-ar cuveni să fie: „Scopul comun trebuie să 
fie satisfacerea unei trebuințe”. Sfântul Petru 
Damaschinul adaugă: „Tot ce este în afară de trebuinţa 
neapărată, adică tot ce nu ajută la mîntuirea sufletului, 
sau la viaţa trupului, i se face piedică celui ce vrea să se 
miîntuiască”8. Desigur că aceste principii nu se aplică 
numai vieţii în mănăstiri. Ele ar trebui să reprezinte linii 
directoare pentru controlul asupra tehnologiei, ca să nu 
fim exterminați. 

5 Viaţa Fericitului Atanasie din Athos |, 179, Noret, p.86,1, 
46. 

6 PG 31,1017B. 


7 PG 31,968B. 
8 Filocalia, vol. II, p. 69, 11. 32-34. 

b) Trezvia duhovnicească 

Cel mai teribil dușman creat de cultura post- 
industrială, de cultura tehnologiei informaţiei și a 
imaginii, este distragerea înșelătoare. Inundaţi de 
milioane de imagini și de o sumedenie de diferite situaţii 
la televizor și în media, în general, oamenii îşi pierd 
liniştea, stăpânirea de sine, puterile de contemplaţie şi 
de reflecţie și se orientează spre exterior, înstrăinându-se 
de ei înșiși, într-o lume absurdă, insensibilă la imperativele 
inteligenţei lor. Dacă oamenii, mai ales copiii, se uită la 
televizor 35 de ore pe săptămână, după cum afirmă 
statisticile, nu le sunt atunci minţile și sufletele 
amenințate de Scila şi Caribda, nu se află între diavol şi 
adânca mare albastră? (Homer, „Odiseea” XII, 85)? 

Majoritatea credincioșilor Bisericii mărturisesc că nu 
reușesc să se roage, să se concentreze și să se elibereze 
de grijile lumești și de furtunile spiritului și ale sufletului, 
care pun în pericol seriozitatea, echilibrul interior, munca 
agreabilă, liniştea familială și o viaţă socială constructivă. 
Lumea imaginii industriale degenerează într-o adevărată 
idolatrie. Învățăturile Sfinţilor Părinţi privind trezvia 
duhovnicească îi înarmează pe oameni pentru a putea 
stăvili efectele dezastruoase ale societăţii tehnologice. 


„Căci armele luptei noastre ... sunt puternice înaintea 
lui Dumnezeu, spre dărâmarea întăriturilor” (2 Cor. 10:4), 
spune Sfântul Apostol Pavel. Trezvia duhovnicească este 
o protecţie pentru orișicine „conţinând toate lucrurile 
bune din această vreme şi din cea care va veni”? și „calea 
ce duce la Împărăţie, la cea dinlăuntrul nostru și la cea 
viitoare”!%. Trezvia duhovnicească nu este prerogativa 
exclusivă a celor angajaţi activ în contemplare. Ea este 
pentru toți cei care în mod conştient „se folosesc de 
lumea aceasta, ca și cum nu s-ar folosi deplin de ea” (1 
Cor. 7:31). 

În era industrială, oamenii au devenit consumatori şi 
sclavii lucrurilor produse. În societatea post-industrială, 
ei devin de asemenea consumatori şi sclavii imaginilor 
şi ai informaţiilor care le umplu vieţile. Cumpătarea și 
trezvia duhovnicească sunt, pentru toţi cei care intră în 
lume, arme pregătite de experienţa vieţii monastice şi 
a Tradiţiei Ortodoxe în general, care abolesc robia 
umanităţii şi ne păstrează sănătatea și suveranitatea în 
calitate de copii ai lui Dumnezeu. 


9 Cf. Isichie Sinaitul, PG 93, 14814. 
10 Filotei Sinaitul, Filocalia vol.I, p. 275. 

BĂNĂȚENII ŞI CULTURA MASELOR, ÎN TRECUT 


Se spune că înainte de a pleca la Geneva sau în alte 
orașe apusene, în misiunile sale diplomatice, Nicolae 
Titulescu făcea o escală la Timişoara pentru a intra astfel 
în mediul occidental, căci „Mica Vienă” de pe Bega era 
considerată exponent al civilizaţiei europene în mai mare 
măsură decât, Micul Paris”. Cu această viziune le-a plăcut 
să se încânte, deopotrivă, bănăţenii și vizitatorii oraşului- 
grădină. 

Într-adevăr, mai mulţi autori fac referiri la spiritul 
european al locurilor, motivat istoric şi geografic, dar şi 
psiho-social. Habitatul e un posibil prim argument, dar 
și evoluţia economică, tehnică, etc. 

Orizontul european e sesizabil, deopotrivă, în destinul 
individual și în cel colectiv al locuitorilor Banatului. Ar 
trebui citate, mai întâi, personalităţi ale culturii medievale, 
de talia lui Halici, apoi multe altele de mai târziu. 

Lingvistul Paul lorgovici este primul român care face 
o călătorie în Anglia, înțelegând de acolo - ca și din 
revoluţia franceză din 1789 — ce era de înţeles pentru 
sine și pentru alţii. Mulţi bănăţeni studiază sau desfășoară 
activităţi importante la Viena, Budapesta, lași, București, 
etc. (Eftimie Murgu — învăţător al lui Bălcescu, Damaschin 
Bojincă - ministrul lui Cuza), pendulând între Europa 
Centrală și Răsăriteană, între Occident și Balcani, fiind 
prezenţe spirituale marcante ale epocii lor. 

Structurile administrative din cadrele Imperiului 
austriac și apoi austro-ungar, serviciile militare și 
războaiele (cele de la cumpăna secolelor XVIII-XIX, care 
au schimbat faţa continentului și istoria modernă), 
călătoriile de diferite forme, cărţile şi presa îngăduiau 
vaste contacte și, ca atare, un larg orizont ştiinţific- 
cultural. Cronicarul Nicolae Stoica de Haţeg notează 
undeva:,lar părinţii noștri, unchi, veri, neamuri ce-au fost 
în sus, în feldsoldaţi, ei nu numai că Estraihul, Baieru, Ţara 
nemţească, Niderlandu, apa Rainii, Svaiţu, toată Italia, ce 
şi Franţa le-au văzut și cu mult ne-au întrecut”. 

Astfel, pe lângă contactele de acasă cu numeroasele 
populaţii stabilite aici (germani, sârbi, unguri, evrei, 
bulgari, cehi, slovaci, ţigani, ucraineni, spanioli, francezi, 
etc.), călătoriile reale și imaginare făceau, mai întâi, 
posibile cunoștințe lingvistice mai mari, de unde 
poliglotismul ca formulă de existenţă a bănăţenilor, de 
unde observatul lor spirit tolerant și confratern mai 
accentuat decât în alte părţi. Într-o revistă serioasă se 
semnalează cazul unui căruţaș din Banat care cunoștea 


Preot ZAHARIA PEREȘ 
Consilier eparhial la Arhiepiscopia Timişoarei 


limbile română, germană, rusă, italiană, turcă și latină. 
Cazul nu pare să fi fost izolat, dată fiind pestriţa geografie 
lingvistică a regiunii. De aceea, din cele 380 de publicaţii 
periodice date de N. llieșiu ca tipărite în perioada 
interbelică în Timișoara, foarte multe erau tipărite în 
limbile germană, maghiară, sârbă, bulgară, esperantă, 
etc., unele din ele bi - sau trilingve. Chiar în revista 
„Banatul”, una din primele izbânzi ale presei literare, 
literatura este tipărită trilingv!. 

Banatul își fixează printre cele dintâi trăsături culturale 
peceaa orizontalităţii, cum îi plăcea să susţină regretatului 
cercetător Petru Oallde, deci a largului ei caracter de 
masă. Cum însuși Călinescu spunea metaforic prin 
raportarea solistului la cor; aici sunt mai importanţi 
coriștii sau mai corect, solidaritatea colectivă? Un simplu 
citat aparţinând lui Petru Oallde accentuează aceste 
dimensiuni: 

„Direcţiile de dezvoltare a procesului de asimilare a 
culturii în Banat au fost altele decât în restul ţării. Aş zice 
că în timp ce în celelalte regiuni cultura a cunoscut o 
asimilare, o dezvoltare pe verticală, în Banat cultura s-a 
dezvoltat pe orizontală” Cu alte cuvinte, în Banat, cultura 
devine un fenomen de masă, iradiază orizontal, în mase, 
spre deosebire de alte regiuni în care se constată tendinţe 
de cristalizare, de singularizare a eforturilor creatoare, 
de impunere a unor personalităţi. În Banat am putea 
spune că personalităţile se dizolvă în mase, se confundă 
cu acestea. Sunt numeroase mărturiile vremii care atestă 
aceste dimensiuni de masă ale culturii bănăţene. Școala 
confesională, teatrul de amatori, mișcarea corală, 
bibliotecile publice, etc. au cunoscut o dezvoltare cum 
nu se poate proba în alte părţi ale ţării. <<Mișcarea 
aceasta culturală s-au pornit în Banat>>, - scria 
<<Familia>> în 1883. În Banat procentul știutorilor de 
carte a fost, se pare, cel mai ridicat. Tot aici s-au creat 
primele și cele mai numeroase coruri țărănești și 
muncitoreşti. În satele şi oraşele bănăţene s-au organizat 
cele mai multe spectacole de teatru, întrecând alte zone 
culturale de veche tradiţie, ca Sibiul/şi Brașovul. În 1899 
losif Vulcan spunea că <<plugariul nostru din Banat ne-a 
creat temelia teatrului naţional>>.Nu este întâmplător 
nici faptul că în Banat a apărut un fenomen unic în cultura 
românească: o puternică pleiadă de scriitori și publiciști 
ţărani, ziare şi reviste scrise de ei înşişi, apoi numeroși 


1 Gheorghe Jurma, Descoperirea Banatului, Reşiţa, Edit. 
Timpul, 1994, pp.26-27. 

compozitori și dirijori ţărani, cu un stil propriu, specific, 
după părerea specialiștilor. Dintre ţăranii bănăţeni s-au 
ridicat și ingenioși inventatori şi inovatori, posesori de 
brevete oficiale. Așadar, în timp ce în alte regiuni ale ţării 
eforturile culturale s-au direcționat spre crearea 
personalităţilor, în Banat lipsa acestora s-a compensat 
prin ridicarea maselor la cultură?. 

Celebrul articol al lui Lucian Blaga, intitulat <Barocul 
etnografiei românești>, coordonatele stilului bănăţean, 
matricea sa stilistică. „Cultura Banatului e neapărat o 
cultură etnografică, anonimă, populară”- afirmă tranșant 
poetul-filosof. Autorul plasează, sub acest semn însăși 
cultura intelectuală și interesul etnografic al 
personalităţilor creatoare, citând în acest sens nu numai 
corurile şi fanfarele, ci și creaţiile lui Victor Vlad Delamarina 
sau Sabin Drăgoi. De altfel, într-un alt articol, publicat în 
aceeași revistă („Banatul”), Blaga se referă la A. C. Popovici, 
„europeanul bănăţean”, prin aceeași grilă, conchizând: 
„Interesul etnografic și dragostea de folclor , aproape 
ipertrofic crescute, sunt o trăsătură caracteristică a 
scriitorilor și compozitorilor bănăţeni”?. 

Folosirea resurselor lingvistice și stilistice ale graiului 
local de către VictorVlad Delamarina și alţi poeţi bănăţeni 
din secolele XIX-XX a impus literatura dialectală drept 
coordonată a specificului bănăţean. 

Un fenomen în jurul căruia s-a făcut multă vâlvă este 
cel al ţăranilor scriitori, ziariști, compozitori, inventatori. 
Camil Petrescu a fost cel dintâi care a semnalat cu un 
ochi obiectiv exterior acest fenomen, încă în 1921:,„Este 


2 Ibidem, pp. 28-30. 
3 Ibidem, p.31. 


un lucru neîndoios că dintre toţi ţăranii români de 
pretutindeni, bănăţenii sunt cei mai citiţi și mai 
cunoscători de carte. 

Aici, în Banat, se desfăceau cu sutele și miile revistele 
româneşti și broșurile diferitelor biblioteci. Dar nu numai 
atât. Ţărănimea bănăţeană dă dovadă de un extraordinar 
simţ artistic. 

Nu vorbim numai de arta casnică, ci mai ales ne 
gândim la talentul cu care cei mai mulţi dintre ei joacă 
piese de teatru de ai crede, de multe ori, că ai în faţa ta 
actori adevăraţi. Nu mai vorbim, de asemenea, de atâtea 
coruri — căci nu este sat care să nu aibă un cor sau două, 
dirijate de multe ori chiar de ţărani înşişi. Ba, cele mai 
multe sate au și fanfară proprie, de te fac să te mândrești 
că eşti român. 

Ceea ce vrem să ştie cititorii noştri este marele număr 
de scriitori ţărani pe care îl dau satele bănăţene. Am auzit, 
de multe ori, poeţi de aceștia de ţară declamând, la 
diferite ocazii, poezii întregi compuse de dânșii. Banatul, 
care tot el e <<fruncea>>, are nu numai compozitori 
ţărani, dar și ţărani ziariști, ţărani scriitori”. 

Fără îndoială, acestea au reprezentat o parte 
însemnată din mijloacele folosite în lupta intensă dusă 
de românii bănăţeni pentru dobândirea drepturilor 
sociale și politice legitime în a doua jumătate a secolului 
al XIX-lea şi la începutul secolului al XX-lea. 


4 Ibidem, pp. 32-34. 

CÂTEVA SCRISORI 


DE LA FILOSOFUL 


CONSTANTIN NOICA 


În 2012, am publicat la Caransebeș, în volumul propriu 
„Scrieri teologice și istorice” (pp.192-198), un medalion 
în care arătam că regretatul și marele gânditor, călugărit 
înainte de a trece la Domnul, era familiarizat cu teologia 
într-o măsură apreciabilă. În articolul de faţă, să-mi fie 
îngăduit a reproduce textele celor trei scrisori primite de 
smerenia mea de la cel ce a slujit cultura românească cu 
nespus zel, de la cel care a fost coleg de liceu cu dascălul 
meu, profesorul de pioasă amintire Alexandru Elian. 
Precizez că nu public aceste texte pentru o satisfacţie 
personală (eu sunt modest din fire), ci pentru a vedea și 
cititorii preţuitei publicaţii „Învierea” cât de mult era 
preocupat un filosof român de destinul teologiei și 
Bisericii noastre, într-o epocă numită și„orizonturile roșii”. 

Prima scrisoare, datată Păltiniș, 19.X11.1985, mi-a 
parvenit după ce i-am trimis viitorului expeditor un 
articol privind ”Iconoclasmul bizantin în lumina noilor 
cercetări”. lată cuprinsul: 

Am lipsit din ţară până deunăzi, așa încât abia acum 
iau cunoștință de foarte instructivul D-voastră studiu din 
„Biserica Ortodoxă Română”. 

Mulţumindu-vă pentru trimiterea lui, ca și a rândurilor 
ce-l însoțeau, vă împărtășesc gândul meu - spus și celor 
din străinătate - că teologia noastră este astăzi, în chip 
neașteptat, într-un ceas bun, sau comparativ bun, printre 
disciplinele culturii vii. Vă doresc să vă înscrieţi pe linia mare 
a teologiei noastre. 

Cu cele mai calde urări, al Sfinţiei Voastre, 

Constantin Noica 

A doua scrisoare, din 22.1.1986, a fost prilejuită de 
oferirea disertaţiei doctorale, dedicată organizării 
mănăstirilor românești în comparaţie cu cele bizantine 
şi imprimată în "Studii Teologice'3; teza a fost reeditată 
la laşi în 2005 și la Bucureşti în engleză, datorită 


1 Nr. 8-10/1984, p.684 sq. 
2 Nr. 1-4/1984 (şi extras). 

bunăvoinţei P.F. Patriarh Dr. Daniel. Redau, în continuare, 
textul în cauză: 

Am primit la timp lucrarea Sfinţiei Voastre în legătură 
cu Mănăstirile Românești. Nu numai că o voi citi cu mare 
interes, dar o voi trimite după lectură feciorului meu:, care 
este călugăr ortodox în Apus. 

Faptul că prof. Elian, care mi-a fost coleg de liceu și a 
reprezentat, în generaţia mea, conștiința critică de ultimă 
severitate pentru noi toţi, v-a dat o Postfaţă este deajuns 
să-mi arate calitatea deosebită a lucrului Sfinţiei Voastre. 

Vă mulțumesc pentru dar, vă felicit pentru reușită și vă 
făgăduiesc — în cazul că voi avea, în surghiunul meu, o cât 
de neînsemnată observaţie critică să vă fac — că vă scriu 
din nou. Altminteri, laude nu mai obișnuiesc să trimit, căci 
am văzut bine, în viaţă, cât de mult servesc criticile în 
comparaţie cu laudele. 

Cu reînnoite mulțumiri, al Sfinţiei Voastre, 

Constantin Noica 

Cea de-a treia misivă - și ultima - poartă data de 6. 
IV.1987, fiind trimisă tot de la Pălniniș: 

Vă mulțumește din inimă pentru studiul, cu remarcabile 
precizări și puneri la punct, asupra Sfântului bizantin“ și 
așteaptă o lucrare sau un studiu asupra sfinţeniei românești, 
de vreme ce noi avem și sfinţi ca atare. 

Cerându-vă scuze pentru graba în care e silit să vă 
trimită această confirmare, al Sfinţiei Voastre cald preţuitor 
[...], Constantin Noica. 

Să amintesc, în încheiere, că tocmai în anul plecării 
în eternitate (1987) a valorosului cugetător Constantin 
Noica, în Editura Patriarhiei a apărut un volum elaborat 
de mai mulţi autori și închinat sfinţilor români. 


3 Pr. prof. dr. Mircea Păcurariu, Dicţionarul teologilor români, 
ed. a IV-a, Sibiu 2014, pp. 459-460. Rafail - cum se ştie - este 
numele cunoscutului ieromonah și duhovnic, trăitor în prezent 
într-o mănăstire din Munţii Apuseni 

4 "Biserica Ortodoxă Română”, nr. 3-4/1986, pp. 102-110. 

În urmă cu mai bine de o jumătate de secol, lumea a 
fost împărţită în două mari sisteme ideologice 
competitive, reciproc exclusiviste: comunismul și 
capitalismul, iar Bisericile, de cele mai multe ori captive 
ale sistemelor în care trăiau, au fost nevoite să suporte 
consecinţele confruntării dintre acestea. 

Din păcate, ideologiile moarte sunt foarte repede 
înlocuite de alte ideologii şi trebuie să recunoaștem că 
nu ne face nicio plăcere să ne amintim că nu demult, unii 
analiști politici americani și chiar europeni, opinau că 
războiul rece ar fi fost preluat şi continuat de conflictul 
dintre civilizaţii, iar Ortodoxia, împreună cu alte ideologii 
religioase şi culturale din Răsărit, ar constitui o 
componentă majoră a manifestaţiilor antioccidentale și 
că, pur și simplu,„Europa s-ar opri la porţile Ortodoxiei”!. 

Într-adevăr, este foarte neplăcut să auzim astfel de 
afirmaţii, potrivit cărora Ortodoxia, este asimilată cu o 
ideologie oarecare, dar pe de altă parte, asemenea 
chestiuni sunt de mare importanţă astăzi, pentru că ele 
preconizează consecinţele vieţii Bisericilor în viitor. 

Este esenţial să amintim de pildă, care a fost (și mai este 
încă) atitudinea parlamentelor și guvernelor nou alese, cu 
privire la reintroducerea Religiei în școlile publice. Foștii 
marxiști, deveniți democrați peste noapte, au obiectat 
vehement faţă de asemenea iniţiativă, interpretând că ar fi 
o încercare de înlocuire a ideologiei marxiste cu așa-numita 
„ideologie ortodoxă”. Alţii dintre ei s-au erijat în „creştini” 
atât de înfocaţi, încât, chiar dacă înainte au predat în școli 
marxism-leninismul, acum predau Religia, iar alţii studiază 
chiar Teologia și devin, teologi de seamă”, scriu cărţi, obţin 
chiar doctorate și dau lecţii despre ceea ce înseamnă să fii 
ortodox. Ce să mai spunem despre cei dotați cu o specială 
vocaţie de scandal, care se străduiesc din greu să denigreze 
Biserica, imaginându-și că spală în public,„rufele” Ortodoxiei 
pe ecranul televizorului? 

Numai că Ortodoxia nu este nici pe departe o ideologie! 
Este știut că întotdeauna un sistem ideologic va pretinde 
că e singurul care dispune integral de toate mijloacele 
pentru salvarea lumii din nenorociri, sărăcie și nefericire. 

Niciodată, în toată istoria ei, Ortodoxia n-a avut atari 
manifestări! 

Şi totuși, în trecutul nostru nu prea îndepărtat, de pildă, 
„legislaţia civilă și bisericească vorbea de Biserici 


1 Detalii la Pr., Prof., Dr., Sauca, loan, Ortodoxia poate 
deveni ideologie când va afirma că numai ortodocșii vor ajunge 
în ceruri, conferinţă prezentată la, Festivalul Jubiliar Panortodox 
2000 pentru Tineret”, organizat de Biserica Greciei pe tema 
„Tineretul ortodox, viitorul Bisericii”, Episcopia Chalkida, Evia- 
Grecia, 10-16 iunie 2000, publicată în „Vestitorul Ortodoxiei” 
nr. 251-252/01.08.2000, p. 4-5; 


Protopop dr. IOAN BUDE 
Protopopiatul Timişoara | 


„româneşti”, în cazul „Bisericii creștine ortodoxe și cea 
greco-catolică'?. Oricum, Bisericile Ortodoxe în general, 
se consideră Biserici „naţionale” și atributul acesta li se 
potrivește fără doar și poate„deoarece Bisericile Ortodoxe 
sunt organizate pe principiul etnic. Așa stând lucrurile, de 
acum Biserica Ortodoxă Greacă nu admite în sânul ei 
comunităţile de aromâni, Bisericile Ortodoxă Rusă sau 
Ucraineană nu admit românilor basarabieni sau bucovineni 
să fie „români', sub raport bisericesc, Biserica Ortodoxă 
Sârbă nu tolerează existenţa unei Biserici macedonene 
nici după ce Macedonia s-a constituit ca stat independent, 
după cum la fel nu acceptă vlahilor” din Valea Timocului 
să existe bisericeşte ca vlahi, adică români, etc?. 

Sunt oare acestea simptome, sau măcar indicii că 
Ortodoxia actuală, cu formula de „Biserici naţionale” din 
titulatura și structura Bisericilor ei componente, ar fi 
pierdut tradiționalul spirit ecumenic în relaţiile cu celelalte 
Biserici, sau chiar cu unii din proprii ei fii sufleteşti, cărora 
nule mai recunoaște, sau le încalcă în mod flagrant dreptul 
la propria identitate? Sau și alte drepturi? 

Într-un articol intitulat „Naționalismul exasperat al 
Ortodoxiei ruse”, analistul Romano Scalfi observa că „în 
ultimii ani se află într-un proces de creștere, în interiorul 
Bisericii Ortodoxe Ruse, un naționalism exasperat, 
xenofob și antisemit, care a cuprins mintea a numeroase 
persoane și preoţi simpli” Atare observaţie poate fi 
extinsă din păcate la majoritatea Bisericilor ortodoxe!5. 

Și pentru a continua cu exemplificările mai prezentăm o 
comparaţie, pe care cineva, care nu de multa făcut o călătorie 
în China, o menţionează în presa centrală în legătură cu niște 
realităţi constatate la noi: „...După ce am vizitat mănăstirea 
şi ne-am recules în templu, la ieșire, lângă un zid de piatră se 
încălzea la soarele de toamnă un călugăr budist. Era desculţ 
dar majestuos ca un împărat. Aceasta m-a făcut să-l salut cu 
„plecăciune părinte” ca pe preotul din satul nostru. Imediat 
tălmaciul însoțitor s-a apropiat cu pași mărunți, zicându-i sfios 
(după ce a executat o plecăciune de politeţe chineză); 
„Domnul acesta, prea înţeleptule, v-a salutat numindu-vă 
tată; Călugărul s-a îndreptat pe ciomag, m-a privit şi mi-a 
răspuns cu o înclinare de cap la salut, vorbind tălmaciului: 
„Înseamnă că oaspetele nostru este un creștin şi după 
veșminte, european” „Da, da; i-a răspuns tălmaciul chinez. 
Am intervenit și eu în discuţie, cu toată, emoţia:,V-am spus 


2 Cf. Constituţia din 1923, art. 22. 

3 Corneanu, Nicolae, Mitropolit, Dr., Pe baricadele presei 
bisericeşti, Vol. II, Editura Invierea, Timişoara, 2000, p. 13-14; 

4  Scalfi, Romano, Naționalismul exasperat al Ortodoxiei 
ruse, în Rev.„La nuova Europa”, Milano, An. III, nr. 1 (ianuarie- 
februarie) 1994, p. 87-97; 

5 Corneanu, Nicolae, Mitropolit, Dr., O.c., p. 15-16; 

părinte capreotului din satul meu, pentru că și dumneavoastră 
slujiţi pe același Dumnezeu căruia cu toţii îi suntem fii” La 
auzul cuvântului „Dumnezeu” (tradus în chineză), bătrânul 
s-a înviorat, apoi a făcut o invocare spre cer și mi-a răspuns 
cu umilinţă:„ Dacă suntem fiii aceluiaşi Dumnezeu, eu îl rog 
pe oaspetele nostru să-mi zică frate” Întrerup relatarea aici 
și mai povestesc pe scurt încă o întâmplare. larna trecută am 
găzduit în casa noastră, peste noapte, două călugărițe 
creștine. Dimineaţa au luat din camera unde dormiseră un 
vraf de cărţi bisericeşti aduse de băiatul nostru dintr-un 
pelerinaj în Nordul Moldovei. Erau Noul Testament și mai 
multe cărţi de rugăciuni.,V-arfi de trebuinţă ?” le-am întrebat. 
„Nu, le luăm cu noi ca să le ardă părintele stareţ... Nu sunt 
bune, sunt cărţi papistașe, nu au crucea pe copertă, iar un 
psalmal lui David este modificat și dat în două”! Au luat cărţile. 
Dar nimeni dintre,„păcătoșii din casă”n-a înţeles de ce le vor 
arde”$, 

Ce putem spune în legătură cu această întâmplare? 
Nimic altceva, decât că „sensul comparaţiei între un 
călugăr budist şi călugării creștini (ortodocşi) ne spune 
ceva ce merită să fie meditat””. 

Și mai trebuie să repetăm cu toată fermitatea: nu acesta 
este aspectul autentic al Ortodoxiei! Nu aceste manifestări 
inculte și centrifuge definesc Biserica Ortodoxă! Și, revenind 
la principiul „etnic'”, care aparent deformează caracterul 
universal al Ortodoxiei, se impune să mai notăm niște 
consideraţii de maximă importanţă: „Bisericile Ortodoxe 
sunt structurate pe baze naţionale: și acest lucru poate lăsa 
impresia că Biserica Ortodoxă este dependentă de statul- 
naţiune, în cuprinsul căruia este organizată; dar la ora 
actuală, Bisericile Ortodoxe își regândesc și raporturile 
propriu-zise cu statul, precum și acest caracter naţional care 
limitează caracterul universal al Bisericii. Pentru că, fie că 
este Biserica ortodoxă, catolică sau protestantă, una dintre 
notele caracteristice ale Bisericii este universalitatea, după 
cum creștinismul este religie universală... . La noi, dar nu 
numai la noi, ci și la ruși, la greci, la sârbi, naționalitatea s-a 
confundat cu credinţa, credinţa fiind un factor care a salvat 
naționalitatea în momentele dificile ale istoriei... De aceea 
este bine că a început să câștige principiul universalităţii, 
pentru că în cadrul Bisericii Universale eu, ca naţionalitate 
într-o ţară unde sunt minoritate, îmi voi putea păstra 
identitatea naţională. Nu va mai fi Biserica Ortodoxă 
Română, sau Rusă sau Bulgară, ci Biserica Ortodoxă din 
România, din Rusia sau din Bulgaria... . Drepturile omului 
şi libertatea religioasă stau la baza întregii noastre concepții 
de organizare a societăţii și atunci toţi oamenii au dreptul 
la credinţa lor, la Biserica lor. Noi nu mai putem impune 
cuiva punctul nostru de vedere. Fiecare om are dreptul să 
adere la ce Biserică dorește”?. 


> 


6 Marcovici, lon, Toleranţa budistă, în,„România liberă”, nr. 
1353/07.09.1994, p.9; 

7 Corneanu, Nicolae, Mitropolit, Dr., O.c., p. 29-30; 

8 Ibidem, p. 221-222; 


Deci Ortodoxia nu este o ideologie intolerantă, ci o 
Biserică universală de dată şi origine apostolică, este 
opera înfăptuită de Însuși Hristos, cu preţul Jertfirii Sale 
de pe Golgota. 

Două texte biblice noutestamentare ne vor ajuta să 
redefinim Ortodoxia: 

- Fapte 5,20: „Mergeţi și stând, grăiţi poporului în 
templu, toate cuvintele vieții acesteia!” 

- Fapte 9,2: „... dacă va afla acolo pe vreunii, atât 
bărbaţi, cât și femei că merg pe calea aceasta, să-i aducă 
legaţi la lerusalim”. 

Expresiile „cuvintele vieţii acesteia” și „calea aceasta” 
înseamnă că de la bun început, creștinismul a fost înţeles 
mai curând ca un mod de viață, ca o experienţă unică, 
decât ca o ideologie sau colecţie de dei despreceva, care 
ar putea deveni cândva realitate. Potrivit înţelesului său 
originar, Ortodoxia nu se referă neapărat la „credinţă” 
(pistis), ca afirmaţie teoretică, ci la „doxa”, adică la 
participarea fiinţală, la relaţia intimă a omului credincios 
cu Dumnezeu, prin aderare şi slujire devoţională. 

Din acest motiv și numele Bisericii noastre definește o 
„Biserică Dreptmăritoare”și nu o, Biserică Dreptcredincioasă” 
Așadar creştinismul, cu toate Bisericile și confesiunile pe care 
le cuprinde de la începuturi și până în prezent, se afirmă 
sintetic, ca viaţă în Dumnezeu, prin lisus Hristos, întru Duhul 
Sfânt, aceasta fiind cea mai bună „ofertă” pe care Biserica 
Universală o îmbie tuturor credincioșilor de pretutindeni, 
fără deosebiri, părtiniri sau priorităţi. Dar, pe măsură ce se 
tot înfiinţează și se tot instituţionalizează, diversele Biserici 
tind să-și măsoare valoarea prin Adevărul pe care pretind 
că-L deţin și-L administrează, fiecare considerându-se „mai 
adevărată” decât celelalte. Din această cauză, foarte mulţi 
creștini acceptă greu, sau nici nu acceptă prezenţa, celuilalt” 
adică alteritatea propriei credinţe. 

În fond Adevărul (după loan 14,6) Îi aparţine doar 
Dumnezeului-Trinitar, singurul Care posedă toată ştiinţa 
teologică despre Sine, cosmos și om, iar noi, indiferent 
cărei Biserici îi aparţinem, nu suntem stăpânii, ci slujitorii 
şi mărturisitorii Acestuia, iar diferitele teologii și doctrine, 
nu sunt decât urme palide în trăirea globală a Bisericii. 

În acest context, este important de remarcat că atât Faţa 
desfigurată a lui Hristos Cel răstignit, scrutată inepuizabil 
de către Apusul creştin cât şi Faţa transfigurată a lui Hristos 
Cel înviat, preamărită inepuizabil de către Răsăritul creștin, 
sunt de fapt una și aceeași faţă a Mântuitorului lumii, care 
„a strălucit ca soarele” pe Tabor (Matei 17,2 și 1oc.par.). 

De aceea, dintotdeauna ortodocşii au evitat să judece 
apriori şi să trimită pe alţi oameni la rug (sau în iad), numai 
pentru că nu arătau ca ei, nu gândeau sau nu credeau ca 
ei. În realitate, decizia finală îi aparţine numai lui 
Dumnezeu, iar în Împărăţia Lui eshatologică ne putem 
aştepta - cum Însuși ne avertizează - la mari surprize:,Şi 


9 Patologia gândirii teologice (Editorial), în Rev. „Altarul 
Banatului”, nr. 7-9/1997, p.4; 

vor veni de la răsărit și de la apus, de la miazănoapte și de 
la miazăzi şi vor ședea la masă în Împărăţia lui Dumnezeu. 
Și iată, sunt unii de pe urmă care vor fi întâi și sunt alţii 
întâi care vor fi pe urmă” (Luca 13, 29 - 30). 

În mentalitatea şi antichitatea iudaică, lumea se 
compunea doar din poporul ales și neamurile păgâne. 
În antichitatea greco-romană, barbarul era considerat 
mai puţin om; pentru omul liber, sclavul nu era deloc 
om și chiar şi în timpurile mai noi, constituţiile moderne 
care au proclamat egalitatea tuturor oamenilor în faţa 
legii, admiteau că nu toate fiinţele umane au aceleași 
drepturi, iar diferenţele de rasă, sex, religie, sau de avere, 
au fost deseori propuse drept criteriii de justificare a 
unor astfel de inechităţi. 

Departe de a fi o problemă prezentă pe ordinea de zi 
a fiecărei epoci din istorie, ideea „drepturilor omului”, a 
fost considerată ca o reală necesitate și promulgată ca 
atare abia în epoca modernă, în operele unor gânditori 
precum Hobbes și John Locke. Acesta din urmă era 
preocupat de,Legea morală a lui Dumnezeu'”fiind convins 
că ea este esenţial exprimată prin dreptul fiecărui om la 
viaţă, proprietate și libertate. Aceste trei valori reprezintă 
drepturile naturale ale fiecărui om, decurgând din însuși 
statutul lui de persoană umană. Aceste drepturi naturale 
sunt totodată și drepturi inalienabile, întrucât niciun om, 
sub nicio formă, nu poate fi lipsit de ele, nici dacă el însuși 
ar dori să renunţe parţial sau total la ele. 

Din secolul al XVIII-lea, aceste drepturi au început a 
fi încorporate în programe politice, precum „Declaraţia 
pentru independenţă a S.U.A” (în 1776), ori „Declaraţia 
drepturilor omului și a cetăţeanului” (din 1789) în Franţa. 

În secolul al XX-lea, mai ales după al doilea război 
mondial, s-a considerat că, la drepturile de mai sus, 
devenite tradiţionale, ar mai trebui adăugate încă multe 
altele, precum: dreptul la îngrijire medicală, la educaţie, 
la libera circulaţie, la una sau mai multe cetăţenii, la o 
anumită apartenenţă politică sau religioasă, la opinie, etc. 

Considerând că recunoașterea demnităţii, inerentă 
tuturor membrilor familiilor umane și a drepturilor lor egale 
şi inalienabile, constituie fundamentul libertăţii, dreptăţii și 
păcii în lume, Adunarea Generală a Organizaţiei Naţiunilor 
Unite din 10 decembrie 1948, a adoptat și a proclamat 
„Declaraţia Universală a Drepturilor Omului”, ca ideal comun 
spre caretrebuie sătindă toate popoarele și toate naţiunile.!0. 

Celebra „Declaraţie” are 30 de capitole și este 
atotcuprinzătoare, dar prezintă şi un neajuns: nu este 
descriptivă, (adică nu arată modul în care, efectiv, oamenii 
beneficiază de drepturile lor), ci are doar un caracter 
normativ, (arătând numai cum ar trebui să fie tratat 
fiecare om în parte). Cu alte cuvinte, ea conţine doar 
principii, dar nu dă soluţii! Ce-i de făcut în acest caz ? 


10 Iliescu, Adrian; Miroin, Mihaela și Miroin, Adrian, 
Filozofie. Teme de studiu pentru licee și școli normale, Editura 
„Trei', Bucureşti, 2000, p. 18-23; 


Unde putem găsi, totuşi atât garanţia legală, a tuturor 
„drepturilor umane, cât și criteriile de aplicare a acestora? 
Unde putem găsi soluţii practice, valabile din toate 
punctele de vedere: juridic, intelectual și moral, chiar şi 
pentru cele mai dificile și mai disperate situaţii? Fără nicio 
teamă de exagerare, oferim aici cel mai corect răspuns: 
toate garanţiile, criteriile, soluţiile practice și valabile de 
aplicare a drepturilor și îndatoririlor umane le găsim în 
mod precis, atât în sensibilitatea caldă a Legii Vechiului 
Testament, adică în cele zece porunci, date cu titlu veșnic 
omenirii pe Sinai (Ieșirea 20), cât și în desăvârșita lor 
împlinire din Legea Noului Testament (Matei 5-6-7). 
Ortodoxia circumscrie, în modul cel mai firesc aceste 
realităţi în preocupările ei; ea „operează” atât cu Decalogul 
cât și cu Fericirile, ca şi cu două capitole de Drept Divin, 
conform căruia, orice om este, la fel de om cu toţi ceilalţi 
oameni înaintea lui Dumnezeu:„Nu mai este ludeu nici Elin, 
nici barbar, nici Scit; nu mai este nici rob, nici liber; nu mai 
este parte bărbătească și parte femeiască, pentru că voi 
toţi sunteţi una în Hristos lisus!”(Galateni 3,28; Coloseni 3,11). 
lar efectele juridice, ale statutului de creştin ortodox 
de dată apostolică, se concretizează în drepturi 
incomparabil mai preţioase și mai mari chiar și decât ale 
îngerilor, cum ar fi: dreptul (și îndatorirea) de mântuire; 
dreptul înfierii de către Dumnezeu (hyiothesia) dimpreună 
cu dreptul la împreună-moștenirea cu Hristos a Împărăției 
cereşti, cum zice Scriptura:„Pentru că toţi câţi sunt mânaţi 
de Duhul lui Dumnezeu sunt fii ai lui Dumnezeu. Pentru 
că n-aţi primit iarăși un duh al robiei, spre temere, ci aţi 
primit Duhul înfierii, prin care strigăm: Avva! Părinte! 
Duhul însuși mărturisește împreună cu duhul nostru că 
suntem fii ai lui Dumnezeu. Și dacă suntem fii, suntem și 
moștenitori-moștenitori ai lui Dumnezeu și împreună 
moștenitori cu Hristos”...(Romani8, 14-17; Galateni 4,6-7)'!. 
Mijloacele pentru dobândirea, păstrarea și consacrarea 
acestor drepturi, constituie obiectul unei științe a Ortodoxiei 
- Morala creștină - care le tratează în detaliu, în mod critic 
şi sistematic, suficient și eficient, pentru că aplică exact 
cuvintele prin care Însuşi Hristos Domnul, în două din cele 
mai mari și mai sfinte porunci, pe care le-au putut auzi până 
acum cerul, pământul și istoria, le-a sintetizat zicând: „Să 
iubești pe Domnul Dumnezeul tău, cu toată inima ta, cu 
tot sufletul tău și cu tot cugetul tău! Aceasta este marea și 
întâia poruncă. lar a doua, la fel cu aceasta: Să iubeşti pe 
aproapele tău ca pe tine însuţi! În aceste două porunci se 
cuprind toată Legea și Proorocii!” (Matei 22, 37-40). 
Așadar, „Să luăm aminte...” 


* Studiu apărut subtitlul Ortodoxia și drepturile omului, 
în vol. omagial „Profesorul Universitar Dr.Dr.h.c. Nicolae 
V. Dură la 60 de ani”, Constanţa, 2005, pp. 1200-1203. 

11 Cf. Mihoc, Vasile, Pr., Asist., Dr., Epistola Sf. Ap. Pavel 
către Galateni, introducere, traducere și comentariu, teză de 


doctorat în Teologie, în Rev.„Studii Teologice”, nr. 5-6/1983, p. 
338-339. 

CUVÂNTUL CARE VINDECĂ 


Comportamentul uman se poate reduce generic la trei 
motivații: 1) nevoia de securitate, 2) impulsul de reproducere 
şi 3) dialogul cu eternitatea. Dacă primele două sunt 
prezente și la animalele superioare, dialogul cu eternitatea 
este specific doar omului. Între cele trei motivații ale 
acţiunilor umane se realizează numeroase interferenţe. În 
rândurile de mai jos, vom arăta doar unele aspecte ale 
imperativei nevoi de securitate și salvarea prin credinţă, 
între nevoia de securitate și dialogul cu eternitatea. 

Nevoia de securitate este reprezentată de o alertă 
permanentă care, atunci când detectează o primejdie, 
devine primordială în faţa oricărei alte trăiri. În asigurarea 
liniștei faţă de diferitele ameninţări, dar în special faţă de 
cele izvorâte din nevoile existenţiale, individul om n-a 
găsit, din cele mai vechi timpuri, decât două speranţe: în 
credinţă şi în ştiinţa sub forma unei cunoașteri empirice, 
speculative, aflată în posesia conducătorului religios, 
singurul care se adresa nemijlocit divinității. „În genere, 
însă, triburile primitive cunosc mai puţin sacerdoţiul subtil, 
funcţia preoțească rămânând în sarcina șamanilor!”, 

Să precizăm: a șamanilor cu atribute atât de cult, cât și 
devindecători. De la descântecele ritualurilor comunităţilor 
primitive, de la magia albă (cea menită să aline, în contrast 
cu magia neagră cu intenţii distructive), taumaturgi de tot 
soiul au încercat să înduplece divinitatea de a îndepărta 
răul din suferind, ba mai mult, practicile păgâne, inclusiv 
sacrificiile umane, veneau și în scop profilactic: să ferească 
din timp de rău comunitatea. Însă aceste activităţi erau 
toate îndreptate doar spre vindecarea trupului considerat 
separat, fără legătură cu psihicul. Cum taumaturgul 
reprezenta nădejdea, puternicii mitologiei, precum și 
stăpânii lumești, asemenea regilor de mai târziu, erau 
percepuți cu miraculoase puteri tămăduitoare. În 
antichitatea târzie, când au apărutvindecătorii cu statut de 
medic, acest lucru a devenit și mai evident: lipsiţi de o 
învăţătură instituţionalizată, doctorii deprindeau practica 
„furând” meseria, asemenea ucenicului de la maestru: fie 
maestru itinerant, fie magister docens, maestrul ce-i învaţă 
pe ceilalţi, o celebritate în domeniu care amesteca logica, 
retorica, botanica, anatomia, precum și un soi de zoologie 
comparată cu elemente preluate din ritualurile magice. În 
paralel, vrăjitorii, samanii, magi, rabinii, preoţii, misterele 
de genul celor eleusine, dar mai ales sfinţii creştini reputau 
succese spectaculoase prin acţiuni tămăduitoare asupra 
sufletului. Prin puterile pe care le etalau, la fel ca și puternicii 
mitologici, şi puternicilor pământeni li se atribuiau 

1 Victor Kernbach, Biserica..., Editura Politică, Bucureşti, 
1981, p. 413; 


Prof. dr. CONSTANTIN OCTAVIAN LUCA 
Membru al Academiei de Ştiinţe Medicale din România 


prerogative tămăduitoare, modul cum puteau fi priviţi 
drept „aleşii Domnului” - „trimişii Domnului pe pământ” 
asemenea regilor taumaturgi. 

Dar încă înainte de a se fi petrecut acest lucru, în 
Republica lui Platon medicina și religia sunt puse într-un 
just echilibru, unde cel ce vindecă se ocupă nu numai de 
trup, ci, în egală măsură, și de suflet. Și, astfel, încetul cu 
încetul, primele spitale își găsesc adăpost pe lângă 
mănăstiri și, chiar mai mult, apar ordine călugărești 
dedicate alinării suferințelor mirenilor. În evul mediu, 
medicul devine — ca și în vremurile vechi — cel ce se ocupă 
de tratarea bolnavilor. „Se poate spune că o mare parte 
dintre cercetătorii care au contribuit la reapariţia și 
dezvoltarea ansamblului ştiinţei mai târziu, în Renaștere, 
au fost, pe lângă clerici, medicii” Deci, „pe lângă clerici, 
medicii”, un parteneriat care n-a putut fi tăgăduit nici în 
cele mai agresive perioade împotriva religiei. Treptat, 
îngrijitoarele, surorile, asistentele sunt maici. Istoria 
instituţiilor de sănătate nu poate fi prezentată fără 
conlucrarea dintre cler și medic. Nici astăzi, când știința a 
realizat progrese pe care nu cu mult timp în urmă nu ni 
le puteam imagina decât în sfera literaturii știinţifico- 
fantastice, nici astăzi vindecarea trupului nu este de 
conceput fără vindecarea sufletului. Psihologii au relevat 
răspunsuri punctuale din sfera psihicului la provocările 
somatice. Terapiile sunt îndreptate spre refacerea 
echilibrului trupului cu sufletul. 

Încă din cele mai vechi timpuri, omul, deosebindu-se 
de animal (și) prin dialogul cu eternitatea, își căuta atât 
liniștea trupească, cât şi cea spirituală prin mijlocirea 
celor ce se manifestau drept mesageri ai divinității. În 
„Siberia, Oceania, Africa, șamanismul reprezentat și în 
America precolumbiană este un sistem universal de 
relaţionare cu divinul. Acești preoţi-vrăjitori sunt în 
acelaşi timp ghicitori și vindecători, ei anunţă viitorul și 
repară trecutul. Prin extaz, ei ajung în supranatural şi, 
prin mască, se identifică animalului. Aceste conexiuni cu 
inumanul umanizează planeta și transformă forţele ostile 
în prieteni ai omului: 

În antichitate, lumea se îndrepta cu speranţă spre marele 
templu de la Menutis (lângă Alexandria), vestit pentru 
însănătoșirile asociate zeiţei Isis. Sau se îndrepta spre 
numeroasele altare ale lui Esculap. Şi creştinismul a preluat 
această tradiţie, simbolul lui Esculap (șarpele încolăcit pe o 
cârjă) este preluat și pus în legătură cu lisus. Și, astfel, deja 


2 Edmond Nicolau (coordonator) Istorie sumară a 
dezvoltării ştiinţei, Editura politică, Bucureşti, 1983, p. 276 
3  OdonVallet, Primele religii, Univers, 2003, p.61 

din zorii creștinismului, vindecările joacă un rol deosebit 
de important: începând cu lisus, numeroși sfinţi realizând 
prin cuvânt şi/sau atingere minunile tămăduirilor. În textele 
Evangheliilor, Mântuitorul săvârşeşte numeroase vindecări 
și exorcisme, fapte ce sunt văzute ca manifestări ale venirii 
Împărăției. După cum afirma Mihai Drăgănescu,„conştiinţa 
fundamentală a existenţei este fiinţa prin excelenţă, dincolo 
de viaţă și, implicit, de moarte*”. 

Cum atât la evrei, cât și la primii creştini, boala era 
considerată o acţiune demonică asupra omului, Biserica 
a socotit validă vindecarea de maladia trupului doar 
asociată cu vindecarea sufletului, vindecare la care 
suferindul să contribuie prin pocăință și rugăciune. 

Faptele Apostolului Pavel, Faptele lui loan etc. vin într-o 
continuare asumată a vindecărilor săvârşite de lisus.,În 
Evanghelii, vindecările lui lisus, precum exorcismele pe 
care le înfăptuieşte, sunt prezentate drept manifestări 
ale venirii Împărăției. El nu este un vindecător per se, ci 
mai degrabă arată că vindecările sunt un <semn> al 
autorităţii Sale” (Mc.Gukin, 354-55) Şi iată în Marcu 2, 
11-12:,[ie îţi poruncesc“a zis El slăbănogului — scoală-te, 
ridică-ţi patul și du-te acasă! Și îndată slăbănogul s-a 
sculat, şi-a ridicat patul şi a ieșit afară în faţa tuturor; aşa 
că toţi au rămas uimiţi și slăveau pe Dumnezeu și ziceau 
<Niciodată n-am mai văzut așa ceva>!” Minunile 
izbăvirilor din suferinţă săvârșite de lisus sunt atât de 
notorii încât au intrat şi în tezaurul artistic, în imaginile 
din biserici ori în tablourile din marile muzee ale lumii. 
Un exemplu din cele foarte numeroase: El Greco 
(Dominicos Theotocopoulos) Vindecarea orbului, ulei pe 
pânză (1570-1575), Galleria Nazionale, Parma. Minunea 
aceasta ne este povestită cu tâlc de către Sf. Evanghelist 
loan (9, 1 ș. u.), căci Mântuitorul nu i-a dat bietului 
cerșetor numai lumina vederii, ci şi cea a înţelegerii şi 
credinţei. 

În Actele Martirilor, credincioşii se pregăteau pentru 
izbăvire de la cei ce urmau să primească martiriul, ei 
înțelegând prin aceasta un semn de apropiere de 
Divinitate. După cum arată Pr. John Anthony McGuckin, 
un loc cu totul privilegiat în credinţa oamenilor în 
vindecările miraculoase l-au jucat asceţii, putând fi citați 
Atanasie, Viaţa lui Antonie 80, Grigorie al Nyssei, Viaţa lui 
Grigorie Făcătorul de minuni, 46, 916, leronim, Viaţa lui Ilarie 
8, 8.etc. Astfel, de pildă, se povestește despre un ucenic, 
Eutih, care deși a căzut ca mort de la catul al treilea al 
clădirii, a fost readus la Viaţă de Pavel, „iar lucrul acesta a 
fost pricina unei mari mângâieri” Faptele Apostolilor (20, 
7.). 

Începând cu secolul al IV-lea, șablonul dublu al 
vindecărilor devine normativ:,În primul rând, vindecarea 
a fost acceptată ca fiind o continuare a milei pe care 
Dumnezeu o manifestă în Biserică, înţeleasă ca vestitoare 


4 ApudlonuţVulpescu, Noul umanism sau întâlnirea dintre 
știință și religie, Teza de doctorat, 


a unei creaţii noi, și a fost, prin urmare, socotită drept 
ceva ce ar trebui să fie uşor accesibil ca slujbă de 
rugăciune sau Taină (Mirungerea și Euharistia reprezentau 
canalele principale), prin intermediul invocaţiei rostită 
de preot. Existau astfel multe ritualuri de vindecare în 
cărţile de cult ale Bisericii din cele mai vechi timpuri. În 
al doilea rând, oricum, actul de vindecare era încă privit 
ca fiind un fenomen miraculos, o intruziune specifică 
Împărăției lui Dumnezeu, având scopul special de 
manifestare a epifaniei sau de a naște credinţa” A urmat 
preluarea, în conștiința credincioșilor, a puterii 
vindecătoare de către moaștele sfinţilor, născând 
instituţia pelerinajelor prezentă și astăzi, în epoca altor 
miracole, în epoca miracolelor științifice. 

Biserica s-a apropiat tot mai mult de așezămintele de 
sănătate. (Cum a fost Cuvântarea a XVI-a a lui Grigorie 
din Nazianz care a dus, pe de o parte, la susţinerea 
materială și, pe de altă parte, la susţinerea teologică 
pentru leprozeria lui Vasile al Cezareei sau cum a fost, 
începând cu domnia lui lustinian, când „supravegherea 
episcopală a spitalelor a devenit tot mai mult un aspect 
al organizării eparhale”- cf. Mc.Guckin, op. cit.). Puterea 
atribuită sacrului de opinia generală a îmbrăcat uneori 
un caracter de temut și penibil; de cele mai multe ori, 
însă, e de înţeles că era privită ca binefăcătoare. Or, există 
o binefacere mai mare şi mai sensibilă decât sănătatea? 
Oamenii au atribuit cu ușurință o putere vindecătoare 
la tot ceea ce participa - indiferent în ce grad - la o 
consacrare oarecare. Pâinea și vinul de la împărtășanie, 
apa de la botez, cea în care oficiantul își muiase mâinile 
după ce atinsese sfintele daruri, degetele preotului însuși 
au fost privite ca tot atâtea leacuri. Chiar și în vremea 
noastră, în anumite provincii, praful strâns din biserică 
şi mușchiul care crește pe pereţii acesteia sunt socotite 
că se bucură de aceleași însușiri“ (Marc Bloch) 

După vindecările miraculoase ale Mântuitorului, 
slujirea vindecării (cf. lacov 5, 14-16) a fost tot mai mult 
restrânsă la bătrânii comunităţii, tămăduirea fiind 
concepută sacramental cu ajutorul ungerii realizate de 
prezbiteri. Apoi, însă, vindecarea era așteptată de la 
asceţi, de la cel ce avea puteri mijlocitoare asemenea 
vechilor profeţi, iar despre vindecare și, mai ales despre 
arta vindecării, găsim pasaje în cele mai vechi cărţi de 
rugăciune. 

Despre Sfântul Evanghelist Luca, considerat a fi primul 
iconar și mare medic, ni se arată că a izbăvit de boli 
numeroși oameni în misiunile sale propovăduitoare din 
Roma, Grecia și Egipt, la Tebaida și Lidia, chiar și după ce 
a plecat la cele veșnice! (Nu degeaba, în Epistola către 
Coloseni, Apostolul Pavel îl numește pe Luca „doftorul 
prea iubit”, Col, 3, 14.) Împăratul Constanțiu, fiul lui 


5 Pr. John Anthony McGuckin, Dicţionar de patristică, 
Doxologia, laşi, 2014, pp. 533-536; 
6 MarcBloch, Regii taumaturgi, Polirom, laşi, 1997, pp.54-55; 

Constantin cel Mare, a adus la Constantinopol moaștele 
lui Luca de la locul unde a fost îngropat și unde ploua cu 
colirul vindecător pentru beteșugurile ochilor. Un anume 
Anatolie, slujitor la curte, grav bolnav a rugat să fie dus la 
procesiunea aducerii moaștelor Sfântului Luca.„Anatolie 
aajuns lângă raclă și, atingându-se, s-a vindecat miraculos. 
Nu a plecat imediat, ci a rămas în continuare, mulţumind 
Sfântului și fiind el însuși unul dintre cei care au dus pe 
umeri racla până la biserica unde au fost aşezate.” 

De asemenea, Sfântului Nicolae i s-a adăugat 
apelativul,Vindecător şi dăruitor femeilor ce vor să aibă 
copii”. Chiar și în presa scrisă, dar mai ales în cea 
electronică, sunt semnalate numeroase vindecări 
miraculoase în urma rugăciunilor către acest sfânt. 

În general, vindecările miraculoase sunt atribuite 
doar celor ce sunt în strânsă legătură cu sfinţenia. 
„Concepţia despre regalitatea sacră și miraculoasă (..) a 
traversat întreg evul mediu, fără să piardă nimic din 
vigoare; dimpotrivă, întreg acest tezaur de legende, de 
rituri vindecătoare, de credinţe pe jumătate savante, pe 
jumătate populare, care constituia o mare parte din forţa 
morală a monarhiilor, n-a încetat deloc să se amplifice” 
(Bloch, p. 180) Aşadar omul uns rege ajunge în conştiinţa 
vremii să aibă atributele pe care le au doar sfinţii. Şi, 
astfel, și ei vindecau, de pildă, prin atingere. 

„Se consideră că mesajul terapeutic adus de religie 
este esenţial în alinarea eșecului existenţial, al 
sentimentului că viaţa nu are sens, că este o pierdere de 
timp, a înstrăinării faţă de lume, faţă de alţii, a pierderii 
sensului muncii, activităţii, dragostei, a dezorientării și 
pierderii direcţiei. Foarte multe persoane cu tulburări 
psihice severe găsesc în religie sursa regăsirii identităţii 
și înţelesului vieţii. Minimalizarea acestor aspecte poate 
conduce clinicianul la ignorarea unui aspect esenţial al 
reconstrucției și redefinirii multora dintre adresanţii 
serviciilor de sănătate mentală. Pentru mulţi dintre 
aceştia, spiritualitatea și religiozitatea reprezintă 
motivaţia și susținerea procesului de recuperare și oferă 
o certitudine viitorului persona!” (Radu Vraști) 

În masiva sa lucrare: Millennium. Istoria lumii în 
mileniul nostru, Felipe Fernândez-Armesto extinde scena 
lumii pe întregul mapamond, iar tema noastră se 
dovedește universalăt. 

Succesul în vindecare prin truda îngemănată a 
preotului și a medicului a fost relevată și de un autor cu 
mare influenţă în secolul XX, psihologul Carl Gustav Jung, 
care, în cartea sa despre analiza viselor, recomandă ca un 
preot să-și îndrume credincioşii cu afecţiuni de natură 
psihică către medic și psihoterapeut, la fel cum aceștia 
din urmă să le propună ajutorul slujitorilor Domnului. 


7 Radu Vrasti,, Relaţia dintre religiozitate, spiritualitate şi 
sănătatea fizică mentală, (Huron-Perth Healthcare Alliance, 
Special Services Unit, Stratford, Ontario, Canada) 

8 Felipe Fernândez-Armesto, Millennium Istoria lumii în 
mileniul nostru”, Goldmann Verlag, 2005; 


Drumul vindecărilor pilduitoare de la cuvânt prin faptă 
la tămăduire este itinerarul parcurs de vindecătorii biblici. 
Cuvântul este calea de apropiere față de bolnav, o cale 
care trebuie să permită întâlnire pe de o parte, dintre 
oferta dragostei, înţelegerii și bunătăţi dinspre vindecător 
şi, pe de altă parte, acceptarea, înţelegerea și încrederea 
dinspre bolnav. Fapta este conţinutul concret al acelei 
oferte. Tămăduirea reprezintă victoria asupra răului în 
urma primirii încrederii în dragostea Domnului. 

În acest sens, sunt exemplare cuvintele Mitropolitului 
Hierotheos Vlachos: „Constat zilnic măsura în care 
creștinismul (în special Ortodoxia, care îi păstrează 
esenţa) recurge din ce în ce mai mult la psihoterapie; 
altfel spus, pe zi ce trece, observ că Ortodoxia se 
transformă într-o ştiinţă medicală”. 

Cam pentru același deziderat a militat şi marele fiziolog 
român Nicolae Paulescu: vorbindu-le studenţilor şi 
discipolilor săi, el a repetat mereu:,Înagrijiţi-l pe bolnav nu 
ca pe un frate, ci ca pe Însuşi Dumnezeul: Când veţi intra 
în vreun spital, dezbrăcaţi-vă de patimile de cupiditate și 
de orgoliu, lepădaţi-vă și de trândăvie și daţi-vă cu totul 
bolnavilor, cărora să le fiţi recunoscători dacă, îngrijindu-i, 
vă vor permite să vă instruiți. Urmând preceptele carităţii, 
îngrijiţi pe bolnavul mizerabil, nu ca pe un om, nu ca pe 
un frate care suferă, ci ca pe Însuşi Dumnezeu.. “. 

În Ezechiel 47 ni se vorbește despre,„o apă care curge 
spre ţinutul de răsărit, se coboară în Araba și se varsă în 
mare. Şi vărsându-se în mare, apele se vor vindeca. Orice 
făptură vie, care mișună acolo unde curge râul, va trăi”. 
Însă important este de unde vine apa aceea minunată: 
„apa ieşea de sub pragul casei, dinspre răsărit, căci faţa 
casei era spre răsărit. Apa se pogora de sub partea 
dreaptă a casei înspre partea de miazăzi a altarului”. 
Aşadar, apele vindecării vin dinspre altar! Dar deja în 
Ezechiel 36:25-27 este scris că Dumnezeu, transformând 
legea în har, le promite evreilor cu inima împietrită: „Vă 
voi stropi cu apă curată, și veți fi curăţiţi; vă voi curăţi de 
toate spurcăciunile voastre și de toți idolii voștri. Vă voi da 
o inimă nouă, și voi pune în voi un duh nou; voi scoate din 
trupul vostru inima de piatră, și vă voi da o inimă de carne." 
lată de ce apele vindecării vin dinspre altar. 

Cum altfel? Cum altfel, când, din punct de vedere 
filosofic, există un raport nemijlocit în înţelegerea 
subiectului cu obiectul, făcând posibilă înţelegerea 
atribuită semnificaţiilor!?. Or, nu te poţi ocupa separat de 
subiect, fără a lua în seamă obiectul, la fel cum este valabilă 
şi reciproca: obiectul nu are nici măcar sens în afara 
subiectului. Drept consecinţă, nu poţi separa terapia 
asupra trupului de terapia asupra sufletului, nu poţi separa 
munca medicului de cea a preotului. În evul mediu, când 

9 Mitropolit Hierotheos Vlachos, Psihoterapia ortodoxă 
- Știința Sfinţilor Părinţi, Editura Învierea - Arhiepiscopia 
Timişoarei, 1998, p. 21; 


10 Vezi Sneiclaedli€ defilosofie şi științe umane, DeAgostini, 
Ed. All Educaţional, Bucureşti, 2004, p. 1076; 

una dintre procedurile cele mai uzitate de către doctori 
era „luarea de sânge” pentru „a scoate răul din corpul 
suferindului', asta după ce, în veacul al XIII-lea, rănile 
deschise erau înfășurate în cârpe murdare cu scopul de 
a provoca puroiul spre a fi eliminat, puroi ce, ieșind din 
trup, se credea de asemenea că va extrage împreună cu 
el și răul, la fel ca aceste tehnici de sperata evacuare a 
materiei malefice, era considerată binefăcătoare și 
exorcizarea răului din spirit. Prima procedură era atribuită 
doctorului sau spiţerului, cea de a doua Bisericii. Mai 
târziu, prin psihanaliză se încearcă extragerea unor,tumori 
psihice” adânc îngropate în subconștient, la fel cum 
chirurgul elimină tumoarea fizică. Exorcizarea de către 
preoţi este de multe ori prezentată caricatural în industria 
cinematografică, însă latura cathartică, de curăţire 
binefăcătoare a spovedaniei nu poate fi nicidecum 
ignorată. La fel cum nici pacea oferită de isihasm nu poate 
fi negată. Soteriologia, mântuirea prin teologie vine 
mereu în sprijinul izbăvirii de rău: de răul fizic și de răul 
sufletului. La fel cum ispășirea, în sensul de „readucere a 
celor despărțite la un tot unitar”, adică reconcilierea în cel 
mai profund înţeles al cuvântului, reprezintă, totodată, și 
scopul vindecării. 

Vindecarea este o misiune provenind din iubirea 
aproapelui. Pornind de aici, au apărut și primele misiuni 
sanitare sub oblăduirea Bisericii, așa cum Ordinul 
Cavalerilor Ospitalieri ai Sfântului loan a apărut din dorinţa 
de a se ocupau de grija faţă de cruciații și pelerinii veniţi 
la Sfântul Mormânt, spitalele au fost deservite de maici, 
multe dintre ele fiind încă şi astăzi sub patronajul direct al 
unor patroni spirituali şi a unor structuri religioase. De 
asemenea, propovăduind cuvântul, misionarii și misionarii 
medici cutreieră lumea și ajută aproapele aflat în suferință"!. 

Trăim o epocă în care globalizarea și progresele 
uimitoare ale științei tind tot mai acut să scape de sub 
control, punând noi și noi probleme de supravieţuire: 
probleme tehnice, dar și probleme existenţiale. Cum prin 
cunoașterea științifică se sondează tot mai adânc realitatea 
materială, există riscul de a se pierde privirea de ansamblu. 
(„Pe vremuri se cunoștea puţin despre mult, pe când astăzi 
se cunoaște mult despre puţin!”) Relaţia dintre știință și 
religie, dintre tehnică și credinţă, privită multă vreme - și 
mai ales în ultimele decenii - drept ireconciliabilă, se 
dovedește astăzi o condiţie esenţială pentru supraviețuirea 
omenirii. Și - miracol! - interpretarea tot mai frecventă a 
descoperirilor științifice prin prisma teologiei dovedește 
că noile cunoștințe materiale nu sunt defel incompatibile 
11 Vezi şi Ulrike Rathjen despre primele spitale din evul 


mediu, în 1000 Jahre Europăische Geschichte, Hrsg. Ulrike 
Muller-Kaspar, Das 13 Jahrhundert, Tosa, 2001; 


cu viaţa spirituală, cu religia. Și dovedește că știința și 
credinţa nu pot fi tratate separat. lar exemplul alinării 
împreună a suferințelor trupului cu cele ale spiritului nu 
este decât prezentarea punctuală cea mai elocventă a 
acestui adevăr. 

În ultima vreme, o serie de cercetări realizate în 
universităţi prestigioase relevă unitatea dintre religie şi 
ştiinţă. „Neurologii au fost primii care au studiat 
experienţa religioasă, descoperind o legătură între 
epilepsia lobului temporal și apariţia neașteptată a 
interesului religios la pacienţi. Într-o carte publicată încă 
în 2001, intitulată Why God Wont Go Away (De ce 
Dumnezeu nu va dispărea”), Andrew Newberg, cercetător 
la Universitatea din Pensylvania, împreună cu Eugen 
d'Aquili, afirma că experienţele spirituale sunt pur și 
simplu consecinţa (inevitabilă) a configurației cerebrale 
(Creierul uman a fost configurat din punct de vedere 
genetic să încurajeze credinţa religioasă) şi până şi o 
simplă rugăciune are un efect remarcabil la nivel 
cerebral? 

De asemenea, studiile realizate de Dean Hammer 
(Oxford University National Center Institute) publicate sub 
sintagma „Gena lui Dumnezeu”, relevă că dopamina și 
serotonina condiţionează nivelul de spiritualitate, iar gena 
care reglează producţia lor, vmat2, fiind pomenita „Gena a 
lui Dumnezeu”'3. Faptul că asemenea informaţii apar chiar 
şi în presa generalistă, dedicată marelui public, dovedește 
nu că religia se poate explica științific, ci că ambele aceste 
preocupări umane coexistă organic. (Religia,„nu se explică 
ştiinţific”, ea, religia, operând cu alte instrumente decât 
ştiinţa! Pentru că, după cum spunea Hegel în Filosofia 
religiei, „Religia este ştiinţa spiritului despre sine ca spirit”) 

Ştiinţa înlesneşte atingerea unor aspirații din lumea 
materială, medicina alină suferinţele și prelungeşte viaţa 
concretă, sensul vieţii, religia operează în adâncul sufletului 
şi dă stabilitate tradiţiilor, conștiinței prezentului și speranţei 
de viitor. Știința și religia fac trecerea de la animal la om și 
asigură echilibrul unei lumi cu posibilităţi tot mai agresive. 

„Ne rămâne nouă datoria ca prin trudă, credinţă, 
smerenie și umilinţă să păstrăm ceea ce Divinitatea ne-a 
hărăzit și dăruit ca miracol al existenţei, viaţa pe acest 
pământ!” 

Dar, să nu uităm niciodată: „La început era cuvântul 
şi cuvântul era la Dumnezeu şi Dumnezeu era cuvântul”! 
Cuvântul care vindecă! 


12 Cecilia Stroe, Gena lui Dumnezeu. Religia se poate 
explica ştiinţific, ziarul Adevărul, 03.10.13. 

13 Idem. 

14 Prof. Dr. Constantin Octavian Luca, Pline de încercări 
sunt căile Tale, Doamne, p.45. 

CONTRIBUȚIA SFÂNTULUI IOAN GURĂ DE AUR 
LA CULTUL CREȘTIN* 


Secolul al IV-lea după Hristos, numit de posteritate și 
Secolul de aur al creştinătăţii, este luminat de personalități 
ale vieţii bisericeşti, dintre care la loc de mare cinste este 
Sfântul loan Gură de Aur. Retorica ascuţită şi formaţia 
dialectică dobândite în școlile vremii s-au împletit 
desăvârșit cu învățătura creștină, înfăţișându-l ca pe cel 
mai mare lepokipu$ (predicator) al tuturor timpurilor. 

loan Hrisostom este unul din luminatorii lumii, după 
cum îl denumește și troparul praznicului Sfinţilor Trei 
lerarhi. Neîndoielnic este și cel mai glorificat și rodnic 
scriitor bisericesc al veacurilor bizantine și, prin excelenţă, 
păstorul duhovnicesc al comunităţii creștine. 

Fiu al unei familii de seamă din Antiohia, de mic s-a 
aflat în grija exclusivă a mamei Av8ovoa, tatăl Secundus, 
ofițer în armata din Siria, murind de tânăr, lăsându-și 
soţia văduvă și copilul orfan. Anul naşterii lui este așezat 
între 344 — 345. Studiază pe lângă Antragathio filosofia 
şi retorica, iar cu faimosul Libaniu retorica. Influenţa 
studiilor clasice este evidentă în metoda de abordare 
literară a primelor sale scrieri, pecetluind și pe mai 
departe capacitatea unei exprimări ușoare, lucru la fel 
de lesne de observat în întreaga sa creaţie. 

La vârsta de 18ania părăsit studiile retorice, începand 
pe cele teologice, după care s-a botezat. Era epoca de 
vârf a școlii teologice antiohiene — Aoknrripio, întemeiată 
de către cunoscutul teolog A66wpos, viitor episcop de 
Tars, împreună cu Kaprepio. De la începutul studiilor a 
intrat în ascultarea episcopului Meletie al Antiohiei, 
botezat cel mai posibil de către acesta, ca după trei ani 
să fie hirotesit anagnost. 

Înzestrat fiind de tânăr cu strălucite calităţi, mai înainte 
de a se ocupa cu filosofia a îmbrățișat retorica și omiletica. 
Cu ușurința se putea compara cu Anuoo8evnc, [lăâTwvac 
sau cu Zevopuvrac. După absolvirea studiilor laice a 
profesat pentru scurt timp ca avocat și dascăl de retorică, 
constatând însă că meseria nu-l satisface, precum și faptul 
că nu s-a născut pentru a fi Siny6poc (avocat). 

Chiar dacă și-a dorit să părăseasca lumea pentru a se 
încredința pustiului, lacrimile mamei l-au mai reţinut 
până la moartea acesteia. Când s-a încredinţat vieţii 
monahale, a vieţuit patru ani pe lângă bătrânul duhovnic, 
însingurându-se mai apoi, pentru doi ani, într-o peșteră. 
Afectată fiind sănătatea acestuia de regimul alimentar 
aspru, coboară în Antiohia, unde, la puţin timp este 
hirotonit diacon de către episcopul Meletie (381) și mai 
apoi presbiter de către Flavian (386). Acum începe 

activitatea preoțească ce, în scurt timp, ajunge să 
determine viaţa spirituală a întregului oraș. Predică în 
fiecare duminică și vineri, iar în zilele Patruzecimii și ale 
Săptămânii Luminate în fiecare zi, colindând prin biserici 
şi paraclise, preferând Marea Biserică a Antiohiei 
construită în vremea împăratului Constantin cel Mare. 

În decembrie 397 este hirotonit arhiepiscop al 
Constantinopolului, fiind întronizat în februarie 398 de 
către Teofil. Activitatea lui în scaunul dintâi al Imperiului 
a devenit mai bogată și mai determinantă în ce privește 
viaţa creștină. A organizat misiunea creștina în mod 
sistematic, oferind goților din Constantinopol o biserică 
şi clerici să slujească în limba lor. A trimis monahi în Sciţia, 
Fenicia și Persia... 

Între preocupările de primă importanţă ale Sfântului 
loan Gură de Aur s-a aflat viaţa liturgică a turmei creștine. 
Recomanda femeilor să participe la Sfânta Liturghie de 
peste zi, în timp ce bărbaţii erau ocupați cu munca. Tot din 
acest motiv a introdus obișnuitele privegheri de noapte 
din Antiohia și Constantinopol, privegheri specifice în acea 
vreme doar arienilor. A compus și rugăciuni pe care le-a 
adăugat la trunchiul Liturghiei din acea vreme. 

Contribuţia Sfântului loan Gură de Aur la cultul creştin 
are în vedere întâi de toate rugăciunile compuse și altoite 
pe Liturghia practicată în vremea lui. În ediţia Migne, 
volumul 63, al Patrologiei grecești, este inclus, pe lângă 
numeroasele texte omiletice, exegetice, corespondențe 
şi alte scrieri teologice, și textul Sfintei Liturghii — AIATAZIZ 
TH>z OEIA> IEPOYPIIAZ Tov £v Aviorc IlaTp6G nuwv 
luwâvvou Tov XpUOoo0T6uov, după care sunt adăugate și 
două rugăciuni — EYXH  Iwavvou Tou XpPUOOOT6uou. 
Practic, se poate vorbi de numai trei texte liturgice, rămase 
mărturie în colecția PATROLOGIA GRAECA, volum restrâns 
în comparație cu masivitatea și întinderea celorlalte creaţii 
literare teologice ioaniene. Totuși, întreaga viaţă și 
activitate a Sfântului loan Gură de Aur s-a întemeiat pe 
întruparea lui Hristos, celebrată liturgic. 

Se poate observa în textul Migne că structura 
prezentată este una mult posterioară vieţii şi activităţii 
Sfântului loan, fiind incluse segmente liturgice specifice 
chiar veacului în care s-a redactat Patrologia Grecae. 
Bineînţeles, există multe ale texte cultice, fie că sunt 
rugăciuni de obște, sau personale, atribuite Sfântului 
loan, care aduc, cu tot apanajul apocrifului, bogăţie de 
simţire și de trăire creștinească. 

Cu toate acestea, este deosebit de importantă pentru 
noi, mărturia unui text care conţine rugăciuni compuse 
de către Sfântul loan, sinteze de gândire teologică, dar 
mai ales de trăire duhovnicească. Textele Sfintei Liturghii 
exprimă în acelaşi timp vastele cunoştinţe și capacitatea 
de sinteză atât a istoriei biblice cât și a învățăturii de 
credinţă creştine. Întreaga activitate catehetică, cu 
precădere în anii de misiune în Antiohia, precum și cea 
pastorală din Constantinopol, s-au întemeiat, și în același 
timp au şi susţinut, viaţa cultică a Bisericii. Întruparea 
Logosului în pâinea euharistică a reprezentat centrul și 
sensul vieţii creştine. Comuniunea cu Hristos înseamnă 
unirea noastră cu Dumnezeu, îndumnezeirea noastră, 
sfințire, adică altoire pe sfințenia lui Dumnezeu, pliroma 
harului, strălucire, alungare a oricărui împotrivitor, zice 
Sfântul Simeon al Tesalonicului. 

Liturghia Sfântului loan Gură de Aura devenit, datorită 
timpului rezonabil de celebrare, cea mai des săvârșită în 
spaţiul creştin răsăritean. Se are în vedere un text concis, 
fără retorici sau dezvoltări teologice, minunat chiar prin 
capacitatea de sinteză în puţine cuvinte, câte în celelalte 
anaforale se dezvoltă îndelung. Poartă caracteristicile 


provenienţei antiohiene, evidențiind deosebite asemănări 
cu Liturghia numită “a Apostolilor”, veche Liturghie 
celebrată în Biserica antiohiană și pastrată în traducere 
siriacă (loannis Fundulis, Celebrarea Tainei Dumnezeieștii 
Euharistii. Typuri liturgice în Răsărit, Drama, 2003). 

Se poate vorbi, având în vedere aceste afirmaţii, că 
Sfântul loan Gură de Aur a influenţat viaţa cultică și în 
general cea bisericească până în ziua de astăzi, îndeosebi 
prin conţinutul, mesajul teologic și misiunea la care sunt 
angajaţi creștinii, prin intermediul Dumnezeieștii Liturghii. 

Mai precis, gândirea şi trăirile înalte, teologia și 
comuniunea cu Dumnezeu, manifestate în viața Sfântului 
loan Hrisostom, devin prezenţe și realități prin intermediul 
Sfintei Liturghii în viaţa generaţiilor de peste veacuri a 
creștinilor care ascultă rugăciunile, se înalţă în rugăciune, 
adică în trăirea vederii celor înalte, se împărtășesc de 
darurile harului Sfântului Duh, dobândind astfel fericirea 
în comuniunea sfinților. 


*Expunere susținută în cadrul Simpozionului naţional 
Dimensiunea pastoral-misionară în opera Sfântului loan 
Gură de Aur - mănăstirea Timişeni, 15 mai 2015 

DESPRE POMENIRILE DE LA SFÂNTA LITURGHIE 


Este binecunoscut faptul că cea dintâi Liturghie a fost 
săvârșită de Mântuitorul lisus Hristos, la Cina cea de Taină, 
când, prin frângerea pâinii şi prin oferirea paharului cu 
vin a instituit Sfânta Euharistie, temelia și miezul cultului 
creștin. El a lăsat Sfinţilor Săi Apostoli porunca de a repeta 
şi ei ceea ce făcuse El la Cină: „Aceasta să faceţi spre 
pomenirea mea” (Luca 22, 19 şi | Corinteni 11,24). În ce 
consta acest ritual, ne-o arată unele scrieri nou- 
testamentare: 

| Corinteni 11,23-26. Apostolul Pavel vorbește 
corintenilor despre frângerea pâinii și despre „paharul 
după cină” fără să omită porunca Mântuitorului (versetul 
25); 

| Timotei 2, 1. Ritualul euharistic era precedat de 
rugăciuni, cereri, mijlociri şi mulţumiri pentru toţi 
oamenii. 

La aceste elemente principale ale rânduielii Liturghiei 
din perioada primară a Bisericii creștine, s-au adăugat și 
altele secundare: lecturile, cântările religioase, rugăciuni, 
predica și colectele pentru săraci. Începând cu secolele 
IV și V, când în Răsăritul creştin era răspândită și folosită 
Liturghia Sfântului lacob, constatăm din rânduiala ei 
apariţia termenului de „ectenie”, rostită de diacon, 
stabilindu-se și momentele liturgice potrivite pentru 
pomenirea viilor și a morţilor. 

Cărţile de cult și ediţiile Liturghierului arată lămurit 
timpul și modul corect în care se fac pomenirile: la 
rânduiala proscomidiei din prescura a patra (viii), iar din 
prescura a cincea (morţii). În timpul axionului”...dacă 
este timp, preotul citește încet pomelnicele viilor și 
morţilor”. 

Nu întotdeauna aceste îndrumări formulate și 
recomandate de ierarhi, profesori de specialitate și chiar 
aprobate de Sfântul Sinod sunt respectate. Participăm 
în duminici şi sărbători la Sfânta Liturghie, la întâlnirea 
celor cerești cu cele pământeşti, la dialogul liturgic dintre 
preot și credincioși. Toată această frumuseţe 
duhovnicească se întrerupe la un moment dat, prin 
citirile nominale și cu voce tare a pomenirilor. În cele ce 
urmează vom încerca să arătăm că practica acestor 
pomeniri, chiar și în cadrul ecteniei întreite, nu se justifică 
nici liturgic și nici estetic. 

1. Liturgic -, pentru că adevăratele pomeniri ale viilor 
şi ale morţilor trebuie să se facă la Proscomidie, unde au 
o eficacitate mântuitoare, pomenirea lor fiind în directă 
legătură cu jertfa lui Hristos. Miridele sau părticelele mici 
ce se scot din ofrandele (prescurile) aduse la altar de 
către creștini pentru pomenirea viilor și a morţilor au o 
valoare covârșitoare. Sfântul loan Damaschin zice: „Un 

folos cât se poate de mare credem că va fi pentru sufletele 
la care se referă rugăciunea sfintei și înfricoşatei jertfe 
care este pusă înainte” Așezate pe disc, lângă Sfântul 
Agneţ care închipuie însuși Trupul Mântuitorului, miridele 
se împărtășesc de sfinţenie. Se realizează astfel 
încorporarea noastră, a fiecăruia, în marea familie a 
Bisericii luptătoare și triumfătoare la un loc, al cărei cap 
este lisus Hristos. Încorporarea devine și mai viu 
simbolizată în momentul turnării miridelor în Sfântul 
Potir, după împărtășanie, când preotul zice: „Spală 
Doamne, păcatele celor ce s-au pomenit aici, cu Cinstitul 
Sângele Tău, pentru rugăciunile sfinţilor Tăi”. Așadar, spre 
deosebire de pomenirile nominale de la ectenia mare și 
cea întreită care se încheie odată cu ecfonisul, cele de la 
proscomidie au o continuitate până la sfârșitul Sfintei 
Liturghii. Miridele scoase pentru numele fiecăruia stau 
pe sfântul disc alături de Hristos, „se realizează o 
solidaritate între Maica Domnului și sfinţi, între aceştia 
şi credincioși, vii sau morţi”, pomeniţi la Proscomidie. 

2. Estetic. Chiar dacă pomenirea viilor şi a morţilor 
s-ar face la momentele arătate de Liturghier (ectenia 
mare, ectenia întreită și ectenia pentru morţi) ea nu face 
altceva decât să prelungească inutil Sfânta Liturghie și 
bineînţeles să diminueze eficacitatea și frumuseţea 
ecteniei propriu-zise. Experienţa liturgică ne arată că 
foarte mulţi credincioși prezenţi în biserică, în aceste 
momente, se așează pe scaune, gândul și privirea 
călătoresc pe tărâmuri imaginare, iar mulţi îl primesc ca 
oaspete pe moșul genelor. Astfel, comuniunea liturgică 
dintre preot şi credincioşi se rupe. 

Prin săvârşirea şi participarea la Sfânta Liturghie, se 
împlinesc cele trei scopuri fundamentale ale cultului 
divin public ortodox: cel latreutico — euharistic — adică 
de preamărire și adorare a lui Dumnezeu, cel harismatic, 
de sfinţie a vieţii credincioșilor şi cel catehetic, de instruire 
a credincioșilor în învăţătura de credinţă a Bisericii. 

Câtă vreme întrerupem dialogul liturgic din biserică 
și interferăm, cel puţin unul din cele trei scopuri 
fundamentale ale cultului divin public cu citirea 
interminabilelor pomelnice, nu facem altceva decât să 
arătăm pe faţă mărirea deșartă (aceea de a ne auzi 
numele) și să-l obligăm pe preotul slujitor la un monolog. 
„Este regretabil faptul că în unele parohii s-a ajuns, sub 
presiunea credincioșilor necatehizaţi, la mutarea 
pomenirilor nominale de la Proscomidie în cadrul unor 
ectenii speciale din Sfânta Liturghie. Acest din urmă act, 
pe lângă faptul că întrerupe în mod deranjant 
desfășurarea Sfintei Liturghii și o prelungeşte nejustificat, 
afectează sensul Proscomidiei de adunare a tuturor în 

Biserică, în jurul Mielului Jertfit, de includere a jertfei 
noastre în jertfa Lui și de împărtășşire a noastră în jertfa 
Lui unică și atotcuprinzătoare adusă Tatălui” (Explicarea 
Sfintei Liturghii după Nicolae Cabasila). 

Din fericire, pastorala la început de mileniu a 
Înaltpreasfinţitului Părinte Andrei Andreicuţ, fostul 
Arhiepiscop al Alba — Iuliei, pune ordine în acest domeniu 
prin porunca expresă ca pomenirile să se facă la 
Proscomidie, în taină, și nu cu voce tare în timpul Sfintei 
Liturghii. 


Bibliografie: Sfânta Scriptură; Liturghier - București 
2000; Pr.prof.dr. Ene Braniște, Liturgica specială, București 
1980; Pr.prof.dr. Liviu Streza, Semnificația pomenirilor și 
a rugăciunilor de mijlocire din cadrul Sfintei Liturghii, 
Persoană și comuniune, Sibiu, 1933; Pr. leremia Ghiţă, 
Pomenirile la Sfânta Liturghie, Calendarul Arhiepiscopiei 
Ortodoxe Române a Timișoarei, 1995. 

„REGULAMENTUL AUTORITĂŢILOR 
CANONICE -DISCIPLINARE..." 
CONTRIBUȚIA ARHIEPISCOPIEI TIMIȘOAREI 


În chestiuni de disciplină internă, în Biserica noastră 
s-au aplicat în timp prevederile canonice coroborate în 
România modernă cu normele cuprinse în Regulamentele 
instanţelor disciplinare și de judecată din anii 1926 şi 1949. 
Acestea au fost emise de autoritatea bisericească în 
conformitate cu Legile cultelor şi cu Statutele bisericești 
din anii 1925 şi 1948-49. 

Regulamentului din 1949 i s-au adus o seamă de 
modificări, rămânând în uz până în 2015. După intrarea 
în vigoare a Legii nr.489/2006 privind libertatea religioasă 
și regimul general al cultelor, în anul 2008 a fost emis noul 
Statut pentru organizarea și funcţionarea Bisericii Ortodoxe 
Române (Statutul B. O.R.), simțindu-se nevoia elaborării 
unui nou Regulament de procedură care să răspundă 
noilor cerinţe legislative. În acest scop a fost întocmit de 
către Subcomisia pentru Statut și regulamente și 
definitivat de către Cancelaria Sfântului Sinod proiectul 
intitulat Regulamentul instanțelor disciplinare și de 
judecată ale Bisericii Ortodoxe Române (R...D.].). În cursul 

anului 2014 fiecare Mitropolie - prin Eparhiile sufragane 
- a avut obligaţia de a-i aduce amendamente. Aceste 
propuneri au fost discutate și aprobate în fiecare Sinod 
Mitropolitan și înaintate apoi Sfântului Sinod, 
concretizându-se prin aprobare în noul Regulament al 
autorităților canonice disciplinare și al instanţelor de 
judecată ale Bisericii Ortodoxe Române (R. A. C.D. 1.].), 
intrat în vigoare în urma ședinței sinodale din 5-6 
februarie 2015. 

Din amendamentele aduse de Arhiepiscopia 
Timişoarei au fost reținute un număr de 17 propuneri de 
fond și de formă. Ele au fost considerate benefice în mod 
diferit: în unele cazuri adăugirile și precizările au fost 
introduse în text aşa cum au fost formulate; în alte situaţii 
s-a păstrat principiul de drept invocat, iar în alte 
împrejurări textul iniţial propus a fost eliminat datorită 
explicaţiilor justificative. Toate acestea le redăm mai jos, 
în formă de tabel, indicând articolele atât în forma 
inițială, cât și în cea finală. 


TEXT INIŢIAL 
R.1.D.J. 


AMENDAMENT 


JUSTIFICARE 


TEXT FINAL 
R. A. C.D.1.J. 


„Apostazia se sancţio- 
nează prin caterisire și 
excomunicare'. 

[art. 10, al. (2)] 


„Apostazia se sancţio- 
nează prin caterisire (în 
cazul clericilor) și exco- 
municare”. 


La art. 11-27 din R.I.D.J. se 
face diferenţiere între 
sancţiunile aplicate clerici- 
lor și mirenilor. Pe de altă 
parte, mirenii nu pot fi 
caterisiţi! 


„Apostazia, în cazul cleri- 
cilor, se sancţionează prin 
caterisire şi excomunicare, 
iar în cazul mirenilor prin 
excomunicare”. 

[art. 9, al. (2)] 


„Clericul care săvârşeşte 
Sfânta Taină a Cununiei 
fără a se încredința dacă 
mirii sau nașii îndeplinesc 
prevederile canonice și 
legale...” 

[art.29, al. (8)] 


„Clericul care săvârșește 
Sfânta Taină a Cununiei 
fără a se încredința dacă 
mirii şi naşii îndeplinesc 
prevederile canonice și 
legale...” 


Dacă textul iniţial nu se 
modifică înseamnă că se 
pot verifica pentru aparte- 
nenţa la confesiunea orto- 
doxă fie mirii, fie naşii. Ori 
norma canonică arată că 
ambele categorii trebuie 
să fie de confesiune orto- 
doxă. 


„Clericul care săvârşeşte 
Sfânta Taină a Cununiei 
fără a se încredința dacă 
mirii şi naşii îndeplinesc 
prevederile canonice şi 
legale...” 

[art. 29, al. (8)] 


„Clericul care săvârşeşte 
Sfânta Taină a Cununiei în 
afara bisericii parohiale se 
sancţionează cu mutare 
disciplinară..” 

[art.29, al. (9)] 


„Clericul care săvârşeşte 
Sfânta Taină a Cununiei în 
afara bisericii parohiale și 
filiale se sancţionează cu 
mutare disciplinară..” 


Unele parohii au și filii 
(art. 46, al. (1) din Statutul 
B.O.R.). Din textul nemodi- 
ficat ar însemna că doar în 
bisericile parohiale se pot 
săvârși Sfintele Taine, 
excluzându-le pe cele 
filiale. 


„Clericul care săvârşeşte 
Sfânta Taină a Cununiei în 
afara bisericii parohiale 
sau a filiei se 
sancţionează cu mutare 
disciplinară...” 

[art. 29, al. (9)] 

„Executarea a unei activi- 
tăţi sau slujiri bisericești, 
care nu a fost în prealabil 
aprobată de autorităţile 
superioare bisericeşti...” 


art. 34, al. (2) 


„Executarea unei activităţi 
sau slujiri bisericești, care 
nu a fost în prealabil apro- 
bată de autorităţile superi- 
oare bisericeşti...” 


Fiind vorba de un substan- 
tiv articulat cu articol 
hotărât, nu mai este nece- 
sară dublarea prin folosi- 
rea și a celui de întărire. 


„Executarea unei lucrări 
edilitare sau exercitarea 
unei activităţi sau slujiri 
bisericeşti care nu a fost în 
prealabil aprobată de 
autoritățile superioare 
bisericești...” 

[art. 34, al. (2)] 


„Mirenii şi cadrele didac- 
tice clericale, care prin 
acţiunile lor arată neascul- 
tare faţă de autoritatea 
bisericească se sancţio- 
nează cu destituirea din 
slujirea clericală sau retra- 
gerea binecuvântării / 
aprobării scrise chiriar- 
hale”, 

[art. 34, al. (4)] 


„Mirenii şi cadrele didac- 
tice clericale, care prin 
acţiunile lor arată neascul- 
tare faţă de autoritatea 
bisericească se sancţio- 
nează cu destituirea din 
slujirea clericală (în cazul 
clericilor) sau retragerea 
binecuvântării/aprobării 
scrise chiriarhale (în 
cazul clericilor şi mireni- 
lor)”. 


Mirenii nu pot fi destituiţi 
din slujirea clericală deoa- 
rece nu sunt clerici. 


„Cadrele didactice, clerici 
și mireni, care prin 
acţiunile lor arată neascul- 
tare faţă de autoritatea 
bisericească, se 
sancţionează cu retrage- 
rea binecuvântării (apro- 
bării scrise) chiriarhale”, 
[art. 34, lit. (4)] 


„(...) clericul, pe baza 
referatului întocmit de 
inspectorul eparhial, este 
deferit judecății Consisto- 
riului eparhial din eparhia 
unde se află în mod neca- 
nonic, pentru a fi caterisit”, 
[art. 40, al. (2)] 


„(...) clericul, pe baza 
referatului întocmit de 
inspectorul eparhial, este 
deferit judecății Consisto- 
riului eparhial din eparhia 
unde se află în mod neca- 
nonic, pentru a fi caterisit, 
cu aprobarea scrisă 
ierarhului său și/sau 
după eliberarea cărţii 
canonice”. 


Clericul în cauză trebuie 
citat la domiciliul său. El 
depinde canonic de ierar- 
hul său unde îşi desfășoară 
activitatea. Cartea cano- 
nică este în eparhia de 
unde el provine. Ar putea 
să-l judece ierarhul străin 
cu aprobarea ierarhului lui 
canonic, dar numai după 
eliberarea cărţii canonice. 


„(...) clericul, pe baza 
referatului întocmit de 
inspectorul eparhial, este 
deferit judecății Consisto- 
riului eparhial din eparhia 
unde se află în mod neca- 
nonic, pentru a fi caterisit, 
dacă episcopul său nu a 
luat măsuri în acest 
sens”, 

[art. 40, al. (2)] 


„(...) Membrii acestui 
Consistoriu sunt preoți, 
având gradul II, doctori, 
absolvenţi de masterat 
sau licenţiaţi în teologie, 
care au cunoștințe cano- 
nice, juridice și se perfecţi- 
onează prin participare la 
cursurile organizate de 
Patriarhia Română”. 

[art. 52, al. (2)] 


„(...) Membrii acestui 
Consistoriu sunt preoți, 
având cel puţin gradul Il, 
doctori, absolvenţi de 
masterat sau licenţiaţi în 
teologie, care au cunoş- 
tinţe canonice, juridice și 
se perfecționează prin 
participare la cursurile 
organizate de 

Patriarhia Română”. 


Art. 150, al. 4) din Statutul 
B.O.R. prevede că trebuie 
să fie preoţi „cu cel puţin 
gradul II” (deci, pot să fie și 
cu gradul 1). Dacă articolul 
rămâne nemodificat, el 
vine în conflict cu art. 150, 
al. (4) din Statut, iar mem- 
brii Consisitoriului epar- 
hial nu pot fi decât preoţi 
cu gradul Il. 


„(...) Membrii acestui Con- 
sistoriu sunt preoți, având 
cel puţin gradul II, doc- 
tori, absolvenţi de maste- 
rat sau licenţiaţi în teolo- 
gie, care au cunoştinţe 
canonice, juridice și se 
perfecționează prin parti- 
cipare la cursurile organi- 
zate de 

Patriarhia Română”. 

[art. 52, al. (2)] 


„(...) preoţi (...) alţii decât 
cei numiţi în Consistoriile 
eparhiale și care sunt doc- 
tori, absolvenţi de maste- 
rat sau licenţiaţi în teolo- 
gie și au cunoștințe 
canonice și juridice”. 

[art. 55, al. (3)] 


„(...) preoţi (...) cu cel 
puţin gradul Il în preoţie, 
alţii decât cei numiţi în 
Consistoriile eparhiale şi 
care sunt doctori, absol- 
venţi de masterat sau 
licenţiaţi în teologie și au 
cunoştinţe canonice și 
juridice şi se perfecţio- 
nează prin participare la 
cursurile organizate de 
Patriarhia Română”. 


În art. 153, al. (3) din Statu- 
tul B.O.R. se face trimitere 
la art. 150, al. (4) din 
același Statut cu referire la 
condiţiile ce trebuie să le 
întrunească membrii Con- 
sistoriului mitropolitan: 
„cel puţin gradul II în preo- 
ţie”. Perfecţionarea prin 
cursuri organizate la nivel 
de Patriarhie ar fi nece- 
sară, deoarece, fiind vorba 
de o instanţă de apel sau 
recurs, pregătirea profesi- 
onală ar trebui să fie cel 
puţin egală cu cea a mem- 
brilor din primă instanţă. 


Chiar dacă nu a fost modi- 
ficat explicit, condiţia sta- 
tutară pe care trebuie să o 
îndeplinească și să o res- 
pecte un membru ales în 
Consistoriul mitropolitan 
este cel al pregătirii sale 
profesionale reflectată în 
obţinerea a cel puţin gra- 
dului II în preoție. 

„Nu sunt zile de judecată 
duminicile și sărbătorile, şi 
nici prima zi care urmează 
unei sărbători sau dumi- 
nici”. 

[art. 99, al. (2)] 


„(...) la propunerea preșe- 
dintelui și cu aprobarea 
mitropolitului”. 


[art.130, al. (1), lit. d)-e)] 


„Nu sunt zile de judecată 
duminicile şi sărbătorile 
religioase și legale (sau 
numai religioase) și nici 
prima zi care urmează 
unei sărbători sau dumi- 
nici”. 

„(...) la propunerea preșe- 
dintelui Consistoriului și 
cu aprobarea mitropolitu- 
lui”, 


Sărbătorile sunt atât religi- 
oase, cât și legale. Ele tre- 
buie respectate deopo- 
trivă 


Este necesar să se facă 
precizarea instituţiei 
bisericeşti a cărei 
preşedinte este persoana 
în cauză! 


„Nu sunt zile de judecată 
duminicile şi sărbătorile 
legale și religioase și nici 
prima zi care urmează 
unei sărbători sau dumi- 
nici”. 

[art. 93, al. (2)] 

„(...) la propunerea preșe- 
dintelui Consistoriului și 
cu aprobarea mitropolitu- 
lui”, 

[art. 120, al. (1), lit. d)-e)] 


„(...) la propunerea preșe- 
dintelui și cu aprobarea 
Patriarhului României”. 
[art.130, al. (1), lit.f)-g9)] 


„(...) la propunerea preșe- 
dintelui Consistoriului și 

cu aprobarea Patriarhului 

României”. 


Este necesar să se facă 
precizarea instituţiei 
bisericeşti a cărei 
preşedinte este persoana 
în cauză! 


„(...) la propunerea preșe- 
dintelui Consistoriului și 

cu aprobarea Patriarhului 

României”. 

[art. 120, al. (1), lit.f)-g9)] 


„Hotărârea Consistoriului 
privind recuzarea se 
pronunţă în şedinţă 
publică și nu poate fi con- 


testată”, 
[art. 152, al. (4)] 


„Hotărârea Consistoriului 
privind recuzarea se 
pronunţă în ședință și nu 
poate fi contestată”. 


Conform art. 100 al. (1) din 
R. 1. D.J., „ședințele nu sunt 
publice”. Cele două preve- 
deri cuprinse în art. 152, 
al. (4) şi art. 100, al. (1) din 
R.1.D.J., se contrazic. 


„Hotărârea Consistoriului 
privind recuzarea nu 
poate fi contestată”. 

[art. 141, al. (4)] 


„(...) la cerere se anexează 
şi o copie de pe hotărârea 
contestată, precum și alte 
acte în afară de cele 
depuse la dosarul de apel 
de la Consistoriul metro- 
politan”. 

[art. 169, al. (3)] 


„(...) la cerere se anexează 
și o copie de pe hotărârea 
contestată, precum și alte 
acte în susţinerea cauzei 
în afară de cele depuse la 

dosarul de apel de la Con- 
sistoriul metropolitan”. 


Nu orice acte se pot 
depune în apel sau recurs, 
ci numai cele care au legă- 
tură cu obiectul cauzei. 


„(...) la cererea de recurs 
se anexează şi o copie de 
pe hotărârea contestată, 
precum și alte acte pentru 
susținerea cauzei, în 
afară de cele depuse la 
dosarul de apel de la Con- 
sistoriul mitropolitan”. 

[art. 158, al. (3)]. 


„(...) Mitropolitul poate 
dispune admiterea sau 
respingerea cererii de rea- 
nalizare a cauzei”. 

[art. 178, al. (2)] 


„(...) Mitropolitul poate 
dispune admiterea sau 
respingerea cererii de 
revizuire a hotărârii”. 


E vorba de o revizuire, nu 

de o„reanalizare” Inclusiv 
subcapitolul se intitulează 
„Revizuirea hotărârii”! 


„(...) Mitropolitul poate 
dispune admiterea sau 
respingerea cererii de 
revizuire a cauzei”. 
[art. 167, al. (2)] 


„(...) Patriarhul României 
poate dispune admiterea 
sau respingerea cererii de 
reanalizare a cauzei”. 
[art.179, al. (2)] 


„(...) Patriarhul României 
poate dispune admiterea 
sau respingerea cererii de 
revizuire a hotărârii”. 


Recurentul nu face cerere 
de „reanalizare a cauzei”, ci 
de „revizuire a hotărârii” 

dată în instanţa inferioară. 


„(...) Patriarhul României 
poate dispune admiterea 
sau respingerea cererii de 
revizuire a cauzei” 

[art. 168, al.(2)] 


Aşadar, prin toate aceste îmbunătățiri legislative 
Arhiepiscopia Timişoarei şi-a adus o contribuţie mică, 


dar însemnată, în elaborarea noului și importantului act 


normativ. 


52 


Învierea 


ÎN CĂUTAREA SENSULUI PIERDUT* 


De câte ori pornim pe calea explorării înţelesurilor 
vieţii, a esenţelor gândirii şi vibrărilor sufletești, a 
cercetării adevărului, ne dăm seama de starea noastră, 
„starea aflării pe drum”, și dobândim, vrând-nevrând, 
„Ştiinţa neștiinţei noastre” (Karl Jaspers, Oamenii de 
însemnătate crucială, Editura Paideia, București, 1996, p. 
11). Daratunci, vă veţi întreba, de ce să fi spus Mântuitorul: 
„Căutaţi şi veţi afla (...). Cel care caută află” (Matei 7, 7-8)? 

Pentru căîntreaga creaţie(l caută pe Creator. Pe Dumnezeu 
Îl caută fiecare rază de lumină, fiecare bob de rouă, fiecare 
zbor de pasăre, fiecare vuiet de valuri, fiecare pridvor alb de 
biserică, fiecare lacrimă de copil, fiecare suspin de obidă și 
chin, fiecare Sfânt Potir în care încape Necuprinsul, fiecare 
bucurie, fiecare dor, fiecare înălţare, fiecare cădere. 

Pentru că, potrivit lui Moise, autoral Legii și,receptacol 
al revelaţiei divine” Îl vor găsi pe Domnul Dumnezeu cei 
care-L vor căuta cu toată inima lor și cu tot sufletul lor 
(Deuteronomul 4, 29). 

Pentru că orice clipă de căutare a lui Dumnezeu, a 
iubirii, a omeniei, a credincioșiei, a rugăciunii, e o clipă 
de întâlnire cu Dumnezeu, cu iubirea, cu omenia, cu 
credincioşia, cu rugăciunea. 

Pe Dumnezeu Îl caută, de două decenii și jumătate, 
şi omagiata noastră publicaţie eparhială, ÎNVIEREA, 
ctitorită de +Mitropolitul Nicolae Corneanu. 

Așa cum știm, în relaţiile personale dintre oameni, în 
miezul fiecărei prietenii și apropieri și încrederi și bunăvoinţe, 
se face simțită, la un moment dat, un fel de distanţă, o 
desprindere, o neputinţă de a descifra tainele comunicării 
întreolaltă - fie ea şi o comunicare care a atins stadiul de 
comuniune. Nu așa se petrec însă lucrurile în scrierile despre 
orizontul vieţii spirituale, despre tainele căutărilor 
duhovnicești, despre înaintările şi poticnirile inerente căutării 
Sensului pierdut undeva, printre copacii din mijlocul raiului... 
Odată regăsite, tâlcul, semnificaţia, rostul, raţiunea, orientarea 
existenţei umane, rătăcite oarecând dincolo de hotarele 
edenice, sevorîntoarce la desăvârșirea de care ne-am lepădat 
şi decare, prin lucrarea Duhului Sfânt, ne este un dor mistuitor: 

„lar ardoarea venită în inimă de la Preasfântul Duh este 
întreagă numai pace. Apoi ea nu slăbește nicidecum și 
cheamă toate părţile sufletului la dorul după Dumnezeu. Ea 
nu iese afară din inimă și înveselește tot omul cu o dragoste 
și o bucurie fără margini. Se cuvine deci, ca după ce o 
cunoaștem, să căutăm să ajungem la ea” (Sf. Diadoh al 
Foticeii, Cuvânt ascetic, cap. 74, în Filocalia, vol. 1. p.425). 

Timp de două decenii și jumătate, între paginile 
ÎNVIERII și-a aflat adăpost o căutare intensă, neobosită, 
plină de patos, a unei înţelegeri adecvate lumii în care 


LUMINIŢA IRINA NICULESCU 
Timișoara 


trăim și apăsătoarelor sale strâmtorări, nu mai puţin a 
rosturilor fiinţării noastre duhovniceşti. În ceea ce ne 
privește pe noi, cei ce ne-am străduit de ani și ani (şi ne 
străduim în continuare) să vă împărtășim gândurile 
noastre, nădăjduind că nu vă vom plictisi prea tare, stăm 
şi noi la sfat cu inimile noastre și cu inimile domniilor- 
voastre, cititorii noştri cei mult-îndrăgiţi, de ani și ani. 
Câteodată chiar îndrăznim să sperăm că vom putea 
răspunde la unele din întrebările dumneavoastră, 
lămurindu-văo partedin nedumeririle sau descumpănirile 
legate de dinamica prezenţei lui Dumnezeu, Lumina cea 
neînserată, în viaţa de zi cu zi, și de lucrarea Lui 
mântuitoare în sufletele noastre, ale tuturor. Cât de 
minunat exprimă toate acestea Maica Teodosia-Zorica 
Laţcu într-una dintre „luminile ei de gând”: 


Sus deasupra lumilor 
În locul minunilor 
Domnul lisus a stat 
Cu Măicuţa Lui la sfat, 


Maică bună, orice-aș face, 
Mila, Maică, nu-mi dă pace, 
Strigă-n ceruri cioburile, 
Cioburile, cioturile. 


Jos în zarea tulbure 
Printre pietre-n pulbere 
Dintre spini și mătrăgună 
Du-te, Mamă, și le-adună. 


De sub roţile dințate 
Sufletele ies sfărmate 
Și rămân doar cioburile, 
Cioburile, cioturile... 


Lutul vechi cu sfântul har, 
Mamă, face-l-aș cleștar 
Să păstrez în el mereu 
Trupul Meu, Sângele Meu. 


Pleacă, Mamă, zările, 
Tinde-ţi îndurările, 
Du-te, strânge-mi cioburile, 
Cioburile, cioturile... 
Cutezăm să stăm la sfat cu dumneavoastră, dăruindu-vă 
cu dragoste și încredere reflecţiile, trăirile, învolburările 

noastre — întru totul, realitatea lăuntrică a credinţei noastre 
în Domnul și Mântuitorul nostru, Pricinuitorul atotbinelui, 
în Preasfânta Fecioară de Dumnezeu Născătoare, Maica 
Luminii celei neapropiate. Deși credinţa noastră poate fi 
un ciot, o frântură, un ciob, un freamăt neînsemnat în 
comparaţie cu credinţa domniilor-voastre, ne-o aducem, 
atâta câtă este, la arătare, în mod necondiţionat, luând 
aminte la nedesăvârșirea noastră. 

Este o chemare care ne întregeşte rostul, în cercul nostru 
strâmt”, unde norocul ni-l petrecem... E o chemare lină, 
pecetluită cu iubire. Love begets love. lubirea naște iubire. 
lubirea Domnului produce în noi iubire. Izvorul de haruri 
al Domnului iubirii, al Ziditorului întregii creaţii, al cerului și 
al pământului, al entităţilor celor văzute și nevăzute, ne 
cheamă cu susur tainic, întru tainică vibrare. Dumnezeu ne 
vorbeşte dinlăuntrul inimii noastre. Dacă nu am răspunde 
acestei chemări, am risca să intrăm într-o stare de 
încremenire neparticipativă, îndepărtându-ne de limanul 
de dăinuire a binelui, ceea ce ar duce, în cele din urmă, la 
conștiința de a fi părăsiţi de Dumnezeu. Maica dorului 
nostru de cersă ne ferească de o atât de amarnică părăsire! 


Rugăciune 


Doamne, încă să nu-mi dai 
Frumusețile din rai 
Și-ncă să nu-mi dăruiești 
Ale slavei bucurii, 

Nu mă-ndemn încă să-Ți cer 
Fericirile din cer. 


Până când prin lume-Ţi duci 
Tu, povara Sfintei Cruci, 
Până când însângerat 
Și lovit și înspinat 
Treci pe calea cu dureri, 
Fericire cum să-Ţi cer? 


Dă-mi, Stăpâne, Crucea Ta 
Și mă-nvaţă a o purta 
Și în inimă cu jale 
Dă-mi durerea Maicii Tale 
Și în piept cu frângere, 
Dă-mi a Maicii plângere. 


Dă-mi, Stăpâne, să-Ţi sărut 
Urma pașilor în lut 
Și mai dă-mi cu sârg s-alerg 
Tălpile să Ţi le şterg 
Cu iubirea mea duioasă, 
Ca femeia păcătoasă. 


(Zorica Laţcu, Poezii, Editura Sophia, București, 2000, 


p. 183) 


* Acesta este cel de al 100-lea articol din Învierea, al 
uneia dintre cele mai fidele colaboratoare a revistei, n.r. 

MĂRTURISIREA EVANGHELIEI - ASPECTE 
PASTORALE ȘI MISIONARE 


În Anul Misiunii în parohii şi mănăstiri în Patriarhia Română, 
gândul nostru se îndreaptă către modalitatea dinamică de 
avesti cuvântul Evangheliei, cuvânt cu putere multă, capabil 
să miște, să înoiască și să sfințească ontosul uman, înfăptuind 
această lucrare în profunzime. În fiecare veac Biserica a 
proclamat Evanghelia și a chemat credincioșii la împlinirea 
în viaţa lor concretă a învățăturilor ei. Pe masa Sfântului Altar 
în mod solemn stă Sfânta Evanghelie și de asemenea este 
prezentă în săvârşirea tuturor Tainelor și a ierurgiilor mai 
importante. Predica duminicală sau ocazională se aşează 
fundamental pe textul scripturistic și în mod cert o proporţie 
covârșitoare din textele liturgice sunt din Sfânta Scriptură. 

În cele ce urmează dorim să enunţăm câteva modalităţi 
practice și misionare ce trebuie avute în vedere în ceea ce 
priveşte mărturisirea Evangheliei, ca mijloc de pastorație 
eficient, coagulator și ziditor de viață duhovnicească în 
comunităţile parohiale. În mod cert cea care propovăduieşte 
şi tâlcuiește autorizat Sfânta Scriptură este Biserica, prin 
lucrarea văzută împlinită de către slujitorii ei: episcopi, 
preoți și diaconi, iar ca garant suprem al veridicităţii este 
organismul suprem asistat de lucrarea Duhului Sfânt, 
Sfântul Sinod. Realmente însă fiecare preot paroh în parohia 
încredinţată are datoria de a învăţa, de a catehiza, de a 
aduce cuvântul luminos al Evangheliei în sufletele celor 
păstoriţi. Se constată astăzi că de multe ori, cuvântul rostit 
este greoi, alambicat, frizează uneori cu inadvertențe de 
ordin gramatical și nu corespunde exigenţelor vremurilor 
pe care le trăim. Omul contemporan așteaptă de la noi să 
îi desluşim având coerenţă, calea pe care trebuie să o 
urmeze spre Împărăţia cerurilor. În acest context astăzi 
cuvântul trebuie să devină misionar, și să reușească să 
decoperteze stratul de „beton armat“ pe care din păcate 
lumea egocentrică și dictatura relativismului l-au aşezat 
asupra sufletelor credincioșilor noștri, frământaţi de 
solicitările multiple ale lumii de astăzi. 

Cuvântul Evangheliei începe să devina viu și lucrător 
prin mărturia vieţii celui ce îl proclamă. Nu putem să 
vorbim una, oricât de frumos am vorbi și să înfăptuim 
alta. Într-un mod special, preotul trebuie să le ofere 
tuturor o mărturie vie despre Dumnezeu. De aceea 
împreună cu calităţile intelectuale și tehnice, sfințenia 
vieţii trebuie să constituie echipamentul predicatorului. 
Sfinţenia vieţii este aceea care îl face pe predicator 
vrednic de cuvântul lui Dumnezeu. Preotul trebuie să fie 
primul în a cărui viață cuvântul este însuflețit. 


Preot ŞTEFAN MARCU 
Parohia Timişoara Aeroport 


Nu este suficient doar acest lucru, ci este nevoie de o 
predicare explicită, pe înţelesul tuturor, fără tendinţe de 
epatare, neuitând că preotul nu se predică pe sine, ci îl 
predică pe Hristos Domnul. De aceea, nu trebuie alterat, 
deformat, printr-un cuvânt mai plastic trădată esenţa 
cuvântului evanghelic, ci el trebuie respectat și transmis cu 
multă competenţă și respect. Omilia sau simplu predica, 
precumşi cateheza sunt cele două modalități de comunicare 
şi statornicire a cuvântului evanghelic. Dacă predica se 
îndreaptă mai mult spre convertire, spre enunţarea 
adevărului mântuitor, cateheza trebuie să sedimenteze în 
mod practic și sistematic acest adevăr mântuitor. 

Vremurile de astăzi ne pun la dispoziţie posibilităţi 
tehnice multiple, precum televizorul, internetul care pot 
fi valorificate în demersul nostru de vestitori ai cuvântului 
lui Dumnezeu. Revistele sau ziarele cu conţinut telogic 
pot fi valorificate prin expunerea conținutului lor și 
suscitarea interesului credincioşilor în lecturarea lor. 
Practic prin televiziunea Trinitas a Patriarhiei Române s-a 
constatat că informarea duhovnicească, teologică, 
liturgică, în general bisericească a crescut foarte mult în 
rândul credincioșilor , iar cuvântul a devenit roditor. 

Alături de aceste forme misionare de proclamare a 
cuvântului evanghelic, un loc aparte îl are contactul 
personal cu fiecare credincios în parte sau vizitele 
pastorale familiale, ocazie cu care se poate întemeia un 
dialog pe aspecte evanghelice. Până la urmă Evanghelia 
trebuie să fie programul de viaţă al unei comunităţi 
parohiale și izvorul dinamicii vieţii duhovniceşti. Citirea 
Sfintei Scripturi sub atenta îndrumare a preotului este 
în cadrul oricărei familii de un real folos. Reperele 
autentice a unei vieţi morale, precum și tipurile de 
atitudini în viaţa cotidiană le regăsim în Sfânta Scriptură. 

În cadrul programelor catehetice ce se desfăşoară cu 
un real succes în Patriarhia Română s-a pus un accent 
deosebit asupra cunoașterii Sfintei Scripturi. Astfel:„Hristos 
împărtășit copiilor“,„Calea,, și altele vin să aducă în sufletele 
copiilor şi adulților hrana duhovnicească atât de necesară 
unei vieţi frumoase şi echilibrate. În acest sens, se pot 
realiza cu succes întâlniri de explicare a Sfintei Scripturi, 
duminical sau într-o altă zi a săptămânii, iar cei care 
urmează aceste cursuri printr-un efort conjugat să poată 
primi propria lor Sfântă Scriptură ortodoxă, ce -i va lega 
şi mai mult de Biserică. Observăm cât de importante au 
fost conversațiile lui lisus cu Nicodim, cu Zaheu, cu 

samariteanca, cu Simon fariseul și cum viețile acestora 
s-au schimbat în mod deosebit după aceste conversații. 

Desigur, în acest sens un loc aparte îl are Taina 
Spovedaniei, locul în care Hristos se întâlnește cu fiecare 
dintre noi, și în egală măsură timpul propice pentru 
dinamizarea râvnei duhovnicești, a interesului pentru o 
viață curată, fidelă Evangheliei lui Hristos. Poate chiar 
înainte de spovedanie , preotul poate alege un pasaj 
evanghelic elocvent pe care să-lenunţe și să îl tâlcuiască 
sistematic, fără a obosi sau contraria auditoriul, ci 
ajutându-l să mediteze la viaţa cea veșnică. 

În general, la toate Sfintele Taine și la toate ierurgiile 
bisericeşti putem apela în mod deosebit și este de dorit 
o prealabilă catehizare, tocmai pentru a fundamenta în 
sufletul celui ce le primește faptul că Biserica Ortodoxă 
este transmiţătoarea peste timp în chip autentic a 
învățăturilor evanghelice. 

Comunicarea este componenta vitală a istoriei 
persoanei, iar dacă dispare această dinamică a 
comunicării, istoria omului devine un nonsens, deoarece 
comunicarea stă la baza cunoașterii şi a progresului 
uman, iar comunicând între ei oamenii intră în contact 
autentic, se înțeleg, lucrează, cresc și se îmbogăţesc din 
mai multe puncte de vedere. Nu putem vorbi de 


comunitate și comuniune dacă nu vorbim de comunicare. 
Acolo unde nu există comunicare, nu există posibilitatea 
de dialog, de aceea nu poate să existe o comuniune 
adevărată și nici o comunitate autentică. 

În acest sens, preotul trebuie să fie comunicatorul 
prin excelenţă, însă acest act al comunicării nu poate fi 
disociat de rezultatele sale, de aceea comunicarea 
trebuie să fie concretă, sistematică, istorică, cronologică 
şi ... trăită de cel care o comunică. În ziua de astăzi, 
instrumentele de comunicare socială care au difuzat 
cultura au făcut să crească exigenţele ascultătorilor care 
nu mai acceptă orice formă de predică sau cateheză 
împrovizată, superficială, anacronică și uneori extrem 
de moralizatoare. De aceea trebuie să ne întoarcem la 
claritatea, simplitatea și precizia expunerii evanghelice. 
Gestica, timbrul vocii, chiar şi durata expunerii, totul 
trebuie măsurat pentru a face cât mai eficient demersul 
nostru omiletic sau catehetic. Asta înseamnă că în primul 
rând preotul trebuie să fie un om al rugăciunii, al 
sincerităţii interioare, pătruns de profunzimea misiunii 
sale şi dornic să îl mărturisească neîncetat pe Hristos Cel 
înviat din morţi, în toate împrejurările concrete ale vieţii 
sociale. lar toate celelate vor veni de la sine. 

SFÂNTUL ȘI MARELE MIR ȘI UNTDELEMNUL SFINȚIT 


În ultimul timp se comercializează tot felul de sticluţe cu 
ingrediente uleioase, bine mirositoare, sub numele de Sf. Mir. 
Pentru că anul acesta se împlinesc 130 ani de autocefalie a 
Bisericii noastre strămoșești şi pentru că Sfântul şi Marele Mir 
se poate sfinţi doar de către o Biserică autocefală, socotim ca 
strict necesare câteva precizări legate de acest Sfânt și Mare 
Mir, care este cu totul altceva decât acest ulei, îmbibat cu tot 
felul de arome ce se comercializează pe scară largă, fără niciun 
fel de control prealabil al Bisericii, sub numele de Sf. Mir. 

Acesta din urmă nu poatefi identificat nici ca untdelemnul 
sfinţit, care se utilizează în cadrul a două din Sfintele Taine ale 
Bisericii (Sf. Botez și Sf. Maslu) și în alte câteva ierugii precum și 
pentru ungerea frunţii credincioșilor participanţi la vecerniile 
şi celelalte slujbe din zilele de praznic și sfinţi cu polieleu, uleiul 
în cauză fiind sfinţit, de către preot la slujba Litiei. 

Precizările pe care aș adori să le fac, în cele ce urmează, 
se referă la cine poate prepara și sfinţi Sfântul şi Marele 
Mir, cum şi de către cine poate fi păstrat și folosit acesta, 
precum și când și unde se poate sfinţi untdelemnul, căruia 
credincioșii, uzual, tot mir îi zic, deși după cum o să vedem, 
între ele sunt diferențe majore ce nu suportă asemănări. 

Sfântul și Marele Mir, sau Sfântul Mir, cum este numit 
uzual, este un amestec de 38 ingrediente, plante 
autohtone și orientale, tămâie, smirnă și mir de nard, 
preparate prin fierbere în vin alb sau roze, cu o vechime 
de peste trei ani, și ulei de măsline, pe parcursul primelor 
trei zile din săptămâna Patimilor, în cadrul unui ritual 
special oficiat de un sobor de ierarhi, preoţi și diaconi 
aparţinând unei Biserici autocefale, autocefalia fiind 
așadar o condiţie „sine qua non” pentru ca o Biserică să 
poată prepara și respectiv sfinţi Sfântul și Marele Mir, el 
fiind un semn văzut al autocefaliei Bisericii. 

Preparatul uleios, obţinut prin fierberea ingredientelor 
sus amintite, este adus de la biserica Patriarhiei în ziua de joi 
din săptămâna Patimilor și în cadrul Liturghiei Sf. Vasile cel 
Mare va fi sfinţit de către conducătorul Bisericii autocefale, 
Patriarhul în cazul nostru înconjurat de către ceilalţi ierarhi 
ai Bisericii. Sfinţirea lui constă în rostirea mai multor rugăciuni 
intercalate în cadrul Sf. Liturghii, din care ultimele două sunt 
rostite după ecfonisul de binecuvântare „Și să fie milele 
marelui Dumnezeu ..., după ce în prealabil, la ieșirea cu 
sfintele Daruri, cele 12 vase în care se găsește preparatul au 
fost aduse în mijlocul bisericii și fiind descoperite, Patriarhul 
toarnă peste fiecare dintre ele mir de nard. 

Aşa cum reiese din omilia ce se citește cu acest prilej, 
Sf. şi Marele Mir este semnul văzut al darurilor Sf. Duh în 
viaţa și lucrările Bisericii, ingredientele ce-l alcătuiesc 
simbolizând multitudinea darurilor Sf. Duh. 


Protopop GHEORGHE SUTAC 
Protopopiatul Sânnicolau Mare 


După sfințire, Sf. și Marele Mir este împărţit de către 
Patriarhie, prin Eparhii, fiecăreia dintre parohii, acestea 
păstrându-l la loc de cinste, doar în Sf. Biserică și folosindu-l 
exclusiv la Sf. Taină a Mirungerii sau a ungerii cu Sf. Mir, 
când lerarhul sau preotul, și numai ei, îl pot unge pe cel nou 
botezat rostind formula „Pecetea darului Sf. Duh. Amin” 

Același Sf. şi Mare Mir se mai foloseşte apoi de către 
Episcopul eparhiot la sfinţirea antimiselor ca și la târnosirea 
bisericilor nou construite sau la sfinţirea lor când acestea 
au fost reparate, respectiv renovate, lucrări ce ţin doar de 
competenţă arhierească, excepţie făcând doar sfinţirile la 
biserici în urma unor reparaţii care pot fi oficiate și de către 
preot, cu delegaţie de la Episcopul eparhiot, fără însă ca 
preotul să folosească Sfântul şi Marele Mir. 

Vedem așadar că Sf. şi Marele Mir este un bun preparat și 
sfinţit de Biserică în întregul ei ce nu poate fi păstrat și folosit 
decât numai în și de către de Biserică și poate fi administrat 
doar de către Arhierei și Preoţi (nici măcar diaconii nu-l pot 
administra) în cadrul unor Sf. Taine şi ierurgii speciale. 

Pe lângă Sf. și Marele Mir, în Biserica noastră ortodoxă 
se mai folosește și untdelemnul sfinţit care și el nu stă la 
îndemâna oricui și nu poate fi folosit oricum. 

Acesta este untdelemn curat din floarea soarelui sau 
de măsline, ce se sfințește în cadrul a două Sf. Taine, 
respectiv Taina Sf. Botez și a Sf.Maslu printr-o rugăciune 
de sfințire şi binecuvântare rostită doar de arhiereu sau 
preot și se foloseşte exclusiv la momentele prescrise în 
ritualul acestora: ungerea simţurilor la cei ce se botează 
și la credincioșii participanţi la Sfânta Taină a Maslului. 

Untdelemnul se mai sfințește și respectiv foloseşte şi 
la slujba de sfințire a casei ca și la slujba litiei din ajunul 
sărbătorilor mari. Cu untdelemnul sfinţit la slujba litiei 
se ung pe frunte credincioșii participanţi la această 
vecernie ca și la slujbele de utrenie și Sf. Liturghie ce o 
urmează și tot din el se pune în candelele ce ard la 
icoanele ce reprezintă praznicul sau sfântul în cauză. 

lată aşadar că atât Sf. și Marele Mir cât și untdelemnul 
sfinţit sunt bunuri pe care doar Biserica le poate prepara, 
sfinţi şi păstra şi tot numai ea le poate administra, și nici 
ea oricum ci doar într-o deplină rânduială. 

Amţinut să precizez cele de mai sus pentru a sublinia 
că practica opririi beţelor cu care s-au făcut ungeri la 
Sfânta Taină a Maslului de către unii credincioşi pentru 
a fi folosite unde și în cine știe ce scopuri este străină de 
practicile sănătoase ale învăţăturii noastre de credinţă, 
după cum socotim că tot străină este şi folosirea abuzivă 
a acelui „mir” comercializat pe scară largă în ultimul timp, 
în tot felul de scopuri și situaţii neortodoxe. 

EVANGHELIE ŞI CULTURĂ 


Raporturile dintre Evanghelie și cultură au trecut de-a 
lungul timpului prin diferite etape conform spiritului 
vremurilor. Încă de la începuturile sale, creştinismul s-a 
confruntat cu diversele culturi ale lumii de atunci, reușind 
în cele din urmă să-și facă drum prin istorie, nu numai 
ca un concept trecător, ci chiar ca unul major și hotărâtor 
pentru multe culturi umane. Aşa s-a ajuns ca Orientul 
Mijlociu și Asia mai întâi, nu mai puţin Europa să devină 
leagăne ale creștinismului. 

Conform cu învăţătura întemeietorului creștinismului, 
Domnul nostru lisus Hristos, exprimată și prin cuvintele 
„Să nu socotiți că am venit să stric Legea sau Proorocii, 
n-am venit să stric, ci să împlinesc” (Matei 5,17), primii 
creștini au căutat să Îl propovăduiască pe Acesta ţinând 
mai întâi cont de aspectele culturii celor de alt neam. 
Este sugestiv dialogul Apostolului Pavel cu atenienii, felul 
în care el, pornind de la conceptul „Dumnezeului 
necunoscut” pe care ei nu-L ştiau însă Pavel Îl cunoştea 
şi ÎI propovăduia, a putut să exprime noua învăţătură 
fără să lezeze, fără să provoace, chiar dacă unii l-au luat 
în râs. Dar au fost și dintre aceia care „alipindu-se de el, 
au crezut” (cf. Faptele Apostolilor cap. 17). 

Să rămânem pentru moment în patria grecilor şi să 
ne aplecăm asupra paginilor scrise de eruditul teolog 
român preotul profesor loan G. Coman. În lucrarea 
Probleme de filosofie și literatură patristică (Ed. Institutului 
biblic și de misiune ortodoxă, București, 1995) el studiază 
la un moment dat „raportul dintre literaturile greacă 
profană şi greacă creştină” intitulat sugestiv, Între Parnas 
şi Tabor”.„Parnasul și Taborul, spune el, sunt două puncte 
cardinale ale străduinţelor noastre spre ideal și sfinţenie: 
din Parnasul elenic, muzele de odinioară au făcut să se 
răspândească până departe neîntrecutele melodii ale 
celor mai alese spirite ale vechii Grecii. (...) Din Taborul 
creștin, Fiul lui Dumnezeu și al Mariei din Nazaret a 
răspândit lumina cerească a transfigurării pentru 
îndumnezeirea omului și universului. (...) Lumina taborică 
s-a întâlnit cu armonia muzelor parnasiene în anul | al 
erei noastre” (p. 9). Ce a rezultat din contactul acestor 
două literaturi: elenă și creştină? Confruntare la început, 
apropiere şi întrepătrundere mai apoi. 

Potrivit sorţilor, apostolii Mântuitorului au mers să 
propovăduiască Evanghelia la toate neamurile” (cf. Matei 
28,19). Conflictul iniţial dintre spiritul creștinismului și 
cultura neamurilor a fost evident. Să ne gândim numai 
la perioada în care unii creștini se socoteau ai lui Apolo, 
alţii ai lui Pavel, alţii ai lui Hristos, ș.a.m.d. A apărutatunci 
controversa asupra circumciderii străinilor încreștinaţi. 
Nu putem uita zbuciumata perioadă a persecuțiilor în 


Preot dr. ADRIAN CAREBIA 
Redactor la Arhiepiscopia Timişoarei 


care principala vină a creștinilor era refuzul de a se 
închina zeilor. Din toate creștinismul a ieșit biruitor în 
sensul că nu și-a diluat esenţa, dimpotrivă şi-a cristalizat-o, 
s-a răspândit și s-a fortificat în toate laturile pământului. 
Prin acest fapt s-a pecetluit soarta multor etnii și popoare 
care au devenit creştine și s-au dezvoltat ca atare. 

Toţi apostolii au fost importanţi, dar mai cu seamă 
Sfinţii Apostoli Petru și Pavel s-au remarcat prin multă 
stăruinţă şi printr-o activitate misionară unică pentru 
fiecare în parte. Spunea Prea Fericitul Părinte Patriarh 
Daniel în cuvântul de învăţătură la praznicul Sfinţilor 
Apostoli, că deşi unul dintre ucenici a fost cel întâi 
chemat, un altul a fost ucenicul iubit, alţii doi au ajuns 
în capul listei apostolilor. Totuşi iubirea lui Hristos s-a 
manifestat faţă de fiecare în mod special, aşa cum se 
manifestă faţă de fiecare om în parte. 

Cu adevărat este faptul că toţi apostolii sunt egali, 
dar unul dintre ei, precum Apostolul Pavel, s-a distins pe 
de o parte prin efortul său misionar, iar pe de altă parte 
prin epistolele pe care le-a trimis Bisericilor și care 
alcătuiesc astăzi un tezaur cu totul aparte între cărţile 
Noului Testament. 

Referindu-ne la personalitatea plină de lumină a 
Apostolului Pavel, trebuie să spunem dintru început că 
s-a scris foarte mult pe această temă. Dar, dacă e să 
punctăm numai câteva date mai semnificative, vom spune 
că Pavel era evreu de neam, din neamul lui Veniamin. Din 
familie bună şi cu învăţătură aleasă, Pavel, care mai înainte 
s-a numit Saul, era un fervent susținător al legii lui Moise 
şi îi ura pe creştini. El a contribuit într-un fel decisiv la 
uciderea primului martir, arhidiaconul Ştefan (Vieţile 
Sfinţilor Apostoli, Ed. Sophia, Bucureşti, 2002, pp. 30-31). 
Numai că la scurt timp, Pavel avea să treacă printr-un fapt 
miraculos petrecut pe drumul Damascului, când o lumină 
orbitoare l-a învăluit şi când a aflat că Cel căruia i se 
datorează aceasta este “lisus pe Care tu îl prigoneşti“ 
(Fapte 9, 5). Ca o paranteză, simbolul drumului Damascului 
a fost reluat ori de câte ori cineva se convertea sau se 
pocăia, în sensul de a-şi regreta unele fapte. Astfel a făcut 
şi scriitoarea Doina Jela care a intitulat Drumul Damascului 
titlul unui volum conţinând “spovedania unui fost 
torţionar” (Ed. Humanitas, Bucureşti, 2002, 264 pp.). 

Cel devenit apostol a început de acum să participe în 
ordine cronologică la prima călătorie misionară, la sinodul 
de la lerusalim, la a doua şi a treia călătorie misionară, la 
drumul de la lerusalim la Roma, la predicarea Evangheliei în 
Spania şi în Orient, urmând ca spre sfârşitul vieţii să revină la 
Roma, aclo unde va şi primi martiriul în zilele împăratului 
persecutor Nero.“Domnul, spunea el în ultimele luni de viaţă, 

mi-a stat într-ajutor şi m-a întărit pentru ca prin mine 
Evanghelia să fie pe deplinvestită şi s-o audă toate neamurile“ 
(II Timotei 4,17). Oferindu-ne informaţia privind sfârşitul 
Apostolului neamurilor la 29 iunie 67, istoricul Eusebiu de 
Cezareea scria că astfel“s-a pus capăt unei vieţi fără seamăn 
în istoria umanităţii“ (vezi volumul preotului dr. Sabin Verzan, 
Sfântul Apostol Pavel. Istoria propovăduirii Evangheliei şi 
organizării Bisericii în epoca apostolică, Ed. Institutului biblic 
şi de misiune al B.O.R., Bucureşti, 1996, 375 pp.). 

Însă pe lângă tot exemplul vieţii sale proprii, de la 
Apostolul Pavel ne-au rămas mai multe epistole, extrem 
de valoroase prin spiritualitatea lor şi prin informaţiile 
pe care ni le dau cu privire la viaţa bisericească de la 
început. Primele cărţi ale Noului Testament se pare că 
au fost scrise de Pavel. 

Canonul actual al Noului Testament cuprinde 14 
epistole ale Sfântului Pavel, trimise creştinilor din diferite 
părţi ale lumii de atunci. Teologia dezvoltată de Pavel în 
aceste epistole poate fi grupată în jurul marilor idealuri 
creştine. Baza teologiei sale se axează pe credinţa în lisus 
Hristos ca Fiu al lui Dumnezeu care şi-a dat viaţa pe 
lemnul crucii pentru mântuirea tuturor celor care vor 
crede în El (cf. losif Bisoc, Sfântul Pavel, omul sentimentelor 
adevărate, Ed. Sapientia, laşi, 2002, 117 pp.). Dar mai 
presus de toate, Apostolul Pavel este excepţional prin 
faptul că totdeauna vine cu exemplul său personal, cu 
trăirile proprii şi cu toate cunoştinţele acumulate în 
studiile şi experinţele sale misionare. 

Multe s-ar mai putea spune despre personalitatea 
Sfântului Pavel, încât spaţiul dat ar fi cu mult depăşit. 
Înainte de a cita un fragment sugestiv din scrierile sale, 
amintim numai despre existenţa unui studiu teologic 
important, deşi cam uitat în anii din urmă. Este vorba 
despre lucrarea diaconului Grigorie T. Marcu de la 
Academia teologică din Sibiu intitulată Antropologia 
paulină (Sibiu, 1941, 335 pp.) care merită a fi parcursă 
de către oricine doreşte să se implice mai profund în 
teologia Sfântului Apostol Pavel. 

Fiind unul dintre cei care deşi nu l-au cunoscut direct 
pe Hristos Domnul, dar a ajuns să afirme că“de acum nu 
mai trăiesc eu, ci Hristos trăieşte în mine“, Sfântul Apostol 
Pavel rămâne ca un model de vieţuire în Hristos. Fără a 
rosti vorbe mari, el a fost pe lângă un iscusit teolog şi un 
poet al dragostei divine, aşa cum o grăiesc şi cuvintele : 
“(...) Dragostea nu se poartă cu necuviinţă, nu caută ale 
sale, nu se aprinde de mânie, nu gândeşte răul. Nu se 
bucură de nedreptate, ci se bucură de adevăr. Toate le 
suferă, toate le nădăjduieşte, toate le rabdă. Dragostea 
nu cade niciodată” (| Corinteni 13, 5-8). 

Fenomenul pe care el l-a propagat, aflat în legătură 
cu activitatea misionară a Bisericii, poartă numele de 
„În-culturalizare”. Etimologic vorbind termenul 
desemnează inserarea unei noi valori conceptuale în 
moștenirea culturală a cuiva. El se poate aplica tuturor 


oamenilor şi în general tuturor aspectelor vieţii. În 
creștinismul actual termenul s-ar putea traduce prin 
strădania de a prelua elemente ale culturii autohtone și 
în încercarea de a reda cât mai pe înţelesul populaţiei 
mesajul Evangheliei. Ce însemnează în concret aceasta? 
Unul dintre ortodocșii participanţi la o întâlnire 
ecumenică a sesizat că la un moment african de 
rugăciune cei prezenţi au scos tobele tradiţionale și au 
început să cânte imnuri religioase autohtone. Sigur 
faptul în sine a șocat, dar lămuririle au apărut imediat. 
Creștinismul african, care spre deosebire de cel european 
nu este unul specific locului, a trebuit să-și croiască drum 
printre tradiţiile de până atunci ale localnicilor și astfel 
o Biserică respectabilă din punct de vedere istoric a 
permis prezenţa tobelor la slujbele proprii ca mod de a 
participa la actul de cult. Mai mult, unii teologi africani 
consideră în ultima vreme că pâinea și vinul nu sunt 
proprii culturii africane și deci ar putea fi înlocuite prin 
banane și lapte de nuci de cocos (!?). Bineînţeles că astfel 
de lucruri sunt șocante și de neacceptat cel puţin pentru 
creștinătatea noastră, dar e interesant de știut ce 
probleme pot să apară când se produce contactul 
Evangheliei cu elemente ale culturii autohtone. 

Până la urmă, însăși universalitatea lui Hristos presupune 
feluri diferite de a-L gândi, iar acestea nu le poate nimeni 
nega sau schimba. Astfel, unui european îi este impropriu 
să-L definească pe lisus ca și,„eliberator', în sensul în care îl 
consideră teologia din America Latină sau în modul cu totul 
diferit în care îl concepe Teologia Africii. 

În ce ne privește pe noi românii, raporturile dintre 
Evanghelie și cultură au fost normale încă din momentul 
formării noastre ca popor latin și creștin de obârşie 
răsăriteană. După cum spunea academicianul Virgil 
Cândea „cultura românească, în tot ce are ea specific și 
major este o cultură creştină, întemeiată pe Evanghelia 
înţeleasă ca Scriptură sacră și mesaj. Se poate reconstitui 
această cultură de cel puţin șapte secole prin documente 
şi izvoare narative”. Astfel, „cultura creștină, evanghelică, 
a salvat pe români până și în epoca cea mai aspră a 
persecuției creștinismului în ţara lor, comunismul” 
(Axinte Frunză, Un modern la Athos, introducere de acad. 
Virgil Cândea, Ed. Anastasia, București, 2001, p. 16). 

Nu putem decât să fim mândri de o astfel de cultură 
creştină chiar dacă la ora actuală unii europeni se cam 
îndepărtează de rădăcinile creștine. Astfel, între altele, sunt 
câţiva care nu mai doresc să fie măcar menţionate în noua 
Constituţie europeană. Secularizarea pune tot mai mult 
stăpânire pe culturile europene. De aceea ar trebui să 
salvăm spiritul creștinismului, la noi în ţară și chiar în Europa. 

Idealurile pe care le prezintă cultura creștină pe care 
ne-o dorim, asupra cărora merită să ne aplecăm mai des, 
suntconcentrate în jurul Binelui, Adevărului și Frumosului 
care vin de la Dumnezeu și au fost date odată pentru 
totdeauna în dar oamenilor. 

DEZVOLTAREA MEDIEI BISERICEȘTI DIN 
ARHIEPISCOPIA TIMIŞOAREI, DUPĂ ANUL 1990* 


Datorită deplinei libertăţi dobândite de Biserică, de 
Sfintele Paști ale anului 1990 se publică, la iniţiativa 
Părintelui nostru de fericită amintire dr. Nicolae Corneanu 
şi cu sprijinul episcopului-vicar Daniel Lugojanul, actualul 
patriarh, primul număr al foii bilunare „Învierea”, sub 
denumirea de „Foaie religioasă a Arhiepiscopiei 
Timişoarei și Caransebeșului”, având 4 pagini tipărite alb- 
negru. În editorialul acestui număr, regretatul mitropolit 
amintit scria printre altele: <<În condiţiile noi de viaţă 
de care ne împărtășim azi, este posibil să reînnodăm firul 
tradiţiei și să pornim la editarea foii religioase căreia 
acum îi zicem „Învierea”, atât pentru rezonanţa pe care 
oare în conștiința noastră scularea din morţi a Domnului 
nostru lisus Hristos, cât şi pentru că primul număr se 
leagă cronologic de praznicul Învierii Domnului. Am dori 
apoi ca foaia noastră purtând numele „Învierea” să ne 
aducă mereu aminte că, precum în anul de acum creștinii 
tuturor confesiunilor prăznuim împreună Paștile la 
aceeași dată - lucru ce nu se întâmplă decât din când în 
când - tot astfel se cuvine să trăim mereu în unitate, 
lăsând de-o parte orice ne-ar putea despărţi sau 
învrăjbi>>!. În martie 2008 a văzut lumina tiparului 
primul număr al suplimentului „Femeia ortodoxă” al 
publicaţiei „Învierea”, alcătuit de Societatea femeilor 
creștin-ortodoxe din Timişoara, adăugându-se astfel 
suplimentelor editate până atunci de: Facultatea de 
Teologie, Liga tinerilor creștini ortodocși, Asociaţia 
studenţilor creştini ortodocși şi Oastea Domnului. În anii 
2000 și 2004 au apărut reunite în volume mai multe 
dintre editorialele, respectiv articolele rubricii Crâmpeie 
din cotidian ale, Învierii”?. Din punct de vedere grafic, cea 
mai importantă transformare a survenit la 1 iulie 2012, 
când foaia și-a schimbat formatul în revistă cu apariţie 
lunară, însumând 28 de pagini color, sub titlul de,„Revista 
Arhiepiscopiei ortodoxe române a Timişoarei”?. În plus, 
de la 1 octombrie 2012 revista poate fi consultată și pe 
site-ul oficial al Arhiepiscopiei Timișoarei?. 

De asemenea, a continuat să apară revista,Mitropolia 
Banatului” redenumită în anul 1990,„Altarul Banatului”. 


1 Nicolae, mitropolitul Banatului, Hristos — învierea şi viața 
noastră, „Invierea', anul |, nr. 1, duminică 15 aprilie 1990, p. 1. 

2 ldem, Pe baricadele presei bisericeşti, vol 1 și !l, Ed. Invierea, 
Timişoara, 2000, 904 pp. şi 398 pp.; Marius Florescu, Provocări 
ale Ortodoxiei, Editura Eurostampa, Timişoara, 2004, 224 pp. 

3 Vezi editorialul Fidelitate şi înnoire, „Invierea”, anul XXIII, 
nr. 1 (535), serie nouă, iulie 2012, p.1. 

4 www.mitropolia-banatului.ro 

5 FI. Dobrei, op.cit., pp. 41-45. 


Preot dr. MARIUS FLORESCU 
Redactor la Arhiepiscopia Timişoarei 


Ultimul număr al revistei „Mitropolia Banatului” s-a 
imprimat totuși după decembrie 1989, în condiţiile în 
care cenzura fusese înlăturată. Ministerul Cultelor a fost 
apoi informat de către conducerea Arhiepiscopiei 
Timişoarei că „la cererea preoţilor și a unora dintre 
credincioși, începând cu numărul 1 pe 1990, revista 
mitropolitană își va schimba titlul din Mitropolia Banatului 
în Altarul Banatului, între altele și ca un ecou al 
evenimentelor din decembrie 1989". La ora actuală 
„Altarul Banatului”se editează sub denumirea de,„Revista 
Arhiepiscopiei Timișoarei, Arhiepiscopiei Aradului și 
Episcopiei Caransebeșului”, având apariţie trimestrială 
şi însumând aproximativ 170 pagini la fiecare număr”. 

Și după anul 1990 a continuat să fie scos almanahul 
bisericesc anual, cu denumirea nouă de „Calendarul 
românului pe anul comun de la Hristos 1990“. Acesta va 
deveni după reînfiinţarea Episcopiei Caransebeşului, din 
anul 1995,,„Calendarul Arhiepiscopiei Timișoarei pe anul 
comun de la Hristos 1995"5, „Almanah bisericesc” între 
anii 2000 și 2002, iar apoi „Calendarul Arhiepiscopiei 
Timișoarei”, cu apariţie continuă până astăzi, în anul 2015 
apărând al 35-lea astfel de almanah". 

În acest context, merită subliniat rolul deosebit de 
activ în sprijinirea mass-mediei bisericeşti din Eparhia 
Timișoarei, pe care l-a avut vrednicul de pomenire Părinte 
Mitropolit Nicolae Corneanu. În perioada de timp cât 
puterile îl ajutau, contribuia personal la apariţia 
publicaţiilor bisericești din eparhie, prin scrierea de 
editoriale, prin traduceri din diferite limbi de circulaţie, 
prin publicarea de recenzii, comentarii ş.a. În anul 2000 
Editura eparhială „Învierea” publica două volume 
consistente cuprinzând articolele publicate de ierarhul 


6 Ibidem, p. 43 

7 Revista beneficiază şi de un site propriu: www.altarul-ba- 
natului.ro 

8 Calendarul românului pe anul comun de la Hristos 1990, 
Ed. Mitropoliei Banatului, Timişoara, 1990, 183 pp. Denumirea 
şi grafica copertei au fost împrumutate de la vechiul almanah 
eparhial de la Caransebeş, din anii de dinaintea instaurării 
comunismului. 

9 Calendarul Arhiepiscopiei Timişoarei pe anul comun de la 
Hristos 1995, coord. Pr.Eugen Jurca, Ed. Arhiepiscopiei ortodoxe 
române a Timişoarei, Timişoara, 1995, 240 pp. 

10 Calendarul Arhiepiscopiei Timişoarei 2015, Coordonatori: 
preot Adrian Carebia şi preot Marius Florescu, Ed. Învierea, 
Arhiepiscopia Timişoarei, 2015, 176 pp. Acesta este primul an 
când Calendarul este tipărit doar cu partea de calendar şi de 
organizare, fără articolele obişnuite până acum. 

bănăţean în revista „Învierea”, sub titlul „Pe baricadele 
presei bisericești”!!. 

O contribuţie importantă la dezvoltarea mediei 
bisericești o au și cele câteva publicaţii parohiale care 
apar în cuprinsul Eparhiei, altele având o apariţie limitată 
în timp, datorită condiţiilor economice dificile!?. 

Pagina de internet a Arhiepiscopiei Timișoarei (www. 
mitropolia-banatului.ro) rămâne principala poartă de 
intrare în mediul virtual pentru Eparhie, fiind construită 
după tiparele obișnuite ale paginilor similare ale 
Patriarhiei şi eparhiilor și fiind actualizată permanent. 

După cum se cunoaște, la iniţiativa Preafericitului 
Părinte Patriarh Daniel, după întronizarea sa din anul 
2007, s-a dezvoltat întreaga componentă mass-media 
în Patriarhia Română. Așa a apărut primul cotidian 
ortodox din lume, „Ziarul Lumina”, tipărit și difuzat mai 
întâi de la București, apoi în aproape toate localităţile 
din ţară. La 4 octombrie 2010 se ivea întâiul număr al 
cotidianului „Ziarul Lumina” - ediţia de Banat':, în urma 
înfiinţării unei redacţii la Centrul eparhial din Timișoara, 
spre care se centralizează și acum corespondenţele de 
la Centrele eparhiale din Arad și Caransebeș'?. La ora 
actuală „Ziarul Lumina” ediţia de Banat este distribuit 


11 Mitropolit Nicolae Corneanu, Pe baricadele..., o.c.. Tot 
în anul 2000 apărea volumul Pe firul vremii. Meditaţii ortodoxe 
(Editura Jurnalul literar, 2000, 216 pp.), scris de acelaşi ierarh 
şi cuprinzând articolele semnate în revista „Jurnalul literar”, 

12 Parohiile Giarmata Vii, Birda, Lovrin, Lugoj Adormirea 
Maicii Domnului şi Invierea Domnului au o apariţie constantă 
a publicaţiilor parohiale. 

13 Pr. A. Carebia, Primul număr al ediţiei de Banat a cotidi- 
anului Ziarul Lumina, în, Învierea” anul XXI, nr. 20 (494), vineri 
15 octombrie 2010, p. 4. 

14 Raportul general de activitate al Arhiepiscopiei Timişoarei 
pe anul 2010, în Arhiva Mitropoliei Banatului (mai departe: 
AMB), fără cotă. 


zilnic la toate parohiile din Arhiepiscopia Timişoarei, 
însumând 8 pagini, la care se adaugă „Ziarul Lumina de 
Duminică”, însumând 10 pagini. Totodată, redacţia din 
Timişoara a cotidianului „Ziarul Lumina” colaborează cu 
toate sectoarele Centrului de presă „Basilica”al Patriarhiei 
Române, prin transmiterea de reportaje, interviuri, 
cronici și articole cuprinzând evenimente din viaţa 
bisericească eparhială. 

În cursul anului 2005 s-a înfiinţat studioul de radio 
„Învierea”, ale cărui emisiuni au fost difuzate mai întâi de 
studiourile Radio Reşiţa, Radio Timișoara și Radio Europa 
Nova Timișoara!'5. Începând cu anul 2009, studioul de 
radio „Învierea” colaborează - în vederea realizării de 
emisiuni, reportaje și documentare - cu postul de 
televiziune TRINITAS şi cu postul de radio TRINITAS ale 
Patriarhiei Române'f. Emisiunile realizate pentru radio 
TRINITAS de către studioul de radio „Învierea” cuprind 
informaţii din actualitatea eparhială, relatări de la diferite 
evenimente culturale și sociale din zonă, interviuri, 
muzică bisericească, uşoară și populară, ș.a. Ele sunt 
realizate de către redactorii de la Centrul eparhial, având 
colaboratori pe ierarhii din Mitropolia Banatului, 
personalul de la Centrele eparhiale, cadre didactice din 
centrele universitare și preuniversitare, clerici, monahi 
şi mireni implicaţi în diferite activităţi din viaţa publică 
şi socială. 

*Fragment din referatul susținut la Facultatea de 
Teologie ortodoxă din Arad, în ziua de marţi 28 aprilie 
a.c. 


15 Raportul general de activitate al Arhiepiscopiei Timişoarei 
pe anul 2005. 

16 Raportul general de activitate al Arhiepiscopiei Timişoarei 
pe anul 2009. 

PELERINAJ ÎN CAPADOCIA (FRAGMENT) 


Am vizitat tărâmul de basm și vis al Capadociei în 
toamna anului trecut, în zilele când toamna este la ea 
acasă şi când frumuseţea naturii te îmbie să o cunoşti și 
să te bucuri de ea. 

Am plecat de dimineaţă, în jurul orelor opt din faţa 
hotelului care mă găzduia, din zona Urgup, spre a vedea 
una dintre minunăţiile naturale aleTurciei. Niciodată nu aș 
fi crezut că voi ajunge și aici. Încet autocarul părăsește 
spaţiul complexului hotelier și se îndreaptă spre Parcul 
Arheologic Goreme din inima Cappadociei. Este un început 
de zi, cu cerul senin, de un albastru deschis, cu soare ce-și 
trimitea primele raze de căldură spre pământul 
capadocian... Pe măsură ce ne apropiem apar primele 
formaţiuni muntoase, curioase, bizare, care răsar din 
pământul golaș, cu găuri săpate în stânca de origine 
vulcanică, sub forme conice, uneori cilindrice, uneori izolate, 
ca apoi să apară înlănţuite, cu forme bizare, ca cele din 
basmele cu Feţi Frumoși și llene Cosânzene. De o parte și 
alta a şoselei, pe terenul auster cresc ierburi, arbuşti şi rar 
câte un pomişor, care contrastează cu albul- rozaliu al 
muntelui. Este un peisaj din altă lume, una selenară, cu 
creste ascuţite, cu multe „ochiuri” ce privesc înspre trecutul 
istoric al lumii. Şoseaua din beton, impecabilă, urcă și 
coboară sau merge lin printre aceste vestigii naturale, fiind 
înlocuită în unele porţiuni de piatră bazaltică, probabil 
pentru a împiedica alunecările în timpul iernii. 

De la microfon aud vocea ghidului, care ne salută încă 
o dată, în această dimineaţă pe pământul Capadociei, 
cu un salut de „Bun venit” pe tărâmul sfânt din această 
parte a Turciei și a lumii. Ascult şi notez, încredintându-mă 
că voi putea reţine cât mai mult din cele spuse. Ca 
urmare, sunt „ochi și urechi” după cum zice românul și 
încerc, în măsura în care voi reuşi să fixez pe pelicula 
aparatului fotografic cât mai multe instantanee din 
peisajele care în mersul lin al autocarului se perindă prin 
faţa mea. 

Așadar, rețin că istoria acestor ţinuturi se pierde în 
preistorie. Întreaga regiune a Capadociei se întinde pe sute 
de kilometri pătraţi și este o regiune muntoasă ce se găsește 
în partea de esta platoului Anatoliei. Cultura hitiţilor (2500- 
2000î.Hr.) datează din epoca bronzului târziu, când regiunea 
a fost cunoscută sub numele de Hatti. Cea mai veche 
denumire a numelui de Capadocia apare pe inscripţile ale 
celor doi regi -Darius şi Xerxes- din perioada Imperiului 
Ahemenid, ca făcând parte din Imperiul persan, cu numele 
de Katpatuka, ce în persana veche ("Ducha și Tucha”) 


Prof. MARIA TCACIUC BRĂTEANU 
Timişoara 


însemna „Ţara cailor frumoși” - ţinutul fiind recunoscut 
pentru creșterea și frumuseţea cailor. 

Există și precizarea că pe timpul hitiţilor purta numele 
de Cilicia. iar după inscripţiile elamite și akadienne, Kapta 
era partea silurilor iar Tuka era conducătorul lor sau chiar 
strămoșul lor. Se spune că sub regii persani ţinutul a fost 
împărţit, iar numele de Capadocia i-ar fi revenit doar 
provinciei interioare. 

Herodot a însemnat în scrierile sale că numele de 
Capadocia a fost dat de către perși, iar grecii i-au numit 
„sirieni” sau” albi -sirieni”. După hitiţi, asirienii ar fi ocupat 
zona (2000-1800 î.Hr.), ca apoi frigienii să o stăpânească 
până în anul 1250 î.Hr. Lidienii au fost supuși şi goniţi de 
persani ( în secolul 6 î.Hr.), Imperiul persan stăpânind-o 
până în anul 334 î.Hr. În anul 17 d.Hr. Capadocia a fost 
transformat în provincie romană. Istoria acestui ţinut a 
fost una zbuciumată, asemeni și altor teritorii. Este ştiut 
faptul că pe timpul lui Strabo capitala a fost la Cezareea, 
iar Capadocia a devenit un stat de sine stătător. În perioada 
romana regiunea a cunoscut o dezvoltare importantă 
(sfârșitul secolului al 2-lea începutul secolului al 3-lea)... 

În timp ce ascult și notez, de o parte şi alta a drumului 
apar tot mai multe formele ciudate de rocă și lavă 
aruncate de vulcani, unde craterele și terasele, cât și 
eroziunea vântului și a zăpezii au dat naştere la „formele 
capadociene” unice în lume. În acest tufvulcanic oamenii 
şi-au săpat locuri de refugiu, adăposturi, ascunzători, 
locuinţe, chilii, mănăstiri și biserici și un labirint de „orașe 
subterane”, care împânzesc întreaga Capadocie. 

Din punct de vedere religios, aici s-ar fi organizat 
printre primele biserici creștine. Pentru o bună perioadă 
de timp Capadocia a devenint un bastion al creștinilor. 
În perioada în care Asia Mică a devenit creștină, aici s-ar 
fi format prima comunitate creștină. Se spune că cei 
care erau persecutați pentru credinţa creștină s-au 
refugiat în ţinutul Capadociei. Astfel un număr mare de 
creştini au ajuns în Capadocia la finele secolului al 2-lea 
şi începutul secolului al 3-lea. Din secolul al 6-lea 
Capadocia a devenit un centru important pentru 
creştinism. Grupuri religioase au instituit aici viaţa 
monahală pentru mai bine de 1.000 de ani. 

În apropierea Muzeului Arheologic în aer liber- 
Goreme apar formele bizare ale stâncilor ce stau înșirate 
una, lângă alta sub formă de căciuli. 

Trecem pe lângă faimoasele stânci cunoscute sub 
numele de „ciuperci sau stânci cu pălărie, pe lângă alte 
stânci, care sunt folosite și acum drept locuinţe sau 

cărora, în timp, li s-au adăugat o anexă, un balcon de 
construcţie ceva mai modernă. 

Ajungem în faţa unui tuf vulcanic de culoare alb- 
gălbui, unde sunt fixate două indicatoare: unul ce indică 
locul de parcare și celălalt săgeata spre stânga, indicând 
intrarea spre Parcul-muzeu Goreme: "GOREME OPEN AIR 
MUSEUM”. 

Autocarul oprește pe dreapta şoselei și fotografiez 
prima locuinţă, unde vechimea zidurilor contrastează 
cu scaunele din plastic situate în spaţiul din faţa ei. 
Traversez șoseaua ce merge mai departe spre alte 
așezări capadociene și mă opresc la mica construcţie din 
lemn ce face corp comun cu peretele muntelui de 
culoare gălbuie. Fotografiez şi arunc o privire. În micul 
spaţiu, fără pretenţii deosebite, a fost amenajat un mic 
magazin, de unde se pot cumpăra ilustrate, mărgele, 
pliante, articole de îmbrăcăminte etc. 


Mă înrolez în șirul format pentru obţinerea unui tichet 
de intrare necesar vizitării Muzeului Arheologic în aer 
liber. De la intrare vizitatorul este întâmpinat de panourile 
explicative în limbile franceză, engleză , germană și turcă. 
Pășind pe dalele de piatră urc scările situate pe stânga, de 
unde se deschide panorama reliefului ciudat, cu „ochiuri” 
sfredelite în trupurile „stâncilor” de tuf vulcanic, cu uși 
joase, boltite și ochiuri situate până în vârful stâncii. Ajung 
la poalele acestui munte protejat la o distanță mică de 
un gard de sârmă cu stâlpișori metalici... La baza lui 
remarc un spaţiu larg, o scobitură, o deschidere, ce cred, 
nu a constituit doar intrarea principală, ci și locul în care 
a fost permisă adăpostirea animalelor. În partea stângă 
se văd numeroase scări săpate în rocă ce duc în spatele 
acestui „bloc“, ce pare un palat desprins din ilustrațiile 
cărţilor de povești. Mă opresc și imortalizez pe pelicula 
fotografică „imensul palat”. 

EDUCAȚIA COPIILOR, ÎN GÂNDIREA 
SFÂNTULUI IOAN GURĂ DE AUR 


Anul 2015 este pentru Patriarhia Română: Anul 
omagial al misiunii parohiei și mănăstirii azi și Anul 
comemorativ al Sfântului loan Gură de Aur și al marilor 
păstori de suflete din eparhii. De aceea, se cuvine să 
acordăm o atenţie deosebită misiunii educării copiilor 
așa cum a perceput-o Sfântul loan Gură de Aur cel care 
a fost unul din luminătorii familiei. 

Problema educării copiilor „n-a fost neglijată de marii 
didascăli (n.n. dascăli) ai Bisericii: sf. Vasile cel Mare (+ 397), 
sf.Grigorie al Nisei (+ c. 395), sf. Grigorie Teologul (+ 389-390), 
fericitul leronim (+ 42), fericitul Augustin (+ 430)”, dar 
niciunul dintre ei nu au acordat o așa mare importanţă 
precum a arătat-o Sf.loan Gură de Aur?. Cea mai importantă 
lucrare a Sfântului loan rămâne Despre creșterea copiilor, un 
tratat de educaţie al micilor creştini, și nu doar pentru timpul 
său, cât și pentru timpul nostru, deoarece,tema și abordarea 
Părintelui antiohian au fost reluate mai târziu de către 
părintele pedagogiei moderne, Jan Amos Comenius”?. 

Pentru Sfântul Părinte, copiii sunt darul lui Dumnezeu, 
„mângâiere foarte mare în stricăciunea survenită a morţii 
oamenilor [...] încât în locul celor care mor să învieze alții”?. 
Fiind darul lui Dumnezeu, ei trebuie să primească o 
educaţie creștină, pentru că „atunci când vor avea evlavie 
și iubire de Dumnezeu, se vor deosebi și în vița pământească 
prin virtuțile lor. Căci toți îl respectă și-l preţuiesc pe omul 
virtuos și bun, chiar dacă ar fi el cel mai sărac; dimpotrivă, îl 
scârbescși-lurăsc pecelrău, chiar dacă ar fielcel mai bogat”. 
lar educaţia creștină porneşte din momentul punerii 
numelui: „Să intre, așadar în casă numele sfinților prin 
numele ce se dau copiilor. Prin asta se educă nu numai 
copilul, ci și tatăl când vede că este tatăl lui loan, al lui Ilie 
saualuilacov'S pentru că,numele este un indiciu devirtute"”. 

1 D.Fecioru, Ideile Pedagogie ale Sf loan Hrisotom, Tipogra- 
fia Cărţilor Bisericești, București, 1937, p. 1. 

2 Ibidem, p. 1. 

3 Dorin Opriş, Dimensiuni creștine ale pedagogiei moderne, 
ediţia a III-a, ed. Didactică și Pedagogică, R.A., București, 2012, 
Dică cu loan Gură de Aur, Cuvinte de Aur, Nunta, familia 
și problemele lor..., p. 187. 

5 Idem, Problemele vieții, traducere de Cristian Spătărelu 
şi nica Filioreanu, ed. Cartea Ortodoxă/Egumeniţa, f.l., f.a., 
i = Sfântul loan Gură de Aur, „Despre creşterea copiilor” în 
Sfântul loan Gură de Aur, „Despre slava deșartă și despre 
creșterea copiilor” în Sfântul loan Gură de Aur, Despre Feciorie. 
Apologia vieţii monahale. Despre creșterea copiilor, traducere 
din limba greacă veche și note de Preotul profesor Dumitru 


Fecioru, ed. IBMBOR, București, 2007, p. 413. 
7 Ibidem, p.413. 


Prof. ALEXANDRU HRAB 

Trebuie să remarcăm că educaţia copiilor începe 
treptat, respectând particularităţile de vârstă, însă primul 
lucru pe care trebuie să-l facă părinţii, este să-l ducă pe 
copil de mic la biserică așa cum a făcut Sfânta Ana, mama 
lui Samuel:. Grija pentru biserică trebuie să rămână 
principala preocupare a părinţilor:„ Atunci cândîi trimitem 
la școală și ei știu că au răspunderi: să înveţe și să-și facă 
lecţiile. Aţa ar trebui să meargă și la biserică, ca la școală. 
Noi trebuie să-i ducem, nu să-i lăsăm pe mâna altora. Să 
mergem împreună și să ascultăm împreună slujba și apoi 
să le cerem să-și amintească ce-au auzit și ce au învăţat. 
Numai așa îi vom putea corecta ușor și pe nesimţite. Dacă 
și acasă copii vă aud tot timpul discutând ca niște creștini 
cu frica lui Dumnezeu și le daţi sfaturi bune, aceste seminţe 
vor de curând un rod bogat”. 

După mersul la biserică, urmează învățarea celui mic 
Sfânta Scriptură: „După ce copilul a crescut mai mare, 
spune-i și întâmplări care să-i sădească în suflet mai multă 
frică de Dumnezeu. Când mintea lui e încă fragedă nu-i pune 
lui astfel de poveri, ca să nu se sperie. Dar când este de 
cincisprezece ani, și chiar mai mult, să audă relatări de 
gheenă. Dar mai bine, când este de zece, optani și mai puţin 
chiar, să audă în toată amănunţimea istoria potopului, a 
Sodomei, istorisirile despre cele petrecute în Egipt, toate câte 
suntpline de pedepse trimise de Dumnezeu pentru oameni. 
Când crește mai mare, să audă istorisiri din Noul Testament, 
din timpul harului, istorisiri despre gheenă. Îngrădește-i auzul 
cu aceste relatări și cu altele nenumărate pe care le ai din 
propria ta experiență”. Învăţarea Sfintei Scripturi trebuie 
se fie îngrădită cu relatări din experienţa proprie a 
părinţilor, iar apoi cu cele două medicamente: postul și 
rugăciunea:„ Copilul trebuie să înveţe să postească, cel puțin 
dedouă ori pe săptămână, miercurea și vinerea [...] Copilul 
trebuie învățat să se roage cu căldură și cu cucernicie [...] În 
general să ne străduim să-i insuflăm caracterul unui om 
sfânt. Un copil care nici nu jură, nici nu vorbește urât, nu 
înjură și nu urăște, ci în loc de toate acestea postește și se 
roagă, va fi cu siguranţă un om foarte înțelept”. 

Este foarte clar că Sfântul loan acordă o importanță 
deosebită educării copiilor, arătându-le părinţilor prin 


8 Idem, Cuvinte de Aur, Nunta, familia și problemelelor. .., p.187. 

9 Idem, Părinţi, copii şi creșterea lor, culegere de texte 
patristice şi traducerea lor în neogreacă de leromonah Bene- 
dict Aghioritul, traducere din neogreacă: Zenaida Anamaria 
Luca, ed. Panaghia, f.a., f.l., p. 68. 

10 Idem,„Despre creşterea copiilor”..., p. 414. 

11 Idem, Părinţi, copii și creșterea lor..., pp. 116-117. 

comparaţie că sunt preocupaţi mai mult de alte lucruri 
neesențţiale decât de educaţia adevărată pe care o merită 
copiii: „Îi socotim de mai puţin preţ decât chiar vitele! Mai 
multă grijă avem de măgari și de cai decât de copii! Dacă 
ai un catâr, mare îţi e grija să găsești un vizitiu bun și 
priceput; să nu fie crud, hoț sau beţiv și să-și cunoască 
meseria. Dar când e vorba să căutăm un pedagog pentru 
sufletul copilului nostru, îl luăm la întâmplare pe cel dintâi 
venit. Și doar nu este o artă mai mare ca aceasta. Care artă 
poate fi egală cu arta de a educa sufletul copilului, de a-i 
forma mintea tânărului? Cel care practică această artă 
trebuie să fie mai priceput și mai talentat decât un pictor 
și decât un sculptor. Noi însă de arta aceasta nu neinteresăm 
deloc, ci urmărim numai un singur scop: să le fie instruită 
limba ca să ajungă buni oratori. Și aceasta o facem tot de 
dragul banilor. Nu le instruim limba ca să poată vorbi, ci 
ca să poată câștiga bani”'?. Foloasele pentru grija faţă de 
educarea copiilor se vor vedea atunci când părinţii vor 
ajunge la bătrâneţe pentru că cei educați corect și în frica 
de Dumnezeu vor avea grijă de bătrânețile părinţilor, iar 
ceilalți nu, ci vor fi durere pentru părinţii lor.'3. 

Sfântul loan nu le-a uitat nici pe acele familii care nu 
au primit copii, arătând că nu trebuie să pună „nașterea 
de copii nici pe seama împreunării cu soții, nici pe seama 


12 Idem,„Omilii la Matei” în Scrieri partea a treia, PSB 23, 
traducere, introducere, indici și note de Pr. D. Fecioru, ed. IBM- 
BOR, București, 1994, p. 695-696. 

13 Idem, Cuvintede Aur, Nunta, familia și problemelelor. . ., p.252. 


altui lucru, ci s-o atribuie Creatorului tuturor, Care din nimic 
a aduslaviaţă neamul omenesc și poate să-l îndrepte iarăși 
când se arată vreo neputinţă”! şi nici că aceasta este 
urmare a păcatului??. 

Ca mulţumire a grijii părinţilor față de ei, nici copiii nu 
trebuie să se arate mai prejos, ci și ei trebuie să le 
mulțumească arătându-le purtare de grijă până la sfârşitul 
vieţii: „Domnul lisus Și-a încredințat mama de pe cruce 
ucenicului Său. El ne-a învăţat în felul acesta că suntem 
datori a-i îngriji pe părinţii noștri până la ultima lor suflare”"S. 
lar prin calităţile lor trebuie „să se distingă prin cuminţenie 
și să fie lăudaţi de oameni și de Dumnezeu. Să înveţe să-și 
stăpânească stomacul, să stea departe de lux, să fie economi, 
iubitori și să înveţe să se conducă singuri”. 

Privită prin ochii Sfântului loan Gură de Aur, educaţia 
devine o poartă şi un drum spre împărăţia lui Dumnezeu. 
Altruismul, frica de Dumnezeu și încredințarea în ajutorul 
Lui, bunătatea şi evlavia împletite de rugăciune și 
deprinderea de citire a Sfintelor Scripturi împreună cu 
mersul la biserică sunt calităţile pe care trebuie să le 
însușească fiecare copil în familia sa. Doar așa și copiii 
vor ajunge să le mulțumească părinţilor, arătându-le 
purtare de grijă până la sfârșitul vieții. 


14 Ibidem, p. 192. 
15 Ibidem, p. 193. 
16 Idem, Părinţi, copii şi creșterea lor..., p. 10. 
17 Ibidem, p. 13. 

Omul zilelor noastre, crescut în concepţia științifică 
despre natură, viaţă și tehnică, gândește în categoria 
experienţelor și a cauzalităţii. Pentru el este moartea ca 
şi naşterea un eveniment al naturii; el poate fi uneori — 
din punct de vedere medicinal - amânat, dar, este, în 
cele din urmă, inevitabil. Ce stă înainte de naștere, sau 
mai exact: la zămislire și ce stă îndărătul morţii nu mai 
poate fi dovedit și se sustrage imaginaţiei noastre şi 
posibilităţii de a concepe; „moartea este moarte“ 

Ca urmare, în acest sistem de gândire şi concepţie 
despre viaţă şi lume învierea nu are niciun loc şi aparţine 
fie în domeniul speculaţiei, fie în cel al mitologiei. Din 
această pricină va trebui să ne ferim a considera învierea 
ca ceva ce ţine de gândirea subiectivă, unilaterală, 
superficială sau chiar lipsită de orice logică. 

Contrar acesteia, concepţia creştină arată că învierea 
lui lisus , ca şi făgăduinţa învierii tuturor în ziua de apoi, 
rămân în vigoare, şi se întâmplă datorită voii lui 
Dumnezeu, care aşează persoana omului în faţa Sa într-o 
nouă corporalitate, avându-și propria identitate, după 
ce moartea aparent a stins, a nimicit totul. Corpul celui 
înviat nu mai are materialitatea sa de odinioară; e 
de-ajuns dacă ne gândim cum trece lisus prin uşile 
încuiate (loan 20,19). 

Moartea n-a lăsat nimic din ce a fost omul pe pământ; 
pentru că, nu undeva în om stă puterea de a-şi păstra 
identitatea, ci exclusiv în credincioşia şi puterea lui 
Dumnezeu, Care păstrează pe om în memoria Sa şi-l 
cheamă din nou înaintea Sa. Viaţa nouă în eonul /veacul 
/ viitor va pune pe omul mântuit în prezenţa lui 
Dumnezeu, în nemijlocita Sa apropiere, aşa încât toată 
frumuseţea şi bucuria pentru acel timp este fără 
asemănare. Există pentru aceasta doar o singură paralelă, 
dar aceasta nu aparţine deloc istoriei omeneşti şi nici 
experienţei: creaţia. 

Mărturia biblică despre înviere recunoaşte moartea 
în toată grozăvia şi duritatea ei, ca distrugătoare a vieţii 
sufleteşti şi trupeşti, ca una prin care se stinge viaţa 
omului. Ba mai mult decât atât: chiar în această viaţă 
dacă omul este desprins / înstrăinat / de Dumnezeu, 
trăind în păcat, este nu doar ameninţat de moarte, ci se 
află literalmente / în sens propriu / în existenţa morţii 
(Coloseni 2, 13). În măsura în care moartea este în acest 
sens înţeleasă, se poate vorbi de o înviere la viaţă al cărei 
început de existenţă nouă - în credinţă şi prin credinţă 
- are loc acum şi aici. 

Însă “trezirea” la viaţă va fi un proces / procedeu / a 
cărui conţinut decisiv va consta în aceea, ca omul care a 


Preot GABRIEL CERNĂUȚEANU 
Freiburg - Germania 


murit, să fi primit mărturia Evangheliei lui Hristos, ca 
Domn şi Mântuitor, germene al vieţii celei noi, pentru ca 
prin această legătură a credinţei în Hristos, să ia ființă 
viaţa cea nouă. Este vorba aici de un act divin, care constă 
doar în singura şi unica putere a lui Dumnezeu. Această 
viaţă nouă - prin înviere - poate fi sperată şi cerută prin 
rugăciune de către om, în credinţă, dar nu poate fi nici 
planificată şi nici organizată, indiferent ce metode am 
folosi, deoarece ea se află în mâna lui Dumnezeu. Hristos, 
Cel înviat, care este“Calea, Adevărul şi Viaţa” este Singurul 
şi Unicul care poate hotărî asupra destinului nostru. Cel 
care merge pe calea credinţei se află deja aici pe pământ 
în lumina puterii lui Hristos, Cel înviat. Cel credincios face 
experienţa duhovnicească, având convingerea că 
învierea este mai mult decât un eveniment istoric: prin 
Hristos Cel înviat, moartea nu mai este punctul final al 
existenţei omului, puterea răului, a păcatului, a fost 
învinsă şi nu mai poate despărţi pe om de Dumnezeu. 
De asemenea, cel credincios, care a trăit experienţa 
puterii lui Dumnezeu ştie şi aceea, că, lui Hristos-Domnul 
nu Îi este imposibil să cheme / să readucă / la viaţă 
oameni, care au murit, chiar dacă elementele din care 
au fost alcătuite trupurile lor, s-au descompus, dându-le 
trupuri noi, transfigurate. 

Asta înseamnă, că omul creat de Dumnezeu nu poate 
fugi de la faţa lui Dumnezeu, fie printr-un anume mod 
de gândire, fie prin sinucidere: “Unde mă voi duce de la 
Duhul Tău şi de la Faţa Ta unde voi fugi?” (Psalmul 138, 
7). Cel creat — omul - stă tocmai de aceea într-o directă 
responsabilitate faţă de Creatorul său. Acesta / Dumnezeu 
/ însă este Cel, Care încă aici / pe pământ / şi acum îi oferă 
omului pe Cel Răstignit, ca prin puterea învierii Lui să 
împace pe om cu Dumnezeu. 

Numai această putere ne poate duce la înviere şi la 
mântuire. Aici se potrivesc cuvintele Sfântului Apostol 
Pavel adresat creştinilor din Corint: “Unora, adică, 
mireasmă a morţii spre moarte, iar altora mireasmă a 
vieţii spre viaţă” (II Corinteni 2,16). 

În vestea cea bună despre înviere, graniţele experienţei 
noastre între naştere şi moarte sunt surpate. Se facilitează 
/ se înlesneşte / astfel creştinilor privirea dincolo de toate 
incertitudinile şi fragmentările realităţii imanente, 
deschizându-se larg orizontul către plinătatea dreptăţii 
dumnezeieşti. “Şi iată, Doamne, Tu Le-ai cunoscut pe 
toate şi pe cele din urmă şi pe cele de demult; Tu m-ai 
zidit şi ai pus peste mine mâna Ta. Minunată este ştiinţa 
Ta, mai presus de mine; este înaltă şi n-o pot ajunge” 
(Psalmul 138, 5-6) 

IISUS HRISTOS - 


A te lăsa în mâinile lui Hristos - iată eliberarea, 
mântuirea, sănătatea, viaţa.“Ascultătorul toată nădejdea 
și-a pus-o în Dumnezeu și de aceea sufletul lui totdeauna 
este în Dumnezeu, și Domnul îi dă harul Său, iar harul 
învață sufletul tot binele și-i dă puterea de a rămâne în 
bine.” (Sfântul Siluan Atonitul - Despre Ascultare ). 

Asemenea Sfântului Pavel ajungem și noi la durerea 
întâlnirii cu adânca noastră neputinţă, cu slăbiciunea 
care se face boală în viaţa noastră. "Căci nu fac binele pe 
care îl voiesc, cirăulpe care nu-l voiesc, pe acela îl săvârșesc.” 
(Rm 7,19) lar răul acesta pe care îl săvârșim devine întru 
noi izvor de întuneric, resemnare, prin el pierdem 
entuzismul tinereţii, speranța de a înmulţi binele și 
bucuria, fericirea de a trăi frumos cu Dumnezeu. De ce 
e oare firesc să fim oameni “normali”, oameni obosiţi, 
aplatizaţi, obișnuiți cu răutatea din ei şi din ceilalți, 
oameni atenţi mai întâi de toate la ei înşişi, la viaţa lor, 
familia lor, nevoile lor? 

Chiar creștini fiind ne spovedim adesea dorind să ne 
curățăm inima, deşi suntem conștienți că o vom umple 
din nou de păcat. Dorim ori să trăim ascetic pentru a nu 
mai cădea, ori să cădem și să ne mulțumim cumva cu 
starea aceasta. 

Căderea cel mai adesea o înţelegem ca fiind legată 
de cele ale trupului, dar nu este ea mai ales legată de 
lipsa de iubire? Nu e oare cel mai adânciad să nu iubești, 
să bârfeşti, să te superi pe omul de lângă tine, să ţii minte 
răul? Ne luptăm cu noi înşine spre a fi mai curaţi, mai 
morali dar rămânem epuizați de iubire, de acea iubire 
dumnezeiască care iartă răul, care are puterea de a vedea 
binele acolo unde predomină răutatea și meschinătatea. 

Suntem prea adesea săraci, dar cu o sărăcie care nu 
e pe placul lui Dumnezeu, :.. de la cel ce nu are, și ce i se 
pare că are se va lua de la el..." (Lc. 8, 18) Suntem săraci 
de a ne lăsa în mâinile Domnului Hristos, de a sta în 
iubirea Lui. Creștinismul nu este mai întâi de toate o cale 
de nevoinţă, o religie, o ideologie, o teorie, o alegere, o 
ocupaţie, un exerciţiu ascetic, un domeniu în care să faci 
performanţă, un răspuns la problemele imediate ale 
vieţii, un loc în care să te rog. Ci este descoperirea deplină 
a Adevărului, este viața în Dumnezeu și cu Dumnezeu, 
este iubirea Preasfintei Treimi, este descoperirea de a fi 
iubiţi și doriţi de Tatăl, Ziditorul a toate care ni l-a dăruit 
nouă pe Unicul Său Fiu prin care și întru care am fost noi 
înşine creaţi. Care s-a făcut om pentru noi spre a ne face 
pe noi una cu El cel ce este Cuvântul lui Dumnezeu, 
Dumnezeu din Dumnezeu, spre a revărsa în fiinţa noastră 
Duhul Său cel Sfânt, lubirea, Lumina și Veșnicia, ca uniţi 


MÂNTUITORUL 

fiind de Dumnezeu să trăim în dragoste și frăţietate unii 
cu alţii spre a moşteni Împărăţia cea pregătită nouă de 
la întemeierea lumii. Creștinismul este lisus Hristos, 
Dumnezeu făcut om spre a unii întru sine neamul 
omenesc. lubire. lubire. lubire. Viaţă în Dumnezeu. 

Unde este loc de plictiseală, de delăsare, de necredinţă, 
de răutate, de obișnuință a unei vieți trăite fără 
Dumnezeu? Noi creştinii suntem chemaţi la a fi minunați. 

Și e greu... suntem slabi şi răi, dar calea nu suntem 
noi, calea este lisus Hristos. Cu cât ne lăsăm mai mult în 
mâna Lui cu atât vom fi mai plini de Domnul și mai fericiţi, 
mai fericiţi chiar în mijlocul durerilor, necazurilor, ispitelor, 
căderilor, problemelor. 

Calea cea mică a Raiului este Domnul. Calea cea lungă 
oricât ar fi de plină de nevoinţe și merite nu poate duce 
la Dumnezeu pentru că este începută, centrată și 
continuată pe noi înşine. În loc să bem apă din izvorul 
mântuirii, ne săpăm puțuri mincinoase ce ne adapă cu 
stricăciunea din noi. 

"Oricine bea din apa aceasta va înseta iarăşi; Dar cel ce 
va bea din apa pe care i-o voi da Eu nu va mai înseta în 
veac, căci apa pe care i-o voi da Eu se va face în el izvor de 
apă curgătoare spre viaţă veşnică."(In. 4, 13-14) 

Domnul lisus ne făgăduieşte cu adevărat că dacă vom 
sta lângă El, dacă îl vom căuta pe EI, dacă ne vom 
împărtăși cu El, dacă vom privi și săruta Sfântul său Chip, 
dacă vom citi Scripturile care îl cuprind și îl vestesc pe 
EI, dacă ne vom ruga Lui, dacă ne vom lăsa purtaţi de El, 
atunci pururea viața noastră va fi scăldată de Duhul Sfânt. 
“Cei mândri și de sine ocârmuiţi nu lasă harul să vieze în ei 
și de aceea niciodată nu au pace sufletească, dar în sufletul 
celui ascultător ușor pătrunde harul Sfântului Duh și-i dă 
bucurie și odihnă. Toţi caută odihnă și bucurie, dar puţini 
știu unde se află acea bucurie și odihnă și ce trebuie pentru 
aajunge la ea. lată, de treizeci și cinci de ani văd un monah 
care totdeauna este cu sufletul vesel și cu faţa plăcută, 
măcar că este bătrân. lar aceasta fiindcă iubește ascultarea 
și și-a dat sufletul voii lui Dumnezeu, și nu are grijă de nimic, 
ci sufletul său a iubit pe Domnul și vede pe Dânsul; (Sfântul 
Siluan Atonitul - Despre Ascultare) 

A-ţi da sufletul voii lui Dumnezeu. “Fii mie Dumnezeu 
apărător și casă de scăpare ca să mă mântuiești. Că puterea 
mea și scăparea mea ești Tu și pentru numele Tău mă vei 
povăţui și mă vei hrăni. În mâinile Tale îmi voi da duhul 
meu; izbăvitu-m-ai, Doamne, Dumnezeul adevărului.” (Ps. 
30,2-3,5) 

“Sufletul meu în mâinile Tale este pururea și legea Ta 
n-am uitat” ( Ps. 118, 109) Dorind după Dumnezeu, 

privind la Domnul Hristos, chemând spre a se sălășlui 
întru noi Duhul Sfânt vom plini Legea Cuvântului, vom 
fi vindecaţi căci întru noi va lucra Domnul. Domnul lisus 
Hristos dorește să fim ai Lui. Cum oare vom putea trăi 
aceasta în viaţa noastră de zi cu zi? Eu cred că printr-o 
simplă neîncetată rugăciune. Adică ori de câte ori ne e 
greu, ne e bine, avem nevoie de ceva, suntem ispitiţi, 
cădem, împlinim lucrări minunate, suntem bucuroși, 
trebuie să luăm decizii importante, suntem înaintea 
prânzului sau a cinei, ne pregătim să mergem la biserică, 
am luat Biblia să citim, suntem înaintea Sfântului Potir 
spre a ne împărtăși, oricând și oriunde să chemăm 
Numele Domnului, să punem înaintea Lui momentul 
vieţii noastre. Doamne lisuse, uite viața mea, uite bucuria 
mea, uite dorința mea, uite păcatul meu, uite ce gândesc, 
ce vreau, ce sper, ce fac, ce sunt. Doamne lisuse uite-mă. 
În mâinile Tale încredinţez fiinţa mea întreagă. Eu sunt 
alt Tău, fii cu mine!” 

Să ne spovedim, căutând viața cu Dumnezeu. Să știm 
că suntem slabi dar căutăm mântuirea. Să ne spovedim 
înaintea preotului ca și bolnavul înaintea medicului, 
alergând mereu la medicament fără să ne temem de 
Vindecătorul nostru. Domnul ne ştie aşa cum suntem și 
ne vrea pe noi toți. Cred că secretul unei vieți împlinite 
este să nu ne dezlipim de lisus, orice ar fi. 

” Dacă Dumnezeu e pentru noi, cine este împotriva 
noastră? El, Care pe Însuși Fiul Său nu L-a cruțat, ci L-a dat 
morții, pentru noi toţi, cum nu ne va da, oare, toate 
împreună cu EI? Cine va ridica pâră împotriva aleșilor lui 
Dumnezeu? Dumnezeu este Cel ce îndreptează; cine este 


Cel ce osândește? Hristos, Cel ce a murit, și mai ales Cel ce 
a înviat, Care și este de-a dreapta lui Dumnezeu, Care 
mijlocește pentru noi! Cine ne va despărţi pe noi de iubirea 
lui Hristos? Necazul, sau strâmtorarea, sau prigoana, sau 
foametea, sau lipsa de îmbrăcăminte, sau primejdia, sau 
sabia? Precum este scris: „Pentru Tine suntem omorâţi 
toată ziua, socotiți am fost ca niște oi de junghiere“ Dar în 
toate acestea suntem mai mult decât biruitori, prin Acela 
Care ne-a iubit. Căci sunt încredinţat că nici moartea, nici 
viaţa, nici îngerii, nici stăpânirile, nici cele de acum, nici 
cele ce vor fi, nici puterile, nici înălțimea, nici adâncul și 
nicio altă făptură nu va putea să ne despartă pe noi de 
dragostea lui Dumnezeu, cea întru Hristos lisus, Domnul 
nostru.” (Rm, 8, 31-39). 

Să îndrăznim cu adevărat! Să fim mereu cu Domnul 
lisus, iată nevoinţa noastră. "Deci au zis către El: Ce să 
facem, ca să săvârșim lucrările lui Dumnezeu? lisus a 
răspuns și le-a zis: Aceasta este lucrarea lui Dumnezeu, ca 
să credeţi în Acela pe Care EI L-a trimis.” ( In. 6, 28-29). 

” Și lisus, strigând cu glas tare, a zis: Părinte, în mâinile 
Tale încredințez duhul Meu. Și acestea zicând, și-a dat 
duhul” ( Lc. 23, 46). 

lată ascetica creștină, iată viața noastră. În Hristos 
suntem fii ai Tatălui, călăuziți cu adevărat de Duhul Sfânt, 
una cu frații și surorile noastre, făpturi de Dumnezeu 
zidite, întru iubire, lumină, bucurie și nesfârşită viaţă. Să 
ne lăsăm în mâinile Domnului lisus. Din moarte și durere, 
din încercare și păcat, din răutate și slăbiciune, din lipsa 
iubirii și din întunecime vom fi înviaţi. Sufletul nostru va 
cunoaște pe Domnul lisus. 

Pr. prof. univ. dr. Sorin Cosma, 


SPIRITUALITATE ŞI MISIUNE CREŞTINĂ ÎN 


CONTEXTUL ACTUAL, 
Editura Universităţii „Aurel Vlaicu”, Arad, 2013, 414 pp. 


Editura Universităţii „Aurel Vlaicu” din Arad a fost 
îmbogăţită cu o nouă lucrare de referință în domeniul 
Teologie Ortodoxă, lucrare semnată de unul dintre cei 
mai prolifici profesori de teologie morală și spiritualitate 
din Biserica noastră: părintele profesor Sorin Cosma. 
Lucrarea este apărută cu binecuvântarea Preasfințitului 
Părinte Episcop Dr. Lucian Mic, al Caransebeşului. Distins 
preot, profesor de teologie, formator de formatori mai 
bine de jumătate de secol la catedra Şcolilor de Teologie 
din Mitropolia Banatului, părintele profesor Sorin Cosma 
ne oferă în mod sistematic și responsabil o lucrare de 
teologie morală, bioetică, spiritualitate și misiune 
creștină, în duhul și metoda teologică aTradiţiei Bisericii 
Ortodoxe, aşa cum a fost aceasta asumată și transmisă 
de marii profesori ai învăţământului teologic românesc. 
Volumul de faţă, reunește o parte din studiile publicate 
în diferite reviste de teologie, revizuite și adăugite și este 
dedicat cu recunoștință postumă eruditului profesor de 
morală și spiritualitate ortodoxă, Mitropolit Dr. Nicolae 
Mladin, cu prilejul comemorării centenarului naşterii sale. 

Un omagiu ce reprezintă un punct de reflecţie 
profundă asupra contribuţiilor Mitropolitului Nicolae 
Mladin la dezvoltarea Teologiei Morale în Teologia 
Ortodoxă Română şi un bun prilej de a identifica 
continuitatea metodei sale de aprofundare teologică în 
contextul actual al învăţământului teologic românesc. 
Părintele profesor Sorin Cosma, păstrează și 
contextualizează în această lucrare metoda teologică, 
sobrietatea şi expunerea sistematică a distinsului Profesor 
și Mitropolit Nicolae Mladin structurată triadologic- 
hristologic-eclesiologic în duhul Tradiţiei Răsăritene, 
permanent conectată la provocările multiple ale lumii 
în care lisus Hristos este mărturisit. 

Tematica abordată și analizată în această lucrare este 
foarte variată, autorul încercând să surprindă într-un 
demers cât mai complet și aprofundat, întreaga 
problematică actuală a omului căzut în păcat și patimi, 
precum și răspunsul Bisericii Ortodoxe. Volumul 
debutează cu centrarea misiunii ortodoxe în dimensiunea 
pnevmatologic-experimentală a Bisericii, prin care 
lucrarea Treimii rămâne permanent activă în om și 
creaţie. În contextul lumii postmoderne, cu tendinţele 
ei centrifuge și fărâmițarea umană, ca și consecinţă a 
hiperindividualismului și a exacerbării patimilor, părintele 


Preot prof. univ. dr. CRISTINEL IOJA 


Preşedintele Senatului Universităţii „Aurel Vlaicu”din Arad 


Sorin Cosma ne aminteşte despre autenticitatea naturii 
umane, restabilită prin înnoirea firii în har și convertirea 
mișcărilor iraționale ale omului în virtuţi, cu implicaţii 
profunde în imediatul cotidian, socio-cultural. Din 
perspectiva cultivării virtuţilor și a indicării sensului 
umanului ajuns la desăvârșire prin împlinirea poruncilor 
şi participarea la viaţa Preasfintei Treimi, descoperite în 
lisus Hristos, autorul — într-un context idolatru, dominat 
de instincte, patimi și erotism - precizează cu un stil 
pedagogic și teologic specific marilor noștri profesori de 
teologie, sensul şi dinamismul iubirii în misiunea și 
spiritualitatea Bisericii. 

Concizia ideilor, sistematizarea unei problematici 
vaste, cu implicaţii variate și profunde pentru transmiterea 
ethosului Bisericii în contemporaneitate, îndemnul 
pentru asumarea și cultivarea valorilor spiritualităţii 
ortodoxe, îl menţin și confirmă pe părintele Sorin Cosma 
în congenialitate cu metoda teologică promovată de 
Profesorul și Mitropolitul Nicolae Mladin, deşi diferenţele 
contextuale privind anumite problematici abordate și 
analizate, sunt evidente. Șirul temelor cu implicaţii 
imediate în viaţa personală și socială continuă cu analiza 
complexă a termenului de philia, autorul accentuând, 
într-o lume a dezbinărilor și disoluţiei spiritual-umane, 
importanţa prieteniei și a solidarităţii umane. 
Problematica deosebit de complexă a suicidului și 
atitudinea Bisericii vis-a-vis de aceasta, precum și 
variatele aspecte teologice, morale și spiritual-umane 
ale recunoștinței nu sunt ocolite, ci asumate și decriptate 
într-un stil sobru și responsabil. 

O bună parte a temelor abordate au un profund 
caracter interdisciplinar, de genul Teologie Morală- 
Bioetică-Psihologie, fapt ce arată capacitatea autorului 
de a teologhisi nu numai în duhul și cu metoda 
profesorilor de morală de altădată, ci și în contextul lumii 
actuale, racordându-se la ultimele provocări pe care 
biotehnologiile, filosofiile utilului și plăcerilor, dublate 
de o fulminantă dezvoltare tehnică, le ridică la adresa 
omului, misiunii şi spiritualităţii ortodoxe. Înainte de a 
aborda probleme complexe precum avortul, 
homosexualitatea, euthanasia, transplantul de ţesuturi 
şi organe, bolile cu transmitere sexuală, toxicomania, 
ingineria genetică, clonarea procrearea medical asistată, 
autorul precizează cu forţă teologică și pedagogică, 

legitimitatea familiei creștine, indisolubilitatea căsătoriei, 
dimensiunea eclesial-ascetică a vieţii umane cu accentul 
pe post și rugăciune. 

Astfel, lucrarea părintelui Sorin Cosma se prezintă ca 
un veritabil reper teologic-misionar, indispensabil celor 
ce doresc să aprofundeze temele centrale ale spiritualităţii 
ortodoxe din perspectiva celor mai actuale provocări și 
interogaţii ale lumii. Acestei lucrări nu-i lipseşte nici 
argumentaţia, nici duhul, nici problematizarea, nici 
soluţiile, nici interogaţiile, nici răspunsurile, după cum 
nu-i lipsește nici curajul autorului de a mărturisi într-o 
lume secularizată şi globalizată adevărul vieţii omului 
descoperit odată pentru totdeauna în lisus Hristos. Prin 


această lucrare, părintele profesor Sorin Cosma și-a adus 
încă o dată o contribuţie decisivă la elaborarea unei 
viziuni misionare şi duhovnicești, centrate vertical în 
Tradiţia Răsăritului creștin şi întrupate în inima unei lumi 
ce îşi aşteaptă personal-comunitar permanent înnoirea 
în Hristos și Biserică. 

Această lucrare ne întărește convingerea că Biserica 
Ortodoxă are resurse inepuizabile pentru a da fiecărei 
epoci istorice răspunsurile permanent valabile privind 
sensul omului și al creaţiei, ridicând din „inima de foc”a 
ei, preoţi, profesori și oameni responsabili de mărturisirea 
Evangheliei lui lisus Hristos în lume. Unul dintre aceștia 
este părintele profesor Sorin Cosma! 

CATEDRALA DIN TIMIŞOARA — ALTAR DE JERTFĂ 
IN DECEMBRIE 1989 


Catedrala din Timişoara - cea mai mare catedrală 
ortodoxă dinţară - a fost și a rămas o mândriea bănăţenilor, 
templu al spiritualităţii creștine și locul unor importante 
evenimente din istoria Banatului. Pentru locuitorii judeţului 
Timiș și mai ales pentru cei ai municipiului de pe Bega, 
catedrala reprezintă kilometrul O al Banatului. Era dificil să 
te afli în centrul orașului și să reziști impulsului firesc pentru 
orice creștin de a-i trece ușile sau măcar de a-ţi purta pașii 
prin faţa impunătorului monument arhitectonic. 

Cu siguranţă, Nicolae Ceaușescu avea oaltă percepţie 
deoarece a evitat cu înverşunare să se întâlnească cu 
timişoreni în acest spaţiu. Deși în perioada 1968-1988 a 
vizitat Timişoara de 12 ori niciodată nu s-a aflat în zona 
Catedralei, chiar dacă aici era zona centrală a orașului. 
Cunoșteau acest lucru și timişorenii şi de aceea, nu 
întâmplător, zona catedralei a fost atât locul unor aprige 
acţiuni de protest împotriva regimului ceaușist, cât și 
altarul de jertfă și speranţă pentru mii de demonstranți. 
În faţa Catedralei, în decembrie 1989, vor fi ucişi 15 
protestatari și alţi 39 vor fi răniţi prin împuşcare. 

În seara zilei de 16 decembrie, prima zi de confuntări 
deschise cu forţele represive, grupuri de timişoreni, după 
primul atac al sediului Comitetului Judeţean PC.R., s-au 
regrupat în Piaţa Maria. După orele 23,15, pe fondul stării 
de apatie create în zonă , Sorin Oprea, mecanic la 
Electrometal Timișoara,! ia iniţiativa constituirii unei coloane 
de protestatari care să se îndrepte spre Catedrală:,Era târziu, 
se apropia miezul nopţii și, pentru că nu mai existau scutieri 
și pompieri, «obiectele» urii noastre, se instalase un fel de 
apatie. Atunci, încercând să mă folosesc de bicicletă ca de 
podium... am încercat să mă fac auzit: «Oameni buni, să 
mergem la Catedrală. Acolo vom fi în siguranţă, nu ne va 
face nimeni nimic! Și ce să făceam în continuare o să vă 
spun acolo»? Spera Oprea să strângă în acea noapte 10.000 
de timişoreni pentru a se deplasa pe străzile orașului „ca 
nişte oameni liberi spunându-ne păsurile, exprimându-ne 
nemulţumirile și revolta, cerându-ne drepturile” 

Celor peste 700 de protestatari adunaţi în faţa 
Catedralei, Sorin Oprea le-a cerut să revină mereu, în 


1 Miodrag Milin, Timișoara 15-21 decembrie 89, Timişoara, 
1990, p. 36(în continuare: Miodrag Milin, Timișoara 15 — 21 
decembrie,89...) ; vezi și Timișoara 16-22 decembrie 1989, Timi- 
șoara, Edit. Facla, 1990, p. 60 

2 Mărturia lui Sorin Oprea în Titus Suciu, Lumea bună a 
balconului, Ediţia a II-a, București, Edit. Institutului Revoluţiei 
Române, 2008, p. 178-179 (în continuare: Titus Suciu, Lumea 
bună...) 

fiecare zi, inclusiv a doua zi, la orele 10,00, în faţa lăcașului 
sfânt, pentru că doar uniţi vor putea să facă faţă aparatului 
represiv mobilizat de conducerea centrală și locală a 
partidului. Realizând că numărul celor adunaţi era prea 
mic, demonstranţii au hotărât să pornească spre 
Complexul Studenţesc, pe traseul: Catedrală, Piaţa 
Operei, Liceul,„Miu', podul Michelangelo, pentru a solicita 
participarea studenţilor. 

În faţa Operei, Oprea s-a ridicat pe soclul unui stâlp și 
i-a îndemnat pe cei prezenţi să nu se împrăştie și să aibă 
încredere în victorie. Scandând lozinci împotriva regimului 
şi distrugând toate materialele de propagandă comunistă 
întâlnite în cale -— fără a sparge nici o vitrină - coloana 
ajunsă în Complexul Studenţesc numără în jur de 5000 
de timișoreni:, N-am intrat în întreprinderi ori case, nu am 
scos pe nimeni din pat, noi doar i-am «adunat» pe cei de 
pe străzi, reușita noastră fiind asigurată, cred eu,de faptul 
că eram un grup compact și scandam lozinci, că păream 
inși care știam ce vrem și inspiram încredere”? 

Ajunşi în Complexul Studenţesc, Oprea s-a urcat pe 
platforma unui transformator I.R.E.T. și le-a cerut studenţilor 
să li se alăture. Chiar dacă numărul studenţilor ieșiţi din 
cămine nu a fost mare, acţiunea de a veni în Complex a 
fost inspirată, deoarece acolo s-a făcut joncţiunea cu 
demonstranţii veniţi de pe Calea Buziașului și Girocului. 
Sorin Oprea, liderul informal al serii de 16 decembrie își 
amintește cu emoție despre acest moment:,Nu peste mult 
timp am trăit momente de neuitat. Venind pe strada Cluj, 
membrii unui grup de 3000, poate 4000 de persoane, s-au 
«împrăştiat» printre noi... Îmbrăţişări, entuziasm, fericire, 
optimism... Ceva de nedescris."4 

După contopirea celor două coloane, Oprea a propus 
să se deplaseze, din nou, spre Catedrală pentru a solicita 
sprijinul mitropolitului Nicolae Corneanu pentru un dialog 
cu autorităţile locale. Coloana a pornit, ordonat, spre Liceul 
„lon Vidu” și de acolo spre podul Michelangelo. La intrarea 
pe strada Cluj, două autotunuri de pompieri, venind dinspre 
pod, au încercat, din viteză, să-i împrăştie pe demonstranți, 
dar chiar în acel moment, un troleibuz s-a interpus între 
mulţime și autotunuri, parând jetul de apă. Drumul spre 
Catedrală este descris de Viorel Sasca:,În cursul deplasării 
spre Piaţa Operei s-a dat foc la lozincile comuniste. Pe 
porţiunea dinspre podul Michelangelo și Piaţa Operei s-a 
scandat pentru prima oară «Jos comunismul». În coloană 


3 Ibidem, p. 180 
4 Ibidem, p. 181 

erau oameni de toate vârstele, majoritatea, totuși, tineri. 
Se aflau destule femei, fete și copii. Acte de vandalism nu 
am observat, cu excepţia spargerii geamurilor de la un 
cămin. Două fete de lângă mine l-au îndemnat pe un 
adolescent să spargă geamurile de la Librăria «Eminescu»,ca 
să ardă operele lui Ceaușescu. l-am temperat spunându-le 
că noi nu trebuie să distrugem.” 

După miezul nopţii coloana de demonstranți ajunge 
în faţa Catedralei, unde cei aproximativ 10000 de 
manifestanți au cântat „Hora Unirii” și „Deşteaptă-te, 
române!”şi au scandat lozinci împotriva regimului comunist 
şi a lui Ceaușescu.5,„Acolo, în faţa lăcașului lui Dumnezeu, 
am înţeles că nu există loc pe lume mai potrivit unde 
sufletele obosite de nedreptăţile vieţii să-și găsească 
alinare, consemna mai târziu profesorul Costel Balint. 

Coloana de la Catedrală s-a împărţit în două. 
Majoritatea s-a urcat pe treptele Catedralei sau a rămas 
pe platoul din faţă, iar o altă parte s-a așezat în faţa 
cordonului de militari şi milițieni cu căști și scuturi care 
blocau strada între Comitetul Municipal de Partid şi 
cinematograful „Capitol. „Observând intenţia grupului 
desprins din coloană, toţi cei care se aflau în faţa 
Catedralei, și în special Sorin Oprea, au insistat ca să nu 
se încerce ruperea cordonului de scutieri pentru a se 
evita orice fel de incidente”, mărturisește loan Gheorghe 
Bîndariu.* După încercarea eșuată de a trage clopotele, 
„ca să știe lumea că se întâmplă ceva!” Sorin Oprea, 
împreună cu 5-6 protestatari, constituiți într-un gen de 
comitet de iniţiativă, au hotărât să se deplaseze spre 
cartierele dens populate: Circumvalaţiunii, Calea 
Aradului, Calea Lipovei pentru a chema și alţi timişoreni 
şi apoi, cu efective sporite a se reîntoarce la Catedrală. 
Anunţul traseului pe caretrebuia să se deplaseze coloana 
l-a surprins pe doctorul Opriș:„Mie mi se părea imprudent 
să anunţi aşa ceva cu voce tare, traseul pe care urma să 
mergem, pentru că precis auzeau și milițienii care ne-ar 
fi putut organiza o ambuscadă. Totuși mulţimea a pornit. 
Am luat-o și eu spre trotuarul dinspre Expres [Restaurant 
Autoservire „Expres”- n.n.], unde era o stivă cu sicle de 
citro. Unii s-au îndreptat spre stivă, dar, văzând că sticlele 
erau goale, au trecut mai departe.* 

La orele 1,50, coloana plecată de la Catedrală s-a 
împărţit în două, o parte s-a îndreptat spre Piaţa Maria, 
iar cealaltă parte pe Bulevardul Politehnicii, Piaţa Horaţiu 


5 Mărturia lui Viorel Sasca în Miodrag Milin, Timișoara în 
revoluție și după,Timişoara, Edit. Marineasa, 1997, p.44 (în con- 
tinuare: Miodrag Milin, Timișoara...) 

6 Dumitru Tomoni, Catedrala ortodoxă în decembrie 1989, 
o problemă controversată a Revoluţiei din Timișoara? în „Histo- 
rica', Craiova, an IX, nr. 1/2011, p. 58 

7 Costel Balint, 1989 Timișoara în decembrie, Timișoara, 
Edit. Helicon, 1992, p. 16 

8 Mărturia lui loan Gheorghe Bindariu în Decembrie 1989. 
Mărturii, Ediţie îngrijită de Miodrag Milin şi Adrian Kali, Timi- 
şoara, Edit. Mirton, 2008, p. 40. 

9 Mărturia lui Dan Ştefan Opriș în Miodrag Milin, Timi- 
șoara..,p. 34 


și Bulevardul Republicii.'%, spre cartierele dens populate: 
Circumvalaţiunii, Calea Aradului, Calea Lipovei pentru a 
chema şi alţi timişoreni şi apoi, cu efective sporite a se 
reîntoarce la Catedrală. În conştiinţa multora Catedrala 
era locul ce insufla siguranţă şi încredere în izbânda 
acţiunii începute împotriva unui regim ateu şi opresiv. 

De aceea, a doua zi, în 17 decembrie,„cea mai cumplită 
zi din istoria orașului Timișoara”!!, catedrala a fost una 
dintre zonele fierbinţi ale orașului asediat de forţele 
represive. În jurul orei 15, sute de demonstranți s-au 
adunat în faţa Catedralei scandând lozinci: „Libertate!”, 
„Democraţie!”,,„Alegeri libere!”,Jos dictatorul! etc. O parte 
dintre cei adunaţi s-au deplasat spre cordonul de militari 
dotați cu scuturi și căști, aflaţi pe carosabil în faţa Primăriei 
municipiului Timișoara. Apropiindu-se la o distanţă destul 
de mică, au intrat în dialog cu militarii încercând să rupă 
cordonul, dar văzând fermitatea militarilor s-au reîntors 
în faţa catedralei'?. Între timp, grupuri de sute de 
demonstranți veneau dinspre Bulevardul 6 Martie și din 
cartierele Girocului, Circumvalaţiunii, Calea Șagului și 
Calea Lipovei, Astfel că, potrivit rapoartelor oficiale, până 
la ora 17, numărul demonstranţilora ajuns la peste 5000*:. 
„Nu sunt credincios, vă rog să mă credeţi, dar, în acele 
momente, am crezut în ceva și am căutat să fiu mai mult 
pe lângă Biserică”, mărturisea unul dintre demonstranţi"?. 
Probabil că teama i-a făcut pe mulţi să creadă că în spaţiul 
catedralei sunt mult mai siguri, că forţele represive nu vor 
îndrăzni să deschidă foc în acest spaţiu. Din păcate, se 
ignorau cele peste patru decenii de educaţie ateistă, zelul 
şi fanatismul celor care l-au slujit pe Ceaușescu până în 
ultimul moment. În logica celor fără Dumnezeu se putea 
face orice pentru a rămâne la putere și a-și menţine 
privilegiile dobândite prin obedienţă și servilism. 

La orele 17, o parte dintre demonstranți vor încerca 
din nou să rupă cordonul de militari din faţa Primăriei, 
dar fără succes. De la o staţie de emisie-recepţie montată 
pe o mașină aflată în spatele cordonului de militari, 
primarul Petre Moţ făcea apel la calm şi linişte'5. Între 
timp numărul demonstranţilor crește, mulţi intrând în 
catedrală pentru a cumpăra lumânări și a le aprinde. Pe 
feţele multora se citea o înverșunare și chiar o 
încrâncenare extraordinară”'* ce lăsa impresia „că 
oamenii aceștia pot fi omorâţi, dar nu pot să fie opriţi.” 


10 Arhivele Memorialului Revoluţiei, Timișoara, (în conti- 
nuare: A.M.R.T.), Notă privind informaţiile și activităţile desfă- 
șurate în noaptea de 16/17.12.1989 de către Grupa de 
comandă a Inspectoratului judeţean Timiș al M..., p.6 

11 Miodrag Milin, Timișoara 15 — 21 decembrie,89..., p.67 

12 Procesulde la Timișoara, vol. IV, Ediţie îngrijită de Mio- 
drag Milin și Traian Orban, Timişoara, Edit. Mirton, 2006, p. 
1879 

13 Marius Mioc, Revoluţia din 1989 și minciunile din Jur- 
nalul Naţional, Timişoara, Edit. Marineasa, 2005, p. 102 

14 Procesul de la Timișoara, vol. IV, p. 2273 

15 Ibidem, p. 1880 

16 Ibidem, p.2227 

După orele 19, când deja se terminaseră acţiunile de 
devastarea magazinelor situate în perimetrul Piaţa Operei 
— catedrală și chiar incendiile fuseseră stinse, iar 
demonstranţii începuseră să se retragă s-a deschis foc 
asupra celor aflaţi în faţa catedralei din partea militarilor 
aflaţi în zona Primăriei. La început au fost focuri de 
avertisment, fără prea multefect asupra mulţimii care căuta 
să se îmbărbăteze scandând lozinci:,Nu fugiţi!” Nu fiţi lași! 
„Jos Ceaușescu!” „Libertate!”, „Soldaţi, nu trageţi în fraţii 
voştri!” „Și voi sunteţi copiii noștri!” etc.” După câteva 
minute s-atras direct asupra mulţimii cu muniţie de război. 

Cuprinsă de panică, mulţimea încerca să se salveze 
fugind în toate părţile. Și totuși, au căzut atunci pe 
platoul din faţa catedralei — după aprecierea pictorului 
Emeric Antal — „vreo 20-30 de demonstranți. O fată de 
vreo 20 de ani a murit pe loc, chiar lângă mine, fiind 
împușcată în piept. Eu am fost, mai întâi, nimerit de glonţ 
în umăr, și apoi de altul în piciorul stâng”'8. Tot atunci, în 
colţul catedralei, pe linia de tramvai un TAB a trecut peste 
o femeie ucigând-o pe loc. 

Represiunea de la Catedrală, de o violenţă fără 
precedent în istoria contemporană a României a continuat 
până spre orele 22, iar rezultatul ei a fost de-a dreptul 
îngrozitor: 12 morţi!” și 34 de răniţi prin împușcare”. 

Din păcate, şi în ziua de 18 decembrie catedrala va fi 
loc de speranţă şi altar de jertfă pentru timişoreni. După 
ce în după-amiaza acestei zile, într-o discuţie telefonică, 
Elena Ceauşescu i-a cerut lui lon Coman să pună „câini 
şi Miliție călare pe populaţia din Timişoara”, spre seară, 
deranjată de prezenţa tinerilor pe treptele catedralei cu 
lumânări aprinse, într-o criză de evidentă nebunie, va 
da un ordin şi mai aberant: «Trageţi cu tunul în catedrală, 
să terminaţi odată cu ea!»?!. Nu s-a tras cu tunul, dar s-a 
tras asupra tinerilor aflaţi pe treptele catedralei fiind uciși 
Sorin Leia (23 ani), loan Măriuţac (20 ani) și Vasile Nemţoc, 
(19 ani) iar alţi 5 demonstranți Gliguţă Avram, Huţanu 
Crenguţa, Băiţan Constantin, Popa Gheorghe și Cioază 
loan-Avram fiind răniţi. 

Într-adevăr, în jurul orelor 16:00 Sorin Leia ajunge în 
faţa Catedralei, având în buzunarul hainei un drapel 
înfăşurat. Momentul este descris de Victor Popa, care 
privea derularea evenimentului din balconul 


17 Procesulde la Timișoara, vol. III, Ediţie îngrijită de Mio- 
drag Milin și Traian Orban, Timişoara, Edit. Mirton, 2005, p. 968 

18 Procesulde la Timișoara, vol. V, Ediţie îngrijită de Mio- 
drag Milin, Timișoara, Edit. Mirton, 2007, p. 2940 

19 BalmușVasile, Caceu Margareta, Caceu Mariana-Silvia, 
Fecioru Lorenţ, Girjoabă Dumitru-Constantin, losub Constan- 
tin, Istvan Andrei, Mardare Adrian, Păduraru Vasile, Sava 
Angela-Elena, Stanciu loan și Wittman Petru. Vezi Romeo 
Bălan, Victimele libertăţii, Timişoara, Edit. „Artpress”, 2009, p. 
17 

20 Ibidem, vezi și Marius Mioc, Revoluţia, fără mistere, 
Timișoara Edit. „Almanahul Banatului”, 2002, p. 210-212; Cos- 
tel Balint, 1989 — Legiunea Revoluţiei, Timișoara Edit. Brumar, 
2005, p. 190-218 

21 Procesul de la Timișoara, vol. III, p. 1352 


apartamentului situat în zonă: “În jurul orei 16, a apărut 
- cineva îl avusese la el dar nu-l desfășurase până atunci 
— un drapel fără stemă. A fost primul drapel de acest fel, 
pe care îl vedeam. Şi steagul a început să fluture, tânărul 
a prins curaj şi l-a purtat pe deasupra lortot mai energic”? 

Prezenţa drapelului fără stema comunistă va pune 
imediat în mişcare atât grupul de protestatarii cât și forţele 
de ordine, ce se vor dovedi a fi, în acest timp, forţe de 
sălbatică represiune. Într-adevăr, în faţa cateralei, spre 
Primărie, era un dispozitiv de militari de la U.M.01233 Buziaș 
şi de la Batalionul de grăniceri din Timişoara, dispuși pe 
trei rânduri, cu armă la picior şi baioneta pusă la armă. Pe 
șosea, în faţa soldaţilor, erau trei taburi, vis-a-vis de catedrală 
se afla dispozitivul “D1” al Ministerului de Interne format 
din milițieni și trupe de securitate. Toţi militarii din zonă 
erau înarmaţi și aveau cartușe de război.% 

Fiind informat despre evenimentele de la Catedrală, 
lon Coman i-a ordonat generalului Mihai Chiţac să se 
deplaseze în zonă si să rezolve situaţia creată. Chiţac, 
îmbrăcat în uniformă și înarmat, a dat ordine celor care 
comandau dispozitivele militare pentru împrăştierea 
demonstranţilor. După intervenţia generalului Chiţac, 
dispozitivele militare au deschis focul spre catedrală. S-a 
tras și din două transportoare blindate. Majoritatea 
unităţilor au tras foc de avertisment, dar s-a tras și direct 
spre protestatari, deși manifestaţia era pașnică, iar tinerii 
nu s-au dedat la acte de violenţă sau de distrugere. 

Momentul dramatic al deschiderii focului a fost filmat 
de Victor Popa: “Din primul tab s-a aruncat înspre civili 
în faţa Expresului, un pachet alb care a explodat - s-a 
creat panică, lumea a început să fugă înspre Clubul 
Politehnica, între parc și spaţiul din spatele catedralei 
- fumul ridicându-se la o înălţime de șase- şapte metri. 
Când cele două taburi din spate ajunseră în colţul 
intersecţiei, mergând spre Maria, s-au auzit focuri de 
armă izolate, apoi de armă automată, apoi de mitralieră 
grea. Totul s-a petrecut în decurs de câteva secunde/% 

Când a încetat să se mai tragă, Sorin Leia a fost luat 
de pe trepetele Catedralei, dus în pronaos și așezat pe 
un covor. După ce o doctoriţă stagiară, aflată în Catedrală 
l-a pansat, s-a sunat după salvare în jurul orelor 18:30. 
Peste 10 minute autosanitara 32 TM-7018, condusă de 
lon Bozgan, a ajuns în faţă Catedralei, dar şoferul a fost 
împiedicat de maiorul lon Sucală să ajungă imediat în 
lăcașul sfânt, sugerându-i-se să dea targa unor tineri 
aflaţi în zonă. În faţa refuzului şoferului, Sucală cedează 
şi astfel lon Bozgan și asistenta Crinela Stroie ajung lângă 
Sorin Leia, care între timp decedase:“ Mortul era în holul 
de la intrare, întins pe un covor, într-o baltă de sânge. 
Era împușcat exact în frunte. Când l-am văzut era 


22 Ibidem 

23 Romeo Bălan,op.cit..., p. 18 

24 Ibidem 

25 Titus Suciu, Reportaj cu sufletul la gură, Ediţia a III a, 
Timișoara, Edit. SAOL, 2009, p195 

dejapansat la cap. Aceasta a fost făcută de o doctoriţă 
pe care nu o cunosc. Femeia mi-a spus că ea l-a pansat 
fiind din întâmplare în faţa Catedralei. Am luat mortul 
pe targă și l-am dus la autosalvare.Când am ajuns la 
maşină acelaşi ofițer de miliţie, fiind înarmat cu P.M. 
[pistol mitralieră] cu pat rabatabil, s-a apropiat și ne-a 
spus "hai plecați cât mai repede, că tragem şi în voi”2$ 
Evenimentele tragice din 18 decembrie au dat 
naştere, după răsturnarea dictaturii comuniste, unor 
interpretări tendenţioase. Din dorinţa de senzaţional, 
sau pentru a se lovi în imaginea Bisericii Ortodoxe 
Române s-a susţinut ideea că în acea zi uşile catedralei 
erau închise, împiedicându-se astfel, refugierea tinerilor 
în lăcaşul sfânt. Imaginaţia unora depăşea orice barieră 
a logicii sau a bunului simţ, afirmându-se că totul era 
premeditat existând o înţelegere între autorităţile 
comuniste şi conducerea Mitropoliei Banatului, astfel că 
“pe treptele catedralei, cu uşile ferecate, au fost ucişi 
câţiva copii. Cineva de la Mitropolie dăduse dispoziţie 
ca uşile să fie şi au fost zăvorâte în clipa când demonstraţii 
voiau să se refugieze din bătaia armelor automate. Cine 
oare să fi dat o astfel de dispoziţie demenţială ?"2 
Realitatea a fost alta, uşile Catedralei nu numai că erau 
deschise, dar zeci de tineri intrau şi ieşeau din catedrală 
pentru a se ruga şi a cumpăra lumânări, iar în timpul 
calvarului din faţa lăcaşului sfânt mulţi demonstranți s-au 
refugiat din faţa gloanţelor în lăcaş. Huţanu Crenguţa, 
muncitoare la Agrosem, împuşcată în acele momente 
mărturisea la proces:“In faţa catedralei erau strânşi 2000- 
3000 de oameni, care scandau “Jos Ceauşescu!” “Jos 
dictatura !, „Libertate”. Am început să strig și eu aceleași 
lozinci... La un moment dat, am simţit o arsură la cap; mi 
s-a făcut rău şi mi-am pierdut cunoştinţa. M-am trezit în 
catedrală, unde un preot făcea slujbă”2. Acelaşi moment 
era relatat și de Cornel Moldovan, muncitor la Ocolul 
Silvic Timisoara și consemnat în cotidianul „ Renașterea 
bănăţeană” din 22 iunie 1990:” Am primit ceasul, era 16,40 
şi am intrat în încăperea propriu-zisă a catedralei. Am 
văzut, în stânga, rând la lumânări şi alte şase persoane în 
faţa altarului. M-am întors în hol şi am văzut întins în 
dreapta (cum ieșeam) un tânăr de peste 25 de ani (!) 
brunet, (Sorin Leia — n.n.) îmbrăcat într-un costum negru, 
modest, cu pleoapele închise, iar globii oculari ieșiţi 
proeminent din orbite. Era împuşcat în tâmpla stângă”. 
Momentul uciderii lui Sorin Leia este descris și de 
Gliguţa Avram, rănit și el pe treptele catedralei: Când TAB- 
urile au trecut prin faţa noastră milițienii care erau postați 
cum am amintit au tras un foc de avertisment. Noi ne-am 
îmbulzit să intrăm în Catedrală. Catedrală are ușa dublă 
dar la îmbulzeală una din uși s-a închis. Stăteam ghemuiţi, 


26 A.M.R.T., Declaraţia lui lon Bozgan din 13 februarie 1990 

încercând să ne strecurăm înăuntru. Eu și încă o persoană, 
pe care mai apoi am aflat că se numea Sorin Leia, am 
ridicat capul să vedem ce se întâmpla, când s-a tras o rafală 
printre noi, de jos în sus. Leia Sorin a fost nimerit in mijlocul 
frunţii. Glonţul care a ieșit din capul lui m-a atins și pe 
mine la baza gâtului, în partea dreaptă. Am simţit ca o 
arsură, am băgat capul la cutie și m-am strecurat încet- 
încet înăuntru. Nişte tineri au văzut că Leia e împuşcat și 
l-au târât în Catedrală. Deși împuşcat în frunte Leia nu 
pierduse mult sânge și încă mai respira. Când capul i-a 
atins cimentul brusc s-a făcut sub cap o baltă de sânge... 
Un alt preot, mai bătrân, cu barba căruntă, a arătat 
manifestanţilor ieșirea prin spate, către parc, dar eu n-am 
fost pe fază. Când am prins un moment de acalmie am 
ieșit prin faţa și apoi pe lângă zid către staţia de tramvai. 
Încă se trăgea. Am ajuns la iarbă şi m-am aruncat pe 
burtă. Am văzut că pe haină aveam bucăţi din creierul 
lui Sorin Leia şi urme de sânge. M-am şters cu iarbă şi 
frunze. Lângă Expres era civilul care trăsese în mine şi în 
Sorin Leia (îl văzusem) şi un locotenent-colonel de 
miliţie, care trăgeau după oameni ca să-i împrăştie”%. 
Ușile Catedralei s-au închis în acea seară, doar atunci 
când demonstranţii care au dorit să se refugieze înăuntru 
au făcut-o, așa cum consemna și cpt.Grigore Tașcău în nr. 
10/1990 al ziarului, Timişoara”:„Speriată de focul ucigător, 
lumea a dat năvală spre incinta catedralei. A căzut împuşcat 
în cap, tânărul Sorin Leia, care în scurt timp a și murit în 
pronaus. O parte de manifestanți s-a refugiat în parcuri. 
Mulțimea intrată în catedrală, împreună cu preotul loan 
Radu, a închis uşile de la intrare, pe trepte şi în preajma 
acestora ne mai rămănând nici o persoană... Intr-un târziu, 
s-au deschis uşile Catedralei și a ieşit o persoană care a 
strigat după o ambulanţă. La scurt timp au sosit două 
mașini ale salvării, în una din ele fiind îmbarcat trupul 
neînsufleţit al tânărului Sorin Leia. Refugiații din Catedrală 
au ieşit pe ușa laterală din dreapta, ușa deschisă de părintele 
Victor Miţiga şi de diaconul Eugen Bendariu”. Acest 
moment a fost relatat și de către protopopul Cornel Pleșu: 
„La ora 16,50 a început vecernia, dar după un sfert de oră, 
a început să se tragă în tineretul care se afla pe treptele ei 
cu lumânări aprinse în mână. În aceste împrejurări, copiii 
au dat buzna înăuntru, producându-se panică. În aceste 
condiţii, preotul Victor Miţiga și diaconul Eugen Bendariu 
au întrerupt servicul divin, pentru a vedea ce se întâmplă. 
Un băiat rănit la cap a fost introdus în catedrală și pansat 
de o doctoriţă, care se afla în biserică, cu feșe de la punctul 
de prim-ajutor. Preotul Victor Miţiga, văzând starea 
disperată în care se aflau copiii — unii au început să plângă 
- a început apoi să-i scoată din biserică pe ușa laterală, 
dinspre Capitol, dar a fost cu neputinţă, întrucât în 
momentul în care s-a deschis ușa s-a deschis focul din 
direcţia cinematografului. Copiii au reintrat în catedrală și 


29 Marius Mioc, Revoluţia de la Timișoara aşa cum a 
fost, Timişoara,Edit. Brumar,1997, p.33. 

atunci preotul Victor Miţiga a început să-i evacueze pe ușa 
din partea dreaptă (dinspre tramvai), cu condiţia să iasă 
unul câte unul. Astfel, toţi cei care au fost înăuntru au scăpat 
cu viaţă. Băiatul rănit din biserică a fost condus de preotul 
Victor Miţiga până la mașina Salvării. La ora 18, lăcașul sfânt 
s-a închis, iar femeile de serviciu au făcut curăţenie, spălând 
sângele ce s-a scurs din trupul copilului împuşcat” 

Același moment a fost relatat și de preotul loan Botău, 
administratorul Catedralei: “ Pe 18 decembrie, la ora 5 
după-amiaza, ca deobicei, a început vecernia. Tot la 
această oră mulţimea a ocupat treptele catedralei. 
Soldaţii apărau primăria. Erau mulţi tineri pe trepte, care 
se urcaseră că să agite mulţimea din stradă,să poată fi 
văzuţi. Unul mai îndrăzneţ, Sorin Leia, a scos un tricolor 
şi-l agita și striga Deşteaptă-te române! .La ora 17:15 a 
fost ochit de un lunetist şi ucis. Lumea atunci a fugit, s-a 
împrăştiat si nu s-a mai tras. L-au adus petânărul împuşcat 
în interiorul bisericii şi i-au pus o lumânare în mână. 
Fusese lovit de glonţ în umărul obrazului și nu murise 
pe loc. Părintele Miţiga a ieşit şi a chemat salvarea. Dar 
tânărul deja murise. Era un lac de sânge în jurul lui:*" 

În ceea ce priveşte o aluzivă implicare sau neimplicare 
a conducerii Mitropoliei Banatului în evenimentele lui 
decembrie 1989 lucrurile sunt și mai clare, Inalt Prea 
Sfinţitul Nicolae fiind în acele zile la o întâlnire a tuturor 
Bisericilor Ortodoxe organizată de Patriarhia din 
Constantinopol, întorcându-se în Timişoara în 23 
decembrie și manifestându-se fără echivoc în aprecierea 
spiritului de jertfă a timișorenilor*?. 


30 „Renaşterea Bănăţeană”, an 1, nr. 24 din 1 februarie 
1990 

31 Grid Modorcea, Dumnezeu citat ca martor în procesul 
de la Timișoara, în "Expres Magazin”, nr. 30, an II, 31 iulie-6 
august 1991, p.13 

32 „România liberă”, 
februarie 1992. 


an.L, nr.14618, serie nouă, din 8-9 


Marţi dimineaţa, pentru a-i fi pe plac Elenei Ceaușescu, 
îngrozită de mirajul pe care-l exercita catedrala asupra 
timișorenilor revoltați, generalul lon Coman ordonă, prin 
intermediul şefului Departamentului Cultelor, lon 
Cumpănașu ca, în fiecare zi, bisericile din oraș să fie 
deschise numai între orele 7-9 dimineaţa“. Ordinul primit 
a fost respectat doar până în după-amiaza zilei de miercuri, 
20 decembrie, orele 16. La insistenţele demonstranţilor, 
în acel moment, a fost adus de acasă administratorul 
Catedralei loan Botău, care a deschis Catedrala, a împărţit 
lumânări demonstranţilor și a tras clopotele. 

Începând cu ziua de 20 decembrie, spaţiul dintre 
Catedrală şi Operă va fi ocupat de către timişoreni până 
la victoria Revoluţiei, fiind locul unde zeci de mii de 
timişoreni au ascultat Proclamaţia Frontului Democratic 
Român și au primit mult așteptatul mesaj al prăbușirii 
dictaturii ceaușşiste. 

Că în zilele fierbinţi, de eroism şi jertfă ale lui decembrie 
1989 Catedrala ortodoxă din Timişoara a fost un loc de 
speranţă și refugiu pentru miile de timişoreni animați de 
sentimente contradictorii, de la teamă și deznădejde până 
la încrâncenare și încredere în victoria revoluţiei, o dovedesc 
şi zecile de mărturii consemnate în cele 9 volume ale 
Procesului de la Timişoara. Lecturarea lor, precum şi a altor 
studii și articole“ este în măsură să-l convingă pe cititorul 
onest şi dornic să cunoască adevărul istoric referitor la 
evenimentele desfășurate în decembrie 1989 în zona 
Catedralei din Timișoara, că aceste evenimente sunt 
controversate doar pentru ignoranţi sau pentru cei interesaţi 
de a inventa senzaţionalul cu orice preţ. 

33 Miodrag Milin, Timișoara 15-21 decembrie,89..., p.166 

34 Ibidem; Lucian-Vasile Szabo, Jurnaliști, eroi, teroriști... Revo- 
luţia de la Timișoara în presa locală, Timișoara, 2009, p. 78; Dumi- 
tru Tomoni, Catedrala Mitropolitană Ortodoxă din Timișoara în 
„Clio 1989, București, an. IV, nr. 1 (7)/2008, p. 158-160; Idem, 
Catedrala Ortodoxă din Timișoara, loc de speranţă și altar de jertfă 


în decembrie 1989 în „Altarul Banatului” Timișoara, an. XIX, serie 
nouă, nr. 10-12, octombrie-decembrie, 2008, p. 156-161 

OMUL, ÎN LUCRAREA HARULUI ŞI A DARURILOR 
LUI DUMNEZEU 


Opera mântuitoare săvârşită de Hristos se continuă 
în viaţa Bisericii și în lume prin lucrarea tainică a Duhului 
Sfânt. Întruparea Mântuitorului şi Cincizecimea sunt 
două evenimente de strictă importanţă în istoria 
mântuirii, iar legătura dintre ele are ca bază împreună- 
lucrarea Fiului şi a Duhului Sfânt în vederea desăvârșşirii 
omului. Duhul Sfânt este Cel care aduce și imprimă în 
fiinţa credincioşilor harul și darurile dumnezeiești. Deși 
coboară în lume, Duhul Sfânt lucrează tainic și discret, 
descoperindu-se în darurile și harismele Sale. Darurile 
nenumărate și diverse ale Duhului Sfânt sunt înflorirea 
harului divin în suflet, împroprierea și personalizarea lui 
în cel care crede. 

Cuvintele har (n xap!d) și dar (ro 5opuwv, n 6wpea) sunt 
termeni des întrebuinţaţi în limbajul teologic, ca și în 
vorbirea curentă a credincioşilor. Lucrul acesta este întru 
totul firesc, deoarece noţiunile har și dar, reprezintă 
elemente esenţiale din cuprinsul dogmei soteriologice 
şi pnevmatologice. Actualizarea harului în Biserică sau 
în membrii ei se arată prin aşa-numitele daruri ale 
Duhului Sfânt. Dintre darurile mai obișnuite, sunt 
pomenite mai ales șapte, după Profetul Isaia 11, 2-3: 
„duhul înţelepciunii și al înțelegerii, duhul sfatuluișialtăriei, 
duhul cunoștinței și al bunei-credinţe... duhul temerii de 
Dumnezeu' 

Harul este o „putere și o lucrare deosebită a lui 
Dumnezeu asupra omului și în om”. Sfântul Apostol Pavel 
spune: „Și mi-azis Domnul: Îţi este de ajuns harul meu, căci 
puterea Mea se desăvârșește în slăbiciune“ Corinteni 
12,9). Învățătura despre har şi-a atins cea mai clară 
expresie în formularea Sfântului Grigorie Palama, care 
spune că harul este o energie necreată izvorâtă din fiinţa 
dumnezeiască a Celor trei ipostasuri și e nedespărţită de 
ea sau de ipostasuri. „Energeia” (evepyeia) despre care 
vorbește Sfântul Grigorie înseamnă „lucrare” În har, ca 
lucrare e prezent însuși subiectul dumnezeiesc care o 
săvârşeşte sau e prezentă o energie a celui ce lucrează. 
Lucrarea este manifestarea puterii intrinsece (ea Suvauic 
avepyouuevn), mișcarea puterii fiinţiale, cum e sunetul 
o mişcare dinăuntru a noastră și ca atare indică natura 
cuiva?. Dar această energie se imprimă și în cei pentru 

1 Silvestru, ep. de Canev, Theologia Dogmatică Ortodoxă, 
cu o expunere istorică a dogmelor, trad. de Arhim. Gherasim 
Miron, sub direcţiunea Icon. Constantin Nazarie, volumul IV, 
Bucureşti, 1904, p. 171; 


2 Pr. Prof. Dr. Dumitru Stăniloae, Viaţa şi învăţătura Sfântu- 
lui Grigorie Palama - cu patru tratate traduse, ediţia a II-a, Editura 


Preot NICOLAE LUPȘESCU 
Beregsău Mic 


care se lucrează. De aceea, în înţelegerea harului ca 
energie dumnezeiască trebuie să avem în vedere două 
aspecte: energie actualizată a Duhului ca lucrare, și 
energie ce se imprimă în fiinţa celui în care Duhul Sfânt 
lucrează. Referitor la aspectul cel din urmă, există două 
forme sau modalităţi de prezenţă a harului în om: o 
imprimare a lui în om, ca putere, cu toate că și această 
prezenţă este o lucrare a Duhului; și o putere deplin 
asimilată și simțită de om ca lucrare prin lucrarea sa $. 

Transmiterea harului nu este așadar o operaţiune 
mecanică, cu un univers limitat, ci reprezintă forma cea 
mai profundă de manifestare personală a lui Dumnezeu. 
Harul lui Dumnezeu, îl luminează pe om întreg, dăruindu-i 
simţirea cea mai presus de fire, care îi permit să primească 
și să trăiască stări care fără această participare nu ar fi 
fost cu putinţă. Harul înseamnă o putere dumnezeiască 
supranaturală, care lucrează direct și intim în sufletul 
omului. El reprezintă un principiu nou de viaţă spirituală, 
care fereşte pe om și pe viitor de păcate, făcându-l 
capabil de a face acele fapte, de împlinirea cărora e 
condiţionată mântuirea lui“. Harul, constituie darul pe 
care Dumnezeu ni-l oferă gratuit, în lisus Hristos, prin 
iubirea Duhului Sfânt, pentru mântuirea noastră 
personală, nu pentru vreun merit al nostru, ci pentru 
jertfa Mântuitorului. În acest sens Sfântul Apostol Pavel 
spune: „Fiindcă toţi au păcătuit și sunt lipsiţi de slava lui 
Dumnezeu, îndreptându-se în dar cu harul Lui, prin 
răscumpărarea cea în Hristos lisus"(Romani 3, 23-24) sau 
„În har sunteţi mântuiţi, prin credinţă, şi aceasta nu e de la 
voi: este darul lui Dumnezeu”(Efeseni 2,8). 

„Darul” lui Dumnezeu este nume propriu al Duhului 
Sfânt și are sensul de a dărui ceva, fără a se cere înapoi, 
singurul motiv al donaţiei fiind „iubirea“, caracteristica 
esenţială a Duhului Sfânt. El se numește „dar” și este 
„dar”, așa cum spune Mântuitorul femeii samarinence 
despre Sine Însuși: „Dacă ai fi știut darul lui Dumnezeu și 
cine este Cel ce îţi zice: Dă-mi să beau! ai fi cerut de la EI și 
ți-ar fi dat apa cea vie”(loan 4,10). Darurile Duhului Sfânt 
trebuie folosite mai ales din iubire, care este mai presus 
de toate, după cum ne încredinţează tot Sfântul Apostol 


Scripta, Bucureşti, 1993, p. 133; 

3 Idem, Teologia Dogmatică Ortodoxă, volumul II, ediţia a 
II-a, Editura Institutului Biblic şi de Misiune al Bisericii Ortodoxe 
Române, Bucureşti, 1997, p. 200; 

4 Pr. Dr. Petre Deheleanu, Dogma haritologică a Bisericii 
Ortodoxe Orientale, Tiparul Tipografiei Diecezane Arad, Arad, 
1938, p.58; 

Pavel: „De aș grăi în limbile oamenilor și ale îngerilor... și 
de aș cunoaște tainele toate și orice știință... de aș avea 
credinţă, cât să mut și munții... de aș da trupul meu să fie 
ars și dragoste nu am, nimic nu sunt... și nimic nu-mi 
folosește“[l Corinteni 13,1-3). 

Modul în care omul îşi însuşește mântuirea depinde 
de colaborarea cu harul divin și cu darurile dumnezeiești, 
având în vedere că firea însăși a omului este intim legată 
de har, datorită acelei „suflări” a lui Dumnezeu (Facere 
2,7), prin care omul s-a făcut fiinţă vie*. Darurile Duhului 
Sfânt, sunt rezultatul colaborării omului cu ele. Când un 
dar sporeşte în mod deosebit devine harismă. Darurile 
cu totul speciale, pe care Dumnezeu le-a dat unor 
creștini, mai ales la începutul Bisericii, pentru nașterea, 
răspândirea şi consolidarea ei sunt numite harisme 
(facerea de minuni, proorocia, apostolia etc. - conf. | 
Corinteni 12, 8-10). Lucrând prin minuni ce izbeau ochiul 
şi zguduiau sufletul, harismaticii aveau rolul, aproape 
constrângător, de a aduce pe cei ce nu credeau la 
credinţă. Sfântul Apostol Pavel vorbește despre felul în 
care Dumnezeu sădeşte darurile Sale duhovnicești după 
măsura credinţei fiecăruia: „Darurile sunt felurite, dar 
același Duh... Unuia i se dă prin Duhul Sfânt cuvânt de 
înțelepciune, iar altuia după același Duh cuvântul 
cunoștinței. Unuia i se dă întru același Duh credinţă, iar 
altuia darurile vindecărilor, întru același Duh. Unuia faceri 
de minuni, iar altuia proorocie, unuia deosebirea duhurilor, 
iar altuia feluri de limbi și altuia tălmăcirea limbilor“ 
Corinteni 12, 4,8-11). 

Chipul divin imprimat la creaţie (Facere 1,27) indică 
o „înrudire” a fiinţei noastre cu Dumnezeu, dar și 
posibilitatea de dialog cu El. Harul nu este un bun în sine, 
detașabil de Dumnezeu, ci se manifestă la modul cel mai 
concret la nivel de comuniune. Cuvântul lui Dumnezeu 
are din eternitate pe Duhul odihnind peste Sine. 
Îndumnezeirea sau înălţarea firii Sale umane, asumată 
prin întrupare, nu înseamnă altceva decât că Duhul Care 
odihnește din eternitate peste El ca Dumnezeu, Se 
odihnește de acum şi peste umanitatea Luis. Dar prin 
umanitatea lui Hristos se revarsă același Duh Sfânt peste 
toţi cei ce prin credinţă intră în comuniune cu El. Părintele 
Stăniloae exprimă în chip magistral această idee: „Dacă 
din punct de vedere constitutiv, Biserica constă din Hristos- 
Capul și din umanitatea-corpul Lui, Duhul Sfânt este cel ce 
unește pe Hristos cu oamenii. El este prin aceasta puterea 
sfințitoare, de-viaţă-făcătoare și unificatoare în Biserică”. 
A primi harul și a trăi în har conlucrând cu darurile Lui 
cele bogate, înseamnă a primi pe Duhul Sfânt și, prin El, 
întreaga Sfântă Treime şi a fi în comuniune cu Treimea. 


5 Pr. Prof. Dr. Dumitru Stăniloae, Teologia Dogmatică Orto- 
doxă, volumul |, Editura Institutului Biblic şi de Misiune al 
Bisericii Ortodoxe Române, Bucureşti, 1996, p. 267; 

6 Idem, Teologia Dogmatică Ortodoxă, volumul II, p. 199; 

7 Ibidem. 


lar a fi în comuniune cu Sfânta Treime înseamnă a fi în 
Biserică, acolo unde se manifestă harul. 

Lucrarea aceasta numită har e comună tuturor celor 
trei persoane dumnezeiești, pornind ca orice lucrare din 
fiinţa dumnezeiască, care este a tuturor celor trei 
persoane. Ca energie necreată, ce izvorăşte din fiinţa 
divină, dar inseparabilă de ea, harul este o lucrare a celor 
trei Persoane divine și deci o dovadă a prezenţei lor. De 
aceea este numit și har al lui Dumnezeu, sau mai ales al 
lui Hristos, căci Hristos îl trimite pe Duhul Sfânt în noi. 
„Harul Domnului nostru lisus Hristos... să fie cu voi cu 
toți“(Il Corinteni 13,14). Sau: „Har vouă și pace de la 
Dumnezeu Tatăl și de la Domnul nostru lisus 
Hristos“(Galateni 1,3). De aceea prin harul care vine în 
noi, toate cele trei persoane dumnezeiești se sălășluiesc 
în noi. Dar întrucât Duhul Sfânt este Acela care leagă 
harul de noi, harul se numește, cu deosebire, harul 
Duhului sau chiar Duh, pentru că ușor poate fi numit cel 
care lucrează în locul lucrării sale. În sufletele curate şi 
sfinte nu găzduiesc doar darurile cerești, ci Dăruitorul 
Însuși, Preasfânta Treime „când harul cuprinde întinderile 
inimii, atunci împărăţește peste toate cugetările și 
membrele*$. Astfel, a avea cineva Duhul lui Hristos în sine 
(Romani 8, 9) înseamnă a avea harul Duhului Sfânt. 
Totuși, ca energie sfinţitoare și desăvârşitoare, harul e în 
mod deosebit al Duhului Sfânt, căci El desăvârșește viaţa 
noastră spirituală, El vine mai intim în noi, acoperindu-Se 
oarecum cu subiectul nostru, astfel încât vedem prin El, 
lucrăm prin EI?. 

Vedem astfel că harul divin, al cărui principiu special 
este Duhul Sfânt, e inseparabil de natura omenească, e 
inclus în ea în chip organic, încă dela creaţie. Din moment 
ce harul este absolut necesar tuturor oamenilor, el 
trebuie să fie și general sau universal: universalitatea 
harului este, deci, partea externă a necesităţii lui'?. Prin 
har se restabilește, în primul rând, natura umană, 
deschizându-se din nou calea receptivităţii ei faţă de 
harul divin, adică viaţa în Dumnezeu: „Căci, Hristos, 
dăruind firii prin patimi nepătimirea, prin osteneli odihna 
și prin moarte viaţa veșnică, a restabilit-o iarăși, înnoind 
prin privaţiunile Sale trupești deprinderile firii și dăruindu-i 
acesteia prin întruparea Sa harul mai presus de fire, adică 
îndumnezeirea”!. 


8 Sfântul Grigorie Palama, Tratatul al II-lea din triada întâi 
contra lui Varlaam, trad. de Pr. Prof. Dr. Dumitru Stăniloae, în 
volumul Viaţa şi învăţăturile Sfântului Grigore Palama, Editura 
Scripta, Bucureşti, 1993, p. 168; 

9 Prof. N. Chiţescu, Pr. Prof. Isidor Todoran, Pr. Prof. |. Petreuţă, 
Teologia Dogmatică şi Simbolică, Manual pentru Facultăţile Teo- 
logice, volumul II, ediţia a II-a, Cluj-Napoca, 2005, p. 76; 

10 Pr. Dr. Petre Deheleanu, op. cit., p. 95; 

____11 Sfântul Maxim Mărturisitorul, Răspunsuri către Talasie, 
Întrebarea 61, trad. de Pr. Prof. Dumitru Stăniloae, în Filocalia, 
volumul III, ediţia a II-a, Editura Humanitas, Seria „Religie, 
Bucureşti, 1999, p. 313; 

Cele două lucrări ale harului sunt: cea a restabilirii 
chipului (renașterea) şi cea a înfierii, care se desfășoară 
treptat și care presupune consimţământul și efortul uman. 
Renașterea nu este totul, ea constituie punctul de plecare 
în urcușul sfinţitor, aşa cum arată Vladimir Lossky: „După 
cădere, istoria umană este un lung naufragiu în așteptarea 
salvării; însă portul de salvare nu este limanul, ci doar 
posibilitatea pentru cei naufragiaţi de a-și continua călătoria, 
a cărei singură ţintă este unirea cu Dumnezeu”?. Aceasta 
se întâmplă pentru că, deși harul lui Dumnezeu, care 
operează mântuirea, se extinde asupra tuturor oamenilor, 
acesta nu acţionează de sus împotriva voinţei lor. 

Lucrarea Duhului Sfânt nu forţează libertatea omului, 
adică nu lucrează irezistibil, silindu-l să-l primească și să-l 
mântuiască cu sila, cu sau fără conlucrarea lui. Faptul că 
nu se mântuiesc toți nu se datorează deci, decât 
necolaborarii unora din oameni cu harul, nu unei 
predestinări a unora spre mântuire și a altora spre 
pierzanie din partea lui Dumnezeu. Cine nu se mântuiește 
nu acceptă conlucrarea cu harul și darurile dumnezeiești. 
Sfânta Scriptură afirmă clar atât oferirea harului tuturor 
din partea lui Dumnezeu, cât și putinţa omului de a-l 
refuza, sau faptul că harul nu este irezistibil. Primul lucru 
îl afirmă spunând că Dumnezeu „vrea ca toţi oamenii să 
semântuiască și să vină la cunoștința adevărului”(| Timotei 
2, 4), că Hristos „S-a dat pe Sine preţ de răscumpărare 
pentru toți”(l Timotei 2, 6), că „mulţi sunt chemaţi, dar 
puţini aleși”(Matei 20, 16). Al doilea lucru pe care îl 
relevează Scriptura este de a arăta toate acele locuri, 
unde unii oameni, unele cetăţi sau poporul iudeu s-au 
împotrivit lucrării harului dumnezeiesc, sau chemării lui 
Dumnezeu (Apocalipa 3,20; Faptele Apostolilor 7, 51; 
Matei 23, 37; Isaia 5, 4; 65, 2; Matei 11,21 etc.). 

Împotrivirea comuniunii omului cu Dumnezeu 
implică pierderea harului divin și moartea spirituală. De 
fapt pierderea harului, ca urmare a înstrăinării de 
Dumnezeu, implică moartea spirituală, deoarece harul 
este elementul divin prin care sufletul își trăieşte 
adevărata lui viaţă. Noţiunea de înstrăinare vine de la 
cuvântul grecesc n aXĂoTpiwoic, care are următoarele 
sensuri: separație, aversiune, îndepărtare, alienare. 
Înstrăinarea, așa cum arată Părintele Vasile Răducă, indică 
o anumită distanţare a omului, mai exact o distanţare 
spirituală, faţă de o realitate cu care până la un moment 
dat omul se află în intimitate și care-i dădea o anumită 
calitate. Este o distanţare care conduce la otransformare 
calitativă în fiinţa înstrăinată, iar în acest proces al 
înstrăinării viaţa omului primește o formă pe care n-o 
avusese înainte!3. 


12Vladimir Lossky, După chipul şi asemănarea cu Dumnezeu, 
trad. de Anca Manolache, Editura Humanitas, Seria “Religie”, 
Bucureşti, 2006, p. 110; 

13 Pr. Prof.Dr. Vasile Răducă, Antropologia Sfântului Grigorie 
de Nyssa. Căderea în păcat şi restaurarea omului, Editura Insti- 


Harul ne este oferit spre luminarea, îndreptarea și 
sfinţirea noastră sau pentru mântuire. Bunurile pe care 
le actualizează harul în sufletul omului sunt roadele 
jertfei Domnului: iertarea păcatelor, îndreptare, sfințire, 
viaţă veșnică!?. Tot marele Apostol Pavel ilustrează 
această idee astfel: „Unde s-a înmulţit păcatul, a prisosit 
harul. Pentru că precum a împărăţit păcatul prin moarte, 
așa și harul să împărăţească prin dreptate, spre viaţa 
veșnică, prin lisus Hristos, Domnul nostru”(Romani 5,20- 
21). Harul este absolut necesar pentru mântuire, întrucât 
mântuirea înseamnă împărtășirea de viaţa dumnezeiască 
din trupul Domnului lisus Hristos, harul fiind tocmai 
această împărtășire'5. Omul nu se poate ridica de unul 
singur sau nu poate intra prin propriile puteri în 
comuniune cu Dumnezeu și, odată intrat în această 
comuniune, omul are trebuinţă continuă de roadele 
darurilor cele bogate ale Duhului Sfânt, pentru a rămâne 
în ea și a progresa pe drumul virtuţii. Aceste daruri 
sporite haric prin lucrarea de sfințire a omului, sunt 
enumerate de Sfântul Apostol Pavel: „lar roada Duhului 
este dragostea, bucuria, pacea, îndelungă-răbdarea, 
bunătatea, facerea de bine, credinţa, blândeţea, înfrânarea, 
curăția“(Galateni 5, 22). 

Vedem astfel că harul este unul, iar lucrările sau darurile 
Duhului Sfânt sunt multiple. Același Apostol ne 
încredințează că „Darurile sunt de multe feluri” dar toate 
„după harul care ne este dat nouă” și înşiră o seamă dintre 
ele, punând întâi darul deosebit (harisma) al proorociei, 
apoi multe daruri din cele mai obișnuite, numite de el tot 
harisme:,,Dar avem felurite daruri, după harul ce ni s-a dat. 
Dacă avem proorocie, să proorocim după măsura credinţei; 
dacă avem slujbă, să stăruim în slujbă; dacă unul învaţă, să 
se sârguiască în învăţătura; dacă îndeamnă, să fie la 
îndemnare; dacă împarte altora, să împartă cu firească 
nevinovăție; dacă stă în frunte, să fie cu tragere de inimă; 
dacă miluiește, să miluiască cu voie bună”(Romani 12, 6-9). 
lar despre roadele Duhului, spune: „Roada Duhului este 
întru orice bunătate, dreptate și adevăr”(Efeseni 5, 9). 

În privinţa lucrării dintre har și daruri în scopul mântuirii 
omului, se pot desprinde anumite concluzii: 

1. Harul, precum şitoate darurile care sunt împărtășite 
prin Duhul Sfânt nu sunt altceva decât bunurile sau 
binefacerile ce se cuprind în natura îndumnezeită a 
fiecăruia de Hristos, prin lucrarea Duhului Sfânt, al cărui 
rol este acela de a face personale și proprii energiile și 
darurile lui Hristos, care să apropie de asemănarea cu El. 
Astfel, avându-se în vedere unitatea izvorului lor și 
energia din ele, între har și dar nu e o deosebire de 


tutului Biblic şi de Misiune al Bisericii Ortodoxe Române, 
Bucureşti, 1996, p. 160; 

14 V. Macarie, Teologia Dogmatică Ortodoxă, volumul II, 
trad. de arh. Gherasim Timuş Piteşteanu, Bucureşti, 1887, p. 
320; 

15 Pr. Prof. Dumitru Stăniloae, Teologia Dogmatică Orto- 
doxă, volumul II..., p. 205; 

natură, ci una esenţial funcţională și de efecte: harul este 
energie divină care lucrează cu intenţie mântuitoare, iar 
darurile, prin ele însăși, nu sunt mântuitoare, ci, în 
general, potenţează și înalță capacităţile naturale. Însă 
firea umană și libertatea ei sunt îndumnezeite prin har 
în limitele care ţin de natura lor, dar și de har. 
Îndumnezeirea descoperă menirea supranaturală a 
creaturii, fixat ei din veșnicie prin raţiunile divine. Ea este 
încopcierea între natură și har, care face cu putinţă 
prefacerea firii prin Duhul Sfânt, a cărui lucrarea 
dumnezeiască pătrunde firea umană!$. 

2. Prin har, Duhul Sfânt unește în mod fundamental 
pe om cu Hristos, înzestrându-l cu niște puteri care-l 
ridică deasupra puterilor stricte ale naturii lui, sau 
punându-l pe om în relaţie de conlucrare cu Hristos 
Însuși, prin actualizarea acestei puteri în lucrări. Şi toate 
darurile nu sunt decât aducerea bunurilor cuprinse în 
natura noastră îndumnezeită de Hristos, în interiorul 
nostru prin Duhul Sfânt. Începe o chenoză a Duhului, 
Care Se coboară la nivelul nostru, pentru a ne ridica la 
nivelul de parteneri ai lui Hristos. Lucrarea harică de 
restaurare a chipului duce la lucrarea harică a înfierii 
dumnezeiești (aspectul pozitiv al îndreptării), care se 
ridică la înălţimea asemănării cu Dumnezeu. Această 
stare, însă, nu e o stare statică, ci o stare caracterizată 
prin dinamism spiritual, în care e activ nu doar harul, ci 
și omul, experimentând darurile dumnezeiești, 
manifestându-le prin fapte bune și progres permanent 
în bine. În ceea ce priveşte lucrarea harului în legătură 
cu momentul pregătirii îndreptării, Diadoh al Foticeii face 
deosebire între această lucrare asupra omului în faza de 
pregătire a renașterii și cea care începe cu renașterea. 
Deosebirea este că înainte de renaștere harul lucrează 
cu darurile din afara sufletului asupra lui, iar prin renaştere 
se sălășluieşte în el însuși”. 

3. Fiind mântuitor, harul se împărtășește în mod 
obișnuit numai în Biserică, organul mântuirii, pe când 
darul, deși tot al Duhului Sfânt, nu e limitat la aria Bisericii; 
Harul reprezintă puterea, energia, iar darurile sunt 


16 Prof. Nicolae Chiţescu, Premisele învăţăturii creştine despre 
har şi libertate, în revista Ortodoxia, an XI, nr. 1, 1959,p.31; 

17 Diadoh al Foticeii, Cuvânt ascetic, 76, trad. de Pr. Prof. 
Dumitru Stăniloae, în Filocalia, volumul |, ediţia a II-a, Editura 
Humanitas, Seria „Religie, Bucureşti, 2006, p. 340. 


lucrările care exercită puterea harului în om. La începutul 
tuturor darurilor stă harul. 

4. Harul se împărtășește prin Sfintele Taine și, după 
a lui Dumnezeu dispoziţie, lucrează în mod necesar, iar 
darul apare în taine numai ca scop și efect secundar sau 
accesoriu şi se poate împărtăşi şi pe alte căi'8. Harul divin 
şi darurile duhovniceşti, sunt urmarea nașterii de sus a 
creștinului prin Taina Sfântului Botez. Diadoh al Foticeii 
afirmă că, „deși harul se ascunde, din însăși clipa în care 
ne-am botezat, în adâncul minţii, el își acoperă prezenţa 
faţă de simţirea ei. Din moment ce începe, însă, cineva 
să iubească pe Dumnezeu cu toată hotărârea, o parte 
din bunătăţile harului intră în chip negrăit în comunicare 
cu sufletul prin simţirea minţii”!?. Botezul constituie în 
viaţa creștinului o pecete a Duhului Sfânt, aşa cum a fost 
pecetluit și Hristos de către Dumnezeu Tatăl „, ...Fiul 
Omului, căci pe El L-a pecetluit Dumnezeu-Tatăl”(loan 
6,27). Prin El, creștinii devin „oameni duhovnicești” întru 
asemănarea chipului lui Hristos, devin „temple ale 
Duhului Sfânt”(l Corinteni 6,19); devin acea „seminţie 
aleasă, preoție împărătească, neam sfânt, popor agonisit 
de Dumnezeu, ca să vestiți în lume bunătăţile Celui ce v-a 
chemat din întuneric la lumina Sa cea minunată“(l Petru 
2,9). 

5. Harul şi darurile dumnezeieșşti sunt parte 
componentă a sufletului în lucrarea mântuirii. Aşa cum 
trupul are nevoie de aer și mâncare pentru a trăi, tot așa 
şi sufletul are nevoie de har și dar, pentru a trăi bucuria 
simţirii lui Dumnezeu. Arătând că „mintea este organul 
înţelepciunii”, Sfântul Maxim spune că „tot darul 
dumnezeiesc are în om, ca putere și dispoziţie, un organ 
corespunzător și capabil de el". Deci sufletul era făcut 
prin fire să tindă spre Dumnezeu și să comunice cu El, 
așa cum putea, de altfel, să comunice și cu lumea 
materială prin lucrarea simţurilor. Omul devine cu atât 
mai multel însuși, cu cât înaintează mai mult în Dumnezeu 
sau cu cât se îndumnezeiește mai mult?!. 


18 V. Macarie, Teologia Dogmatică Ortodoxă...., p. 876; 

19 Diadoh al Foticeii, Cuvânt ascetic, 76....„p. 340. 
___20 Sfântul Maxim Mărturisitorul, Răspunsuri către Talasie, 
Întrebarea 59, trad de Pr. Prof. Dumitru Stăniloae, în Filocalia, 
volumul III, ediţia a II-a, Editura Humanitas, Seria „Religie, 
Bucureşti, 1999, p.301; 

21 Pr. Prof. Dr. Dumitru Stăniloae, Natură și har în teologia 
bizantină, în revista Ortodoxia, an XXVI,, nr. 3, iulie-sept., 1974, 
p. 393-394; 

CARACTERUL LIBER AL OMULUI 


(Zi 


Ştim cu toţii că omul a fost creat “după fiecare chip 
(ae eva) al Creatorului lui (o Anpioupy6c Tov) ca și 
“fire gânditoare“ (Aovyiki) și “liber în alegere“ 
(aure&ovotoc). Și în cele din urmă orientat“după fiecare 
asemănare“ (ka ouoiwon) (Facerea 1,26). Apoi, după 
ce a făcut Dumnezeu pe om, l-a așezat în Rai lăsându-l 
să se bucure de vederea “faţă către față“ (npocunwv npoc 
TIPOEOwWTIWV) către Creatorul lui. l-a dat numele Adam și 
i-a făcut tovarășă pe Eva, bucurându-se împreună în 
sânurile Tatălui de dulceața dumnezeirii. Însă, după cum 
iarăşi știm, Adam este izgonit din paradis datorită 
neascultării- eveniment care a avut consecințe ontologice 
în principal în om, în “fiecare chip” care în timp a fost 
întunecat, și nicidecum nimicit de păcat. 

Așadar, ceea ce a pierdut omul - de la căderea 
protopărinţilor noștri - nu a fost “după fiecare chip” ci 
“după fiecare asemănare”. Întunecarea lui “după fiecare 
chip” înseamnă - după învăţătura Sfinţilor Părinţi - 
degradarea moralei și a libertății omului, care în loc să 
înainteze în dirijarea libertăţii înspre prototipul lui, s-a 
găsit în interiorul zonei de influenţa a suferinţei, pentru 
care diavolul nu a putut să desființeze libertatea omului, 
ci l-a făcut confuz și l-a blocat să se miște în perspectiva 
lui desăvârșită. Prin urmare, după încălcarea poruncii 
dumnezeiești din Rai, omul se găseşte în sfera păcatului, 
a ispitei, ca urmare a consecinţelor generale ale căderii 
strămoșești (yeviKEG OuvENEIlEG TNG TIPOTNATOPIKAG 
TITWONG). 

Însă, începând cu activitatea iconomică dumnezeiască 
(Ben mpovoia) care a fost realizată în persoana lui lisus 
Hristos, omul se eliberează ontologic de păcat, de diavol 
şi de moartea eshatologică și dobândeşte libertatea 
harismatică ( xapiouariki eXevBepia). În particular, 
Dumnezeul iubitor, în desăvârșita milostenie pentru om, 
Şi-a asumat firea omenească“după fiecare ipostas” (kâQe 
Vn609Ta0n) în persoana lui Dumnezeu- Cuvântul (9e6c 
- o A6yod) pentru ca să elibereze pe om, să reînoiască 
întunecarea “fiecărui chip” şi să îl însufleţească cu harul 
necreat al prototipului. Hristos în calitate de Dumnezeu 
întrupat (Evoapkwuevoco Qe6q) , ca și singurul adevărat 
şi fără de păcat om și ca liber de acțiunea diavolului, a 
fost singurul care a putut să elibereze pe om din slujba 
diavolului. În această situaţie credem că temelia eliberării 
firii omenești din puterea diavolului, păcatului, degradării 
morale și morții, a fost pusă deja odată cu întruparea lui 
Dumnezeu - Cuvântul în timp ce cu învierea lui Hristos 
(Avâoraon) a fost pecetluită eliberarea ontologică a 
omului din aceeași slujbă a diavolului. Astfel încât, 

eliberarea omului din acţiunea și tirania diavolului o 
adeverește Hristos în mod clar, conform prezenţei Sale 
istorice pe pământ. Vindecându-i Hristos pe îndrăciţi și 
după trup, a certificat că a eliberat libertatea omului din 
tirania diavolului... Odată cu eliberarea îndrăciţilor din 
asuprirea diavolului, Hristos a făcut cunoscut oamenilor 
că El este Acela care poate să elibereze sufletele din 
suferință şi să dăruiască acestora libertatea veșnică. 
Evident că eliberarea omului din tirania diavolului nu a 
fost limitată la perioada vieţii pe pământ a lui Hristos - 
această eliberare se continuă harismatic în cadrul Bisericii 
şi are un caracter dublu, atât de vindecare cât și de 
dobândire a vieţii veșnice. 

Continuând în aceeași idee, spunem că singura 
posibilitate pe care o are omul pentru ca să se elibereze 
din activitatea păcatului, durerii și morţii, este să participe 
mistic la moartea și învierea lui Hristos. Participând omul 
după modul mistic la moartea dătătoare de viaţă și la 
învierea lui Hristos, cu botezul lui participă la premizele 
ontologice ale libertăţii lui și primeşte în mod real și 
harismatic eliberarea lui. Cu alte cuvinte, după cum 
responsabilitatea morţii din cauza lui Adam a trecut la 
toți oamenii, așa trece și viaţa veșnică, viaţa libertăţii în 
toți aceia care renasc duhovnicește de la Dumnezeul 
întrupat, lisus Hristos. 

Odată cu înfiinţarea Bisericii, Dumnezeu -Cuvântul 
întrupat în persoana lui lisus Hristos devine“izvor nesecat 
al harului dumnezeiesc” (aoTeipeuroc mnyi 1nc Geiac 
xapns) care eliberează pe credincios prin intermediul 
Tainelor, de păcat și de consecinţele lui, astfel încât având 
omul firea eliberată de patimi, de degradare morală și 
de moarte, poate să se mişte în zona adevăratei libertăţi 
(ns ainwhc eXeuBepiac). Altfel, libertatea adevărată 
fără eliberarea ontologică de păcat este de neînțeles. Cu 
înălţarea lui Hristos la ceruri (Avâinwn), a fost asigurată 
libertatea omului pentru veșnicie, de vreme ce firea 
umană creată a intrat cu Hristos în sânurile lui Dumnezeu 
Tatăl. Deoarece, precum cu întruparea lui Dumnezeu 
Cuvântul, firea noastră s-a unit ipostatic cu firea 
dumnezeiască și a devenit împreună -Dumnezeu, așa și 
cu înălţarea lui Hristos, firea noastră devine împreună- 
şezătoare, de vreme ce Hristos cu aceasta “şade de-a 
dreapta Celui Mare în ceruri“. 

În Taina Botezului, odată ce harul necreat coboară în 
chip tainic în credincios, Hristos îi renaşte haric pe aceştia 
şi devine după har părintele lor, care îi hrănește haric nu 
doar cu Trupul și cu Sângele Lui, ci și cu harul Lui. Cu 
acest mod de abordare, Hristos definește poziţia 

harismatică a credincioșilor ca fiind nu doar “însuflețiți 
după har“ ci și “fii iubitori ai Tatălui ceresc”. Drept urmare, 
ca și activitate a harului dumnezeiesc necreat, omul înfiat 
de Dumnezeu devine nu doar “fiu” (ui6c), ci și “fiu 
duhovnicesc“(G 77veuuATIKĂG Ul0G). 

Pe de altă parte, învăţătura Bisericii ne spune că 
Hristos având fire dumnezeiască şi omenească prezintă 
şi două dorinţe care urmeză celor două firi, conform 
dogmei de la Calcedon, în care s-au definit termenii de 
unire a firilor Lui:“"nedespărţită, neschimbată, neîmpărțită, 
neamestecată” (a6iaipeTn, âTpenrn, AuEpLOTN, AuikTn). 
Se asigură uniunea și in particular a celor două dorinţe. 
Dorinţele lui Hristos, în timp ce rămân nedespărțite și 
neîmpărțite, (a6iaiperec ka dTpenrec) se menţin 
neschimbate și neamestecate (auEpiorec Ka AuikTEc) și 
au un caracter firesc și în particularitatea lor, nu se opun 
între ele, ci urmăresc umanul și se supun în dumnezeire. 

Dealtfel, această supunere a dorinței omului formează 
și explicarea vădirii de păcat a lui Hristos. Mai departe, 
în existenţa celor două libertăţi firești şi dorinţe în Hristos, 
din cauza unirii ipostatice (vnooTarikri Evwon) a celor 
două firi ale Lui, se pune baza existenței celor două 
libertăţi și dorinţe ale credincioșilor, din cauza integrării 
lor ontologice și harismatice în Trupul mistic și 
îndumnezeit al lui Hristos. Aici trebuie să subliniem că, 
oricare credincios are o bază diferită de Hristos. 
Credinciosul are în calitate de fire omenească, doar 
libertate și dorință omenească. Cealaltă libertate și 
dorință a lui este necreată, este energia firească a 
Sfântului Duh, care devine familiară şi se menţine doar 
după har. Dar, relaţia celor două libertăți firești și dorințe 
ale lui Hristos cauzează în măsura și în gradul care are ca 
obiectiv relaţia libertăţii și dorinței omenești cu libertatea 
şi dorinţa necreată a Dumnezeului întreit (rov Tpia5ikov 
Qeov). Relația aceasta trebuie să fie o relaţie ipostatică 
a libertății omului (unoorariki ox£on rnc ehevOepiacTou 


avOpwnou) în libertatea harismatică care se descoperă 
fiecărui credincios, atâta timp cât rămâne membru viu 
al Trupului mistic al lui Hristos (To HUOTIKO XwuATOG TOU 
XpLOTov). 

Prin ceea ce am menţionat până acum și referitor la 
păcatul biblic pe care l-am amintit mai sus, putem 
interpreta că Evanghelia ca şi conţinut teologic nu este 
doar "lege a libertăţii” (v6uoc 1nc eAeueiac), ci și “lege 
a harului” (v6uoc rnc xâpnc). Aceste două caracteristici 
ale Evangheliei în calitate de “lege a lui Hristos“ și “lege 
a libertăţii“ denotă în mod indirect și cu limpezime că 
Evanghelia nu formează coduri de legi mandatare care 
determină la supunere cu ameninţarea osândelor, ci că 
este un loc în care se delimitează viaţa credincioșilor și 
o orientează cu fermitate către izvorul adevăratei 
libertăţi, care este Dumnezeul întreit în Persoane. 

În cele din urmă putem spune că, libertatea omului 
în sensul cunoașterii ontologice pentru “fiecare chip“, 
poate să dobândească după har un caracter necreat, cu 
perspectivă eshatologică, când se îmbogățește în mod 
constant cu libertatea necreată a lui Dumnezeu. Această 
libertate necreată se găseşte ontologic oriunde se 
găseşte și prezența harismatică a Sfântului Duh. Cu alte 
cuvinte, Sfântul Duh furnizează libertatea harismatică 
ce devine familiară credinciosului pe de-o parte prin 
Taine (începând cu Taina Botezului), însă se activează și 
trăieşte intens și conştiincios când credinciosul se supune 
(prin păzirea poruncilor și învăţăturii Evangheliei), de 
bună voie și continuu în libertatea creată a lui, în 
libertatea necreată a lui Dumnezeu. lar în final, admitem 
că Biserica este cea care formează cadrul realităţilor, a 
libertăţii adevărate a omului, deoarece aceasta formează 
locul familiar, al trăirii intense și al dezvăluirilor, a 
prezenţei harismatice a Sfântului Duh, care și asigură pe 
om în libertatea adevărată. 

ÎNTOARCERE LA DREAPTA CREDINŢĂ 


Un bun duhovnic ce învăluia în privirile sale senine 
pe toţi cei pe care îi întâlnea în cale, de o blajinitate 
deosebită, meticulos în administrarea actelor parohiale, 
aşa l-am cunoscut pe părintele Neagu Vechiu ce slujea 
la altarul bisericii Adormirea Maicii Domnului II din 
Constanţa. Într-o iarnă am mers cu părintele în casele 
oamenilor să vestim și să aducem în sufletele lor bucuria 
Nașterii Domnului. 

Pe drum, părintele mi-a vorbit despre duhovnicia 
părintelui profesor Constantin Galeriu. Acesta găsea 
strecurate pe sub ușa apartamentului bileţele scrise de 
mână în care se nega dumnezeirea lui Hristos. Într-una 
din zile, deschizând ușa să plece spre biserică a văzutun 
tânăr aplecat chinuindu-se să strecoare bileţelul pe sub 
ușă. Părintele i s-a adresat cu blândeţea caracteristică 
duhovniciei sale, clătinând capul compătimitor: 

- Da, deci dumneavoastră sunteţi cel care strecoară 
bilețele pe sub ușă... câți ani aveţi, domnule? 

Cel în cauză i-a spus numărul anilor tinereţii sale. 

- Ce pregătire aveţi? l-a întrebat părintele. 

- Inginer, i-a răspuns tânărul. 

- Aşa, şi la anii și pregătirea dumneavoastră, nu credeţi 
că este jenant să vă aplecaţi pentru a strecura bileţele 
pe sub ușă? 

Tânărul surprins în faţa ușii a izbucnit: 

- Voi întotdeauna spuneţi că... 

- Haideţi să vedem ce spune Sfânta Scriptură, l-a 
îndemnat părintele Galeriu. Un preot nu poate să spună 
altceva decât să-L mărturisească pe Dumnezeu pe 
temeiuri biblice. Suntem oameni mari, cu pregătire 
deosebită specifică vocației și pregătirii fiecăruia. Să 
intrăm în apartament şi să stăm de vorbă civilizat. 


Preot COSTICĂ MOROIANU 
Constanţa 


Părintele l-a privit cu dragoste duhovnicească și l-a 
întrebat: 

- De ce credinţă sunteţi? 

- Am fost ortodox și acum sunt de altă credinţă, a 
răspuns tânărul. 

- Și ce aveţi să-mi spuneţi? l-a întrebat părintele. 

- Că Hristos nu este Dumnezeu, a răspuns tânărul. 

- Da, da... sărmanul, a spus părintele lăcrimând 
pentru dânsul. Eu vă promit că dacă mă veţi convinge, 
voi trece la credinţa de care aparțineţi acum. Dar dacă 
vă voi convinge pe temeiuri biblice și patristice veți vrea 
să reveniţi la ortodoxie, la dreapta credință? 

- Da, spuse tânărul, dar nu o să reușiţi. 

A urmat o noapte albă de argumente pro și contra 
asupra dumnezeirii lui Hristos, după care tânărul inginer, 
luminat și senin la chip s-a adresat părintelui: 

- Aduceţi-mi o coală de scris să cer Părintelui Patriarh 
să-mi aprobe întoarcerea la dreapta credinţă, reintegrarea 
în Biserica Ortodoxă. Mare a fost întunericul rătăcirii 
minţii. Mi-aţi redat lumina sufletului și a gândirii, părinte 
profesor, şi vă mulțumesc. 

- Lui Dumnezeu să-l mulţumim, Părintelui luminilor 
de la Care „vine toată darea cea bună și tot darul 
desăvârșit” (Rugăciunea Amvonului, Liturghier), i-a spus 
Părintele Galeriu. 

Acesta a fost Părintele Galeriu, duhovnicul ce a reușit 
în tot timpul vieții pământeşti și reușește și după plecarea 
în duh de pe pământ, să întoarcă sufletele de la rătăcire 
la Dumnezeu, să-L readucă în gânduri cu duhul blândeţii 
pe Dumnezeu Cuvântul, „Lumină din Lumină, Dumnezeu 
adevărat din Dumnezeu adevărat” (Crezul) 

UN SFERT DE VEAC 


Mă bucur că, la împlinirea unui sfert de veac de 
apariţie a publicaţiei bisericeşti Învierea a Arhiepiscopiei 
noastre, am această deosebită ocazie de a apărea, în 
ediția jubiliară, cu câteva rânduri sau poate, mai bine zis, 
gânduri. 

În toamna anului 2004, cu binecuvântarea vrednicului 
de pomenire Înaltpreasfinţitul Părinte Mitropolit Nicolae, 
am fost angajat la catedrala mitropolitană pe postul de 
cântăreț bisericesc și mai apoi hirotonit diacon. În această 
vreme a început și colaborarea mea cu publicaţia Învierea. .. 

Primul articol pe care l-am publicat a fost în numărul 
21 (351), din noiembrie 2004, al cincisprezecelea an de 
existenţă al revistei, un articol legat de sărbătoarea Sfinţii 
Arhangheli Mihail și Gavril şi de semnificaţia ei. De atunci 
și până în prezent, am rămas un colaborator consecvent 
al revistei, dar şi un apropiat al colectivului de redacţie, 
apărând cu vreo cincizeci de articole. 

Am remarcat cu bucurie şi cu admiraţie că în acești 
ani care au trecut, publicaţia a devenit tot mai amplă, 
dar şi mai impresionantă. La început, apărea pe patru 
pagini, în condiţii tehnice mai modeste, deși conţinutul 
revistei nu era deloc modest, ci cuprindea articole 
temeinice. Astăzi însă mă bucur să văd că Învierea apare 


Preot BOGDAN NEAGA 
Parohia Sfinţii Cosma și Damian Timişoara 


cu mult mai multe foi și suplimente, cu articole complexe 
şi în condiţii grafice deosebite, ce o fac demnă de a fi 
comparată cu orice publicaţie de la noi din ţară, din 
domeniul presei bisericeşti şi nu numai... 

Motivul pentru care am vrut să rămân mereu un 
colaborator al publicaţiei Învierea a fost, pe de-o parte 
acela de a nu lăsa uitat numele Părintelui profesor 
Nicolae Neaga, cel care m-a îndemnat, pe când eram 
student, să încerc să scriu articole pentru această foaie“, 
cum o numea dumnealui, ca pe vremuri, și în care scria 
mereu. Trebuie să îmi aduc aminte că am colaborat cu 
revista Învierea şi într-o altă calitate, şi anume 
tehnoredactam articolele unei distinse colaboratoare a 
publicaţiei Învierea, președinta Asociaţiei Femeilor 
Creştin Ortodoxe din Timişoara, cea care a fost doamna 
Elena Anton... 

Cel de al doilea motiv, dar nu mai puţin important, este 
prietenia ce s-a legat în timp cu colectivul redacțional al 
Învierea, Altarul Banatului şi al Studioului de Radio Învierea... 

La ceas aniversar, felicitări şi gânduri frumoase, pentru 
anii de apariţie reușită de până acum, și gânduri la fel de 
bune pentru cel puţin încă tot atâţia ani de apariţie și 
realizări! 

PREOTUL - MODEL PENTRU SOCIETATEA 
ZILELOR NOASTRE 


Preotul zilelor noastre are o misiune dificilă de îndeplinit 
datorită faptului că trăim într-o lume secularizată, unde omul 
tinde tot mai mult spre un materialism mascat, care diferă 
foarte puţin de cel propagat de comunism, având ca rezultat 
oiubire de sine exagerată în raport cu iubirea pe care în mod 
normal ar trebui să o arătăm față de aproapele. Omul con- 
temporan încearcă să se delimiteze de învaţătura Sfintei 
Evanghelii pe care o vede ca o piedică în calea progresului 
său, încercând să se substituie lui Dumnezeu sau la fel de 
grav încercând prin acţiunile sale să-i nege existența. Omul 
contemporan își caută fericirea și scopul în această lume prin 
dobândirea sau crearea unor plăceri străine de preceptele 
morale și principiile creștine, care ar trebui în mod normal să 
îi guverneze viaţa. Desigur că un creştin adevărat se va deli- 
mita în totalitate de acest duh al vremii și va considera aceste 
provocări ca fiind periculoase și străine de învaţătura Mân- 
tuitorului, dar preotul, aidoma ucenicilor Mântuitorului are 
nu doar misiunea de a păstori pe cei deja credincioși, ci şi de 
a aduce la mântuire oile rătăcite sau pe cele relativ pierdute 
şi care în ochii lui Dumnezeu suntla fel de importante. În faţa 
acestor încercări preotul zilelor noastre trebuie să fie o măr- 
turie vie, atât prin cuvânt cât și prin faptă, dar mai ales prin 
faptă. Oamenii au reţinut întotdeauna figurile unor oameni 
care prin viaţa lor, prin ţinuta morală, cât și prin vestirea 
Cuvântului lui Dumnezeu cu dăruire au fost exemple vii și 
continuă să fie în memoria Bisericii ca repere, atât pentru 
clerici, cât și pentru credincioșii care încearcă să dea un sens 
vieţii lor căutând dobândirea Împărăției Cerurilor şi urmând 
astfel îndemnul Mântuitorului lisus Hristos: Căutaţi mai întâi 
Împărăţia lui Dumnezeu și dreptatea Lui, şi toate acestea se 
vor adăuga vouă”! 

Preotul trebuie și este obligat să conştientizeze rolul său 
de păstor, încercând pe cât posibil să fie în permanenţă la 
dispoziţia credincioșilor săi nu doar atunci când are de săvârşit 
slujbele rânduite, sau la vreun eveniment la care este invitat 
datorită chemării pe care o are, ci în orice împrejurare ivită 
în sânul comunitaţii pe care o are în grijă. Oamenii, ca și pre- 
otul de altfel, se lovesc de tot felul de necazuri, iar prezenţa 
păstorului sufletesc în astfel de împrejurări este întotdeauna 
de bun augur. Prezența preotului în comunitate îl face pre- 
zent pe Mântuitorul Hristos, îl face mai vizibil și mai aproape 
de oameni, de aceea preoţia trebuie să fie pentru preot ade- 
vărata sa identitate. Rolul pe care preotul îl are în societate 
este unul deosebit de important și totodată vital în urcușul 
omului spre dumnezeire, iar acest lucru reiese și din cuvintele 

1 Matei 6, 33 


Preot CONSTANTIN MILIN 
Ticvaniu Mic 


marelui dascăl antiohian, Sf. loan Hrisostom care în tratatul 
Despre Preoţie spune că, dacă nu poţi intra în împărăţia ceru- 
rilor de nu te naști din nou din apă și Duh?, și dacă pierzi viaţa 
veşnică de nu mănânci Trupul Domnului și nu bei Sângele 
Luis, iar dacă toate acestea nu se săvârșesc altfel decât numai 
prin mâinile acelea sfinte ale preoţilor, atunci cum vei putea, 
fără preoți, să scapi de focul gheenei sau să dobândești cunu- 
nile cele pregătite?” Raportarea la Evanghelie trebuie să se 
facă în spiritul şi nu în litera legii, având ca temelie smerenia. 
Propovăduirea Cuvântului lui Dumnezeu, pur teoretică, lip- 
sită de trăire este străină Ortodoxiei și învățăturilor Sfinţilor 
Părinţi, de aceea o trăire sinceră în spiritul Evangheliei îl va 
face pe preot un model demn pentru credincioșii săi. 

Unaltaspectimportantal misiunii preoțești este rapor- 
tarea preotului și a preotesei, cât și a copiilor acestora la 
viaţa Bisericii, respectiv aportul pe care și-laduc ca exemplu 
de familie creștină în cadrul comunităţii din care fac parte. 
Sfatul Sfântului Apostol Pavel ca preotul „să fie fără de pri- 
hană, bărbat al unei singure femei, veghetor, înţelept, cuvi- 
incios, iubitor de străini, destoinicsă înveţe pe alţii, nebeţiv, 
nedeprins să bată, neagonisitor de câștig urât, ci blând, 
pașnic, neiubitor de argint, bine chivernisind casa lui, având 
copii ascultători, cu toată buna-cuviinţă.."5. Ca parte a jură- 
mântului depus în ziua hirotoniei, cuvintele acestea trebuie 
să îl facă pe preot să acorde o deosebită atenţie vieţii de 
familie cât și educaţiei copiilor, dar totodată să îl responsa- 
bilizeze cu privire la rolul pe care îl are în societate familia 
preoțească. O familie în care există dezordine morală, lumea 
o va arăta întotdeauna cu degetul și nu se va bucura de 
credibilitate, dar o familie în care iubirea este baza va fi 
întotdeauna un exemplu pozitiv, de aceea familia preotului 
trebuie să fie cu adevărat o familie creștină. 

Vremurile pe care le trăim sunt într-adevăr vremuri 
grele, vremuri de încercare pentru toată lumea, iar de 
încercări nu este lipsit nici preotul, nici familia preotului, 
dar printr-o atenţie mărită cât și prin perseverenţă din 
partea tuturor. Preotul poate fi şi azi model de credinţă, 
iar familia preotului model pentru familiile din comuni- 
tatea din care face parte și până la urmă și pentru soci- 
etatea de azi, aflată într-o permanentă schimbare și tot 
mai îndepărtată de valorile creştine. 


2 loan 3,5 

3 loan 6, 54 

4 Sfântul loan Gură de Aur. Despre Preoţie. Editura Institutului 
Biblic și de Misiune al Bisericii Ortodoxe Române. București, pag. 85 

5 | Timotei 3, 2-4 

25 DE ANI DE A.S.C.O.R. LA TIMIȘOARA 


A.S.C.O.R. Timişoara a împlinit 25 de ani de existenţă 
cu darul lui Dumnezeu. 25 de ani de schimbări frumoase 
petrecute în vieţile oamenilor în cadrul și cu ajutorul 
acestei familii. Familie, deoarece întâlnind aceeași 
oameni aproape zi de zi, un an, doi, trei, nu se poate să 
nu se realizeze legături ca într-o familie și totul este cu 
atât mai deosebit cu cât legăturile nu sunt neapărat de 
sânge, ci de duh, dăruite de Dumnezeu și întărite în 
încercări. 

Poate că nu toată lumea ne-a înţeles pe deplin, 
probabil și datorită neajunsurilor de o parte sau alta, dar 
am convingerea că suntem mulți și nădejdea că vom fi 
şi mai mulți cei care știm că A.S.C.O.R.-ul este poate cea 
mai bună șansă de a trăi experienţa Bisericii lui Hristos. 

Nu ştiu cum am putea mulțumi pentru această 
binecuvântare, decât „toată viaţa noastră lui Hristos 
Dumnezeu să o dăm”, cum de altfel și zicem la fiecare 
Sfântă Liturghie. 


CRISTIAN RĂDULESCU 
Preşedintele A.S.C.O.R. Timişoara 


Merită amintit acum Părintele Teofil Părăian, care s-a 
dăruit oamenilor, dar mai ales tinerilor din toată ţara. „Să 
nu fie ceva de rând faptul că sunteţi în A.S.C.O.R. Eu mă 
bucur foarte mult când îmi zice cineva că: „De când merg 
la A.S.C.O.R., mi-am schimbat viaţa, mi-am schimbat 
gândirea, am preocupări de viaţă religioasă, am aflat niște 
lucruri despre care nu aș fi aflat în altă parte” Vedeţi, la 
biserică merg toți oamenii și Biserica îi tratează pe oameni 
în general, nu-i tratează după categorii, nici măcar după 
categorii de vârstă, ci pe toți laolaltă: și bătrâni, și tineri, și 
copii, și de vârstă mijlocie. Toată lumea află din Evanghelie 
niște lucruri, ori A.S.C.O.R.-ul e făcut pentru studenți. Asta 
e mare lucru.” 

În încheiere, am putea spune că „L-am căutat pe 
Dumnezeu și nu L-am găsit, m-am căutat pe mine însumi 
şi nu m-am găsit şi când l-am căutat pe fratele meu i-am 
găsit pe toți trei”. 

La mulţi ani! Doamne, îți mulţumim! 

AMINTIRI PE SEAMA ÎNVIERII 


Am primit cu ceva timp în urmă convocarea redacţiei 
şi recunosc, cu toată sinceritatea, că am fost uimită, 
încântată și măgulită în egală măsură. Am un profund 
respect pentru tot ceea ce înseamnă „Învierea” şi faptul 
că-mi solicitaţi un material pentru numărul jubiliar al 
revistei, mă onorează și mă obligă să scriu pe măsura 
aşteptărilor dumneavoastră. Asta încerc să fac şi dacă nu 
reușesc întru totul, îmi cer iertare. 

După cum bine ştiţi, sunt o colaboratoare de la 
distanţă, trimițându-vă, când și când, materiale tocmai 
de la laşi. Şi asta din... 1998, de câteva ori pe an. În acea 
vreme publicam, sporadic, versuri la „Revista Română” 
(redactor doamna prof. Areta Moșu). Nu am pus niciodată 
piciorul în sediul redacţiei, dar trimiteam poezii printr-o 
cunoștință ce lucra efectiv acolo. Cum, necum, una dintre 
poezii a fost preluată de „Învierea”, iar Înalt Prea Sfinţia 
Sa Părintele Mitropolit Nicolae (bunul Dumnezeu să-i 
vegheze  veşnicia) a considerat de datoria sa 
să mulțumească sursei și redactorului „vinovat” de 
scrierea versurilor. Este vorba despre poezia Către Tine 
Doamne. Emoţionată și impresionată peste poate, am 
îndrăznit să răspund personal Înalt Prea Sfinţiei Sale. Așa 
a început o colaborare de ani și ani, fiind unul dintre cei 
mai privilegiați români: purtam corespondenţă cu un 
om cu totul deosebit, erudit, dar peste poate de modest, 
însuşi Mitropolitul Nicolae Corneanu. Până foarte 
aproape de trecerea Înalt Prea Sfinţiei Sale în lumea cu 
îngeri, cât l-au ajutat puterile, mi-a scris personal, cu 
stilou și cerneală, onorându-mi ochii şi sufletul cu slove 
de multă mulțumire, urări de bine și binecuvântare. Fără 
să fi avut norocul şi onoarea de a-l cunoaște personal, 
l-am simţit aproape, părinte, duhovnic (rar, rar de tot am 
îndrăznit să-mi descarc sufletul și să cer bun sfat), legătura 
mea binecuvântată cu Cel de sus. Am luat totul ca pe un 
semn divin. 

În familia mea au fost mulţi preoţi, oameni cu har, pe 
unii i-am cunoscut, pe alţii nu. Tatăl meu, fie-i țărâna 
ușoară, absolvent de seminar şi facultate de teologie în 
perioada războiului, nu s-a putut hirotoni la vremea 
tinereţii, suportând, nevinovat, urmările faptului că tatăl 
vitreg, preot și el, a fost arestat. Bunul său părinte, 
Gheorghe Scopos, preot și învăţător în satul Osoi, judeţul 
lași, s-a prăpădit le 32 de ani, pe când tatăl meu avea 
doar șase ani. După ani buni de văduvie, bunica s-a 
recăsătorit cu părintele Vasile Teleman, văduv și el, preot 
la Ciurea, sat tot în judeţul lași. El a suferit cumplit, 
atrăgând, fără nicio vină, necazuri la restul familiei. L-am 
cunoscut abia la vârsta de șase ani, când a fost eliberat 


Dr. TEONA SCOPOS 
lași 


de la Aiud. Pentru oameni ca el cuvântul vitreg” este cu 
totul nepotrivit. A fost un om cu totul și cu totul deosebit: 
cult, modest, cinstit până la naivitate, soţ, părinte, bunic 
de mare ţinută morală şi umană. L-am iubit mult și 
păstrez cu sfinţenie ... trei cărți poștale pe care a avut 
voie să le trimită familiei de la Gherla și Aiud. Când am 
vizitat Memorialul durerii de la Sighetul Marmaţiei, deşi 
bunul meu bunic nu fusese încarcerat acolo, m-am 
cutremurat. A fost, alături de foarte mulți, unul dintre 
chinuiții nevinovaţi ai acestei țări. Noi toţi, urmașii cu sau 
fără apropiaţi prin pușcării, ar trebui să cumpănim bine 
faptele prezentului, să nu facem de rușine obrazul celor 
sacrificați degeaba. Să simtă, acolo, în eternitate, că 
merităm să le fim fii şi nepoți, că suferinţa lor s-a 
transformat, prin vremi și vremuri, în binele acestei ţări. 
Așa să fie oare? Revenind la zilele noastre, mai spun doar 
că bunul meu părinte s-a putut hirotoni la mulţi ani după 
vârsta de pensionare. A fost singurul dintre preoții 
familiei care s-a putut bucura, alături de mine, de 
binecuvântarea de a coresponda cu Înalt Prea Sfinţia Sa, 
Părintele Mitropolit Nicolae. Fiecare plic primit de la 
Timişoara era citit și de bunul meu tată. Poate că acolo, 
în lumea cu îngeri, bunii mei bunici - unul pierdut de 
peste 80 de ani, iar cel de-al doilea de peste 20 de ani, 
s-au bucurat alături de mine. În august se va împlini un 
an de la trecerea în veșnicie a tatălui meu. Sper să-i fie 
bine, să-mi vegheze viaţa și să-și poarte veşnicia cu 
lumină. 

Mă iertaţi pentru amănuntele vieții mele, dar vreau 
săcredcă legătura mea cu, Învierea”nu este întâmplătoare. 
Consider colaborarea de ani și ani ca pe un dar de la 
Dumnezeu, o binecuvântare pentru ființa mea, un semn 
de preţuire, o dovadă că nu scriu doar pentru mine, că 
versurile mele, modeste dar din toată inima, stârnesc în 
miez de om, oricât ar fi de străin, sentimente și trăiri. Nu 
pot să mulțumesc îndeajuns pentru asta. 

De ani buni, primesc revista „Învierea”, în vechiul 
format, apoi așa cum se prezintă astăzi. De 25 de ani 
munciți pentru ca să apară mereu și mereu. Din 1998 
este și în casa mea. Vă mulţumesc din toată inima. Nu 
am o pregătire solidă religioasă, dar citesc cu plăcere 
fiecare articol. Oameni consacraţi, debutanţi, elevi din 
clase mici și mari, colaboratori dintre cei mai diverși, cu 
toţii ne simţim respectaţi de întregul colectiv redacțional, 
care trudește să apară fiecare număr. Mii de mulțumiri 
tuturor. Fără o muncă asiduă, fără sacrificii, fără efort, 
nimic nu poate rezista timpului și exigenţelor din ce în 


3 


ce mai mari. În 25 de ani revista a înflorit, a căpătat,haină 

nouă, păstrând seriozitatea și lumina de la începuturi. 
Timpul nu a minimalizat importanţa celor publicate, ci 
din contră. Fiecare articol, fiecare știre, fiecare fotografie, 
are rolul său ,închegând, în ansamblu, o publicaţie nu 
numai religioasă, ci și de cultură și educaţie. Citind, afli, 
cunoşti, te educi, gândești, simţi, cumpănești, chibzuiești, 
devii mai uman, mai calm, mai bun, mai creştin. 

Să vă dea Bunul Dumnezeu sănătate, putere de 
muncă, senin în suflet, oameni de nădejde în preajmă și 


cititori pe măsura muncii depuse. Revista, Învierea” să-şi 
poată sărbători și centenarul, mai mult dacă se poate, 
având în frunte oameni care să-i facă cinste, așa cum 
reușiți dumneavoastră acum. 

Vă mulțumesc pentru că existați, pentru tot efortul 
depus la fiecare apariţie de sub tipar, pentru bunăvoința 
de a-mi solicita și mie să-mi exprim bunele păreri. 

Întregului colectiv redacțional al revistei,Învierea”, ani 
mulți și buni şi cele mai alese urări! 

ALESE GÂNDURI REVISTEI „ÎNVIEREA” 


Într-un sfert de veac ai frământat lumină, 
Născând slovă vie - adevăr, credinţă - 
Visuri omenești într-o viață plină, 
Insuflând iubire în gând și ființă. 

Ești un colţ de lume plăsmuit cu har, 
Răspunzând acelor ce-ntrebări îţi pun - 
Ești,sub ochi cinstiţi,scriere și dar, 
Ajutând s-avem sufletul mai bun. 


Rând cu rând,prin ani,ai crescut mai mare - 


Erai mai modestă, - ești revistă-n lege - 
Versuri,proză,vești - spui la fiecare , 
Iubind bucuria celui ce-nţelege. 

Spui,în pagini toate,ce-i în Timişoara - 
Tuturor ne dai vești din lumea mare - 

Ai ştiut mereu cum respiră ţara. 


Ai un local tău meritat sub soare. 
Râzi și plângi cu noi,dai sfat înțelept - 
Har ai de la cei ce te-au plăsmuit - 
Inima îţi bate românește-n piept, 

Ești cuvântul care merită citit. 
Poezii,memorii,știri bisericești ... 
Informaţii multe despre tot ce-a fost. 
Sursă de-adevăr și credinţă ești, 
Căutând în toate și în tot un rost. 
Oameni,tot mai mulţi,te iubesc,te vor , 
Pomenindu-ţi truda,dornici să te ştie. 
Iubind ce-i normal,le dai tuturor 
Energie sfântă,sfântă apă vie. 

Imi doresc să știu că îţi este bine - 


Ori de câte ori intri-n casa mea, 
Rost de timp tihnit caut pentru mine, 
Tot ce porți în pagini să pot lectura. 


Oare câți mai suntem și normali și drepți ? 


Dai poveţi și pilde să pricepem mulți. 
Oamenii diferă ... proşti sau înţelepţi, 
Xenofobi,bolnavi,bogătași,desculţi ... 
Ești,prin tot ce faci și prin tot ce scrii, 


Românească sursă de bun simţ și forță. 
O revistă altfel,despre morți și vii, 
Model de credinţă,luminată torță. 
Aduci pentru toţi știri din lumea mare, 
Nimeni nu rămâne fără un sfat bun. 

Ești de-un sfert de veac liberă sub soare, 


Aducând lumină în orişice cătun. 


Tineri și bătrâni,te citim cu drag, 

Inimii aduci pace prin credinţă . 

Mai mulţi ca oricând te aşteaptă-n prag, 
lubindu-ţi menirea cu-ntreaga ființă. 

Să trăieşti ani mulţi - carte şi menire - 
Orișiunde-n ţară,să ne fii mereu, 

Amplă bucurie pentru orice fire, 

Reînvii credință-n sufletul ateu. 

Eşti învățătură, artă şi iubire, 

Inimă unind om și Dumnezeu. 


Dr. TEONA SCOPOS 


LISTA LUI DUMNEZEU 


Ne-ntrecem toţi, 
Să fim trecuţi pe liste — 
Pe primele poziţii. 
Toţi am vrea să fim — 


Uităm atât de des de-o altă listă; 


Ce urcă pe o scară nevăzută 
În cer... la Dumnezeu. 


Ne-mpingem veșnic 
Să ajungem primii, 
Cât de grozavi suntem 
Noi, fire de nisip? 


Ca fariseii strângem laude albastre. 
Şi doar cu ele noi întruna ne fălim 


Ne-ntrecem toţi. 
Să fim trecuţi pe liste 
Pe primele poziţii, 
Toţi am vrea să fim 
Uităm atât de des atâtea... 


Ce trist e totul, 
Şi pustiu... 


lași 


CARMEN JUTEA-GIBOI 


Timişoara 

LA ANIVERSARE MĂRIRE ȚIE, REGINĂ! 


Ca la orice aniversare Se bucură de tine și cerul și pământul 

Se face urare, Şi neamurile toate la tronul tău se-nchină, 

Și fiindcă revista „Învierea” a Arhiepiscopiei Timi- Spre tine îşi înalţă sobor de îngeri cântul, 
şoarei Cu-azur și aur cerul ţi-a înflorit veșmântul, 
Sarbaază al 25-lea an de la apariţia ei, Fecioară ce născut-ai pe Dumnezeu Cuvântul, 


Se cuvine să ne aducem aminte de fondatorul ei, Regină. 

Nicolae, al Banatului mitropolit, 

Care mult s-a străduit Datu-s-a ţie, Doamnă și Maică a Luminii, 
Ca revista „Învierea” să fie de folos Cereasca ta mărire-n vecie să rămână; 
Pe tine te-nconjoară cu cinste heruvimii 
Și te măresc în cântec de laudă serafimii, 
Ţie-ţi aştern în cale petale albe crinii, 
Stăpână. 


La tot omul credincios, 

Răspunsuri la frământările lor să găsească 

Şi-n credinţă să se întărească. 

Comitetul de redacţie, merită să fie apreciat 
Pentru aportul ce l-a dat, 

Ca revista „Învierea” să fie călăuză şi îndrumare 
Pentru credinciosul mic şi mare. 

De apreciat este iniţiativa Î.P.S. Părinte loan 

De a edita un număr jubiliar al revistei „Învierea” 
în acest an, 

Comitetul de redacţie fiind sprijinitori 


Cu inima străpunsă de sabia durerii 
Primit-ai suferinţa cu-ntreaga ei povară, 
Dar Fiul tău, Hristosul şi Domnul Învierii, 
Te-a ridicat la Sine-n tăriile puterii, 

să fii pentru vecie izvorul îndurării, 
Fecioară. 


lar cititorii beneficiatori. La împăratul păcii ne eşti mijlocitoare, 
Lămuriţi fiind în credinţa străbună Sub blânda ta privire nădejdile învie 
Şi-n dorinţa de a face faptă bună. Şi-ngenunchem la tine să-ţi spunem ce ne doare, 
Revista „Invierea” Căci mâna ta împarte duioasă alinare, 
Să aducă mângâierea, Fecioară preacurată şi Maică-ndurătoare, 
Căinţă mare, Maria. 
Dorinţă de îndreptare. 
Omul, citind-o să se lumineze, Împărătească ușă ce duce-n veșnicie, 
Dorind să învieze Scară spre cer, cărare curată spre lumină, 
La viaţa „în Hristos” Ne eşti ajutătoare și dar de bucurie, 
Să trăiască bucuros. Ești celor slabi putere, celor pierduţi făclie; 
Revista „Învierea” la mulţi ani să dăinuiască, Și pe pământ și-n ceruri, În veci mărire ţie, 
Spre bine să povăţuiască. Regină! 
Protosinghel MIHAIL DUMA MARIA ANIA 
Mănăstirea Timișeni Timişoara 


SUNT DOUĂ ZECI ŞI CINCI DE ANI 


Sunt douăzeci și cinci de ani de când ai apărut La milostenie, și la mântuirea sufletului, 

Îţi mulţumim scumpă redacţie pentru ce ai făcut 

Pentru toți credincioșii care te iubesc, Aţi dat o șansă fiecăruia, cum mi-aţi dat şi mie 
Cu drag și cu dor articolele îţi citesc. De a ne afirma, de a publica câte-o poezie, 

” Sau un articol despre Bunul Dumnezeu, 
Despre libertate și cum să luptam cu cel rău! 


În „Învierea” am găsit o revistă care, 
O poale sui şi înţelege fiecare, Ă , Vă mulţumim Înalpreasfinţite Părinte loan, 
Inaltpreasfinţitul nostru binecuvântează, Pentru binecuvântarea dată în fiecare an, 

Și munca dumneavoastră luminează. Tuturor părinţilor, fraţilor care se ostenesc, 


Şi la revista „Învierea” mult trudesc. 
Câte-o poezie scrisă pentru fiecare, 


Un articol bun care te-ndeamnă la răbdare 
La credinţă, la iubirea aproapelui, 


Preot IOAN VASILE CHEREGI 
Spitalul de neuropsihiatrie din Jebel 

Distinsă Redacţie, 


RUGĂCIUNE 


Tu, Maică Preacurată 
Și sfântă Fecioară, 
Vino şi Te sălășluiește 
La noi în inimioară — 


Din sufletul meu, cu dragoste, o caldă adiere de 
poezie şi vibraţie fierbinte, dincolo de vara și iernile 
care vin uneori prea aproape... Din inimă 
admirându-vă și iubindu-vă, las aceste versuri, alături 
de cele mai calde sentimente ce de mult vi le port. 
Vă urez și prin aceste poeme multă izbândă în toate 
ce faceţi pentru revista Învierea şi respectele cele mai 
adânci. Cu aleasă admiraţie, al Dumneavoastră 
colaborator de 25 de ani, Petru Jichici. 


Se NOI SUNTEM 


Dă-ne sănătate 

Şi spor în toate 
Fericire, bunăstare 

De la mic până la mare. 


ADORAŢIE 


Câteodată cred că mă strigi 
de la celălalt capăt. 
eu nu te-aud, 
doar te presimt. 
Câteodată cred că mă chemi 
la celălalt capăt. 
Eu nu te văd, 
doar te presimt. 


În zadar îmi încordez ochii slăbiţi 


și-auzul plăpând, 
eu nu te-aud și nu te văd, 
doar te presimt. 


Cândva, târziu, 
te voi vedea, 
te-oi auzi. 
Cândva, târziu, 
te voi simţi, 
voi fi-nţeles 
că Tu mă chemi 
la celălalt capăt. 


Însă acum 
sunt doar un om acolo, jos, 
Cu ochi slăbiţi 
și-auz plăpând 
într-un tărâm al neputinței. 


Tu stai senin 
şi răbdător 
la celălalt capăt 
eu ... doar te presimt. 


UCENICI Al CREDINȚEI 


Starea de graţie 

Mă cuprinde. 

O putere supraomenească 

Aduce lumina curată deasupra păcatului. 
O, lume creată de Dumnezeu! 

Noi suntem ucenici ai credinţei, 

Ca nişte luceferi care învață 

Cuvintele Sfintei Scripturi. 


PETRU JICHICI 
Timişoara 


ICOANĂ 


În prim-plan - rugul înalt 
al lumânării aprinse 

sub care se coc fructele iubirii; 
în nimbul flăcării, 

urcând pe vertical 

în plutire harică - 

zările dinaintea zborului; 
pe fundal - 

tronuri împărătești 
brodate cu albastru sacru 
de cer răsturnat. 


Vreau să iau icoana, 
dar mâinile mi se ard 


la flacăra lumânării. 


LUCIA ELENA POPA 


IOAN SEBEŞANUL 
Timişoara Timişoara 

UN SFERT DE VEACDELA 
APARIŢIA ZIARULUI ÎNVIEREA 


Un sfert de veac de la apariţia ziarului Învierea, a 
acestei facle a Banatului, lumină pentru inimă și minte, 
reprezintă o frumoasă și plină de bucurie aniversare. 

Acum dar, în aceste binecuvântate clipe, cuvine-se 
să ne amintim că se împlinesc și 25 de ani de la cumpăna 
anilor 1989 şi 1990, când mila cerului, pentru jertfa 
martirilor, pentru suspinul poporului asuprit, pentru 
neștiutele rugi ale celor care L-au cunoscut pe 
Dumnezeu, pentru chinul tuturor celor care au suferit, 
parcă a spus, precum în prima zi a Creaţiei: „Să fie!'. 
Pentru ca să fie lumină, libertate, cărţi sfinte din belșug, 
icoane şi candele, să fie concordie, să fie armonie, să 
fie iertare, să fie împăcare, să fie înţelepciune și pricepere 
şi tot darul Duhului Sfânt cu toţi aceia care Îl caută pe 
Dumnezeu. 

Aceasta a fost mila cerului, aceasta a fost chemarea 
lui Dumnezeu și ce frumos a răspuns acestei chemări 
ziarul Învierea! 

Prin tot ce s-a publicat în paginile acestui ziar, 
devenit apoi revistă, Dumnezeu a fost adus în casele 
noastre, iar fumul amăgirilor, adus pe norii ispitelor, fum 
care a vrut să ne înstrăineze pe unii de alţii, să ne rupă 
de tradiţie, să semene între noi neghina lipsei de iubire, 
a fost puternic contracarat, pentru că revista Învierea a 


MELANIA MĂGUREAN 
Timişoara 


venit cu mărgăritare duhovnicești: articole despre 
credinţă, cateheze, file de pateric, istorioare și întâmplări 
minunate, apoftegme ale Sfinţilor Părinţi, pagini de 
istorie, poezii, însoţite de imagini sfinte, fotografii, 
icoane. Aceste seminţe ale iubirii au rodit și vor rodi 
iubire graţie muncii celor de la revistă, a păstorilor noştri 
sufletești care, prin misiunea pe care o au, veghează ca 
lumea să dăinuiască. 

Acum, la acest ceas aniversar, este momentul să 
înălţăm o rugă la cer pentru părintele nostru 
duhovnicesc, Mitropolitul Nicolae al Banatului, cel care 
ne-a păstorit cu blândeţe și înţelepciune timp de 
jumătate de veac, inclusiv în anii de secetă sufletească, 
de dinainte de 1989, cu convingerea că, în memoria sa, 
se va adăuga, de către evlavia poporului, încă o filă, la 
nesfârșitul acatist al veşnicei iubiri. 

Gânduri de recunoștință și mulţumire se îndreaptă, 
din partea mea, către părintele nostru, Înaltpreasfinţitul 
Părinte loan Selejan, Mitropolitul Banatului, președintele 
comitetului de redacţie al ziarului Învierea, precum şi 
către toţi aceia care fac posibilă apariţia acestei 
prestigioase publicaţii, purtătoare a minunatului mesaj 
al Domnului nostru lisus Hristos: că iubirea este mai 
tare ca moartea, iar viaţa este nesfârșită. 

REVISTA MEA DE SUFLET 


În decembrie 1989 ne-am câștigat şi dreptul de a fi 
credincioși. Regimul politic ateist a fost înfrânt. Totuşi 
eram educați foarte puţin în acest sens. 

Aveam nevoie de educaţie religioasă și de foarte 
multe informaţii care să completeze golurile din viața 
noastră spirituală. 

Acum 25 de ani, revista „Învierea”a venit în sprijinul 
nostru. Cei ce mergeam duminica la biserică nu aveam 
cum să nu o remarcăm. Era o revistă pentru noi. 

Am observat că poeziile publicate erau trimise de 
cititori ai revistei. 

Voiam să îi mulțumesc Fecioarei Maria pentru că mi-a 
ascultat rugăciunea și mi-a schimbat viața. Nu am vrut 
ca această mulțumire să fie doar o rugăciune în faţa unei 


icoane. Mi-am așternut gândurile pe o coală de hârtie şi 
așa a început prima mea colaborare cu revista - „Imn 
Mariei”. Au urmat apoi şi celelalte poezii. Publicarea lor 
mi-a adus foarte mari împliniri pe plan spiritual. 

Mă bucur să văd că sunt încurajați copiii să publice, 
cât şi adulții din diferite categorii socio- profesionale. 
Apoi, revista bilunară a devenit o revistă lunară. A deve- 
nit mai cuprinzătoare și mai frumoasă. 

Ce să îi urez acestei reviste la împlinirea celor 25 de 
ani, decât: „La mulţi ani, revista mea de suflet !” 

Ata cititoare și colaboratoare, 


GABRIELA VIOLETA VĂDUVA 
Lugoj 

